
DEUXIEME  DISCOURS 

SUR    LE    SUJET 
QJJI     CONTENTE     PLUS    EN    AMOURS 

OU  LE  TOUCHER,   OU  LA  VEUE,  OU  LA  PAROLE 


oiCY  une  question ,  en  matière  d'a- 
mours, qui  meriteroit  un  plus  profond 
et  meilleur  discoureur  que  moj  ,  sça- 
Yoir  :  qui  contente  plus  en  la  jouissance 
d'amour,  ou  le  tact  qui  est  l'attouchement ,  ou  la 
parole,  ou  la  veue  ?  M.  Pasquier,  très-grand  person- 
nage certes  en  sa  jurisprudence,  qui  est  sa  profes- 
sion, comme  en  autres  belles  et  humaines  sciences, 
en  fait  un  discours  dans  ses  lettres  qu'il  nous  a 
laissé  par  escrit;  mais  il  y  a  esté  par  trop  bref,  et, 
pour  estre  si  grand  homme,  il  ne  devoit  tant  là- 
dessus  espargner  sa  belle  parole  comme  il  a  fait  : 
car,  s'il  l'eust  voulue  un  peu  eslargir  et  en  dire 
bien  au  vray  et  au  naturel  ce  qu'il  en  eust  sceu  bien 
Brantôme.  II.  i 

dire,  sa  lettre  qu'il  en  a  fait  là-dessus  en  fust  esté 
cent  fois  bien  plus  plaisante  et  agréable. 

Il  en  fonde  son  discours  principal  sur  quelques 
rimes  anciennes  du  comte  Thibaud  de  Champagne, 
lesquelles  je  n'avois  jamais  veues ,  sinon  ce  petit 
fragment  que  ce  M.  Pasquier  produit  là.  Et  trouve 
que  ce  bon  et  brave  ancien  chevallier  dit  très-bien, 
non  en  si  bons  termes  que  nos  gallants  poètes 
d'aujourd'huy,  mais  pourtant  en  tres-bon  sens  et 
bonnes  raisons  :  aussi  avoit-il  un  très-beau  et  digne 
sujet  pourquoy  il  disoit  si  bien,  qui  estoit  la  reine 
Blanche  de  Castille,  mère  de  saint  Louis,  de  la- 
quelle il  fut  aucunement  espris,  voire  beaucoup, 
et  l'avoit  prise  pour  maistresse.  Mais,  pour  cela, 
quel  mal  et  quel  reproche  pour  cette  reine?  Encor 
qu'elle  fust  esté  tres-sage  et  vertueuse,  pouvoit- 
elle  engarder  le  monde  de  l'ajmer  et  brusler  au 
feu  de  sa  beauté  et  de  ses  vertus,  puisque  c'est  le 
propre  de  la  vertu  et  d'une  perfection  que  de  se 
faire  aymer?  Le  tout  est  ne  se  laisser  aller  à  la  vo- 
lonté de  celuy  qui  ayme. 

Voilà  pourquoy  il  ne  faut  trouver  estrange  ny 
blasmer  cette  reine  si  elle  fut  tant  aymée,  et  que, 
durant  son  règne  et  son  autorité,  il  y  ait  eu  en 
France  des  divisions  et  séditions  et  guerres  :  car, 
comme  j'ay  ouy  dire  à  un  très-grand  personnage, 
les  divisions  s'esmouvent  autant  pour  l'amour  que 
pour  les  brigues  de  l'Estat,  et,  du  temps  de  nos 
pères,  il  se  disoit  un  proverbe  ancien  :  que  «  tout 
le  monde  en  vouloit  du  c.  de  la  reine  folle  ». 

Je  ne  sçay  pour  quelle  reine  ce  proverbe  se  fit, 
comme,  possible,  fit  ce  comte  Thibaud,  qui,  possi- 
ble, ou  pour  n'estre  bien  traitté  d'elle  comme  il 
vouloit,  ou  qu'il  en  fust  desdaigné,  ou  un  autre 
mieux  aymé  que  luj,  conceut  en  soy  ces  dépits 
qui  le  précipitèrent  et  firent  perdre  en  ces  guerres 
et  tumultes  :  ainsi  qu'il  arrive  souvent,  quand  une 
belle  ou  grande  reine,  ou  dame,  ou  princesse,  se 
met  à  régir  un  Estât,  un  chacun  désire  la  servir, 
honnorer  et  respecter,  autant  pour  avoir  l'heur 
d'estre  bien  venu  d'elle  et  estre  en  ses  bonnes  grâ- 
ces comme  de  se  vanter  de  régir  et  gouverner 
r Estât  avec  elle  et  en  tirer  du  profit.  J'en  alle- 
guerois  quelques  exemples,  mais  je  m'en  passeray 
bien. 

Tant  y  a  que  ce  comte  Tibaut  prit  sur  ce  beau 
sujet,  que  je  viens  de  dire,  à  bien  escrire,  et,  pos- 
sible, à  faire  cette  demande  que  nous  représente 
M.  Pasquier,  auquel  je  renvoyé  le  lecteur  curieux, 
sans  en  toucher  icy  aucunes  rimes,  car  ce  ne  seroit 
qu'une  superfluité.  Maintenant  il  me  suffira  d'en 
dire  ce  qu'il  m'en  semble,  tant  de  moy  que  de 
l'advis  des  plus  gallants  que  moy. 

Or,  quant  à  l'attouchement,  certainement  il  faut 
advouer  qu'il  est  tres-delectable,  d'autant  que  la 
perfection  de  l'amour  c'est  de  jouir,  et  ce  jouir  ne 
se  peut  faire  sans  l'attouchement  :  car,  tout  ainsi 
que  la  faim  et  la  soif  ne  se  peut  soulager  et  appai- 
ser,  sinon  par  le  manger  et  le  boire,  aussi  l'amour 
ne  se  passe  ny  par  l'ouye  ny  par  la  veue,  mais  par  le 

toucher,  l'embrasser,  et  par  l'usage  de  Venus.  A  quoy 
lebadin  fat  DiogenesCinicus  rencontra  badinement, 
mais  salaudement  pourtant,  quand  il  souhaittoit 
qu'il  pust  abattre  sa  faim  en  se  frottant  le  ventre, 
tout  ainsi  qu'en  se  frottant  la  verge  il  passoit  sa  rage 
d'amour.  J'eusse  voulu  mettre  cecy  en  paroles  plus 
nettes,  mais  il  le  faut  passer  fort  légèrement.  Ou  bien 
comme  fit  cet  amoureux  de  Lamia,  qui,  ayant  esté 
par  trop  excessivement  rançonné  d'elle  pour  jouir 
de  son  amour,  n'y  put  ou  n'y  voulut  entendre; 
et,  pour  ce,  s'advisa,  songeant  en  elle,  se  cor- 
rompre, se  polluer,  et  passer  son  envie  en  son  imagi- 
nation: ce  qu'elle  ayant  sceu,  le  fit  convenir  devant  le 
juge  qu'il  eust  à  l'en  satisfaire  et  la  payer;  lequel 
ordonna  qu'au  son  et  tintement  de  l'argent  qu'il 
luy  monstreroit  elle  seroit  payée,  et  en  passeroit 
ainsi  son  envie,  de  mesme  que  l'autre,  par  songe 
et  imagination,  avoii  passé  la  sienne. 

Il  est  bien  vray  que  l'on  m'alléguera  force  es- 
pèces de  Venus  que  les  philosophes  anciens  dé- 
guisent; mais,  de  ce,  je  m'en  rapporte  à  eux  et 
aux  plus  subtils  qui  en  voudront  discourir.  Tant  y 
a,  puisque  le  fruit  de  l'amour  mondain  n'est  autre 
chose  que  la  jouissance,  il  ne  faut  point  la  penser 
bien  avoir  qu'en  touchant  et  embrassant.  Si  est-ce 
que  plusieurs  ont  bien  eu  opinion  que  ce  plaisir 
estoit  fort  maigre  sans  la  veue  et  la  parole;  et  de 
ce  nous  en  avons  un  bel  exemple  dans  les  Cent 
Nouvelles  de  la  reine  de  Navarre,  de  cet  honneste 
gentilhomme,  lequel,  ayant  jouy  plusieurs  fois  de 

cette  honneste  dame,  de  nuict ,  bouchée  avec  son 
touret  de  nez  (car  les  masques  n'estoyent  encores 
en  usage)  en  une  gallerie  sombre  et  obscure, 
encor  qu'il  cogneust  bien  au  toucher  qu'il  n'y  avoit 
rien  que  bon ,  friant  et  exquis ,  ne  se  contenta 
point  de  telle  faveur,  mais  voulut  sçavoir  à  qui  il 
avoit  à  faire  :  par  quoy,  en  l'embrassant  et  la  tenant 
un  jour,  il  la  marqua  d'une  craye  au  derrière  de 
sa  robbe  qui  estoit  de  velours  noir;  et  puis  le  soir, 
qui  estoit  après  souper  (car  leurs  assignations 
estoyent  à  certaine  heure  assignée),  ainsi  que  les 
femmes  entroyent  dans  la  salle  du  bal,  il  se  mit 
derrière  la  porte,  et,  les  espiant  attentivement 
passer,  il  vid  entrer  la  sienne  marquée  sur  l'espaule, 
qu'il  n'eust  jamais  pensé  :  car,  en  ses  façons,  con- 
tenances et  paroles,  on  l'eust  prise  pour  la  Sapience 
de  Salomon,  et  telle  que  la  reine  la  décrit. 

Qui  fut  esbahy?  Ce  fut  ce  gentilhomme,  pour 
sa  fortune  assise  sur  une  femme  qui  n'eust  jamais 
creu  moins  d'elle  que  de  toutes  les  femmes  de  la 
cour.  Vray  est  qu'il  voulut  passer  plus  outre,  et  ne 
s'arrester  là  :  car  il  luy  voulut  le  tout  descouvrir, 
et  sçavoir  d'elle  pourquoy  elle  se  cachoit  ainsi  de 
luy,  et  se  faisoit  ainsi  servir  à  couvert  et  cachettes; 
mais  elle,  tres-biert  rusée,  nia  et  renia  tout  jusques 
à  sa  part  de  paradis  et  la  damnation  de  son  ame, 
comme  est  la  coustume  des  dames  quand  on  leur 
va  objicer  des  choses  de  leur  cas  qu'elles  ne  veu- 
lent qu'on  les  sçache,  encores  qu'on  en  soit  bien 
certain  et  qu'elles  soyent  tres-vrayes. 

Elle  s'en  dépita,  et  par  ainsi  ce  gentilhomme 
perdit  sa  bonne  fortune.  Bonne,  certes  elle  l'estoit  : 
car  la  dame  estoit  grande,  et  valloit  le  faire;  et, 
qui  plus  est,  parce  qu'elle  faisoit  de  la  sucrée,  de 
la  chaste,  de  la  prude,  de  la  feinte,  en  cela  il 
pouvoit  avoir  double  plaisir  :  l'un  pour  cette  jouis- 
sance si  douce,  si  bonne  et  si  délicate;  et  le  second, 
à  la  contempler  souvent  devant  le  monde  en  sa 
mixte  cointe  mine,  froide  et  modeste,  et  sa  parole 
toute  chaste,  rigoureuse  et  rechignarde,  songeant 
en  soy  son  geste  lascif,  follastre  maniement  et 
paillardise,  quand  ilz  estoyent  ensemble. 

Voilà  pourquoy  ce  gentilhomme  eut  grand  tort 
de  luy  en  avoir  parlé;  mais  devoit  tous] ours  con- 
tinuer ses  coups  et  manger  sa  viande,  aussi  bien 
sans  chandelle  qu'avec  tous  les  flambeaux  de  sa 
chambre.  Bien  devoit-il  sçavoir  qui  elle  estoit;  et 
en  faut  louer  sa  curiosité,  d'autant  que,  comme 
dit  le  conte,  il  avoit  peur  avoir  à  faire  avec  quelque 
espèce  de  diable  :  car  volontiers  ces  diables  se 
transforment  et  prennent  la  forme  des  femmes 
pour  habiter  avec  les  hommes,  et  les  trompent 
ainsi;  auxquels  pourtant,  à  ce  que  j'ay  ouy  dire 
à  aucuns  magiciens  subtils,  est  plus  aisé  de  s'accom- 
moder de  la  forme  et^  visage  'de  la  femme  que 
non  pas  de  la  parole. 

Voilà  pourquoy  ce  gentilhomme  avoit  raison  de 
la  vouloir  voir  et  connoistre;  et,  à  ce  qu'il  disoit 
luy-mesme ,  l'abstinence  de  la  parole  luy  faisoit 
plus  d'appréhension  que  la  veue,  et  le  mettoit  en 

resverie  de  M""  le  diable;  dont  en  cela  il  monstra 
qu'il  craignoit  Dieu. 

Mais,  après  avoir  le  tout  descouvert,  il  ne  devoit 
rien  dire.  Mais  quoy  !  ce  dira  quelqu'un,  l'amitié 
et  l'amour  n'est  point  bien  parfaitte  si  on  ne  la 
déclare  et  du  cœur  et  de  la  bouche;  et,  pour  ce, 
ce  gentilhomme  la  luy  vouloit  faire  bien  entendre; 
mais  il  n'y  gaigna  rien  ,  car  il  y  perdit  tout.  Aussi 
qui  eust  cogneu  l'humeur  de  ce  gentilhomme ,  il 
sera  pour  excusé ,  car  il  n'estoit  si  froid  ny  discret 
pour  jouer  ce  jeu  et  se  masquer  d'une  telle  discré- 
tion; et ,  à  ce  que  j'ay  ouy  dire  à  ma  mère,  qui 
estoit  à  la  reine  de  Navarre  et  qui  en  sçavoit  quel- 
ques secrets  de  ses  Nouvelles,  et  qu'elle  en  estoit 
l'une  des  devisantes,  c'estoit  feu  mon  oncle  de 
La  Chastaigneraye,  qui  estoit  brusq,  prompt  et  un 
peu  voilage. 

Le  conte  est  déguisé  pourtant  pour  le  cacher 
mieux  :  car  mondict  oncle  ne  fut  jamais  au  service 
de  la  grand  princesse,  maistresse  de  cette  dame, 
ouy  bien  du  roy  son  frère;  et  si  n'en  fut  autre 
chose,  car  il  estoit  fort  aymé  et  du  roy  et  de  la 
princesse. 

La  dame,  je  ne  la  nommeray  point,  mais  elle 
estoit  veufve  et  dame  d'honneur  d'une  très-grand 
princesse,  et  qui  sçavoit  faire  la  mine  de  prude 
plus  que  dame  de  la  cour. 

J  J'ay  ouy  conter  d'une  dame  de  la  cour  de 
nos  derniers  rois,  que  je  cognois,  laquelle,  estant 
amoureuse  d'un  fort  honneste  gentilhomme  de  la 

cour,    vouloit  imiter   la  façon   d'amour   de   cette 
dame  précédente  ;    mais ,   autant  de  fois   qu'elle 
venoit  de  son  assignation  et  de  son  rendez-vous, 
elle  s'en  alloit  à  sa  chambre ,  et  se  faisoit  regarder 
à  l'une  de  ses  filles  ou  femmes  de  chambre  de  tous 
costez,  si  elle  n'estoit  point  marquée;   et,  par  ce 
moyen,  se  garda  d'estre  mesprise  et  recogneue. 
Aussi  ne  fut-elle  jamais  marquée  qu'à  la  9^  assigna- 
tion,  que  la  marque  fut  aussitost  descouverte  et 
recogneue  de  ses  femmes.   Et,  pour  ce,  de  peur 
d'estre  escandalisée  et  tomber   en  opprobre,   elle 
brisa   là,    et  oncques  puis  ne  tourna  à  l'assigna- 
tion. 

Il  eust  mieux  valu  (ce  dit  quelqu'un)  qu'elle  luy 
eust  laissé  faire  ces  marques  tant  qu'elle  eust  voulu, 
et  autant  de  faites  les  deffaire  et  effacer;  et  pour  ce 
eust  eu  double  plaisir  :  l'un ,  de  ce  contentement 
amoureux,  et  l'autre,  de  se  mocquer  de  son  homme, 
qui  travailloit  tant  à  ceste  pierre  philosophale  pour 
la  descouvrir  et  cognoistre  ,  et  n'y  pouvoit  jamais 
parvenir. 

5  J'en  ay  ouy  conter  d'une  autre  du  temps  du 
roy  François,  de  ce  beau  escuyer  Gruffy,  qui  estoit 
un  escuyer  de  l'escurie  dudict  roy,  et  mourut  à 
Naples  au  voyage  de  M.  de  Lautrec,  et  d'une 
très-grand  dame  de  la  cour,  dont  en  devint  tres- 
amoureuse  :  aussi  estoit-il  très-beau  et  ne  l'appel- 
loit-on  ordinairement  que  le  beau  Gruffy,  dont 
j'en  ay  veu  le  pourtrait  qui  le  monstre  tel. 

Elle  attira  un  jour  un  sien  vallet  de  chambre  en 

qui  elle  se  fîoit,  pourtant  incogneu  et  non  veu,  en 
sa  chambre,  qui  luj  vint  dire  un  jour,  luj  bien 
habillé  qu'il  sentoit  son  gentilhomme,  qu'une  tres- 
honneste  et  belle  dame  se  recommandoit  à  luy,  et 
qu'elle  en  estoit  si  amoureuse  qu'elle  en  souhaittoit 
fort  Tacointance  plus  que  d'homme  de  la  cour, 
mais  par  tel  si  qu'elle  ne  vouloit,  pour  tout  le  bien 
du  monde,  qu'il  la  vist  ny  la  cogneust;  mais  qu'à 
l'heure  du  coucher,  et  qu'un  chacun  de  la  cour 
seroit  retiré,  il  le  viendroit  quérir  et  prendre  en  un 
certain  Heu  qu'il  luy  diroit,  et  de  là  il  le  meneroit 
coucher  avec  cette  dame  ;  mais  par  tel  pache  aussi 
qu'il  luy  Youloit  bouscher  les  yeux  avec  un  beau 
mouchoir  blanc,  comme  un  trompette  qu'on  meine 
en  ville  ennemie,  afin  qu'il  ne  pust  voir  ny  recon- 
noistre  le  lieu  ny  la  chambre  là  où  il  le  meneroit, 
et  le  tiendroit  tousjours  par  les  mains  afin  de  ne 
défaire  ledict  mouchoir  :  car  ainsi  luy  avoit  com- 
mandé sa  maistresse  luy  proposer  ces  conditions, 
pour  ne  vouloir  estre  cogneue  de  luy  jusques  à 
quelque  temps  certain  et  prefix  qu'il  luy  dit  et  luy 
promit;  et,  pour  ce,  qu'il  y  pensât  et  advisât  bien 
s'il  y  vouloit  venir  à  cette  condition,  afin  qu'il  luy 
sceust  dire  l'endemain  sa  response  :  car  il  le  vien- 
droit quérir  et  prendre  en  un  lieu  qu'il  luy  dit,  et 
surtout  qu'il  fust  seul;  et  il  le  meneroit  en  une 
part  si  bonne  qu'il  ne  s'en  repentiroit  point  d'y 
estre  allé. 

Voilà  une   plaisante    assignation    et   composée 
d'une  estrange  condition.  J'aymerois  autant  celle-là 

d'une  dame  espagnole,  qui  manda  un  à  une  assi- 
gnation, mais  qu'il  portast  avec  luy  trois  S.  S.  S., 
qui  estoyent  à  dire,  sabio,  solo,  segreto  :  sage,  seul, 
secret.  L'autre  luy  manda  qu'il  iroit,  mais  qu'elle 
se  garnist  et  fournist  de  trois  F.  F.  F.,  qui  sont 
qu'elle  ne  fust  fea,  flaca  ny  fria  :  qui  ne  fust  ny 
laide,  flacque  ny  froide. 

Attant  le  messager  se  départit  d'avec  Gruffy. 
Qui  fut  en  peine  et  en  songe  ?  Ce  fut  luy,  ayant 
grand  sujet  de  penser  que  ce  fust  quelque  partie 
jouée  de  quelque  ennemy  de  cour,  pour  luy  don- 
ner quelque  venue,  ou  de  mort  ou  de  charité 
envers  le  roy.  Songeoit  aussi  quelle  dame  pouvoit- 
elle  estre,  ou  grande,  ou  moyenne,  ou  petite,  ou 
belle,  ou  laide,  qui  plus  luy  faschoit;  encores  que 
tous  chats  sont  gris  la  nuict,  ce  dit-on,  et  tous 
c...  sont  c...  sans  clarté.  Par  quoy ,  après  en 
avoir  conféré  à  un  de  ses  compagnons  des  plus 
privez,  il  se  résolut  de  tenter  la  risque^  et  que, 
pour  l'amour  d'une  grande,  qu'il  presumoit  bien 
estre,  il  ne  falloit  rien  craindre  ny  appréhender. 
Par  quoy,  le  lendemain  que  le  roy,  les  reines,  les 
dames  et  tous  et  toutes  de  la  cour,  se  furent  retirez 
pour  se  coucher,  ne  faillit  de  se  trouver  au  lieu 
que  le  messager  luy  avoit  assigné,  qui  ne  faillit 
aussitost  l'y  venir  trouver  avec  un  second,  pour 
luy  ayder  à  faire  le  guet  si  l'autre  n'estoit  point 
suivy  de  page,  ny  de  laquais,  ny  vallet,  ny  gentil- 
homme. Aussitost  qu'il  le  vit,  luy  dit  seulement  : 
«  Allons,  Monsieur,  Madame  vous  attend.  «  Sou- 

dain  il  le  banda,  et  le  mena  par  lieux  obscurs, 
estroits,  et  traverses  incogneues,  de  telle  façon  que 
l'autre  luy  dit  franchement  qu'il  ne  sçavoit  là  où  il 
le  menoit  ;  puis  l'entra  dans  la  chambre  de  la 
dame,  qui  estoit  si  sombre  et  si  obscure  qu'il  ne 
pouvoit  rien  voir  ny  cognoistre,  non  plus  que  dans 
un  four. 

Bien  la  trouva-il  sentant  à  bon,  et  très-bien 
parfumée,  qui  luy  fît  espérer  quelque  chose  de 
bon;  par  quoy  le  fît  deshabiller  aussitost,  et  luy- 
même  le  deshabilla;  et  après  le  mena  par  la  main 
(luy  ayant  osté  le  mouchoir)  au  lict  de  la  dame, 
qui  l'attendoit  en  bonne  dévotion;  et  se  mit  au- 
près d'elle  à  la  taster,  l'embrasser,  la  caresser,  où 
il  n'y  trouva  rien  que  tres-bon  et  exquis ,  tant  à  sa 
peau  qu'à  son  linge  et  lict  tres-superbe ,  qu'il 
tastonnoit  avec  les  mains;  et  ainsi  passa  joyeuse- 
ment sa  nuict  avec  cette  belle  dame,  que  j'ay  bien 
ouy  nommer.  Pour  fîn,  tout  luy  contenta  en 
toutes  façons;  et  cognent  bien  qu'il  estoit  très- 
bien  hébergé  pour  cette  nuict;  mais  rien  ne  luy 
faschoit ,  disoit-il ,  sinon  que  jamais  il  n'en  sceut 
tirer  aucune  parole.  Elle  n'avoit  garde,  car  il  par- 
loit  assez  souvent  à  elle  le  jour,  comme  aux  autres 
dames,  et,  pour  ce,  l'eust  cogneue  aussitost.  De 
follatreries,  de  mignardises,  de  carresses,  d'attou- 
chemens ,  et  de  toute  autre  sorte  de  démonstra- 
tions d'amour  et  paillardises,  elle  n'y  espargnoit 
aucune  :  tant  y  a  qu'il  se  trouva  bien. 

Le  lendemain,  à  la  pointe  du  jour,  le  messager 

ne  faillit  le  venir  esveiller,  et  le  lever  et  habiller,  le 
bander  et  le  retourner  au  lieu  où  il  l'avoit  pris,  et 
recommander  à  Dieu  jusques  au  retour,  qui  seroit 
bien  tost.  Et  ne  fut  sans  luy  demander  s'il  luy  avoit 
menty,  et  s'il  se  trouvoit  bien  de  l'avoir  creu,  et  ce 
qui  luy  en  sembloit  de  luy  avoir  servy  de  fourrier, 
et  s'il  luy  avoit  donné  bon  logement. 

Le  beau  Grufîy,  après  l'avoir  remercié  cent  fois, 
luy  dit  adieu ,  et  qu'il  seroit  tousjours  prest  de  re- 
tourner pour  si  bon  marché,  et  revoler  quand  il 
voudroit;  ce  qu'il  fit,  et  la  feste  en  dura  un  bon 
mois ,  au  bout  duquel  fallut  à  Gruffy  partir  pour 
son  voyage  de  Naples,  qui  prit  congé  de  sa  dame 
et  luy  dist  adieu  à  grand  regret,  sans  en  tirer  d'elle 
un  seul  parler  aucunement  de  sa  bouche,  sinon 
souspirs  et  larmes,  qu'il  luy  sentoit  couler  des  yeux. 
Tant  y  a  qu'il  partit  d'avec  elle  sans  la  cognoistre 
nullement  ny  s'en  appercevoir. 

Depuis  on  dit  que  cette  dame  pratiqua  cette  vie 
avec  deux  ou  trois  autres  de  cette  façon,  se  donnant 
ainsi  du  bon  temps.  Et  disoit-on  qu'elle  s'accom- 
modoit  de  cette  astuce,  d'autant  qu'elle  estoit  fort 
avare,  et  par  ainsi  elle  espargnoit  le  sien  et  n'estoit 
sujette  à  faire  presens  à  ses  serviteurs  :  car  enfin 
toute  grand  dame  pour  son  honneur  doit  donner, 
soit  peu  ou  prou,  soit  argent,  soit  bagues  ou 
joyaux,  ou  soyent  riches  faveurs.  Par  ainsi,  la 
gallante  se  donnoit  à  son  c.  joye,  et  espargnoit 
sa  bourse,  en  ne  se  manifestant  seulement  qu'elle 
estoit;  et,  pour  ce,  ne  se  pouvoit  estre  reprise  de 

ses  deux  bourses,  ne  se  faisant  jamais  cognoistre. 
Voilà  terrible  humeur  de  grand  dame  ! 

Ancuns  en  trouveront  la  façon  bonne ,  autres  la 
blasmeront,  autres  la  tiendront  pour  tres-excorte; 
aucuns  l'estimeront  bonne  mesnagere;  mais  je 
m'en  rapporte  à  ceux  qui  en  discourront  mieux 
que  moy  :  si  est-ce  que  cette  dame  ne  peut  encourir 
tel  blasme  que  cette  reine  qui  se  tenoit  à  l'hostel 
de  Nesle  à  Paris,  laquelle  faisant  le  guet  aux  pas- 
sans,  et  ceux  qui  luy  revenoyent  et  agreoient  le 
plus,  de  quelques  sortes  de  gens  que  ce  fussent, 
les  faisoit  appeller  et  venir  à  soy;  et,  après  en 
avoir  tiré  ce  qu'elle  en  vouloit,  les  faisoit  précipiter 
du  haut  de  la  tour,  qui  paroist  encores,  en  bas  en 
l'eau,  et  les  faisoit  noyer. 

Je  ne  peux  dire  que  cela  soit  vray;  mais  le  vul- 
gaire (au  moins  la  pluspart  de  Paris)  l'afferme;  et 
n'y  a  si  commun ,  qu'en  luy  monstrant  la  tour 
seulement,  et  en  l'interrogeant,  que  de  luy-mesme 
ne  le  dye. 

Laissons  ces  amours,  qui  sont  plustost  des  avor- 
tons que  des  amours ,  lesquelles  plusieurs  de  nos 
dames  d'aujourd'huy  abhorent,  comme  elles  en  ont 
raison,  voulant  communiquer  avec  leurs  serviteurs, 
et  non  comme  avec  rochers  ou  marbres;  mais, 
après  les  avoir  bien  choisis,  se  sçavent  bravement 
et  gentiment  faire  servir  et  aymer  d'eux.  Et  puis, 
en  ayant  cogneu  leurs  fîdelitez  et  loyale  persévé- 
rance, se  prostituent  avec  eux  par  une  fervente 
amour,  et  se  donnent  du  plaisir  avec  eux,  non  en 

masques,  ny  en  silence,  ny  mueites,  ny  parmy  les 
nuicts  et  ténèbres;  mais  en  beau  plain  jour  se  font 
voir,  toucher,  taster,  embrasser,  et  les  entretienent 
de  beaux  et  lascifs  discours ,  de  mots  follastres  et 
paroles  lubriques.  Quelquesfois  pourtant  s'aydent 
de  masques  :  car  il  y  a  plusieurs  dames  qui  quelques 
fois  sont  contraintes  d'en  prendre  en  le  faisant, 
si  c'est  au  hasle  qu'elles  le  facent,  de  peur  de 
se  gaster  le  teint,  ou  ailleurs,  afin  que,  si  elles 
s'eschauffent  par  trop,  et  si  sont  surprises,  qu'on 
ne  connoisse  leur  rougeur,  ny  leur  contenance 
estonnée,  comme  j'en  ay  veu  ;  et  le  masque  cache 
tout;  et  ainsi  trompent  le  monde. 

■^  J'ay  ouy  dire  à  plusieurs  dames  et  cavalliers 
qui  ont  mené  l'amour,  que,  sans  la  veue  et  la  pa- 
role, elles  aymeroyent  autant  ressembler  les  bestes 
brutes,  lesquelles,  par  un  appétit  naturel  et  sensuel, 
n'ont  autre  soucy  ne  amitié  que  de  passer  leur  rage 
et  chaleur. 

Aussi  ay-je  ouy  dire  à  plusieurs  seigneurs  et 
gallants  gentilshommes  qui  ont  couché  avec  de 
grandes  dames,  ils  les  ont  trouvées  cent  fois  plus 
lascives  et  desbordées  en  paroles  que  les  femmes 
communes  et  autres.  Elles  le  peuvent  faire  à  fi- 
nesse, d'autant  qu'il  est  impossible  à  l'homme, 
tant  vigoureux  soit-il,  de  tirer  au  collier  et  labou- 
rer tousjours;  mais,  quand  il  vient  à  la  pose  et  au 
relasche,  il  trouve  si  bon  et  si  appétissant  quand 
sa  dame  l'entretient  de  propos  lascifs  et  mots  fo- 
lastrement  prononcez,  que,  quand  Venus  seroit  la 

plus  endormie  du  monde,  soudain  elle  est  esveillée; 
mesmes  que  plusieurs  dames,  entretenant  leurs 
amants  devant  le  monde,  fust  aux  chambres  des 
reines  et  princesses  et  ailleurs,  le[s]  pipoyent,  car 
elles  leur  disoyent  des  paroles  si  lascives  et  si 
friandes  qu'elles  et  eux  se  corrompoyent  comme 
dedans  un  lict;  nous,  les  arregardans,  pensions 
qu'elles  tinssent  autre  propos. 

C'est  pourquoy  Marc  Antoine  ayma  tant  Cleo- 
patra  et  la  préféra  à  sa  femme  Octavia,  qui  estoit 
cent  fois  plus  belle  et  aymable  que  la  Cleopatre; 
mais  cette  Cleopatre  avoit  la  parole  si  affettée  et 
le  mot  si  à  propos,  avec  ses  façons  et  grâces  las- 
cives, qu'Antoine  oublia  tout  pour  son  amour. 

Plutarque  nous  en  fait  foy,  sur  aucuns  brocards 
ou  sobriquets  qu'elle  disoit  si  gentiment,  que  Marc 
Antoine,  la  voulant  imiter,  ne  ressembloit  en  ses 
devis  (encore  qu'il  voulust  fort  faire  du  gallant) 
qu'un  soldat  et  gros  gendarme,  au  prix  d'elle  et 
sa  belle  fraze  de  parler. 

Pline  fait  un  conte  d'elle  que  je  trouve  fort  beau, 
et,  par  ce,  je  le  repeteray  icy  un  peu.  C'est  qu'un 
jour,  ainsi  qu'elle  estoit  en  ses  plus  gaillardes  hu- 
meurs, et  qu'elle  s'estoit  habillée  à  l'advenant  et  à 
l'advantage,  et  surtout  de  la  teste,  d'une  guirlande 
de  diverses  fleurs  convenante  à  toute  paillardise, 
ainsi  qu'ilz  estoyent  à  table,  et  que  Marc  Antoine 
voulut  boire,  elle  l'amusa  de  quelque  gentil  dis- 
cours, et,  cependant  qu'elle  parloit,  à  mesure  elle 
arrachoit  de  ses  belles  fleurs  de  sa  guirlande,  qui 

neantmoins  estoyent  toutes  semées  de  poudres  em- 
poisonnées, et  les  jettoit  peu  à  peu  dans  la  coupe 
que  tenoit  Marc  Antoine  pour  boire;  et,  ayant 
achevé  son  discours,  ainsi  que  Marc  Antoine  vou- 
lut porter  la  coupe  au  bec  pour  boire,  Cleopatre 
luy  arreste  tout  court  la  main,  et,  ayant  apposté 
un  esclave  ou  criminel  qui  estoit  là  prés,  le  fit  venir 
à  luy,  et  luy  fit  donner  à  boire  ce  que  Marc  An- 
thoine  alloit  avaller,  dont  soudain  il  en  mourut; 
et  puis,  se  tournant  vers  Marc  Antoine,  luy  dit  : 
«  Si  je  ne  vous  aymois  comme  je  fais,  je  me  fusse 
maintenant  défaite  de  vous,  et  eusse  fait  le  coup 
volontiers,  sans  que  je  voys  bien  que  ma  vie  ne 
peut  estre  sans  la  vostre.  »  Cette  invention  et  cette 
parole  pouvoyent  bien  confirmer  Marc  Antoine 
en  son  amitié,  voire  le  faire  croupir  davantage  aux 
costez  de  sa  charnure. 

Voilà  comment  servit  l'éloquence  à  Cleopatre, 
que  les  histoires  nous  ont  escrite  très-bien  di- 
sante :  aussi  ne  l'appelloit-il  que  simplement  la 
Reine,  pour  plus  grand  honneur,  ainsi  qu'il  escrit  à 
Octave  César,  avant  qu'ils  fussent  déclarez  enne- 
mis. «  Qui  t'a  changé,  dit-il,  pour  ce  que  j'em- 
brasse la  Reine?  Elle  est  ma  femme.  Ay-je  com- 
mancé  dès  ast'heure?  Tu  embrasse  Drussille, 
Tortale,  Lerontile,  ou  Rufile,  ou  Salure  Litiseme, 
ou  toutes  :  que  t'en  chaut-il  sur  quelle  tu  donne, 
quand  l'envie  t'en  prend?  « 

Par  là  Marc  Antoine  louoit  sa  constance  et 
blasmoit  la  variété  de  l'autre  d'en  aymer  tant  au 

coup,  et  luy  n'aymoit  que  sa  reine;  dont  je  m'es- 
tonne  qu'Octave  ne  l'ayma  après  la  mort  d'An- 
toine. Il  se  peut  faire  qu'il  [en  jouit]  quand  il  la 
vit  et  la  fit  venir  seule  en  sa  chambre,  et  qu'elle 
l'harangua  :  possible  qu'il  n'y  trouva  pas  ce  qu'il 
pensoit,  ou  la  mesprisa  pour  quelque  autre  raison, 
et  en  voulut  faire  son  triomphe  à  Rome  et  la 
monstrer  en  parade;  à  quoy  elle  remédia  par  sa 
mort  advancée. 

Certes,  pour  tourner  à  nostre  dire  premier, 
quand  une  dame  se  veut  mettre  sur  l'amour,  ou 
qu'elle  y  est  une  fois  bien  engagée,  il  n'y  a  orateur 
au  monde  qui  die  mieux  qu'elle.  Voyez  comme 
Sophonisba  nous  a  esté  descrite  de  Tite-Live,  et 
d'Apian  et  d'autres,  si  bien  disante  à  l'endroit  de 
Massinissa,  lorsqu'elle  vint  à  luy  pour  l'aymer,  gai- 
gner  et  reclamer,  et  après  quand  il  luy  fallut  avaller 
le  poison.  Bref,  toute  dame,  pourestre  bienaymée, 
doit  bien  parler;  et  volontiers  on  en  voit  peu  qui 
ne  parlent  bien  et  n'ayent  des  mots  pour  esmou- 
voir  le  ciel  et  la  terre,  et  fust-elle  glacée  en  plein 
hyver. 

Celles  surtout  qui  se  mettent  à  l'amour,  et  si 
elles  ne  sçavent  rien  dire,  elles  sont  si  dessavou- 
rées que  le  morceau  qu'elles  vous  donnent  n'a  ny 
goust  ny  saveur;  et,  quand  M.  du  Bellay,  parlant 
de  sa  courtisanne  et  déclarant  ses  mœurs,  dit  qu'elle 

estoit 

Sage  au  parler,  et  folastre  à  la  couche, 

cela  s'entend  en  parlant  devant  le  monde  et  en- 
Brantôme.  II.  3 

tretenant  l'un  et  l'autre;  mais,  lorsque  l'on  est  à 
part  avec  son  amy,  toute  gallante  'dame  veut  estre 
libre  en  sa  parole  et  dire  ce  qui  luy  plaist,  afin  de 
tant  plus  esmouvoir  Venus. 

J'ay  ouy  faire  des  contes  ^à  plusieurs  qui  ont 
jouy  de  belles  et  grandes  dames,  ou  qui  ont  esté 
curieux  de  les  escouter  parlant  avec  d'autres  de- 
dans le  lict,  qu'elles  estoyent  aussi  libres  et  folles 
en  leur  parler  que  courtisannes  qu'on  eust  sceu 
connoistre;  et  qui  est  un  cas  admirable  est  que, 
pour  estre  ainsi  accoustumées  à  entretenir  leurs  ma- 
rys  ou  leurs  amis  de  mots,  propos  et  discours 
sallaux  et  lascifs,  mesmes  nommer  tout  librement 
ce  qu'elles  portent  au  fonds  du  sac,  sans  farder;  et 
pourtant,  quand  elles  sont  en  leurs  discours,  jamais 
ne  s'extravaguent ,  ny  aucun  de  ces  mots  sallaux 
leur  vient  à  la  bouche.  Il  faut  bien  dire  qu'elles  se 
sçavent  bien  commander  et  dissimuler  :  car  il  n'y  a 
rien  qui  frétille  tant  que  la  langue  d'une  dame  ou 
fille  de  joye. 

Si  ay-je  cogneu  une  tres-belle  et  honneste  dame 
de  par  le  monde,  qui,  devisant  avec  un  honneste 
gentilhomme  de  la  cour  des  affaires  de  la  guerre 
durant  ces  civiles,  elle  luy  dit  :  «  J'ay  ouy  dire 
que  le  roy  a  faict  rompre  tous  les  c...  de  ce  pays 
là.  »  Elle  vouloit  dire  les  ponts.  Pensez  que,  ve- 
nant de  coucher  d'avec  son  mary,  ou  songeant  à 
son  amant,  elle  avoit  encor  ce  nom  frais  en  la 
bouche  ;  et  le  gentilhomme  s' en  eschauffa  en  amours 
d'elle  pour  ce  mot. 

y  Une  autre  dame  que  j'ay  cogneu,  entretenant 
une  autre  grand  dame  plus  qu'elle,  et  luy  louant 
et  exaltant  ses  beautez,  elle  luy  dit  après  :  «Non, 
Madame,  ce  que  je  vous  en  dys,  ce  n'est  point 
pour  vous  adultérer  »  ;  voulant  dire  adulater^  comme 
elle  le  r'habilla  ainsi  :  pensez  qu'elle  songeoit  à 
l'adultère  et  à  adultérer. 

Bref,  la  parole  en  jeu  d'amours  a  une  très- 
grande  efficace,  et  oii  elle  manque  le  plaisir  en 
est  imparfait  :  aussi,  à  la  vérité,  si  un  beau  corps 
n'a  une  belle  ame,  il  ressemble  mieux  son  idole 
qu'un  corps  humain;  et,  s'il  se  veut  faire  bien 
aymer,  tant  beau  soit-il,  il  faut  qu'il  se  face  secon- 
der d'une  belle  ame;  que  s'il  ne  l'a  de  nature,  il  la 
faut  façonner  par  art. 

5  Les  courtisannes  deRomesemocquentfortdes 
gentilles  dames  de  Rome,  lesquelles  ne  sont  ap- 
prises à  la  parole  comme  elles;  et  disent  que  chia- 
vano  corne  cani,  ma  che  sono  quiète  délia  bocca  corne 
sassi. 

Voilà  pourquoy  j'ay  cogneu  beaucoup  d'hon- 
nestes  gentilshommes  qui  ont  refusé  l'acointance 
de  plusieurs  dames,  je  vous  dis  très-belles,  parce 
qu'elles  estoyent  idiotes,  sans  ame,  sans  esprit  et 
sans  parole,  et  les  ont  quittées  tout  à  plat;  et  di- 
soyent  qu'ils  aymoyent  autant  avoir  à  faire  avec 
une  belle  statue  de  quelque  beau  marbre  blanc, 
comme  celuy  qui  en  ayma  une  à  Athènes  jusques 
à  en  jouir.  Et,  pour  ce,  les  estrangers  qui  vont  par 
pays  ne   se  mettent  à  guieres   aymer  les  femmes 

estrangeres,  ny  volontiers  s'encaprichent  pour  elles, 
d'autant  qu'ilz  ne  s'entendent  point,  ny  leur  pa- 
role ne  leur  touche  aiïcunement  au  cœur  ;  j'entends 
ceux  qui  n'entendent  leur  langage;  et,  s'ils  s'ac- 
costent d'elles,  ce  n'est  que  pour  contenter  autant 
nature,  et  esteindre  le  feu  naturel  bestialement,  et 
puis  andar  in  harca,  comme  dist  un  Italien.  Un 
jour,  desembarqué  à  Marseille,  allant  en  Espagne, 
et  demandant  où  il  y  avoit  des  femmes,  on  luy 
monstre  un  lieu  où  se  faisoit  le  bal  de  quelques 
nopces.  Ainsi  qu'une  dame  le  vint  accoster  et  ar- 
raisonner, il  lui  dit  :  V.  S.  mi  perdonaj  non  voglio 
parlare,  voglio  solamente  chiavare,  e  poi  me  n  andar 
in  barca. 

5  Le  François  ne  prend  grand  plaisir  avec  une 
Allemande,  une  Souysse,  une  Flamande,  une  An- 
gloise,  Escossoise,  ou  Esclavonne  ou  autre  estran- 
gere,  encor  qu'elle  babillast  le  mieux  du  monde, 
s'il  ne  l'entend  ;  mais  il  se  plaist  grandement  avec 
sa  dame  françoise,  ou  avec  l'Italienne  ou  Espa- 
gnole :  car  coustumierement  la  pluspart  des  Fran- 
çois aujourd'huy,  au  moins  ceux  qui  ont  un  peu 
veu,  sçavent  parler  ou  entendent  ce  langage;  et 
Dieu  sçait  s'il  est  afîetté  et  propre  pour  l'amour: 
car  quiconque  aura  à  faire  avec  une  dame  fran- 
çoise, italiene,  espagnole  ou  grecque,  et  qu'elle 
soit  diserte,  qu'il  die  hardiment  qu'il  est  pris  et 
vaincu. 

D'autres  fois  nostre  langue  françoise  n'a  esté  si 
belle  ny  si  enrichie  comme  elle  est  aujourd'huy; 

mais  il  y  a  longtemps  que  l'italienne,  l'espagnole 
et  la  grecque  l'est;  et  volontiers  n'ay-je  guieres 
veu  dame  de  cette  langue ,  si  elle  a  pratiqué 
tant  soit  peu  îe  mestier  de  l'amour,  qui  ne  sçache 
très-bien  dire.  Je  m'en  rapporte  à  ceux  qui  ont 
traitté  celles-là.  Tant  y  a  qu'une  belle  dame  et 
remplye  de  belle  parole  contente  doublement. 

J  Parlons  maintenant  de  la  veue.  Certainement, 
puisque  les  yeux  sont  les  premiers  qui  attacquent 
le  combat  de  l'amour,  il  faut  advouer  qu'ils  donnent 
un  très-grand  contentement  quand  ils  nous  font 
voir  quelque  chose  de  beau  et  rare  en  beauté.  Hé! 
quelle  est  la  chose  au  monde  que  l'on  puisse  voir 
plus  belle  qu'une  belle  femme,  soit  habillée  ou  bien 
parée,  ou  nue  entre  deux  draps?  Pour  l'habillée, 
vous  n'en  voyez  que  le  visage  à  nud;  mais  aussi, 
quand  un  beau  corps,  orné  d'une  riche  et  belle 
taille,  d'un  port  et  d'une  grâce,  d'une  apparence 
et  superbe  majesté,  à  nous  se  présente  à  plein, 
quelle  plus  belle  vue  et  agréable  monstre  peut-il 
estre  au  monde  ?  Et  puis,  quand  vous  en  venez  à 
jouir  tout  ainsi  couverte  et  superbement  habillée, 
la  convoitise  et  jouissance  en  redoublent,  encor 
que  l'on  ne  voye  que  le  seul  visage  de  tout  le  reste 
des  autres  parties  du  corps  :  car  malaisément  peut- 
on  jouir  d'une  grand  dame  selon  toutes  les  com- 
moditez  que  l'on  desireroit  bien,  si  ce  n'estoit 
dans  une  chambre  bien  à  de  loisir  et  lieu  secret,  ou 
dans  un  lict  bien  à  plaisir;  car  elle  est  tant  es- 
clairée  ! 

Et  c'est  pourquoy  une  grand  dame  dont  j'ay  ouy 
parler,  quand  elle  rencontroit  son  serviteur  à  pro- 
pos, et  hors  de  veue  et  descouverte,  elle  prenoit 
l'occasion  tout  aussitost ,  pour  s'en  contenter  le 
plus  promptement  et  briefvement  qu'elle  pouvoit, 
en  luj  disant  un  jour  :  «  C'estoyent  les  sottes,  le 
temps  passé,  qui,  par  trop  se  voulans  delicater  en 
leurs  amours  et  plaisirs,  se  renfermoyent,  ou  en 
leurs  cabinets,  ou  autres  lieux  couverts,  et  là  fai- 
soyent  tant  durer  leurs  jeux  et  esbats  qu'aussitost 
elles  estoyent  descouvertes  et  divulguées.  Aujour- 
d'huy,  il  faut  prendre  le  temps,  et  le  plus  bref  que 
l'on  pourra^  et,  aussitost  assailly,  aussitost  investi 
et  achevé  ;  et,  par  ainsi,  nous  ne  pouvons  estre  es- 
candalisées.  » 

Je  trouve  que  cette  dame  avoit  raison  :  car  ceux 
qui  se  sont  meslez  de  cet  estât  d'amour,  ilz  ont 
tousjours  tenu  cette  maxime,  qu'il  n'y  a  que  le 
coup  en  robbe.  Aussi,  quand  l'on  songe  que  l'on 
brave,  l'on  [foule,  presse  et  gourmande,  abat  et 
porte  par  terre  les  draps  d'or,  lies  toilles  d'argent, 
les  clinquants,  les  estoffes  de  soye,avec  les  perles 
et  pierreries,  l'ardeur,  le  contentement  s'en  aug- 
mente bien  davantage,  et  certes  plus  qu'en  une 
bergère  ou  autre  femme  de  pareille  qualité,  quel- 
que belle  qu'elle  soit. 

Et  pourquoy  jadis  Venus  fut  trouvée  si  belle  et 
tant  désirée,  sinon  qu'avec  sa  beauté  elle  estoit 
tousjours  gentiment  habillée,  et  ordinairement  par- 
fumée, qu'elle  sentoit  tousjours  bon  de  cent  pas 

loing?  Aussi  tenoit-on  que  les  parfums  animent  fort 
à  l'amour. 

Voilà  pourquoy  les  emperieres  et  grandes  dames 
de  Rome  s'en  accommodoyent  bien  fort,  comme 
font  aussi  nos  grandes  dames  de  France,  et  sur- 
tout aussi  celles  d'Espagne  et  d'Italie,  qui,  de 
tout  temps,  en  sont  esté  plus  curieuses  et  exquises 
que  les  nostres,  tant  en  parfums  qu'en  parures  de 
superbes  habits,  desquelles  nos  dames  en  ont  pris 
depuis  les  patrons  et  belles  inventions  :  aussi  les 
autres  les  avoyent  apprises  des  médailles  et  statues 
antiques  de  ces  dames  romaines,  que  l'on  voit 
encor  parmy  plusieurs  antiquitez  qui  sont  encores 
en  Espagne  et  en  Italie;  lesquelles,  qui  les  con- 
templera bien,  trouvera  leurs  coiffures  et  leurs 
habits  en  perfection,  et  très-propres  à  se  faire 
aimer.  Mais  aujourd'huy  nos  dames  françoises 
surpassent  tout.  A  la  reine  de  Navarre  elles  en 
doivent  ce  grand  mercy. 

Voilà  pourquoy  il  fait  bon  et  beau  d'avoir  à 
faire  à  ces  belles  dames  si  bien  en  poinct,  si  riche- 
ment et  pompeusement  parées,  de  sorte  que  j'ay 
ouy  dire  à  aucuns  courtisans,  mes  compagnons, 
ainsi  que  nous  devisions  ensemble,  qu'ils  les  ay- 
moient  mieux  ainsi  que  desacoustrées  et  couchées 
nues  entre  deux  linceux,  et  dans  un  lict  le  plus 
enrichy  de  broderies  que  l'on  sceust  faire.  D'autres 
disoyent  qu'il  n'y  avoit  que  le  naturel,  sans  aucun 
fard  ny  artifice,  comme  un  grand  prince  que  je 
sçay,  lequel   pourtant  faisoit  coucher    ses   courti- 

sannes  ou  dames  dans  des  draps  de  taffetas  noir 
bien  tendus,  toutes  nues,  afin  que  leur  blancheur 
et  délicatesse  de  chair  parust  bien  mieux  parmy  ce 
noir,  et  donnast  plus  d'esbat. 

Il  ne  faut  douter  vrayment  que  la  veue  ne  soit 
plus  agréable  que  toutes  celles  du  monde,  d'une 
belle  femme  toute  parfaitte  en  beauté;  mais  mal- 
aisément se  trouve-elle.  Aussi  on  trouve  par  escrit 
que  Zeuxis,  cet  excellent  peintre,  ayant  esté  prié 
par  quelques  honnestes  dames  et  filles  de  sa  con- 
noissance  de  leur  donner  le  pourtrait  de  la  belle 
Helaine  et  la  leur  représenter  si  belle  comme  l'on 
disoit  qu'elle  avoit  esté,  il  ne  leur  en  voulut  point 
refuser;  mais,  avant  qu'en  faire  le  pourtrait,  il  les 
contempla  toutes  fixement,  et,  en  prenant  de  l'une 
et  de  l'autre  ce  qu'il  y  put  trouver  de  plus  beau, 
il  en  fit  le  tableau  comme  de  belles  pièces  rappor- 
tées, et  en  représenta  par  icelles  Helaine  si  belle 
qu'il  n'y  avoit  rien  à  dire,  et  qui  fut  tant  admi- 
rable à  toutes,  mais  Dieu  mercy  à  elles,  qui  y 
avoyent  bien  tant  aydé  par  leurs  beautez  et 
parcelles  comme  Zeuxis  avoit  fait  par  son  pin- 
ceau. Cela  vouloit  dire  que  de  trouver  sur  He- 
laine toutes  les  perfections  de  beauté  il  n'estoit 
pas  possible,  encor  qu'elle  ait  esté  en  extrémité 
très-belle. 

En  cas  qu'il  ne  soit  vray,  l'Espagnol  dit  que, 
pour  rendre  une  femme  toute  parfaitte  et  absolue 
en  beauté,  il  luy  faut  trente  beaux  sis,  qu'une  dame 
espagnole  me  dit  une  fois  dans  Tollede,  là  où  il  y 

en  a  de  très-belles  et  bien  gentilles  et    bien  appri- 
ses. Les  trente  donc  sont  tels  : 

Très  cosas   blancas  :   el  cuero ,    los    dimies ,  y  las 

manos. 
Très  negras  :  los  ojos,  las  cejas,  y  las  pestanas. 
Très  coloradas  :  los  labios,  las  mexillas,  y  las  unas. 
Très  longas  :  el  cuerpo,  los  cahellos,  y  las  manos. 
Très  cortas  :  los  dientes,  las  orejas,  y  los  pies. 
Très  anchas  :  los  pechos,  la  frente,  y  el  entrecejo. 
Très  estrechas   :  la  boca,  l'una  y  otra^  la  cinta,  y 

Ventrada  del  pie. 
Très  gruesas  :  el  braçOj  el  muslo,  y  la  pantorilla. 
Très  delgadas  :  los  dedos,  los  cabellos,  y  los  labios. 
Très  pequerias  :  las  tetas,  la  naris,  y  la  cabeça. 

Qui  sont  en  françois,  afin  qu'on  l'entende  : 

«  Trois  choses  blanches  :  la  peau ,  les  dents  et  les 

mains. 
Trois  noires  :  les  yeux,  les  soulcils  et  les  paupières. 
Trois  rouges  :  les  lèvres,  les  joues  et  les  ongles. 
Trois  longues  :  le  corps,  les  cheveux  et  les  mains. 
Trois  courtes  :  les  dents,  les  oreilles  et  les  pieds. 
Trois  larges  :   la  poitrine  ou  le  sein,  le  front  et 

r  entre-sourcil. 
Trois  estroites   :   la  bouche,   l'une  et  l'autre,  la 

ceinture  ou  la  taille,  et  l'entrée  du  pied. 
Trois  grosses  :  le  bras,  la  cuisse  et  le  gros  de  la 

jambe. 

Trois  déliées  :  les  doigts,  les  cheveux  et  les  lèvres. 
Trois  petites  :  les  tetins,  le  nez  et  la  teste.  » 

Sont  trente  en  tout. 

Il  n'est  pas  inconvénient  et  se  peut  que  tous 
ces  sis  en  une  dame  peuvent  estre  tous  ensemble  ; 
mais  il  faut  qu'elle  soit  faite  au  moule  de  la  per- 
fection :  car  de  les  voir  tous  assemblez,  qu'il  [n]'j 
en  ait  quelqu'un  à  redire  et  qui  ne  soit  en  défaut, 
il  n'est  possible.  Je  m'en  rapporte  à  ceux  qui  ont 
veu  de  belles  femmes,  ou  en  verront,  et  qui  vou- 
dro[n]t  estre  soigneux  de  les  contempler  et  essayer, 
ce  qu'ils  en  sçauront  dire.  Mais  pourtant,  encores 
qu'elles  ne  sojent  accomplies  ny  embellies  de  tous 
ces  poincts,  une  belle  femme  sera  tousjours  belle, 
mais  qu'elle  en  aye  la  moitié,  et  en  aye  les  points 
principaux  que  je  viens  de  dire  :  car  j'en  ay  veu 
force  qui  en  avoyent  à  dire  plus  de  la  moitié,  qui 
estoyent  très-belles  et  fort  aymables  ;  ny  plus  ny 
moins  qu'un  bocage  est  trouvé  tousjours  beau  en 
printemps,  encores  qu'il  ne  soit  remply  de  tant  de 
petits  arbrisseaux  qu'on  voudroit  bien;  mais  que 
les  beaux  et  grands  arbres  touffus  paroissent,  c'est 
assez  de  ces  grands  qui  peuvent  estouffer  la  deffec- 
tuosité  des  autres  petits. 

M.  de  Ronsard  me  pardonne,  s'il  luy  plaist; 
jamais  sa  maistresse,  qu'il  a  faitte  si  belle,  ne  par- 
vint à  cette  beauté,  ny  quelqu'autre  dame  qu'il  ait 
veu  de  son  temps  ou  en  ait  escrit,  et  fust  sa  belle 
Cassandre,  qui  je  sçay  bien    qu'elle   a  esté    belle, 

mais  il  l'a  déguisée  d'un  faux  nom;  ou  bien  sa 
Marie,  qui  n'a  jamais  autre  nom  porté  que  celuy- 
là,  quand  à  celle-là;  mais  il  est  [permis  aux  poètes 
et  peintres  dire  et  faire  ce  qu'il  leur  plaist,  ainsi 
que  vous  avez  dans  KoUand  le  Furieux  de  très- 
belles  beautez  descrites  par  l'Arioste,  d'Alcine  et 
autres. 

Tout  cela  est  bon;  mais,  comme  je  tiens  d'un 
très-grand  personnage,  jamais  nature  ne  sçauroit 
faire  une  femme  si  parfaitte  comme  une  ame  vive 
et  subtile  de  quelque  bien-disant,  ou  le  creon  et 
pinceau  de  quelque  divin  peintre  la  nous  pour- 
royent  représenter.  Baste  !  les  yeux  humains  se 
contentent  tousjours  de  voir  une  belle  femme,  de 
visage  beau,  blanc,  bien  fait;  et,  encor  qu'il  soit 
brunet,  c'est  tout  un  ;  il  vaut  bien  quelquesfois  le 
blanc,  comme  dit  l'Espagnole  :  Aunque  io  sia 
morisca,  no  soy  de  menospreciar  •  «  encor  que  je 
sois  brunette,  je  ne  suis  à  mespriser.  »  Aussi  la 
belle  Marfîse  era  brunetta  alquanto.  Mais  que  le 
brun  n'efface  le  blanc  par  trop  !  Un  visage  aussi 
beau,  faut  qu'il  soit  porté  par  un  corps  façonné  et 
fait  de  mesme  :  je  dys  autant  des  grands  que  des 
petits,  mais  les  grandes  tailles  passent  tout. 

Or,  d'aller  rechercher  des  points  si  exquis  de 
beauté,  comme  je  viens  de  dire  ou  qu'on  nous  les 
dépeint,  nous  en  passerons  bien,  et  nous  resjoui- 
rons  à  voir  nos  beautez  communes  :  non  que  je 
les  vueille  dire  communes  autrement,  car  nous  en 
avons  de  si  rares  que,  ma  foy,  elles  vallent  mieux 

que  toutes  celles  que  nos  poètes  fantasques,  nos 
quinteux  peintres  et  nos  pindariseurs  de  beautez 
sçauroyent  représenter. 

Helas!  voicj  le  pis  :  telles  beautez  belles,  tels 
beaux  visages,  en  voyons-nous  aucuns,  admirons, 
desirons  leur  beau  corps,  pour  l'amour  de  leurs 
belles  faces,  que  neantmoins,  quand  elles  viennent 
à  estre  découvertes  et  mises  à  blanc,  nous  en  font 
perdre  le  goust:car  ils  sont  si  laidz,  tarez,  tachez, 
marquez  et  si  hjdeux,  qu'ils  en  démentent  bien  le 
visage;  et  voilà  comme  souvent  nous  y  sommes 
trompez. 

5  Nous  en  avons  un  bel  exemple  d'un  gentil- 
homme de  l'isle  de  Majorque, qui  s'appelloit  Ray- 
mond Lulle,  de  fort  bonne,  riche  et  ancienne 
maison,  qui,  pour  sa  noblesse,  valeur  et  vertu, 
fut  appelle  en  ses  plus  belles  années  au  gouver- 
nement de  cette  isle.  Estant  en  ceste  charge, 
comme  souvent  arrive  aux  gouverneurs  des  pro- 
vinces et  places,  il  devint  amoureux  d'une  belle 
dame  de  l'isle,  des  plus  habilles,  belles  et  mieux 
disantes  de  là.  Il  la  servit  longuement  et  fort 
bien;  et,  luy  demandant  tousjours  ce  bon  point 
de  jouissance,  elle,  après  l'en  avoir  refusé  tant 
qu'elle  put,  luy  donna  un  jour  assignation,  où  il 
ne  manqua  ny  elle  aussi,  et  comparut  plus  belle 
que  jamais  et  mieux  en  poinct.  Ainsi  qu'il  pensoit 
entrer  en  paradis,  elle  luy  vint  à  descouvrir  son 
sein  et  sa  poitrine  toute  couverte  d'une  douzaine 
d'emplastres,  et,  les  arrachant  l'une  après  l'autre, 

et,  de  despit  les  jettant  par  terre,  luy  monstra  un 
effroyable  cancer,  et,  les  larmes  aux  yeux,  luy 
remonstra  ses  misères  et  son  mal,  luy  disant  et 
demandant  s'il  y  avoit  tant  de  quoy  en  elle  qu'il 
en  deust  estre  tant  espris;  et,  sur  ce,  luy  en  fit  un 
si  pitoyable  discours  que  luy,  tout  vaincu  de 
pitié  du  mal  de  cette  belle  dame,  la  laissa;  et, 
l'ayant  recommandée  à  Dieu  pour  sa  santé,  se  défit 
de  sa  charge  et  se  rendit  hermite.  Et,  estant  de 
retour  de  la  guerre  sainte,  où  il  avoit  fait  vœu» 
s'en  alla  estudier  à  Paris,  sous  Arnaldus  de  Villa- 
nova,  sçavant  philosophe;  et,  ayant  fait  son  cours, 
se  retira  en  Angleterre,  où  le  roy  pour  lors  le 
receut  avec  tous  les  bons  recueils  du  monde  pour 
son  grand  sçavoir,  et  qu'il  transmua  plusieurs  lin- 
gots et  barres  de  fer,  de  cuivre  et  d'estain,  mes- 
prisant  cette  commune  et  trivialle  façon  de  trans- 
muer le  fer  et  le  plomb  en  or,  parce  qu'il  sçavoit 
que  plusieurs  de  son  temps  sçavoyent  faire  cette 
besogne  aussi  bien  que  luy,  qui  sçavoit  faire  l'un 
et  l'autre;  mais  il  vouloit  faire  un  pardessus  les 
autres. 

Je  tiens  ce  compte  d'un  gallant  homme  qui 
m'a  dit  le  tenir  du  jurisconsulte  Oldrade,  qui  parle 
de  Raymond  LuUe  au  commentaire  qu'il  a  fait 
sur  le  code  de  falsa  moneta.  Aussi  le  tenoit-il,  ce 
disoit,  de  Carolus  Bovillus,  Picard  de  nation,  qui 
a  composé  un  livre  en  latin  de  la  vie  de  Raymond 
Lulle. 

Voilà  comment  il  passa  sa  fantaisie   de    l'amour 

de  cette  belle  dame;  si  que,  possible,  d'autres 
n'eussent  pas  fait,  et  n'eussent  laissé  à  l'aymer  et 
fermer  les  yeux,  mesmes  en  tirer  ce  qu'il  vouloit, 
puisqu'il  estoit  à  mesme  :  car  la  partie  oia  il  ten- 
doit  n'estoit  touchée  d'un  tel  mal. 

5  J'ay  cogneu  un  gentilhomme  et  une  dame 
veufve  de  par  le  monde,  qui  ne  firent  pas  ces 
scrupules  :  car,  la  dame  estant  touchée  d'un  gros 
villain  cancer  au  tetin,  il  ne  laissa  de  l'espouser, 
et  elle  aussi  le  prendre,  contre  l'advis  de  sa  mère; 
et,  toute  malade  et  maleficiée  qu'elle  estoit,  et 
elle  et  luy  s'esmeurent  et  se  remuèrent  tellement 
toute  la  nuict  qu'ils  en  rompirent  et  enfoncèrent 
le  fonds  du  châlit. 

5  J'ay  cogneu  aussi  un  fort  honneste  gentil- 
homme, mon  grand  amy,  qui  me  dit  qu'un  jour, 
estant  à  Rome,  il  luy  advint  d'aymer  une  dame 
espagnole,  et  des  belles  qui  fust  en  la  ville  jamais. 
Quand  il  l'accostoit,  elle  ne  vouloit  permettre 
qu'il  la  vist,  ny  qu'il  la  touchast  par  ses  cuisses 
nues,  sinon  avec  ses  calsons;  si  bien  que,  quand 
il  la  y  vouloit  toucher,  elle  luy  disoit  en  espa- 
gnol :  Ah  !  no  me  iocays,  hazeîs  me  cosquillas , 
qu'est  à  dire  :  «  Vous  me  chatouillez.  »  Un  matin, 
passant  devant  sa  maison,  trouvant  sa  porte  ou- 
verte, monte  tout  bellement,  où  estant  entré 
sans  rencontrer  ny  fantesque,  ny  page,  ny  per- 
sonne, et,  entrant  en  sa  chambre,  la  trouva  qui 
dormoit  si  profondement  qu'il  eut  loisir  de  la  voir 
toute  nue  sur  le  lict,  et  la  contempler  à  son  aise, 

car  il  faisoit  très-grand  chaud;  et  dit  qu'il  ne  vid 
jamais  rien  de  si  beau  que  ce  corps,  fors  qu'il  vid 
une  cuisse  belle,  blanche,  poUie  et  refaitte,  mais 
l'autre  elle  l'avoit  toute  seiche,  atténuée  et  estio- 
menée,  qui  ne  paressoit  pas  plus  grosse  que  le 
bras  d'un  petit  enfant.  Qui  fut  estonné?  Ce  fut  le 
gentilhomme,  qui  la  plaignit  fort,  et  oncques  plus 
ne  la  tourna  visiter  ny  avoir  à  faire  avec  elle. 

Il  se  void  force  dames  qui  ne  sont  pas  ainsi 
estiomenées  de  catherre;  mais  elles  sont  si  mai- 
gres, dénuées,  asseichées  et  descharnées,  qu'elles 
n'en  peuvent  rien  monstrer  que  le  bastiment  : 
comme  j'aycogneu  une  très-grande  que  M.  l'éve- 
que  de  Cisteron,  qui  disoitle  mot  mieux  qu'homme 
de  la  court,  en  brocardant  afîermoit  qu'il  valloit 
mieux  de  coucher  avec  une  ratouere  de  fil  d'archal 
qu'avec  elle;  et,  comme  dist  aussi  un  honneste 
gentilhomme  de  la  court,  auquel  nous  faisions  la 
guerre  qu'il  avoit  à  faire  avec  une  dame  assez 
grande  :  «  Vous  vous  trompez,  dit-il,  car  j'ayme 
trop  la  chair,  et  elle  n'a  que  les  os;  »  et  pourtant, 
à  voir  ces  deux  dames  si  belles  par  leurs  beaux 
visages,  on  les  eust  jugées  pour  des  morceaux 
tres-charnus  et  bien  friands. 

5  Un  très -grand  prince  de  par  le  monde  vint 
une  fois  à  estre  amoureux  de  deux  belles  dames 
tout  à  coup,  ainsi  que  cela  arrive  souvent  aux 
grands,  qui  ayment  les  varietez.  L'une  estoit  fort 
blanche,  et  l'autre  brunette,  mais  toutes  deux  très- 
belles   et  fort  aymables.  Ainsi  qu'il  venoit  un  jour 

de  voir  la  brunette,  la  blanche  jalouze  luy  dit  : 
«  Vous  venez  de  voiler  pour  corneille.  »  A  quoy 
luy  respondit  le  prince  un  peu  irrité,  et  fasché  de 
ce  mot  :  ce  Et  quand  je  suis  avec  vous,  pour  qui 
vollé-je?»La  dame  respondit  :  «Pour  un  phénix.  » 
Le  prince,  qui  disoit  des  mieux,  répliqua  :  «  Mais 
dittes  plustost  pour  l'oyseau  de  paradis,  là  où  il  y 
a  plus  de  plume  que  de  chair  »  ;  la  taxant  par  là 
qu'elle  estoit  maigre  aucunement  :  aussi  estoit-elle 
fort  jovanotte  pour  estre  grasse,  [l'embonpoint] 
ne  se  logeant  coustumierement  que  sur  celles  qui 
entrent  dans  l'aage,  et  qu'elles  commencent  à  se 
renforcer  et  fortifier  de  membres  et  autres  choses. 

5  Un  gentilhomme  la  donna  bonne  à  un  grand 
seigneur  que  je  sçay.  Tous  deux  avoyent  belles 
femmes.  Ce  grand  seigneur  trouva  celle  du  gen- 
tilhomme fort  belle  et  bien  advenante.  Il  luy  dit 
un  jour  :  «  Un  tel,  il  faut  que  je  couche  avec 
vostre  femme.  y>  Le  gentilhomme,  sans  songer  (car 
il  disoit  très-bien  le  mot),  luy  respondit  :  «  Je  le 
veux,  mais  que  je  couche  avec  la  vostre.  »  Le  sei- 
gneur luy  replicqua  :  «  Qu'en  ferois-tu  ?  car  la 
mienne  est  si  maigre  que  tu  n'y  prendrois  nul 
goust.  »  Le  gentilhomme  respondit  :  «Ah!  par 
Dieu  !  je  la  larderay  si  menu  que  je  la  rendray  de 
bon  goust.  » 

5  II  s'en  voit  tant  d'autres  que  leurs  visages  pou- 
pins et  gentils  font  désirer  leurs  corps;  mais,  quand 
on  y  vient,  on  les  trouve  sidescharnez  que  le  plai- 
sir et  la  tentation  en  ]sont  bien  tost  passez.  Entre 

autres,  l'on  y  trouve  l'os  barré  qu'on  appelle,  si  sec 
et  si  descharné  qu'il  foule  et  masche  plus  tout  nud 
que  le  bast  d'un  mullet  qu'il  auroit  sur  luy.  A  quoy 
pour  suppléer,  telles  dames  sont  coustumieres  de 
s'ayder  de  petits  coissins  bien  mollets  et  délicats  à 
soustenir  le  coup  et  engarder  de   la  mascheure; 
ainsi  que  j'ay  ouy  parler  d'aucunes,  qui  s'en  sont 
aydées   souvent,    voire    des    callesons   gentiment 
rembourrez  et  faits  de  satin,  de  sorte  que  les  igno- 
rants, les  venans  à  toucher,  n'y  trouvent  rien  que 
tout  bon,  et  croyent  fermement  que  c'est  leur  em- 
bompoint  naturel  :  car,  par  dessus  ce  satin,  il  y 
avoit  des  petits  callesons  de  toille  volante  et  blan- 
che;   si   bien   que  l'amant,    donnant  le  coup  en 
robbe,  s'en  alloit  de  sa  dame  si  content  et  satisfait 
qu'il  la  tenoit  pour  très-bonne  robe. 

D'autres  y  a-il  encor  qui  sont  de  la  peau  fort 
maleficiées  et  marquetées  comme  marbre,  ou  en 
œuvre  à  la  mosaïque,  tavellées  comme  faons  de 
bische  ,  gratteleuses,  et  sujettes  à  enderses  fari- 
neuses et  farcineuses  ;  bref,  gastées  tellement  que 
la  veue  n'en  est  pas  guieres  plaisante. 

5  J'ay  ouy  parler  d'une  dame  grande,  et  l'ay 
cogneue  et  cognois  encores,  qui  est  pelue,  velue  sur 
la  poitrine,  sur  l'estomac,  sur  les  espaules  et  le  long 
de  l'eschine,  et  à  son  bas,  comme  un  sauvage.  Je 
vous  laisse  à  penser  ce  que  veut  dire  cela.  Si  le  pro- 
verbe estvray,  que  personne  ainsi  velue  est  ou  riche 
ou  lubrique,  celle-là  a  l'un  et  l'autre,  je  vous  en  as- 
seure;  et  s'en  fait  fort  bien  donner,  se  voir  tl  désirer. 
Brantôme.  II.  5 

D*autres  ont  la  chair  d'oyson  ou  d'estourneau 
plumé,  harée,  brodequinée,  et  plus  noire  qu'un 
beau  diable.  D'autres  sont  opulentes  en  tétasses 
avalées,  pendantes  plus  que  d'une  vache  allaittant 
son  veau.  Je  m'asseure  que  ce  ne  sont  pas  les  beaux 
tetins  d'Heleine,  laquelle,  voulant  un  jour  présen- 
ter au  temple  de  Diane  une  coupe  gentille  par 
certain  vœu,  employant  l'orfèvre  pour  laluy  faire, 
luy  en  fit  prendre  le  modelle  sur  l'un  de  ses  beaux 
tetins;  et  en  fit  la  coupe  d'or  blanc,  qu'on  ne 
sçauroit  qu'admirer  de  plus,  ou  la  coupe  ou  la 
ressemblance  du  tetin  sur  quoy  il  avoit  pris  le  pa- 
tron, qui  se  monstroit  si  gentil  et  si  poupin  que 
l'art  en  pouvoit  faire  désirer  le  naturel.  Pline  dit 
cecy  par  grand  speciauté,  oii  il  traitte  qu'il  y  a  de 
l'or  blanc.  Ce  qui  est  fort  estrange  est  que  ceste 
coupe  fust  faitte  d'or  blanc. 

Qui  voudroit  faire  des  coupes  d'or  sur  ces  grandes 
tétasses  que  je  dis  et  que  je  connois,  il  faudroit 
bien  fournir  de  l'or  à  monsieur  l'orfèvre,  et  ne  se- 
roit  après  sans  coust  et  grand  risée,  quand  'on 
diroit  :  «  Voilà  des  coupes  faites  sur  le  modèle  des 
tetins  de  telles  et  telles  dames.  »  Ces  coupes  res- 
sembleroyent,  non  pas  coupes,  mais  de  vrayes 
auges  qu'on  void,  de  bois,  toutes  rondes,  dont  on 
donne  à  manger  aux  pourceaux. 

Et  d'autres  y  a-il  que  le  bout  de  leur  tetin  res- 
semble à  une  vray  guine  pourrie.  D'autres  y  a-il, 
pour  descendre  plus  bas,  qui  ont  le  ventre  si  mal 
poly  et  ridé  qu'on  les  prendroit  pour  des  vieilles 

ffibessieres  ridées  de  sergens  ou  d'hostelliers;  ce 
qui  advient  aux  femmes  qui  ont  eu  des  enfants  et 
qui  ne  sont  esté  bien  secourues  et  graissées  de 
graisse  de  balaine  de  leurs  sages-femmes.  Mais 
d'autres  y  a-il,  qui  les  ont  aussi  beaux  et  polis,  et 
le  sein  aussi  follet,  comme  si  elles  estoyent  encor 
filles. 

D'autres  il  y  en  a,  pour  venir  encor  plus  bas, 
qui  ont  leurs  natures  hideuses  et  peu  agréables. 
Les  unes  y  ont  le  poil  nullement  frizé,  mais  si  long 
et  pendant  que  vous  diriez  que  ce  sont  les  mous- 
taches d'un  Sarrazin;  et  pourtant  n'en  ostent  ja- 
mais la  toison,  et  se  plaisent  à  la  porter  telle,  d'au- 
tant qu'on  dit  :  Chemin  jonchu  et  c.  velu  sont  fort 
propres  pour  chevaucher.  J'en  ay  ouy  parler  de 
quelqu'une  très-grande  qui  les  porte  ainsi. 

J'av  ouy  parler  d'une  autre  belle  et  honneste 
dame  qui  les  avoit  ainsi  longues  qu'elle  les  entor- 
tilloit  avec  des  cordons  ou  rubans  de  soye  cramoi- 
sie ou  autre  couleur,  et  se  les  frizonnoit  ainsi 
comme  des  frizons  de  perruques  ;  et  puis  se  les 
attachoit  à  ses  cuisses;  et  en  tel  estât  quelquesfois 
se  les  presentoit  à  son  mary  et  à  son  amant;  ou 
bien  se  les  destortoit  de  son  ruban  et  cordon,  si 
qu'elles  paroissoyent  frizonnées  par  après,  et  plus 
gentilles  qu'elles  n'eussent  fait  autrement. 

Il  y  avoit  bien  là  de  la  curiosité  et  de  la  paillar- 
dise et  tout  :  car,  ne  pouvant  d'elle-mesme  faire 
et  suivre  ses  frisons,  il  falloit  qu'une  de  ses  femmes, 
de  ses  plus  favorites,  la  servit  en  cela;  en  quoy 

ne  peut  estre  autrement  qu'il  n'y  ait  de  la  lubri- 
cité en  toutes  façons  qu'on  la  pourra  imaginer. 

Aucunes,  au  contraire,  se  plaisent  le  tenir  et 
porter  raz  comme  la  barbe  d'un  prestre. 

D'autres  femmes  y  a-il  qui  n'y  ont  de  poil  point 
du  tout,  ou  peu,  comme  j'ay  ouy  parler  d'une  fort 
grande  et  belle  dame  que  j'ay  cogneu;  ce  qui 
n'est  guieres  beau,  et  donne  un  mauvais  soupçon: 
ainsi  qu'il  y  a  des  hommes  qui  n'ont  que  de  petits 
boucquets  de  barbe  au  menton,  et  n'en  sont  pas 
plus  estimez  de  bon  sang,  ainsi  que  sont  les  blan- 
quets  et  blanquettes. 

D'autres  en  ont  l'entrée  si  grande,  vague  etlarge, 
qu'on  la  prendroit  pourl'antre  de  la  Sibille.  J'en 
ay  ouy  parler  d'aucunes,  et  bien'grandes,  qui  les 
ont  telles  qu'une  jument  ne  les  a  si  amples,  encore 
qu'elles  s'aydent  d'artifice  le  plus  qu'elles  peuvent 
pour  estrecir  la  porte;  mais,  dans  deux  ou  trois 
fréquentations,  la  mesme  ouverture  tourne  ;  et,  qui 
plus  est,  j'ay  ouy  dire  que,  quand  bien  on  les  ar- 
regarde  le  cas  d'aucunes,  il  leur  cloyse  comme  celuy 
d'une  jument  quand  elle  est  en  chaleur.  L'on  m'en 
a  conté  trois  qui  monstrent  telles  cloyses  quand  on 
y  prend  garde  de  les  voir. 

5  J'ay  ouy  parler  d'une dameg  rande,  belle  et  de 
qualité,  à  qui  un  de  nos  rois  avoit  imposé  le  nom 
de  pan  de  c,  tant  il  estoit  large  et  grand,  et  non 
sans  raison,  car  elle  se  l'est  fait  en  son  vivant  sou- 
vent mesurer  à  plusieurs  merciers  et  arpenteurs;  et 
que,  tant  plus  elle  s'estudioit  le  jour  de  l'estrecir. 

la  nuict  en  deux  heures  on  le  luy  eslargissoit  si 
bien  que  ce  qu'elle  faisoit  en  une  heure,  on  le  de- 
faisoit  en  l'autre,  comme  la  toille  de  Pénélope. 
Enfin,  elle  en  quitta  tous  artifices,  et  en  fut  quitte 
pour  faire  élection  des  plus  gros  moules  qu'elle 
pouvoit  trouver. 

Tel  remède  fut  tres-bon;  ainsi  que  j'ay  ouy  dire 
d'une  fort  belle  et  honneste  fille  de  la  court,  la- 
quelle l'eut  au  contraire  si  petit  et  estroit  qu'on 
en  desesperoit  à  jamais  le  forcement  du  pucellage; 
mais,  par  l'advis  de  quelques  médecins  ou  de 
sages-femmes,  ou  de  ses  amis  ou  amies,  elle  en  fit 
tenter  le  gué  ou  le  forcement  par  des  plus  menus 
et  petits  moules,  puis  vint  aux  moyens,  puis  aux 
grands,  à  mode  des  talus  que  l'on  fait,  ainsi  que 
Rabelais  ordonna  les  murailles  de  Paris  imprena- 
bles; et  puis,  par  tels  essais  les  uns  après  les 
autres,  s'accoustuma  si  bien  à  tous  que  les  plus 
grands  ne  luy  faisoyent  la  peur  que  les  petits  pa- 
ravant  faisoyent  si  grande. 

5  Une  grande  princesse  estrangere,  que  j'ay 
cogneu,  laquelle  l'avoit  si  petit  et  estroit  qu'elle 
ayma  mieux  de  n'en  taster  jamais  que  de  se  faire 
inciser,  commelesmedecinsleconseilloyent.  Grande 
vertu  certes  de  continence,  et  rare! 

f  D'autres  en  ont  les  labiés  longues  et  pen- 
dantes plus  qu'une  creste  de  coq  d'Inde  quand  il 
est  en  colère;  comme  j'ay  ouy  dire  que  plusieurs 
dames  ont;  non-seulement  elles,  mais  aussi  des 
filles.  J'ay  ouy  faire  ce  conte  à  feu  M.  deRandan  : 

qu'une  fois,  estans  de  bons  compagnons  à  la  court 
ensemble,  comme  M.  de  Nemours,  M.  le  vidame  de 
Chartres, M.  le  comte  de  La  Rochefoucault,MM.de 
Montpezac,  Givry,  Genlis  et  autres,  ne  sçachans 
que  faire,  allèrent  voir  pisser  les  filles  un  jour,  cela 
s'entend  cachez  en  bas  et  elles  en  haut.  Il  y  en  eut 
une  qui  pissa  contre  terre  :  je  ne  la  nomme  point; 
et,  d'autant  que  le  plancher  estoit  de  tables,  elle 
avoit  ses  lendilles  si  grandes  qu'elles  passèrent  par 
la  fente  des  tables  si  avant  qu'elle  en  monstra  la 
longueur  d'un  doigt;  si  que  M,  de  Randan,  par 
cas,  ayant  un  baston  qu'il  avoit  pris  à  un  laquais, 
où  il  y  avoit  un  fiçon,  en  perça  si  dextrement  ses 
landilles,  et  les  cousit  si  bien  contre  la  table,  que 
la  fille,  sentant  la  picqueure,  tout  à  coup  s'esleva  si 
fort  qu'elle  les  escerta  toutes,  et  de  deux  parts  qu'il 
y  en  avoit  en  fit  quatre;  et  lesdites  lendilles  en 
demeurèrent  découpées  en  forme  de  barbe  d'es- 
crevices;  dont  pourtant  la  fille  s'en  trouva  très- 
mal,  et  la  maistresse  en  fut  fort  en  colère.  M.  de 
Randan  et  la  compagnie  en  firent  le  conte  au  roy 
Henry,  qui  estoit  bon  compagnon,  qui  en  rit  pour 
sa  part  son  saoul,  et  en  appaisa  le  tout  envers  la 
reine,  sans  rien  en  déguiser. 

Ces  grandes  lendilles  sont  cause  qu'une  fois  j'en 
demanday  la  raison  à  un  médecin  excellent,  qui  me 
dit  que,  quand  les  filles  et  femmes  estoyent  en  ruth, 
elles  les  touchoient,  manioient,  viroient,  contour- 
noient,  allongeoient  et  tiroient  si  souvent,  qu'es- 
tans  ensemble  s'en,  entredonnoient  mieux  du  plaisir. 

Telles    filles    et   femmes    seroyent    bonnes    en 
Perse,  non  en  Turquie,  d'autant  qu'en  Perse  les 
femmes   sont  circoncises,  parce  que  leur  nature 
ressemble  de  je  ne  sçay  quoy  le  membre  viril  (di- 
sent-ils) ;  au  contraire,  en  Turquie,  les  femmes  ne 
le  sont  jamais;  et  pour  ce  les  Perses  les  appellent 
hérétiques,  pour  n'estre  circoncises,  d'autant  que 
leur  cas  (disent-ils)  n'a  nulle  forme;  et  ne  prennent 
plaisir  de  les  regarder  comme  les  chrestiens.  Voilà 
ce  qu'en   disent  ceux  qui  ont  voyagé  en  Levant. 
Telles  femmes   et  filles  (disoit  ce  médecin)    sont 
fort  sujettes  à  faire  la  fricarelle,  donna  con  donna. 
J'ay  ouy  parler  d'une  très-belle  dame  et  des  plus 
qui  ait  esté  en  la  cour,  qui  ne  les  a  si  longues  : 
car  elle  luy  sont  accourcies  pour  un  mal  que  son 
mary  luy  donna;  voire  qu'elle  n'a  de  lèvre  d'un 
costé,  pour  avoir  esté  tout  mangé  de  chancres;  si 
bien  qu'elle  peut  dire  son  cas  estropié  et  à  demy 
démembré;    et  neantmoins  ceste  dame  a  esté  fort 
recherchée  de  plusieurs,  mesmes  elle  a  esté  la  moi- 
tié d'un  grand  quelquesfois  dans  son  lict.  Un  grand 
disoit  à  la  cour  un  jour  qu'il  voudroit  que  sa  femme 
ressemblast  celle-là,  et  qu'elle  n'en  eust  qu'à  demy, 
tant  elle  en  avoit  trop. 

J'ay  aussi  ouy  parler  d'une  autre  bien  plus  grande 
qu'elle  cent  fois,  qui  avoit  un  boyau  qui  luy  pen- 
dilloit  long  d'un  grand  doigt  au  dehors  de  sa  na- 
ture, et,  disoit-on,  pour  n'avoir  esté  bien  servie 
en  l'une  de  ses  couches  par  sa  sage-femme;  ce  qui 
arrive  souvent  aux  filles  et  femmes  qui  ont  fait  des 

couches  à  la  dérobade,  ou  qui  par  accident  se  sont 
gastées  et  grevées;  comme  une  des  belles  femmes 
de  par  le  monde,  que  j'aj  cogneue,  qui,  estant 
veufve,  ne  voulut  jamais  se  remarier,  pour  estre 
descouverte  d'un  second  mary  de  cecy,  qui  l'en 
eust  peu  prisée,  et,  possible,  mal  traittée. 

Cette  grande  que  je  viens  de  dire,  nonobstant 
son  accident,  enfantoit  aussi  aisément  comme  si 
elle  eust  pissé:  car  on  disoit  sa  nature  tres-ample; 
et  si  pourtant  elle  a  esté  bien  ajmée  et  bien  servie 
à  couvert;  mais  malaisément  se  laissoit-elle  voir  là. 

Aussi  volontiers,  quand  une  belle  et  honneste 
femme  se  met  à  l'amour  et  à  la  privante,  si  elle  ne 
vous  permet  de  voir  ou  taster  cela,  dittes  hardiment 
qu'elle  y  a  quelque  tare,  ou  si,  que  la  veue  ny  le 
toucher  n'approuvera  guieres,  ainsi  que  je  tiens 
d'une  honneste  femme  :  car,  s'il  n'y  en  a  point,  et 
qu'il  soit  beau  comme  certes  il  y  en  a  et  de  plai- 
sants à  voir  et  manier,  elle  est  aussi  curieuse  et 
contente  d'en  faire  la  monstre  et  en  prester  l'attou- 
chement que  de  quelque  autre  de  ses  beautez 
qu'elle  ait,  autant  pour  son  honneur  à  n'estre  soub- 
çonnée  de  quelque  défaut  ou  laideur  en  cet  endroit 
que  pour  le  plaisir  qu'elle  y  prend  elle-mesme  à  le 
contempler  et  mirer,  et  surtout  aussi  pour  accroistre 
la  passion  et  tentation  davantage  à  son  amant.  De 
plus,  les  mains  et  les  yeux  ne  sont  pas  membres 
virils  pour  rendre  les  femmes  putains  et  leurs  marys 
cocus,  encore  qu'après  la  bouche  aydent  à  faire  de 
grands  approches  pour  gaigner  la  place. 

D'autres  femmes  y  a-il  qui  ont  la  bouche  de  là 
si  pasle  qu'on  diroit  qu'elles  y  ont  la  fièvre;  et  telles 
ressemblent  aucuns  yvroignes,  lesquels,  encor  qu'ils 
boivent  plus  de  vin  qu'une  truye  de  laict,  ils  sont 
pasles  comme  trespassez;  aussi  les  appelle-on  trais- 
tres  au  vin,  non  pas  ceux  qui  sont  rubiconds  :  aussi 
telles  par  ce  costé  là  on  les  peut  dire  traistresses  à 
Venus,  si  ce  n'est  que  l'on  dit  :  pasle  putain,  et 
rouge  paillard.  Tant  y  a  que  cette  partie  ainsi  pasle 
et  transie  n'est  point  plaisante  à  voir;  et  n'a  garde 
de  ressembler  à  celle  d'une  des  plus  belles  dames 
que  l'on  en  voye,  et  qui  tient  grand  rang,  laquelle 
j'ay  veu  qu'on  disoit  qu'elle  portoit  là  trois  belles 
couleurs  ordinairement  ensemble,  qui  estoyent  in- 
carnat, blanc  et  noir  :  car  cette  bouche  de  là 
estoit  colorée  et  vermeille  comme  corail,  le  poil 
d'alentour  gentiment  frizonné  et  noir  comme 
ebene;  ainsi  le  faut-il,  et  c'est  l'une  des  beautez; 
la  peau  estoit  blanche  comme  albastre,  qui  estoit 
ombragée  de  ce  poil  noir.  Cette  veue  est  belle 
celle-là,  et  non  des  autres  que  je  viens  de  dire. 

D'autres  il  y  en  a  aussi  qui  sont  si  bas  ennatu- 
rées  et  fendues  jusqu'au  cul ,  mesmes  les  petites 
femmes,  que  l'on  devroit  faire  scrupule  de  les  tou- 
cher, pour  beaucoup  d'ordes  et  salles  raisons  que 
je  n'oserois  dire  :  car  on  diroit  que,  les  deux  ri- 
vières s'assemblant  et  se  touchant  quasi  ensemble, 
il  est  en  danger  de  laisser  l'une  et  naviger  à  l'au- 
tre; ce  qui  est  par  trop  vilain. 

5  J'ay  ouy  conter  à  madame  de  Fontaine-Cha- 

landray  (dite  la  belle  Torcy)  que  la  reine  Eleonor, 
sa  maistresse,  estant  habillée  et  vestue,  paressoit 
une  très-belle  princesse,  comme  il  y  en  a  encor 
plusieurs  qui  l'ont  veue  telle  ennostre  court,  et  de 
belle  et  riche  taille;  mais,  estant  deshabillée,  elle 
paroissoit  du  corps  une  géante,  tant  elle  l'avoit 
long  et  grand;  mais,  tirant  en  bas,  elle  paroissoit 
une  naine,  tant  elle  avoit  les  cuisses  et  les  jambes 
courtes  avec  le  reste. 

D'une  autre  grand  dame  ay-je  ouy  parler  qui 
estoit  bien  au  contraire  :  car  par  le  corps  elle  se 
monstroit  une  naine,  tant  elle  l'avoit  court  et  petit, 
et  du  reste  en  bas  une  géante  ou  collosse,  tant  elle 
avoit  ses  cuisses  et  jambes  grandes,  hautes  et  fen- 
dues, et  pourtant  bien  proportionnées  et  charnues, 
si  qu'elle  en  couvroit  son  homme  sous  elle,  mais 
qu'il  fust  petit,  fort  aisément,  comme  d'une  tirasse 
de  chien  couchant. 

5  II  y  a  force  marys  et  amis  parmy  nos  chres- 
tiens  qui,  voulans  en  tout  différer  des  Turcs,  ne 
prennent  plaisir  d'arregarder  le  cas  des  dames, 
d'autant,  disent-ils,  comme  je  viens  de  dire,  qu'ils 
n'ont  nulle  forme;  nos  chrestiens  au  contraire, 
qui  en  ont,  disent-ils,  de  grands  contentemens  à 
les  contempler  fort  et  se  délecter  en  telles  visions, 
et  non-seulement  se  plaisent  à  les  voir,  mais  à  les 
baiser,  comme  beaucoup  de  dames  l'ont  dit  et 
descouvert  à  leurs  amants;  ainsi  que  dit  une  dame 
espagnole  à  son  serviteur,  qui,  la  saluantun  jour, 
luy  dit  :  Bezo  las  manos  y  los  pies,    senora;   elle 

luy  dit  :  Senor,  en  el  medio  esta  la  mejor  stacion  ; 
comme  voulant  dire  qu'il  pouvoit  baiser  le  mitan 
aussi  bien  que  les  pieds  et  mains.  Et,  pour  ce, 
disent  aucunes  dames,  que  leurs  marys  et  servi- 
teurs y  prennent  quelque  délicatesse  et  plaisir,  et 
en  ardent  davantage  :  ainsi  que  j'ay  ouy  dire 
d'un  très-grand  prince,  fils  d'un  grand  roy  de  par 
le  monde,  qui  avoit  pour  maistresse  une  très- 
grande  princesse.  Jamais  il  ne  la  touchoit  qu'il  ne 
luy  vist  |cela  et  ne  le  baisast  plusieurs  fois.  Et  la 
première  fois  qu'il  le  fit,  ce  fut  par  la  persuasion 
d'une  très-grande  dame,  favorite  de  roy,  laquelle, 
tous  trois  un  jour  estans  ensemble,  ainsi  que  ce 
prince  muguettoit  sa  dame,  luy  demanda  s'il  n'avoit 
jamais  veu  cette  belle  partie  dont  il  jouissoit.  Il 
respondit  que  non  :  «  Vous  n'avez  donc  rien  fait^ 
dist-elle,  et  ne  sçavez  ce  que  vous  aymez  ;  vostre 
plaisir  est  imparfait,  il  faut  que  vous  le  voyez.  » 
Parquoy,  ainsi  qu'il  s'en  vouloit  essayer  et  qu'elle 
en  faisoit  de  la  revesche,  l'autre  vint  par  derrière, 
et  la  prit  et  renversa  sur  un  lict,  et  la  tint  tous- 
jours  jusques  à  ce  que  le  prince  l'eust  contemplée 
à  son  aise  et  baisée  son  saoul,  tant  qu'il  le  trouvoit 
beau  et  gentil;  et,  pour  ce,  continua  tousjours. 

D'autres  y  a-il  qui  ont  leurs  cuisses  si  mal 
proportionnées,  mal  advenantes  et  si  mal  faites  en 
olive,  qu'elles  ne  méritent  d'estre  regardées  et 
désirées,  comme  de  leurs  jambes,  qui  en  sont  de 
mesme,  dont  aucunes  sont  si  grosses  qu'on  en 
diroit  le  gras  estre  le  ventre  d'une  conille  qui  est 

pleine.  D'autres  les  ont  si  gresles  et  menues,  et  si 
heronnieres,  qu'on  les  prendroit  plustost  pour  des 
fleutes  que  pour  cuisses  et  jambes  :  je  vous  laisse 
à  penser  que  peut  estre  le  reste. 

Elles  ne  ressemblent  pas  une  belle  et  honneste 
dame  dont  j'ay  ouy  parler,  laquelle  estant  en  bon 
point,  et  non  trop  en  extrémité,  car  en  toutes 
choses  il  faut  un  médium,  après  avoir  donné  à 
coucher  à  son  amy,  elle  luy  demanda  le  lende- 
main au  matin  comment  il  s'en  trouvoit.  Il  luy 
respondit  que  très-bien,  et  que  sa  bonne  et  grasse 
chair  luy  avoit  fait  grand  bien.  «  Pour  le  moins 
(dit-elle)  avez-vous  couru  la  poste  sans  emprunter 
de  coissinet.  » 

D'autres  dames  y  a-il  qui  ont  tant  d'autres 
vices  cachez,  ainsi  que  j'en  ay  ouy  parler  d'une 
qui  estoit  dame  de  réputation,  qui  faisoit  ses  af- 
faires fécales  par  le  devant;  et  de  ce  j'en  deman- 
day  la  raison  à  un  suffisant  médecin,  qui  me  dit: 
parce  qu'elle  avoit  esté  percée  trop  jeune  et  d'un 
homme  trop  fourny  et  robuste;  dont  ce  fut  grand 
dommage,  car  c' estoit  une  très-belle  femme  et 
veufve,  qu'un  honneste  gentilhomme  que  je  sçay 
la  vouloit  espouser;  mais,  en  sçachant  tel  vice,  la 
quitta  soudain,  et  après  un  autre  la  prit  aus- 
sitost. 

5  J'ay  ouy  parler  d'un  gallant  gentilhomme  qui 
avoit  une  des  belles  femmes  de  la  court  et  n'en 
faisoit  cas.  Un  autre,  n'estant  si  scrupuleux  que 
luy,  habitant  avec  elle,  trouva  que  son  cas  puoit  si 

fort  qu'on  ne  pouvoit  endurer  cette  senteur;   et, 
par  ainsi,' cogneut  l'encloueure  du  mary. 

J'ay  ouy  parler  d'une  autre,  laquelle  estant  l'une 
des  filles  d'une  grande  princesse,  qui  petoit  de 
son  devant  :  des  médecins  m'ont  dit  que  cela  se 
pouvoit  faire  à  cause  des  vents  et  ventositez  qui 
peuvent  sortir  par  là,  et  mesmes  quand  elles  font 
la  fricarelle.  Cette  fille  estoit  avec  cette  princesse 
lorsqu'elle  vint  à  Moulins,  la  cour  y  estant,  du 
temps  du  roy  Charles  IX,  qui  en  fut  abreuvé,  dont 
on  en  rioit  bien. 

D'autres  y  en  a-il  qui  ne  peuvent  tenir  leur 
urine,  qu'il  faut  qu'elles  ayent  jtousjours  la  petite 
esponge  entre  les  jambes,  comme  j'en  ay  cogneu 
deux  grandes,  et  plus  que  dames,  dont  l'une,  es- 
tant fille,  fit  l'évasion  tout  à  trac  dans  la  salle  du 
bal,  du  temps  du  roy  Charles  IX,  dont  fut  fort 
scandalisée. 

D'une  autre  grand  dame  ay-je  ouy  parler,  que, 
quand  on  luy  faisoit  cela,  elle  se  compissoit  à  bon 
escient,  ou  sur  le  fait  ou  après,  comme  une  jument 
quand  elle  a  esté  saillie  :  à  telle  falloit-il  jetter  le 
seillaud  d'eau  comme  à  la  jument,  pour  la  faire 
retenir. 

Tant  d'autres  y  a-il  qui  sont  ordinairement  en 
sang  et  leurs  mois,  et  autres  qui  sont  viciées, 
tarrottées,  marquetées  et  marquées,  tant  par  ac- 
cident de  verolle  de  leurs  marys  ou  de  leurs  amis 
que  par  leurs  mauvaises  habitudes  et  humeurs  ; 
comme  celles  qui  ont  les    jambes    louventines    et 

autres  fluxions  et  marques,  que,  par  les  envies  de 
leurs  mères  estans  enceintes  d'elles,  portent  sur 
elles;  comme  j'en  aj  ouj  parler  d'une  qui  est  toute 
rouge  par  une  moitié  du  corps,  et  l'autre  non, 
comme  un  eschevin  de  ville. 

D'autres  sont  si  sujettes  à  leurs  flux  menstruaux 
que  quasi  ordinairement  leur  nature  flue  comme 
un  mouton  à  qui  on  a  coupé  la  gorge  de  frais; 
dont  leurs  marjs  ou  amants  ne  s'en  contentent 
guieres,  pour  l'assidue  fréquentation  que  Venus 
ordonne  et  désire  en  ces  jeux  :  car,  si  elles  en  sont 
saines  et  nettes  une  sepmaine  du  mois,  c'est  tout; 
et  leur  font  perdre  le  reste  de  l'année  :  si  que  des 
douze  mois  ils  n'en  ont  cinq  ou  six  francs,  voire 
moins.  C'est  beaucoup;  à  mode  de  nos  soldats  des- 
bandez, auxquels  à  la  monstre  les  commissaires  et 
trésoriers  font  perdre  de  douze  mois  de  l'an  plus 
de  quatre,  en  leur  faisant  monter  les  mois  jusques 
à  quarante  et  cinquante  jours,  si  que  les  douze 
mois  de  l'an  ne  leur  revienent  pas  à  huict. 
Ainsi  s'en  trouvent  les  marjs  et  amants  qui  telles 
femmes  ont  et  servent,  si  ce  n'est  que,  du  tout 
pour  assoupir  leur  paillardise,  se  veulent  souiller 
vilainement,  sans  aucun  respect  d'impudicité  ;  et 
leurs  enfants  qui  en  sortent  s'en  trouvent  mal  et 
s'en  ressentent. 

Si  j'en  voulois  raconter  d'autres,  je  n'aurois  ja- 
mais fait,  et  aussi  que  les  discours  en  seroyent 
trop  sallauds  et  desplaisants;  et  ce  que  j'en  dis  et 
dirois,  ce  ne  seroit  des  femmes  petites  et  commu- 

nés,  mais  des  grandes  et  moyennes  dames,  qui  de 
leurs  visages  beaux  font  mourir  le  monde,  et  point 
le  couvert. 

Si  feray-je  encor  ce  petit  compte,  qui  est  plai- 
sant, d'un  gentilhomme  qu'il  me  le  fit,  qui  est 
qu'en  couchant  avec  une  fort  belle  dame,  et  d'es- 
toffe,  en  faisant  sa  besogne  il  luy  trouva  en  cette 
partie  quelques  poils  si  piquants  et  si  aigus  qu'avec 
toutes  les  incommoditez  il  la  put  achever,  tant 
cela  le  piquoit  et  le  fiçonnoit.  Enfin,  ayant  fait, 
il  voulut  taster  avec  la  main  :  il  trouva  qu'alen- 
tour de  sa  motte  il  y  avoit  une  demie  douzaine  de 
certains  fils  garnis  de  ces  poils  si  aigus,  longs,  roi- 
des  et  picquants,  qu'ils  en  eussent  servy  aux  cor- 
donniers à  faire  des  rivets  comme  de  ceux  de 
pourceaux,  et  les  voulut  voir;  ce  que  la  dame  luy 
permit  avec  grande  difficulté;  et  trouva  que  tels 
fils  entournoient  la  pièce  ny  plus  ny  moins  que 
vous  voyez  une  médaille  entournée  de  quelques 
diamants  et  rubis,  pour  servir  et  mettre  en  enseigne 
en  un  chappeau  ou  au  bonnet. 

f  II  n'y  a  pas  long  temps  qu'en  une  certaine 
contrée  de  Guyenne,  une  daraoiselle  mariée,  de 
fort  bon  lieu  et  bonne  part,  ainsi  qu'elle  advi- 
soit  estudier  ses  enfants,  leur  précepteur,  par  une 
certaine  manie  et  frénésie,  ou,  possible,  pour  rage 
d'amour  qui  luy  vint  soudain,  il  prit  une  espéequi 
estoit  de  son  mary  sur  le  lict,  et  luy  en  donna 
si  bien  qu'il  lui  perça  les  deux  cuisses  et  les  deux 
labiés  de  sa  nature  de  part  en  part;  dont  depuis 

elle  en  cuida  mourir,  sans  le  secours  d'un  bon 
chirurgien.  Son  cas  pouvoit  bien  dire  qu'il  avoit 
esté  en  deux  diverses  guerres  et  attacqué  fort  di- 
versement. Je  croy  que  la  veue  amprés  n'en  es- 
toit  guieres  plaisante,  pour  estre  ainsi  ballafrée  et 
ses  aisles  ainsi  brisées  :  je  les  dis  aisles,  parce  que 
les  Grecs  appellent  ces  labiés  himenea  ;  les  Latins 
les  nomment  a/a?,  et  les  François  labiés,  lèvres, 
landrons,  landilles  et  autres  mots  ;  mais  je  trouve 
qu'à  bon  droit  les  Latins  les  appellent  aisles  :  car 
il  n'y  a  animal  ny  oyseau,  soit-il  faucon,  niais  ou 
sot,  comme  celuy  de  nos  fillaudes,  soit-il  de  pas- 
sage, ou  hagard,  ou  bien  dressé,  de  nos  femmes 
mariées  ou  veufves,  qui  aille  mieux  ny  ait  l'aisle 
si  viste. 

Je  le  puis  appeller  aussi  animal  avec  Rabelais, 
d'autant  qu'il  s'esmeut  de  soy-mesme;  et,  soit  à  le 
toucher  ou  à  le  voir,  on  le  sent  et  le  void  s'es- 
mouvoir  et  remuer  de  luy-mesme,  quand  il  est  en 
appétit. 

D'autres,  de  peur  de  rhumes  et  catheres,  se 
couvrent  dans  le  lict  de  couvre-chefs  à  l'entour  de 
la  teste,  par  Dieu,  plus  que  sorcières  :  au  partir 
de  là,  bien  habillées,  elles  sont  saffrettes  comme 
poupines,  et  d'autres  fardées  et  pintrées  comme 
images,  belles  au  jour,  et  la  nuict  dépeintes  et 
tres-iaides. 

Il  faudroit  visiter  telles  dames  avant  les  aymer, 
espouser  et  en  jouir,  ainsi  que  faisoit  Octave 
César    avec    ses    amis ,     qui    faisoit    despouiller 

aucunes  grandes  dames  et  matrosnes  romaines, 
voire  des  vierges  meures  d'aage,  et  les  visitoit 
d'un  bout  à  l'autre,  comme  si  ce  fussent  esclaves 
et  serves  vendues  par  un  certain  maquignon  nommé 
Torane;  et,  selon  qu'il  les  trouvoitàson  gré  et  son 
point,  ny  tarées,  il  en  jouissoit. 

De  mesme  en  font  les  Turcs  en  leur  basestan 
en  Constantinople  et  autres  grandes  villes,  quand 
ilz  acheptent  des  esclaves  de  l'un  et  l'autre  sexe. 

Or  je  n'en  parleray  plus  ;  encor  pensé-je  en 
avoir  trop  dit;  et  voilà  comment  nous  sommes 
bien  trompez  en  beaucoup  de  veues  que  nous 
pensons  et  croyons  très-belles.  Mais,  si  nous  y 
sommes  en  aucunes  dames  deceus,  nous  y  sommes 
bien  autant  édifiez  et  satisfaits  en  d'aucunes  au- 
tres, lesquelles  sont  si  belles,  si  nettes,  propres, 
fraisches,  caillées,  si  amiables  et  si  en  bon  point, 
bref,  si  accomplies  en  toutes  parties  du  corps, 
qu'après  elles  toutes  veues  mondaines  sont  chetives 
et  vaines;  dont  il  y  a  des  hommes  qui,  en  telles 
contemplations,  s'y  perdent  tellement  qu'ils  ne 
songent  qu'aux  actions  :  aussi,  bien  souvent, 
telles  dames  se  plaisent  à  se  monstrer  sans  nulle 
difficulté,  pour  ne  se  sentir  taschées  d'aucunes 
macules,  pour  nous  faire  plus  entrer  en  tentation 
et  concupiscence. 

Nous  estans  un  jour  au  siège  de  La  Rochelle, 

le   pauvre   feu  de  M.    de    Guise,    qui    me   faisoit 

l'honneur  de  m'aymer,  s'en  vint  me   monstrer  des 

tablettes  qu'il  venoit  de  prendre  à  Monsieur,  frère 

Brantôme.  II.  y 

du  roy,  nostre  gênerai,  dans  la  poche  de  ses 
chausses,  et  me  dit  :  «  Monsieur  me  vient  de  faire 
un  desplaisir  et  la  guerre  pour  l'amour  d'une 
dame;  mais  je  veux  avoir  ma  revanche;  voyez  ce 
que  j'y  ay  mis  dedans  et  lisez.  »  Me  donnant  les 
tablettes,  je  vis  escrit  de  sa  main  ces  quatre  vers 

qu'il  venoit  de  faire,   mais  le  mot  de  f y  estoit 

tout  à  trac. 

Si  vous  ne  m'avez  cogneue, 
Il  n'a  pas  tenu  à  moy; 
Car  vous  m'avez  bien  veu  nue, 
Et  vous  ay  monstre  de  quoy. 

Puis,  me  nommant  la  dame,  ou  pour  mieux 
dire  la  fille,  de  laquelle  je  me  doutois  pourtant, 
je  luy  dis  que  je  m'estonnois  fort  qu'il  ne  l'eust 
touchée  et  cogneue,  d'autant  que  les  approches 
en  avoyent  esté  grandes,  et  que  le  bruit  en  estoit 
par  trop  commun  ;  mais  il  m'asseura  que  non,  et 
que  ce  n'avoit  esté  que  sa  faute.  Je  luy  replic- 
quay  :  «  Il  falloit  donc.  Monsieur,  ou  qu'alors  il 
fust  si  las  et  recreu  d'ailleurs  qu'il  n'y  pust  fournir, 
ou  qu'il  fust  si  ravy  en  la  contemplation  de  cette 
beauté  nue  qu'il  ne  se  souciast  de  l'action.  —  Pos- 
sible (me  respondit  ce  prince)  qu'il  se  pourroit 
faire;  mais  tant  y  a  que  ce  coup  il  y  faillit;  et  je 
luy  en  fais  la  guerre,  et  je  luy  vais  remettre  ses 
tablettes  dans  la  poche,  qu'il  visitera  selon  sa 
coustume,  et  y  lira  ce  qu'il  y  faut;  et  amprés, 
me  voilà  vangé.  »    Ce  qu'il  fit,  et  ne  fut  amprés 

sans  en  rire  tous  deux  à  bon  escient,  et  s'en  faire 
la  guerre  plaisamment:  car,  pour  lors,  c'estoit  une 
très-grande  amitié  et  privante  entr'eux  deux,  bien 
depuis  estrangement  changée. 

J  Une  dame  de  par  le  monde,  ou  plustost  fille, 
estant  fort  aymée  et  privée  d'une  très-grande  prin- 
cesse, estoit  dans  le  lict  se  rafraischissant,  comme 
estoit  la  coustume.  Vint  un  gentilhomme   la  voir, 
qui  pour  elle  brusloit  d'amour;  mais  il  n'en  avoit 
autre  chose.  Cette  dame  fille,  estant  ainsy  aimée 
et    privée    de  sa   maistresse,    s'approchant    d'elle 
tout  bellement,    sans  faire  semblant  de  rien,  tout 
à  coup  vint  à  tirer  toute  la  couverture   de    dessus 
elle,  si  bien  que  le  gentilhomme,  point  paresseux 
de  ses  yeux  aucunement,  les  jetta  aussitost  dessus, 
qui  vid  (à  ce  que  depuis  il   m'a  fait  le  conte)  la 
plus  belle  chose  qu'il  vid  ny  qu'il  verra  jamais,  qui 
estoit  ce  beau  corps  nud,   et  ses  belles   parties,  et 
cette  blanche,  jolie  et  belle  charnure,  qu'il  pensa 
voir  les  beautez   de   paradis.  Mais   cela   ne   dura 
guieres:  car  tout  aussitost  la  couverture  fut  tournée 
prendre  par  la  dame,  la  fille  en  estant  partie  de  là; 
et,  de  bonheur,  cette   belle  dame,  tant    plus  elle 
se  remuoit  à  reprendre  la  couverture,  tant  plus  elle 
se  faisoit  paroistre;  ce  qui  n'endommageoit  nulle- 
ment la  veue   et  le  plaisir  du   gentilhomme,    qui 
autrement  ne  s'empeschoit  à  la  recouvrir;  bien  sot 
fust   esté  :   pourtant,   tellement    quellement,    elle 
recouvra  sa  couverture,  se  remit,  en   se   courrou- 
çant assez  doucement  contre  la  fille,  et  luy  disant 


52  DEUXIEME    DISCOURS 

qu'elle  le  payeroit.  Ladamoiselle  luy  dit,  qui  estoit 
un  petit  à  l'escart  :  «  Madame,  vous  m'en  aviez 
fait  une;  pardonnez-moysije  la  vous  ay  rendue»; 
et,  passant  la  porte,  s'en  alla.  Mais  l'accord  fut 
fait  aussitost. 

Cependant  le  gentilhomme  se  trouva  si  bien  de 
telle  veue,  et  en  tel  extase  de  plaisir  et  contente- 
ment, que  je  luy  ay  ouy  dire  cent  fois  qu'il  n'en 
vouloit  d'autre  en  sa  vie,  que  de  vivre  au  songer 
de  cette  ordinaire  contemplation;  et  certes  il  avoit 
raison  :  car,  selon  la  monstre  de  son  beau  visage, 
le  nonpareil,  et  sa  belle  gorge,  dont  elle  a  tant 
repeu  le  monde,  pouvoit  assez  monstrer  que 
dessous  il  y  avoit  de  caché  de  plus  exquis;  et 
me  disoit  qu'entre  telles  beautez,  c'estoit  la  dame 
la  mieux  flanquée  et  le  plus  haut  qu'il  eust  jamais 
veue  :  aussi  le  pouvoit-elle  estre,  car  elle  estoit  de 
tres-riche  taille;  mesme  entre  les  beautez  il  faut 
qu'elle  le  soit,  ny  plus  ny  moins  qu'une  forteresse 
de  frontière. 

Amprés  que  ce  gentilhomme  m'eut  tout  conté, 
je  ne  luy  peus  que  dire  :  «  Vivez  doncques,  vivez, 
mon  grand  amy,  avec  cette  contemplation  divine 
et  cette  béatitude  que  jamais  ne  puissiez-vous 
mourir;  et  moy  au  moins,  avant  mourir,  puissé-je 
avoir  une  telle  veue  !  » 

Ledict  gentilhomme  en  eut  pour  jamais  cette 
obligation  à  la  damoiselle,  et  tousjours  depuis 
l'honora  et  l'ayma  de  tout  son  cœur.  Aussi  luy 
estoit-il   serviteur  fort  ;  mais  il    ne  l'espousa,  car 

un  autre,  plus  riche  que  luy,  la  luy  embla,  ainsi 
qu'est  la  coustume  à  toutes  de  courir  aux  biens. 

Telles  veues  sont  belles  et  agréables;  mais  il  se 
faut  donner  garde  qu'elles  ne  nuisent,  comme  celle 
de  la  belle  Diane  nue  au  pauvre  Acteon,  ou  bien 
une  que  je  vois  dire. 

5  Un  roy  de  par  le  monde  ayma  fort  en  son 
temps  une  bien  belle ,  honneste  et  grand  dame 
veufve,  si  bien  qu'on  l'en  tenoit  charmé  :  car  peu 
il  se  soucioit  des  autres,  voire  de  sa  femme,  sinon 
que  par  intervalles,  car  cette  dame  emportoit  tous- 
jours  les  plus  belles  fleurs  de  son  jardin;  ce  qui 
faschoit  fort  à  la  reine,  car  elle  se  sentoit  aussi  belle 
et  agréable  que  serviable,  et  digne  d'avoir  d'aussi 
friands  morceaux;  dont  elle  s'en  esbahissoit  fort. 
De  quoy  en  ayant  fait  sa  complainte  à  une  sienne 
grand  dame  favorite,  elle  complotta  avec  elle  d'ad- 
viser  s'il  y  avoit  tant  de  quoy,  mesmes  espier  par 
un  trou  le  jeu  que  joueroient  son  mary  et  la  dame. 
Par  quoy  elle  advisa  de  faire  plusieurs  trous  au- 
dessus  de  la  chambre  de  ladite  dame,  pour  voir  le 
tout  et  la  vie  qu'ils  demeneroyent  tous  deux  en- 
semble :  dont  se  mirent  à  tel  spectacle;  mais  elles 
n'y  virent  rien  que  très-beau,  car  elles  y  apper- 
ceurent  une  femme  très-belle,  blanche,  délicate  et 
tres-fraische,  moitié  en  chemise  et  moitié  nue, 
faire  des  caresses  à  son  amant,  des  mignardises,  des 
foUastreries  bien  grandes,  et  son  amant  luy  rendre 
la  pareille,  de  sorte  qu'ils  sortoient  du  lict,  et  tous 
en  chemise  se   couchoient  et  s'esbattoyent  sur  le 

tapis  velu  qui  estoit  auprès  du  lict,  afïin  d'éviter  la 
chaleur  du  lict,  et  pour  mieux  en  prendre  le  frais: 
car  c'estoit  ^aux  plus  grandes  chaleurs;  ainsi  que 
j*ay  cogneu  aussi  un  très-grand  prince  qui  prenoit 
de  mesme  son  déduit  avec  sa  femme,  qui  estoit  la 
plus  belle  femme  du  monde,  afïîn  d'éviter  le  chaud 
que  produisoient  les  grandes  chaleurs  de  l'esté, 
ainsi  que  luy-mesme  disoit. 

Cette  princesse  donc,  ayant  veu  et  apperceu  le 
tout,  de  dépit  s'en  mit  à  plorer,  gémir,  souspirer 
et  attrister,  luy  semblant,  et  aussi  le  disant,  que 
son  mary  ne  luy  rendoit  le  semblable,  et  ne  faisoit 
les  foHes  qu'elle  luy  avoit  veu  faire  avec  l'autre. 

L'autre  dame  qui  l'accompagnoit  se  mit  à  la 
consoler  et  luy  remonstrer  pourquoy  elle  s'attris- 
toit  ainsi,  ou  bien,  puisqu'elle  avoit  esté  si  curieuse 
de  voir  telles  choses,  qu'il  n'en  falloit  pas  espérer 
de  moins.  La  princesse  ne  respondit  autre  chose, 
sinon  :  «  Helas,  ouy  !  j'ay  voulu  voir  chose  que 
je  ne  devois  avoir  voulu  voir,  puisque  la  veue 
'  m'en  fait  mal.  »  Toutesfois,  après  s'estre  consolée 
et  résolue,  "elle  ne  s'en  soucia  plus,  et,  le  plus 
qu'elle  pût,  continua  ce  passe-temps  de  veue, 
et  le  convertit  en  risée,  et,  possible,  en  autre 
chose. 

5  J'ay  ouy  parler  d'une  grand  dame  de  par  le 
monde,  mais  grandissime,  qui,  ne  se  contentant  de 
sa  lasciveté  naturelle,  car  elle  estoit  grand  putain, 
et  mariée  et  veufve,  aussi  estoit-elle  fort  belle, 
pour  se  provoquer  et  exciter  davantage,  elle  faisoit 

despouiller  ses  dames  et  filles,  je  dys  les  plus  belles, 
et  se  delicatoit  fort  à  les  voir;  et  puis  elle  les 
battoit  du  plat  de  la  main  sur.  les  fesses  avec  de 
grandes  claquades  et  plamussades,  assez  rudes, 
et  les  filles  qui  avoyent  delinqué  quelque  chose, 
avec  de  bonnes  verges;  et  alors  son  contentement 
estoit  de  les  voir  remuer  et  faire  lesmouvemens  et 
tordions  de  leurs  corps  et  fesses,  lesquelles,  selon 
les  coups  qu'elles  recevoyent,  en  monstroyent  de 
bien  estranges  et  plaisants. 

Aucunes  fois,  sans  les  despouiller,  les  faisoit 
trousser  en  robe,  car  pour  lors  elles  ne  portoyent 
point  de  calsons,  et  les  claquetoit  et  fouettoit  sur 
les  fesses,  selon  le  sujet  qu'elles  luy  donnoyent,  ou 
pour  les  faire  rire,  ou  pour  plorer.  Et,  sur  ces  vi- 
sions et  contemplations,  y  aiguisoit  si  bien  ses 
appétits  qu'après  elle  les  alloit  passer  bien  sou- 
vent à  bon  escient  avec  quelque  gallant  homme 
bien  fort  et  robuste. 

Quelle  humeur  de  femme  !  Si  bien  qu'on  dit 
qu'ayant  une  fois  veu  par  la  fenestre  de  son  chas- 
teau  qui  visoit  sur  la  rue  un  grand  cordonnier,  es- 
trangement  proportionné,  pisser  contre  la  muraille 
dudict  chasteau,  elle  eut  envie  d'une  si  belle  et 
grande  proportion;  et,  de  peur  de  gaster  son  fruit 
pour  son  envie,  elle  luy  manda  par  un  page  de  la 
venir  trouver  en  une  allée  secrète  de  son  parc,  où 
elle  s'estoit  retirée,  et  là  elle  se  prostitua  à  luy  en 
condition  qu'elle  en  engroissa.  Voilà  ce  que  servit 
la  veue  à  cette  dame. 

Et,  de  plus,  j'ay  ouy  dire  qu'outre  ses  femmes  et 
filles  ordinaires  qui  estoyent  à  sa  suitte,  les  estran- 
geres  qui  la  venojent  voir,  dans  les  deux  ou  trois 
jours,  ou  toutes  les  fois  qu'elles  y  venojent,  elle 
les  apprivoisoit  aussitost  à  ce  jeu,  faisant  monstrer 
aux  siennes  premièrement  le  chemin,  et  aller  de- 
vant elles,  et  les  autres  après;  si  bien  qu'elles 
estoyent  estonnées  de  ce  jeu  les  unes,  et  les  autres 
non.  Vrayment,  voilà  un  plaisant  exercice! 

J  J'ay  ouy  parler  d'un  grand  aussi  qui  prenoit 
plaisir  de  voir  ainsi  sa  femme  nue  ou  habillée,  et  la 
fouetter  de  claquades,  et  la  voir  manier  de  son 
corps. 

5  J'ay  ouy  dire  à  une  honneste  dame,  qu'estant 
fille,  sa  mère  la  fouettoit  tous  les  jours  deux  fois, 
non  pour  avoir  forfait,  mais  parce  qu'elle  pensoit 
qu'elle  prenoit  plaisir  à  la  voir  ainsi  remuer  les 
fesses  et  le  corps,  pour  autant  en  prendre  d'appétit 
ailleurs;  et  tant  plus  elle  alla  sur  l'aage  de  qua- 
torze ans,  elle  persista  et  s'y  acharna  de  telle  façon 
qu'à  mode  qu'elle  l'accostoit  elle  la  contemploit 
encor  plus. 

5  J'ay  bien  ouy  dire  pis  d'un  grand  seigneur  et 
prince,  il  y  a  plus  de  quatre-vingts  ans,  qu'avant 
qu'aller  habiter  avec  sa  femme  se  faisoit  fouetter, 
ne  pouvant  s'esmouvoir  ny  relever  sa  nature  bais- 
sante sans  ce  sot  remède.  Je  desirerois  volontiers 
qu'un  médecin  excellent  m'en  dît  la  raison. 

Ce  grand  personnage  Picus  Mirandula  racconte 
avoir  veu  un  certain  gallant  en  son  temps,  qui, 

d'autant  plus  qu'on  l'estrilloit  à  grands  sanglades 
d'estrivieres,  c'estoit  lors  qu'il  estoit  le  plus  enragé 
après  les  femmes;  et  n'estoit  jamais  si  vaillant 
après  elles  s'il  n'estoit  ainsi  estrillé  :  après  il  faisoit 
rage.  Voilà  de  terribles  humeurs  de  personnes! 
Encore  celle  de  la  veue  des  autres  est  plus  agréable 
que  la  dernière. 

5  Moy  estant  à  Milan,  un  jour  on  me  fit  un 
conte  de  bonne  part  :  que  feu  M.  le  marquis  de 
Pescayre,  dernier  mort,  vice-roy  en  Sicile,  vint 
grandement  amoureux  d'une  fort  belle  dame  ;  si 
bien  qu'un  matin,  pensant  que  son  mary  fust  allé 
dehors,  l'alla  visiter  qu'il  la  trouva  encores  au  lict  ; 
et,  'en  devisant  avec  elle,  n'en  obtint  rien  que  la 
voir  et  la  contempler  à  son  aise  sous  le  linge,  et 
la  toucher  de  la  main.  Sur  ces  entrefaittes  survint 
le  mary,  qui  n'estoit  du  calibre  du  marquis  en  rien,  et 
les  surprit  de  telle  sorte  que  le  marquis  n'eut  loisir 
de  retirer  son  gand,  qui  s'estoit  perdu,  je  ne  sçay 
comment,  parmy  les  draps,  comme  il  arrive  sou- 
vent. Puis,  luy  ayant  dit  quelques  mots,  il  sortit  de 
la  chambre,  conduit  pourtant  du  gentilhomme, 
qui,  amprés  estre  retourné,  par  cas  fortuit  trouva 
le  gand  du  marquis  perdu  dans  les  draps,  dont  la 
dame  ne  s'en  estoit  point  apperceue.  Il  le  prit  et 
le  serra,  et  pû^s,  faisant  la  mine  froide  à  sa  femme, 
demeura  longtemps  sans  coucher  avec  elle  ny  la 
toucher;  parquoy  un  jour  elle  seule  dans  sa  cham- 
bre, mettant  la  main  à  la  plume,  se  mjt  à  faire  ce 
quatrain  : 

8 

Vigna  era,  vigna  son. 
Era  podata,  or  più  non  son; 
E  non  so  per  quai  cagion 
Non  mi  poda  il  mio  patron. 

Et  puis  laissant  ce  quatrain  escrit  sur  la  table,  le 
mary  vint,  qui  vid  ces  vers  sur  la  table,  prend  la 
plume  et  fait  response  : 

Vigna  eri,  vigna  sei, 
Eri  podata,  e  più  non  sei. 
Per  la  granfa  del  leon. 
Non  ti  poda  il  tuo  patron. 

Et  puis  les  laissa  aussi  sur  la  table.  Le  tout  fut 
apporté  au  marquis,  qui  fit  response  : 

A  la  vigna  che  voi  dicele 

lo  fui,  e  qui  restete; 

Alzai  il  pamparo  ;  guardai  la  vite  ; 

Ma,  non  toccai,  si  Dio  m'ajute. 

Cela  fut  rapporté  au  mary,  qui,  se  contentant 
d'une  si  honnorable  response  et  juste  satisfaction, 
reprit  sa  vigne  et  la  cultiva  aussi  bien  que  devant  ; 
et  jamais  mary  et  femme  ne  furent  mieux. 

Je  m'en  vois  le  traduire  en  françois,  afin  que 
chacun  l'entende. 

Je  suis  esté  une  belle  vigne  et  le  suis  encore, 
Je  suis  esté  d'autresfois  très-bien  cultivée; 
A  st'heure  je  ne  le  suis  point;  et  si  ne  sçay 
Pourquoy  mon  patron  ne  me  cultive  plus. 

Ouy,  vous  avez  été  vigne  telle,  et  l'estes  encore, 
Et  d'autresfois  bien  cultivée,  à  st'heure  plus  ; 

Pour  Tamour  de  la  griffe  du  lion, 
Vostre  mary  ne  vous  cultive  plus. 

A  la  vigne  que  vous  autres  dittes 

Je  suis  esté  certes,  et  y  restay  un  peu  ; 

J'en  haussay  le  pampre  et  en  regarday  la  vis  et  le  raisin  ; 

Mais  Dieu  ne  me  puisse  ayder  si  jamais  j'y  ay  touché  ! 

Par  cette  griffe  du  lion  il  veut  dire  le  gand  qu'il 
avoit  trouvé  esgaré  entre  les  linceuls. 

Voilà  encor  un  bon  mary  qui  ne  s'ombragea  par 
trop,  et,  se  despouillant  de  soubçon,  pardonna 
ainsi  à  sa  femme.  Et  certes  il  y  a  des  dames,  les- 
quelles se  plaisent  tant  en  elles-mesmes  qu'elles  se 
regardent  et  se  contemplent  nues,  de  sorte  qu'elles 
se  ravissent  se  voyans  si  belles,  comme  Narcisus. 
Que  pouvons-nous  donc  faire  les  voyant  et  arre- 
gardant? 

5  Mariane,  femme  d'Herode,  belle  et  honneste 
femme,  son  mary  voulant  un  jour  coucher  avec  elle 
en  plein  midy  et  voir  à  plein  ce  qu'elle  portoit,  luy 
refusa  à  plat  (ce  dit  Josephe).  Il  n'usa  pas  de  puis- 
sance de  mary,  comme  un  grand  seigneur  que  j'ay 
cogneu,  à  l'endroit  de  sa  femme,  qui  estoit  des 
belles,  qu'il  assaillit  ainsi  en  plain  jour,  et  la  mit 
toute  nue,  elle  le  déniant  fort.  Après,  il  luy  ren- 
voya ses  femmes  pour  l'habiller,  qui  la  trouvèrent 
toute  esplorée  et  honteuse. 

D'autres  dames  y  a-il  lesquelles  à  dessein  ne  font 
pas  grand  scrupule  de  faire  à  pleine  veue  la  monstre 
de  leur  beauté,  et  se  descouvrir  nues,  afin  de  mieux 
encapricier  et  marteller  leurs  serviteurs,  et  les  mieux 

attirer  à  elles;  mais  ne  veulent  permettre  nullement 
la  touche  précieuse,  au  moins  aucunes,  pour  quel- 
que temps  :  car,  ne  se  voulans  arrester  en  si  beau 
chemin,  passent  plus  outre,  comme  j'en  aj  ouy 
parler  de  plusieurs,  qui  ont  ainsi  longtemps  entre- 
tenu leurs  serviteurs  de  si  beaux  aspects. 

Bienheureux  sont-ils  ceux  qui  s'y  arrestent  aux 
patiences,  sans  se  perdre  par  trop  en  tentation.  Et 
faut  que  celuy  soit  bien  enchanté  de  vertu  qui,  en 
voyant  une  belle  femme,  ne  se  gaste  point  les  yeux; 
ainsi  que  disoit  Alexandre  quelquesfois  à  ses  amis, 
que  les  filles  des  Perses  faisoyent  grand  mal  aux 
yeux  à  ceux  qui  les  regardoient;  et,  pour  ce,  te- 
nant les  filles  du  roy  Darius  ses  prisonnières, 
jamais  ne  les  saluoit  qu'avec  les  yeux  baissez,  et 
encor  le  moins  qu'il  pouvoit,  de  peur  qu'il  avoit 
d'estre  surpris  de  leur  excellente  beauté. 

Ce  n'est  dés  lors  seulement,  mais  d'aujourd'huy, 
qu'entre  toutes  les  femmes  d'Orient  les  Persiennes 
ont  le  los  et  le  pris  d'estre  les  plus  belles  et  accom- 
plies en  proportions  de  leur  corps  et  beauté  natu- 
relle, gentilles,  propres  en  leurs  habits  et  chaus- 
sures, mesmement  et  sur  toutes  celles  de  l'ancienne 
et  royale  ville  de  Seiras,  lesquelles  sont  tellement 
louées  en  leurs  beautez,  blancheurs  et  plaisantes 
civilitez  et  bonne  grâce,  que  les  Mores,  par  un  an- 
tique et  commun  proverbe,  disent  que  leur  pro- 
phète Mahommet  ne  voulut  jamais  aller  à  Seiras, 
de  crainte  que,  s'il  y  eust  veu  une  fois  ces  belles 
femmes,  jamais  amprés  sa  mort  son  ame  ne  fust 

entrée  en  paradis.  Ceux  qui  y  ont  esté  et  en  ont 
escrit  le  disent  ainsi,  en  quoy  on  notera  l'hypo- 
crite contenance  de  ce  bon  rompu  et  marault  pro- 
phète; comme  s'il  ne  se  trouvoit  par  escrit,  ce  dit 
Belon,  en  un  livre  arabe  intitulé  :  Des  bonnes  cous- 
tumes  de  Mahommet,  le  louant  de  ses  forces  cor- 
porelles, qui  se  vantoit  de  pratiquer  et  repasser 
ces  unze  femmes  qu'il  avoit  en  une  mesme  heure, 
l'une  après  l'autre  !  Au  diable  soit  le  marault  !  N'en 
parlons  plus  :  quand  tout  est  dit,  je  suis  bien  à 
loisir  d'en  parler. 

J'ay  veu  faire  cette  question,  sur  ce  trait  d'A- 
lexandre que  je  viens  de  dire,  et  deScipion  l'Afri- 
quain  :  lequel  des  deux  acquist  plus  grand  louange 
de  continence? 

Alexandre,  se  défiant  des  forces  de  sa  chasteté, 
ne  voulut  point  voir  ces  belles  dames  persiennes  ; 
Scipion,  après  la  prise  de  Cartage-la-Neufve,  vid 
cette  belle  fille  espagnole  que  ses  soldats  luy  ame- 
nèrent et  luy  offrirent  pour  la  part  de  son  butin, 
laquelle  estoit  si  excellente  en  beauté  et  en  si  bel 
aage  de  prise  que  partout  où  elle  passoit  elle  ani- 
moit  etadmiroit  les  yeux  de  tous  à  la  regarder,  et 
Scipion  mesme;  lequel,  l'ayant  saluée  fort  cour- 
toisement, s'enquist  de  quelle  ville  d'Espagne 
elle  estoit  et  de  ses  parents.  Luy  fut  dit, 
entre  autres  choses,  qu'elle  estoit  accordée  à  un 
jeune  homme  nommé  Alucius,  prince  des  Cel- 
tiberiens,  à  qui  il  la  rendit,  et  à  ses  père  et 
mère,  sans    la  toucher;  dont  il    obligea  la  dame, 

les  parens  et  le  fiancé,  si  bien  qu'ils  se  rendirent 
depuis  tres-affectionnez  à  la  ville  de  Rome  et  à  la 
republique.  Mais  que  sçait-on  si  dans  son  ame 
cette  belle  dame  n'eust  point  désiré  avoir  esté  un 
peu  percée  et  entamée  premièrement  de  Scipion, 
de  luy,  dis-je,  qui  estoit  beau,  jeune,  brave,  vail- 
lant et  victorieux?  Possible  que,  si  quelque  privé 
ou  privée  des  siens  et  des  siennes  luyeust  demandé 
en  foy  et  conscience  si  elle  ne  l'eust  pas  voulu,  je 
laisse  à  "penser  ce  qu'elle  eust  respondu,  ou  fait 
quelque  petite  mine  approchant  de  l'avoir  désiré, 
et,  s'il  vous  plaist,  si  son  climat  d'Espagne  et  son 
soleil  couchant  ne  la  sçavoit  pas  rendre,  et  plu- 
sieurs autres  dames  d'aujourd'huy  et  de  cette 
contrée,  belles  et  pareilles  à  elle,  chaudes  et  aspres 
à  cela,  comme  j'en  ay  veu  quantité.  Ne  faut  donc 
point  douter,  si  cette  belle  et  honneste  fille  fust 
esté  sollicitée  et  requise  de  ce  beau  jeune  homme 
Scipion,  qu'elle  ne  l'eust  pris  au  mot,  voire  sur 
l'autel  de  ses  dieux  prophanes. 

En  cela  ce  Scipion  a  esté  certes  loué  d'aucuns 
de  ce  grand  don  de  continence;  d'autres  il  en  a 
esté  blasmé  :  car  en  quoypeut  monstrer  un  brave 
et  valleureux  cavallier  la  générosité  de  son  cœur, 
qu'envers  une  belle  et  honneste  dame,  sinon  luy 
faire  parestre  par  effet  qu'il  prise  sa  beauté  et 
l'ayme  beaucoup,  sans  luy  user  de  ces  froideurs, 
respects,  modesties  et  discrétions  que  j'ay  veu 
souvent  appeller,  à  plusieurs  cavalliers  et  dames, 
plustost  sottises  et  faillement  de  cœur  que  vertus? 

Non,  ce  n'est  pas  ce  qu'une  belle  et  honneste 
dame  ayme  dans  son  cœur,  mais  une  bonne  jouis- 
sance, sage,  discrète  et  secrète.  Enfin,  comme  dist 
un  jour  une  honneste  dame  lisant  cette  histoire, 
c'estoit  un  sot  que  Scipion,  tout  brave  et  généreux 
capitaine  qu'il  fust,  d'aller  obliger  des  personnes 
à  soy  et  au  parti  romain  par  un  si  sot  moyen, 
qu'il  eust  pu  faire  par  un  autre  plus  convenable, 
et  mesmes  puisque  c'estoit  un  butin  de  guerre, 
duquel  en  cela  on  doit  triompher  autant  ou  plus 
que  de  toute  autre  chose. 

Le  grand  fondateur  de  sa  ville  ne  fit  pas  ainsi, 
quand  les  belles  dames  sabines  furent  ravies,  à 
l'endroit  de  celle  qu'il  eut  pour  sa  part  ;  et  en  fit 
à  son  bon  plaisir,  sans  aucun  respect;  dont  elle 
s'en  trouva  bien  et  ne  s'en  soucia  guieres,  ny  elle 
ny  ses  compagnes,  qui  firent  leur  accord  aussitost 
avec  leurs  marys  et  ravisseurs  et  ne  s'en  formalisèrent 
comme  leurs  pères  et  mères,  qui  en  firent  esmouvoir 
grosse  guerre. 

Il  est  vray  qu'il  y  a  gens  et  gens,  femmes  et 
femmes,  qui  ne  veulent  accointance  de  tout  le 
monde  en  cette  façon;  et  toutes  ne  sont  pareilles 
à  la  femme  du  roi  Ortragon,  l'un  des  rois  gaulois 
d'Asie,  qui  fut  belle  en  perfection  ;  et,  ayant  esté 
prise  en  sa  defaitte  par  un  centenier  romain,  et 
sollicitée  de  son  honneur,  la  trouvant  ferme,  elle 
qui  eut  horreur  de  se  prostituer  à  luy,  et  à  une 
personne  si  vile  et  basse,  il  la  prit  par  force  et  vio- 
lence, que  la  fortune  et  l'adventure  de   guerre  luy 

avoit  donné  par  droit  d'esclavitude;  dont  bien- 
tost  il  s'en  repentit  et  en  eut  la  vengeance  :  car, 
elle  luy  ayant  promis  une  grande  rançon  pour  sa 
liberté,  et  tous  deux  estans  allez  au  lieu  assigné 
pour  en  toucher  l'argent,  le  fît  tuer  ainsi  qu'il  le 
contoit,  et  puis  l'emporta  et  la  teste  à  son  mary, 
auquel  confessa  librement  que  celuy-là  luy  avoit 
violé  véritablement  sa  chasteté,  mais  qu'elle  en 
avoit  eu  la  vengence  en  cette  façon  :  ce  que  son 
mary  l'approuva  et  l'honnora  grandement.  Et, 
depuis  ce  temps  là,  dit  l'histoire,  conserva  son 
honneur  jusques  au  dernier  [jour]  de  sa  vie  avec 
toute  sainteté  et  gravité  ;  enfin  elle  en  eut  ce  bon 
morceau,  fust  qu'il  vint  d'un  homme  de   peu. 

Lucrèce  n'en  fit  pas  de  mesme,  car  elle  n'en 
tasta  point,  bien  qu'elle  fust  sollicitée  d'un  brave 
roy  :  en  quoy  elle  fit  doublement  de  la  sotte,  de 
ne  luy  complaire  sur  le  champ  et  pour  un  peu,  et 
de  se  tuer. 

Pour  tourner  encore  à  Scipion,  il  ne  sçavoit 
point  encor  bien  le  train  de  la  guerre  pour  le  butin 
et  pour  le  pillage  :  car,  à  ce  que  je  tiens  d'un 
grand  capitaine  des  nostres,  il  n'est  telle  viande 
au  monde  pour  cela  qu'une  femme  prise  de  guerre; 
et  se  mocquoit  de  plusieurs  autres  ses  compa- 
gnons, qui  recommandoient  sur  toutes  choses,  aux 
assauts  et  surprises  desvilles,  l'honneur  des  dames, 
mesmes  aux  autres  heux  et  rencontres  :  car  elles 
ayment  les  hommes  de  guerre  tousjours  plus  que 
les  autres,  et  leur  violence  leur  en    fait   venir  plus 

d'appétit;  et  puis  on  n'y  trouve  rien  à  redire  :  le 
plaisir  leur  en  demeure,  l'honneur  des  marys  et 
d'elles  n'en  est  nullement  hony  ;  et  puis  les  voylà 
bien  gastées!  Et,  qui  plus  est,  sauvent  les  biens 
et  les  vies  de  leurs  marys,  ainsi  que  la  belle  Eunoe, 
femme  de  Bogud  ou  Bocchus,  roy  de  Maurita- 
nie, à  laquelle  Caesar  fît  de  grands  biens  et  à  son 
mary,  non  tant,  faut-il  croire,  pour  avoir  suivy 
son  party,  comme  Juba,  roy  de  Bithinie,  celuy  de 
Pompée,  mais  parce  que  c'estoit  une  belle  femme, 
et  que  Caesar  en  eut  l'accointance  et  douce  jouis- 
sance. 

Tant  d'autres  commoditez  de  ces  amours  y  a-il 
que  je  passe;  et  toutesfois,  ce  disoit  ce  grand  ca- 
pitaine, ses  autres  grands  compagnons,  pareils  à 
luy,  s'amusans  à  de  vieilles  routines  et  ordonnances 
de  guerre,  veulent  qu'on  garde  l'honneur  des 
femmes,  desquelles  il  faudroit  auparavant  sçavoir 
en  secret  et  en  conscience  l'advis,  et  puis  en  déci- 
der; ou,  possible,  sont-ils  du  naturel  de  nostre 
Scipion,  lequel,  ne  se  contentant  tenir  de  celuy  du 
chien  de  l'ortolan,  lequel,  comme  j'ay  dit  cy- 
devant,  ne  voulant  manger  des  choux  du  jardin, 
empesche  que  les  autres  n'en  mangent,  ainsi  qu'il 
fît  à  l'endroit  du  pauvre  Massinissa,  lequel,  ayant 
tant  de  fois  hazardé  sa  vie  pour  luy  etpour  le  peuple 
romain,  tant  peiné,  sué  et  travaillé  pour  luy  ac- 
quérir gloire  et  victoire,  il  luy  refusa  et  osta  la 
belle  reine  Sophonisba,  qu'il  avoit  prise  et  choisie 
pour  son   principal   et  plus  précieux  butin;  il  la 

luy  enleva  pour  l'envoyer  à  Rome  à  vivre  le  reste 
de  ses  jours  en  misérable  esclave,  si  Massinissa 
n'y  eust  remédié.  Sa  gloire  en  fust  esté  plus  belle 
et  plus  ample  si  elle  y  eust  comparu  en  glorieuse 
et  superbe  reine,  femme  de  Massinissa,  et  que 
l'on  eust  dit,  la  voyant  passer  :  «  Voilà  l'une  des 
belles  vestiges  des  conquestes  de  Scipion  )>  ;  car 
la  gloire  certes  gist  bien  plus  en  l'apparence  des 
choses  grandes  et  hautes  que  des  basses. 

Pour  fin,  Scipion  en  tout  ce  discours  fit  de 
grandes  fautes  :  ou  bien  il  estoit  ennemy  du  tout 
du  sexe  femenin,  ou  du  tout  impuissant  de  le  con- 
tenter, bien  qu'on  die  que  sur  ses  vieux  jours  il 
se  mit  à  faire  l'amour  à  une  des  servantes  de  sa 
femme;  ce  qu'elle  comporta  fort  patiemment, 
pour  des  raisons  qui  se  pourroyent  là-dessus  al- 
léguer. 

Or,  pour  sortir  de  la  disgression  que  je  viens 
d'en  faire,  et  pour  rentrer  au  plain  chemin  que 
j'avois  laissé,  je  dis,  pour  faire  fin  à  ce  discours, 
que  rien  au  monde  n'est  si  beau  à  voir  et  regarder 
qu'une  belle  femme  pompeusement  habillée,  ou 
délicatement  deshabillée  et  couchée;  mais  qu'elle 
soit  saine,  nette,  sans  tare,  suros  ny  mallandre, 
comme  j'ay  dit. 

5  Le  roy  François  disoit  qu'un  gentilhomme, 
tant  superbe  soit-il,  ne  sçauroit  mieux  recevoir  un 
seigneur,  tant  grand  soit-il,  en  sa  maison  ou 
chasteau,  mais  qu'il  y  opposât  à  sa  veue  et  première 
rencontre  une  belle  femme  sienne,  un  beau  cheval 

et  un  beau  lévrier  :  car,  en  jettant  son  œil  tan- 
tost  sur  l'un,  tantost  sur  l'autre,  et  tantost  sur  le 
tiers,  il  ne  se  sçauroit  jamais  fascher  en  cette 
maison;  mettant  ces  trois  choses  belles  pour  tres- 
plaisantes  à  voir  et  admirer,  et  en  faisant  cet 
exercice  tres-agreable. 

î  La  reine  Isabel  de  Castille  disoit  qu'elle  pre- 
noit  un  très-grand  plaisir  de  voir  quatre  choses  : 
Hombre  d'armas  en  campo,  ohisbo  puesto  en  ponti- 
fical, linda  dama  en  la  cama,  y  ladron  en  la  horca  : 
((  un  homme  d'armes  sur  les  champs,  un  evesque 
en  son  pontifical,  une  belle  dame  dans  un  lict,  et 
un  larron  au  gibet.  » 

5  J'ay  ouy  raconter  à  feu  M.  le  cardinal  de 
Lorraine  le  Grand,  dernier  decedé,  que,  lorsqu'il 
alla  à  Rome  vers  le  pape  Paul  IV,  pour  rompre  la 
trefve  faite  avec  l'empereur,  il  passa  à  Venise,  oi^i 
il  fut  tres-honnorablement  receu,  il  n'en  faut  point 
doubter,  puisqu'il  estoit  un  si  grand  favory  d'un 
si  grand  roy.  Tout  ce  grand  et  magnifique  sénat 
alla  au  devant  de  luy  ;  et,  passant  par  le  grand 
canal,  où  toutes  les  fenestres  des  maisons  estoyent 
bordées  de  toutes  les  femmes  de  la  ville,  et  des 
plus  belles,  qui  estoyent  là  accourues  pour  voir 
cette  entrée,  il  y  en  eut  un  des  plus  grands  qui 
l'entretenoit  sur  les  affaires  de  Testât,  et  luy  en 
parloit  fort  ;  mais,  ainsi  qu'il  jettoit  fort  ses  yeux 
fixement  sur  ces  belles  dames,  il  luy  dit  en  son 
patois  langage  :  «  Monseigneur,  je  croy  que  vous 
ne  m'entendez,  et  avez  raison;  car  il  y  a  bien  plus 

de  plaisir  et  différence  de  voir  ces  belles  dames  à 
ces  fenestres,  et  se  ravir  en  elles,  que  d'ouyr  par- 
ler un  fascheux  vieillard  comme  moy,  et  parlast-il 
de  quelque  grande  conqueste  àvostre  advantage.  » 
M.  le  cardinal,  qui  n'avoit  faute  d'esprit  et  de 
mémoire,  luy  respondit  de  mot  à  mot  à  tout  ce 
qu'il  avoit  dit,  laissant  ce  bon  vieillard  fort  satis- 
fait de  luy,  et  en  admirable  estime  qu'il  eut  de 
luy  qui,  pour  s'amuser  à  la  veue  de  ces  belles 
dames,  il  n'avoit  rien  oublié  ny  obmis  de  ce  qu'il 
luy   avoit  dit. 

Qui  aura  veu  la  cour  de  nos  rois  François, 
Henry  second,  et  autres  rois  ses  enfans,  advouera 
bien,  quel  qu'il  soit,  et  eust-il  veu  tout  le  monde, 
n'avoir  rien  veu  jamais  de  si  beau  que  nos  dames 
qui  sont  estées  en  leur  cour,  et  de  nos  reines,  leurs 
femmes  et  mères  et  sœurs;  mais  plus  belle  chose 
encor  eust-il  veu  (ce  dit  quelqu'un)  si  le  grand- 
pere  de  maistre  Gonnin  eust  vescu,  et  qui,  par  ses 
inventions,  illusions,  sorcelleries  et  enchantements, 
les  eust  pu  représenter  devestues  et  nues,  comme 
l'on  dit  qu'il  le  fît  une  fois  en  quelque  compagnie 
privée,  que  le  roy  François  luy  commanda  :  car  il 
estoit  un  homme  très-expert  et  subtil  en  son  art; 
et  son  petit-fîls,  qu'avons  veu,  n'y  entendoit  rien 
au  prix  de  luy. 

Je  pense  que  cette  veue  seroit  aussi  plaisante 
comme  fut  jadis  celle  des  dames  égiptiennes  en 
Alexandrie,  à  l'accueil  et  réception  de  leur  grand 
dieu   Apis,    au  devant  duquel   elles    alloyent  en 

tres-grande  ceremonfe,  et  levant  leurs  robbes, 
cottes  et  chemises,  et  les  retroussant  le  plus  haut 
qu'elles  pouvoyent,  les  jambes  fort  eslargies  et 
escarquillées ,  leur  monstroyent  leur  cas  tout  à 
fait;  et  puis,  nele  revoyoient  plus;  pensez  qu'elles 
cuidoyent  l'avoir  bien  payé  décela.  Qui  en  voudra 
voir  le  conte  lise  Alexan.  ab  Alex.,  au  6^  livre 
des  Jours  jovials.  Je  pense  que  telle  veue  en 
estoit  bien  plaisante,  car  pour  lors  les  dames  d'A- 
lexandrie estoyent  belles,  comme  encores  sont 
aujourd'huy. 

Si  les  vieilles  et  laides  faisoyent  de  mesme,  passe  : 
car  la  veue  ne  se  doit  jamais  estendre  que  sur  le 
beau,  et  fuir  le  laid  tant  que  l'on  peut. 

En  Suisse,  les  hommes  et  femmes  sont  pesle- 
mesle  aux  bains  et  estuves  sans  faire  aucun  acte 
deshonneste,  et  en  sont  quittes  en  mettant  un  linge 
devant  :  s'il  est  bien  délié,  encôr  peut-on  voir 
chose  qui  plaist  ou  deplaist,  selon  le  beau  ou 
laid. 

Avant  que  finir  ce  discours,  si  diray-je  encor  ce 
mot  :  en  quelles  tentations  et  récréations  de  veue 
pouvoyent  entrer  aussi  les  jeunes  seigneurs,  che- 
valliers, gentilshommes,  plebeans  et  autres  Ro- 
mains, le  temps  passé,  le  jour  que  se  celebroit  la 
feste  de  Flora  à  Rome,  laquelle  on  dit  avoir  esté 
la  plus  gentille  et  la  plus  triomphante  courtisanne 
qu'oncques  exerça  le  putanisme  dans  Rome,  voire 
ailleurs.  Et  qui  plus  la  recommandoit  en  cela, 
c'est  qu'elle  estoit  de  bonne  maison  et  de    grande 


yO  DEUXIEME    DISCOURS 

lignée;  et,  pour  ce,  telles  dames  de  si  grande 
estoffe  Yoluntiers  plaisent  plus,  et  la  rencontre  en 
est  plus  excellente  que  des  autres. 

Aussi  cette  dame  Flora  eut  cela  de  bon  et  de 
meilleur  que  Lays,  qui  s'abandonnoit  à  tout  le 
monde  comme  une  bagasse,  et  Flora  aux  grands; 
si  bien  que  sur  le  sueil  de  sa  porte  elle  avoit  mis 
cet  escriteau  :  Kois,  princes,  dictateurs,  consuls, 
censeurs,  pontifes,  questeurs,  ambassadeurs,  et  au- 
tres grands  seigneurs,  entrez,  et  non  d'autres. 

Lays  se  faisoit  tousjours  payer  avant  la  main, 
et  Flora  point,  disant  qu'elle  faisoit  ainsi  avec  les 
grands,  afin  qu'ils  fissent  de  mesme  avec  elle 
comme  grands  et  illustres,  et  aussi  qu'une  femme 
d'une  grande  beauté  et  haut  lignage  sera  tousjours 
autant  estimée  qu'elle  se  prise;  et  si  ne  prenoit 
sinon  ce  qu'on  luy  donnoit,  disant  que  toute  dame 
gentille  devoit  faire  plaisir  à  son  amoureux  pour 
amour,  et  non  pour  avarice,  d'autant  que  toutes 
choses  ont  certain  prix,  fors  l'amour. 

Pour  fin,  en  son  temps  elle  fit  si  gentiment  l'a- 
mour, et  se  fit  si  bravement  servir,  que,  quand  elle 
sortoit  de  son  logis  quelquesfois  pour  se  pourme- 
ner  en  ville,  il  y  avoit  assez  à  parler  d'elle  pour 
un  mois,  tant  pour  sa  beauté,  ses  belles  et  riches 
parures,  ses  superbes  façons^  sa  bonne  giace,  que 
pour  la  grande  suitte  de  courtisans  et  serviteurs  et 
grands  seigneurs  qui  estoyent  avec  elle,  et  qui  la 
suivoyent  et  accompagnoient  comme  vrays  escla- 
ves ;  ce  qu'elle  enduroit   fort  patiemment.  Et    les 

ambassadeurs  estrangers,  quand  ils  s'en  retour- 
noyent  en  leurs  provinces,  se  plaisoyent  plus  à  faire 
des  contes  de  la  beauté  et  singularité  de  la  belle 
Flora  que  de  la  grandeur  de  la  republic[ue  de 
Rome,  et  surtout  de  sa  grande  libéralité,  contre 
le  naturel  pourtant  de  telles  dames  ;  mais  aussi 
estoit-elle  outre  le  commun,  puisqu'elle  estoit 
noble. 

Enfin  elle  mourut  si  riche  et  si  opulente  que  la 
valeur  de  son  argent,  meubles  et  joyaux,  estoit 
suffisant  pour  refaire  les  murs  de  Rome,  et  encor 
pour  desengager  la  republique.  Elle  fit  le  peuple 
romain  son  héritier  principal,  et,  pour  ce,  luy  fut 
édiffié  dans  Rome  un  temple  tres-sumptueux,  qui 
de  Flore  fut  appelé  Florian. 

La  première  feste  que  l'empereur  Galba  célébra 
jamais  fut  celle  de  l'amoureuse  Flora,  en  laquelle 
estoit  permis  aux  Romains  et  Romaines  de  faire 
toutes  les  desbauches,  deshonnestetez,  sallauderies 
et  debordemens  à  l'envy,  dont  se  pourroyent  advi- 
ser;  en  sorte  qu'on  estimoit  plus  sainte  et  la  plus 
gallante  celle  qui,  ce  jour  là,  faisoit  plus  de  la 
dissolue  et  de  la  deshonneste  et  débordée. 

Pensez  qu'il  n'y  avoit  ny  fiscaigne,  que  les  cham- 
brières et  esclaves  mores  dansent  les  dimanches 
à  Malthe,  en  pleine  place  devant  le  monde,  ny 
sarabande  qui  en  approchast,  et  qu'elles  n'y  ou- 
blioyent  ny  mouvement  ny  remuemens  lascifs,  ny 
gestes  paillards,  ny  tordions  bizarres.  Et  qui  en 
pouvoit  excogiter  de    plus   dissolus    et   débordez, 

tant  plus  gallante  estoit  la  dame  ;  d'autant  que 
telle  opinion  estoit  parmj  les  Romains,  que  qui 
alloit  au  temple  de  cette  déesse  en  habit  et  geste 
et  façon  plus  lascive  et  paillarde  auroit  mesme 
grâce  et  oppulents  biens   que  Flora  avoit  eu. 

Vrayment  voilà  de  belles  opinions  et  belle  so- 
lemnisation  de  feste!  aussi  estoyent-ils  payens.  Là- 
dessus  ne  faut  douter  si  elles  y  oublioyent  nul 
genre  de  lascivetez,  et  si  long  temps  avant  ces 
bonnes  dames  y  estudioyent  leur  leçon,  ny  plus  ny 
moins  que  les  nostres  à  apprendre  un  ballet,  et  si 
elles  estoyent  affectionnées  en  cela.  Les  jeunes 
hommes,  voire  les  vieux,  y  estoyent  bien  autant 
empressez  à  voir  et  contempler  telles  lascives  si- 
magrées. Si  telles  se  pouvoyent  représenter  parmy 
nous,  le  monde  en  feroit  bien  son  proffît  en  toutes 
sortes;  et  pour  estre  à  telles  veues  le  monde  se 
tueroit  de  la  presse. 

Il  y  a  assez  là  à  gloser  qui  voudra;  je  le  laisse 
aux  bons  gallants.  Qu'on  lise  Suétone,  Pausanias 
grec  et  Manilius  latin,  aux  livres  qu'ils  ont  fait 
des  dames  illustres,  amoureuses  et  fameuses,  on 
verra  tout. 

Ce  conte  encor,  et  puis  plus  : 

Il  se  lit  que  les  Lacedemoniens  allèrent  une 
fois  pour  mettre  le  siège  devant  Messene,  à  quoy 
les  Meceniens  les  previndrent,  car  ils  sortirent  d'a- 
bord sur  eux  les  uns,  et  les  autres  tirèrent  et  cou- 
rurent à  Lacedemone,  pensant  la  surprendre  et  la 
piller    cependant    qu'ils   s'amusoient    devant   leur 

ville;  mais  ils  furent  valleureusement  repoussez  et 
chassez  par  les  femmes  qui  estoyent  demeurées  : 
ce  que  sçachans,  les  Lacedemoniens  rebroussèrent 
chemin  et  tournèrent  vers  leur  ville;  mais  de  loin 
ils  descouvrent  leurs  femmes  toutes  en  armes,  qui 
avoyent  donné  la  chasse,  dont  ils  furent  en  al- 
larme;  mais  elles  se  firent  aussitost  à  eux  cog- 
noistre,  et  leur  raconter  leur  fortune;  dont  ils  se 
mirent  de  joye  à  les  baiser,  embrasser  et  caresser, 
de  telle  sorte  que,  perdans  toute  honte,  et  sans 
avoir  la  patience  d'oster  les  armes,  ny  eux  ny  elles, 
leur  firent  cela  bravement  en  mesme  place  qu'ils 
les  rencontrèrent,  oii  l'on  put  voir  choses  et  autres, 
etouir  un  plaisant  son  et  cliquetis  d'armes  et  d'autre 
chose.  En  mémoire  de  quoy  ils  firent  bastir  un 
temple  et  simulachre  à  la  déesse  Venus,  qu'ils  ap- 
pelèrent Venus  Vannée,  au  contraire  de  tous  les 
autres,  qui  la  peignent  toute  nue.  Voilà  une  plai- 
sante cohabitation,  et  un  beau  sujet,  de  peindre 
Venus  armée,  et  l'appeler  ainsi  ! 

Il  se  void  souvent  parmy  les  gens  de  guerre, 
mesme  aux  prises  de  villes  par  assauts,  force  sol- 
dats tous  armés  jouir  des  femmes,  n'ayans  le  loisir 
et  la  patience  de  se  desarmer  pour  passer  leur  rage 
et  appétit,  tant  ils  sont  tentés;  mais  de  voir  le 
soldat  armé  habiter  avec  la  femme  armée,  il  s'en 
void  peu.  Il  se  faut  là-dessus  songer  le  plaisir  qui 
s'en  peut  ensuivre,  et  quel  plus  grand  pouvoit 
estre  en  ce  beau  mystère,  ou  pour  l'action,  ou 
pour  la  veue,  ou  pour  la  sonnerie  des  armes.  Cela 

gist  en  l'imagination  qu'on  en  pourroit  faire,  tant 
pour  les  agents  que  pour  les  arregardans  qui  es- 
tojent  là  pour  lors. 

Or,  c'est  assez;  faisons  fin. 

J'eusse  fait  ce  discours  plus  ample  de  plusieurs 
exemples,  mais  je  craignois  que,  pour  estre  trop 
lascif,  j'en  eusse  encouru  mauvaise  réputation. 

Si  faut-il  qu'après  avoir  tant  loué  les  belles  femmes, 
que  je  fasse  le  conte  d'un  Espagnol  qui,  voulant 
mal  à  une  femme,  me  la  dépeignit  un  jour  comme  il 
falloit,  et  me  dit  :  Seiïor,  vieja  es  como  la  lampada 
azeitunada  d'iglesia^  y  de  hechura  del  armario, 
larga  y  desvayada,  el  color  y  gesto  como  mascara 
mal  pintada^  el  talle  como  una  campana  o  mola 
de  molinOj  la  vista  como  ydolo  del  tiempo  antiguo, 
el  andar  y  vision  d'una  antigua  fantasma  de  la 
noche ,  que  tanîo  tuviesse  encontrarla  de  noche, 
como  ver  una  mandragora.  lesus  !  lesus!  Dios  me 
libre  de  su  mal  encuentro!  No  se  contenta  de  tener 
en  su  casa  por  huesped  al  provisor  del  ohisho,  ny  se 
contenta  con  la  demasiada  conversacion  del  vicario 
ny  del  guardian,  ny  de  la  amistad  antigua  del  dean, 
sino  que  agora  de  nuevo  ha  tomado  al  que  pide  para 
las  animas  de  purgatorio^  para  acabar  su  negra 
vida  .-((Voyez  la  :  elle  est  comme  une  lampe  vieille 
et  toute  graisseuse  d'hujle  d'église;  de  forme  et 
façon,  elle  ressemble  un  armoire  grand  et  vague  et 
mal  basti;  la  couleur  et  la  grâce  comme  d'un  mas- 
que mal  peint;  la  taille  comme  une  cloche  de 
monastère  ou  meule  de  moulin;   le  visage  comme 

d'un  idole  du  temps  passé;  le  regard  et  l'aller 
comme  un  fantosme  antique  qui  va  de  nuict  :  de 
sorte  que  je  craindrois  autant  de  la  rencontrer  de 
nuict  comme  de  voir  une  mandragore.  Jésus  ! 
Jésus!  Dieu  m'en  garde  de  telle  rencontre!  Elle 
ne  se  contente  pas  d'avoir  pour  hoste  ordinaire 
chez  soy  le  proviseur  de  i'evesque,  ny  se  contente 
de  la  desmesurée  conversation  du  vicaire,  ny  de 
la  continue  visite  du  gardien,  ny  de  l'ancienne 
amitié  du  doyen,  sinon  qu'à  cette  heure  de  nou- 
veau elle  a  pris  en  main  celuy  qui  demande  pour 
les  âmes  du  purgatoire,  et  ce  pour  achever  sa 
noire  vie.  » 

Voilà  comment  l'Espagnol,  qui  a  si  bien  dépeint 
les  trente  beautez  d'une  dame,  comme  j'ay  dit 
cy-dessus  en  ce  discours,  quand  il  veut,  la  sçait 
bien  déprimer. 


e^  ,:^ 

LA  JARRETIERE 

i  Dames  Galantes,  Discours  III 

SUR     LA      BEAUTE      DE      LA     BELLE     JAMBE 


ET    LA    VERTU     Q^U    ELLE    A 


^^J^NTRE  plusieurs  belles  beautez  quej'ay 
-%^^>?^  veu  louer  quelques  fois  parmy   nous 
I  ^ir^^l^^^^^'^^^  courtisans,  et  autant  propres  à 
S«ç^^>î;(  attirer  à   l'amour,  c'est  qu'on  estime 


fort  une  belle  jambe  à  une  belle  dame;  dont  j'ay 
veu  plusieurs  dames  en  avoir  gloire,  et  soin  de  les 
avoir  et  entretenir  belles.  Entre  autres,  j'ay  ouy 
raconter  d'une  très-grande  princesse  de  par  le 
monde,  que  j'ay  cogneu,  laquelle  aymoit  une  de 
ses  dames  par  dessus  toutes  les  siennes,  et  la  favo- 
risoit  par  dessus  les  autres,  seulement  parcequ'elle 
luy  tiroit  ses  chausses  si  bien  tendues,  et  enaccom- 
modoit  la  grève,  et  mettoitsi  proprement  la  jarre- 
tière, et  mieux  que  toute  autre;  de  sorte  qu'elle 
estoit  fort  advancée  auprès  d'elle;  mesme  luy  fît  de 
bons  biens.  Et  par  ainsi,  sur  cette  curiosité  qu'elle 

avoit  d'entretenir  sa  jambe  ainsi  belle,  faut  penser 
que  ce  n'estoit  pour  la  cacher  sous  sa  juppe,  ny 
son  cotillon  ou  sa  robbe,  mais  pour  en  faire  parade 
quelquesfois  avec  de  beaux  callesons  de  toille  d'or 
et  d'argent,  ou  d'autre  estoffe,  très-proprement  et 
mignonnement  faits,  qu'elle  portoit  d'ordinaire  : 
car  l'on  ne  se  plaist  point  tant  en  soy  que  l'on 
n'en  vueille  faire  part  à  d'autres  de  la  veue  et  du 
reste. 

Cette  dame  aussi  ne  se  pouvoit  pas  excuser  en 
disant  que  c'estoit  pour  plaire  à  son  mary,  comme 
la  pluspart  d'elles  le  disent,  et  mesmes  les  vieilles, 
quand  elles  se  font  si  pimpantes  et  gorgiases,  en- 
cores  qu'elles  soyent  vieilles;  mais  cette-cy  estoit 
veufve.  Il  est  vray  que  du  temps  de  son  mary  elle 
faisoit  de  mesme,  et  pour  ce  ne  voulut  discontinuer 
par  amprés,  l'ayant  perdu. 

J'ay  cogneu  force  belles,  honnestes  dames  et 
filles,  qui  sont  autant  curieuses  de  tenir  ainsi  pré- 
cieuses et  propres  et  gentilles  leurs  belles  jambes; 
aussi  elles  en  ont  raison  :  car  il  y  gist  plus  de  lasci- 
veté  qu'on  ne  pense. 

5  J'ay  ouy  parler  d'une  très-grande  dame,  du 
temps  du  roy  François,  et  très-belle,  laquelle  s'es- 
tant  rompu  une  jambe,  et  se  l'estant  faitte  rabiller, 
elle  trouva  qu'elle  n'estoit  pas  bien,  et  estoit  de- 
meurée toute  torte;  elle  fut  si  résolue  qu'elle  se 
la  fit  rompre  une  autre  fois  au  rabilleur,  pour  la 
remettre  en  son  point,  comme  auparavant,  et  la 
rendre  aussi  belle  et  aussi  droite.  Il  y  en  eut  quel- 

qu'une  qui  s'en  esbahit  fort  ;  mais  à  celle  une  autre 
belle  dame  fort  entendue  fit  response  et  luy  dit  : 
«  A  ce  que  je  vois,  vous  ne  sçavez  pas  quelle  vertu 
amoureuse  porte  en  soy  une  belle  jambe.  » 

5  J'aj  cogneu  autresfois  une  fort  belle  et  hon- 
neste  fille  de  par  le  monde,  laquelle,  estant  fort 
amoureuse  d'un  grand  seigneur,  pour  l'attirer  à 
soy  et  en  escroquer  quelque  bonne  pratique,  et 
n'y  pouvant  parvenir,  un  jour  estant  en  une  allée 
de  parc,  et  le  voyant  venir,  elle  fit  semblant  que 
sa  jarretière  luy  tomboit  ;  et,  se  mettant  un  peu  à 
l'escart,  haussasa  jambe,  et  se  mit  à  tirer  sa  chausse 
et  rabiller  sa  jarretière.  Ce  grand  seigneur  l'advisa 
fort,  et  en  trouva  la  jambe  très-belle;  et  s'y  perdit 
si  bien  que  cette  jambe  opéra  en  luy  plus  que  n'a- 
voit  fait  son  beau  visage  ;  jugeant  bien  en  soy  que 
ces  deux  belles  colonnes  soustenoyent  un  beau 
bastiment  ;  et  depuis  l'advoua-il  à  sa  maistresse, 
qui  en  disposa  après  comme  elle  voulut.  Notez 
cette  invention  et  gentille  façon  d'amour. 

f  J'ay  ouy  parler  aussi  d'une  belle  et  honneste 
dame,  surtout  fort  spirituelle,  de  plaisante  et 
bonne  humeur,  laquelle,  se  faisant  un  jour  tirer  sa 
chausse  à  son  vallet  de  chambre,  elle  luy  demanda 
s'il  n'entroit  point  pour  cela  en  ruth,  tentation  et 
concupiscence  ;  encor  dit-elle  et  franchit  le  mot 
tout  outre.  Le  vallet,  pensant  bien  dire,  pour  le 
respect  qu'il  luy  portoit,  luy  respondit  que  non. 
Elle  soudain  haussa  la  main  et  luy  donna  un  grand 
soufflet.  «  Allez,    dit-elle,    vous    ne   me    servirez 

jamais  plus  ;  vous  estes  un  sot,  je  vous  donne  vostre 
congé.  » 

Il  y  a  force  vallets  de  filles  aujourd'huy  qui  ne 
sont  si  continents,  en  levant,  habillant  et  chaus- 
sant leurs  maistresses  ;  il  y  a  aussi  des  gentils- 
hommes qui  n'eussent  fait  ce  trait,  voyant  un  si 
bel  appas. 

Ce  n'est  d'aujourd'huy  seulement  que  l'on  a  es- 
timé la  beauté  des  belles  jambes  et  beaux  pieds, 
car  c'est  une  mesme  chose  ;  mais,  du  temps  des 
Romains,  nous  lisons  que  Lucius  Vitellius,  père 
de  l'empereur  Vitellius,  estant  fort  amoureux  de 
Massalina,  et  désirant  estre  en  grâce  avec  son 
mary  par  son  moyen,  la  pria  un  jour  de  luy  faire 
cet  honneur  de  luy  accorder  un  don.  L'emperiere 
luy  demanda  :  «  Et  quoyj?  —  C'est,  Madame 
(dit-il)  qu'il  vous  plaise  qu'un  jour  je  vous  des- 
chausse vos  escarpins.  »  Massalina,  qui  estoit  toute 
courtoise  pour  ses  sujets,  ne  luy  voulut  refuser 
cette  grâce;  et,  l'ayant  deschaussée,  en  garda  un 
escapin  et  le  porta  tousjours  sur  soy  entre  la  che- 
mise et  la  peau,  le  baisant  le  plus  souvent  qu'il 
pouvoit,  adorant  ainsi  le  beau  pied  de  sa  dame 
par  l'escarpin,  puisqu'il  ne  pouvoit  avoir  à  sa  dis- 
position le  pied  naturel  ny  la  belle  jambe. 

Vous  avez  lemilord  d'Angleterre  des  Cent  Nou- 
velles de  la  reine  de  Navarre,  qui  porta  de  mesme 
le  gand  de  sa  maistresse  à  son  costé,  et  si  bien 
enrichy.  J'ay  cogneu  force  gentilshommes  qui, 
premier  que  porter  leurs  bas  de  soye,  prioient  les 

dames  et  maistresses  de  les  essayer  et  les  porter 
devant  eux  quelques  huict  ou  dix  jours,  du  plus 
que  du  moins,  et  puis  les  portoyent  en  très-grand 
vénération  et  contentement  d'esprit  et  de  corps. 

*^  J'aj  cogneu  un  seigneur  de  par  le  monde, 
qui,  estant  sur  la  mer  avec  une  très-grande  dame 
des  plus  belles  du  monde,  qui,  voyageant  par  son 
pays,  et  d'autant  que  ses  femmes  estoyent  malades 
de  la  marette,  et  par  ce  tres-mal  disposées  pour  la 
servir,  le  bonheur  fut  pour  luy  qu'il  fallut  qu'il  la 
couchast  et  levast;  mais  en  la  couchant  et  levant, 
la  chaussant  et  deschaussant,  il  en  devint  si  amou- 
reux qu'il  s'en  cuida  désespérer,  encor  qu'elle  luy 
fust  proche  :  comme  certes  la  tentation  en  est 
par  trop  extresme,  et  il  n'y  a  nul  si  mortifié  qui  ne 
s'en  esmeut. 

f  Nous  lisons  de  la  femme  de  Néron,  Popea 
Sabina,  qui  estoit  la  plus  favorite  des  siennes,  la- 
quelle, outre  qu'elle  fût  la  plus  profuse  en  toutes 
sortes  de  superfluitez,  d'omemens,  de  parures,  de 
pompes  et  de  ses  coustemens  d'habits,  elle  portoit 
des  escarpins  et  pianelles  toutes  d'or.  Cette  curio- 
sité ne  tendoit  pas  pour  cacher  son  pied  ny  sa 
jambe  à  Néron,  son  cocu  de  mary  :  luy  seul  n'en 
avoit  pas  tout  le  plaisir  ny  la  veue;  il  y  en  avoit 
bien  d'autres.  Elle  pouvoit  bien  avoir  cette  curio- 
sité pour  elle,  puisqu'elle  faisoit  ferrer  les  pieds 
de  ses  juments,  qui  traisnoyent  son  coche,  de 
fers  d'argent. 

5  M.  saint  Jerosme  reprend  bien  fort  une  dame 
Brantôme.  II,  1 1 

de  son  temps  qui  estoit  trop  curieuse  de  la  beauté 
de  sa  jambe,  par  ces  propres  mots  :  a  Par  la  petite 
botine  brunette ,  et  bien  tirée  et  luisante,  elle 
sert  d'appeau  aux  jeunes  gens,  et  d'amorces  par  le 
son  des  bouclettes.  «  Pensez  que  c'estoit  quelque 
façon  de  chaussure  qui  couroit  de  ce  temps-là, 
qui  estoit  par  trop  affettée,  et  peu  séante  aux 
prudes  femmes.  La  chaussure  de  ces  botines  est 
encores  aujourd'huy  en  usage  parmy  les  dames 
de  la  Turquie,  et  des  plus  grandes  et  plus  chastes. 
5  J'ay  veu  discourir  et  faire  question  quelle  jambe 
estoit  plus  tentative  et  attrayante,  ou  la  nue,  ou 
la  couverte  et  chaussée  ?  Plusieurs  croyent  qu'il  n'y 
a  que  le  naturel,  mesme  quand  elle  est  bien  faitte 
au  tour  de  la  perfection,  et  selon  la  beauté  que 
dit  l'Espagnol  que  j'ay  dit  cy-devant,  et  qu'elle 
est  bien  blanche,  belle  et  bien  polie,  et  monstrée 
à  propos  dans  un  beau  lict  :  car  autrement,  si  une 
dame  la  vouloit  monstrer  toute  nue  en  marchant 
ou  autrement,  'et  des  souUiers  aux  pieds,  quand 
bien  elle  seroit  la  plus  pompeusement  habillée  du 
monde,  elle  ne  seroit  jamais  trouvée  bien  décente 
ny  belle,  comme  une  qui  seroit  bien  chaussée  d'une 
belle  chausseure  de  'soye  de  coulleur  ou  de  fillet 
blanc,  comme  on  fait  à  Fleurance  pour  porter 
l'esté,  dont  j'ay  veu  d'autres  fois  nos  dames  en 
porter,  avant  le  grand  usage  que  nous  avons  eu 
depuis  des  chausses  de  soye  ;  et  après  faudroit 
qu'elle  fust  tirée  et  tendue  comme  la  peau  d'un 
tabourin,  et  puis  attachée  ou  avec  esguillettes  ou 

autrement,  selon  la  volonté  et  l'humeur  des  dames  ; 
puis  faut  accompagner  le  pied  d'un  bel  escarpin 
blanc,  et  d'une  mule  de  velours  noir  ou  d'autre 
couleur,  ou  bien  d'un  beau  petit  patin,  tant  bien 
fait  que  rien  plus,  comme  j'en  ay  veu  porter  à  une 
très-grande  dame  de  par  le  monde,  des  mieux  faits 
et  plus  mignonnement. 

En  quoy  faut  adviser  aussi  la  beauté  du  pied  : 
car,  s'il  est  par  trop  grand,  il  n'est  plus  beau;  s'il 
est  par  trop  petit,  il  donne  mauvaise  opinion  et 
signifîance  de  sa  dame,  d'autant  qu'on  dit  :  petit 
pied,  grand  c,  ce  qui  est  un  peu  odieux;  mais  il 
faut  qu'il  soit  un  peu  médiocre,  comme  j'en-  ay 
veu  plusieurs  qui  en  ont  porté  grandes  tentations, 
et  mesmes  quand  leurs  dames  le  faisoyent  sortir  et 
paroistre  à  demy  hors  du  cotillon,  et  le  faisoyent 
remuer  et  frétiller  par  certains  petits  tours  et  re- 
muements lascifs,  estans  couverts  d'un  beau  petit 
patin  peu  liegé,  et  d'un  escarpin  blanc  pointu  et 
point  quarré  par  le  devant;  et  le  blanc  est  le  plus 
beau.  Mais  ces  petits  patins  et  escarpins  sont  pour 
les  grandes  et  hautes  femmes,  non  pour  les  cour- 
taudes et  nabottes,  qui  ont  leurs  grands  chevaux 
de  patins  liegez  de  deux  pieds  :  autant  vaudroit 
voir  remuer  cela  comme  la  massue  d'un  géant  ou 
la  marotte  d'un  fou. 

D'une  autre  chose  aussi  se  doit  bien  garder  la 
dame,  de  ne  déguiser  son  sexe  et  ne  s'habiller  en 
garçon,  soit  pour  une  mascarade  ou  autre  chose  : 
car,  encor   qu'elle    eust   la   plus    belle   jambe    du 

monde,  elle  s'en  monstre  difforme,  d'autant  qu'il 
faut  que  toutes  choses  ayent  leur  propreté  et  leur 
séance;  tellement  qu'en  démentant  leur  sexe,  dé- 
figurent du  tout  leur  beauté  et  gentillesse  natu- 
relle. 

Voilà  pourquoj  il  n'est  bien  séant  qu'une  femme 
se  garçonne  pour  se  faire  monstrer  plus  belle,  si 
ce  n'est  pour  se  gentiment  adoniser  d'un  beau 
bonnet  avec  la  plume  à  la  guelfe  ou  gibeline 
attachée,  ou  bien  au  devant  du  front,  pour  ne 
trancher  ny  de  l'un  ny  de  l'autre,  comme  depuis 
peu  de  temps  nos  dames  d'aujourd'huy  l'ont  mis 
en  vogue  ;  mais  pourtant  à  toutes  il  ne  sied  pas 
bien;  il  faut  en  avoir  le  visage  poupin  et  fait  exprés, 
ainsi  que  l'on  a  veu  à  nostre  reine  de  Navarre, 
qui  s'en  accommodoit  si  bien  qu'à  voir  le  visage 
seulement  adonisé,  on  n'eust  sceu  juger  de  quel 
sexe  elle  tranchoit,  ou  d'un  beau  jeune  enfant,  ou 
d'une  très-belle  dame  qu'elle  estoit. 

Dont  il  me  souvient  qu'une  de  par  le  monde, 
que  j'ay  cogneue,  qui  la  voulant  imiter  sur  l'aage 
de  vingt-cinq  ans,  et  de  par  trop  grande  et  haute 
taille,  hommasse,  et  nouvellement  venue  à  la 
cour,  pensant  faire  de  la  gallante,,  comparut  un 
jour  en  la  sale  du  bal;  et  ne  fut  sans  estre  fort 
arregardée  et  assez  brocardée,  jusques  au  roy  qui 
en  donna  aussitost  sa  sentence,  car  il  disoit  des 
mieux  de  son  royaume;  et  dit  qu'elle  ressembloit 
fort  bien  une  batteleuse,  ou,  pour  plus  proprement 
dire,  de  ces  femmes  en  peinture  que  l'on  porte  de 

Flandres,  et  que  l'on  met  au  devant  des  chemi- 
nées d'hostelleries  et  cabarets  avec  des  fleustes 
d'Allemand  au  bec;  si  bien  qu'il  luy  fît  dire  que  si 
elle  comparoissoitplus  en  cet  habit  et  contenance, 
qu'il  luj  seroit  signifié  de  porter  sa  fîeutte  pour 
donner  l'aubade  et  récréation  à  la  noble  compa- 
gnie. Telle  guerre  luy  fît-il,  autant  pour  ce  que 
cette  coiffure  luy  sieoid  mal  que  pour  haine  qu'il 
portoit  à  son  mary. 

Voilà  pourquoy  tels  déguisements  ne  siezent 
bien  à  toutes  dames  :  car,  quand  bien  cette  reine 
de  Navarre,  qui  est  la  plus  belle  du  monde,  se  fust 
voulu  autrement  déguiser  de  son  bonnet,  elle 
n'eust  jamais  comparu  si  belle  comme  elle  est,  et 
n'eust  peu;  aussi,  qu'auroit-elle  sceu  prendre 
forme  plus  belle  que  la  sienne,  car  de  plus  belles 
n'en  pouvoit-elle  prendre  ny  emprunter  de  tout  le 
monde.  Et,  si  elle  eust  voulu  monstrer  sa  jambe, 
que  j'ay  ouy  dire  à  aucunes  de  ses  femmes,  et  la 
peindre  pour  la  plus  belle  et  mieux  faitie  du  monde, 
autrement  qu'en  son  naturel, 'ou  bien  estant  chaus- 
sée proprement  sous  ses  beaux  habits,  on  ne  l'eust 
jamais  trouvée  si  belle.  Ainsi  faut-il  que  les  belles 
dames  comparoissent  et  facent  monstre  de  leurs 
beautez. 

J'ay  leu  dans  un  livre  espagnol,  intitulé  clViagc 
del  Principe^  qui  fut  celuy  que  fît  le  roy  d'Espagne 
en  ses  Païs-Bas,  du  temps  de  l'empereur  Charles 
son  père,  entre  autres  beaux  recueils  qu'il  receut 
parmy  ses  riches  et  opulentes  villes,  ce  fut  de  la 

reine  d'Hongrie  en  sa  belle  ville  de  Bains,  dont  le 
proverbe  fut  :  Mas  brava  que  las  fîestas  de  Bains. 

Entre  autres  magnificences  fut  que,  durant  le 
siège  d'un  chasteau  qui  fut  battu  en  feinte  et  as- 
siégé en  forme  de  place  de  guerre  (je  le  descris 
ailleurs),  elle  fit  un  jour  un  festin,  sur  tous  autres, 
à  l'empereur  son  bon  frère,  à  la  reine  Eleonor  sa 
sœur,  au  roj  son  nepveu,  et  à  tous  les  seigneurs, 
chevalliers  et  dames  de  la  cour.  Sur  la  fin  du  festin 
comparut  une  dame,  accompagnée  de  six  nimphes 
oreades,  vestues  à  l'antique,  à  la  nimphale  et  mode 
de  la  vierge  chasseresse,  toutes  vestues  d'une  toille 
d'argent  et  vert  et  un  croissant  au  front,  tout  cou- 
vert de  diamants,  qu'ils  semblojent  imiter  la  lueur 
de  la  lune,  portant  chacune  son  arc  et  ses  flesches 
en  la  main,  et  leurs  carquois  fort  riches  au  costé, 
leurs  botines  de  mesme  toille  d'argent,  tant  bien 
tirées  que  rien  plus.  Et  ainsi  entrèrent  en  la  salle, 
menans  leurs  chiens  après  elles;  et  présentèrent  à 
l'empereur  et  luy  mirent  sur  sa  table  toute  sorte 
de  venaison  en  paste,  qu'elles  avoyent  pris  en  leur 
chasse. 

Et  après  vint  Paies,  la  déesse  des  pasteurs,  avec 
six  nimphes  nappées  vestues  toutes  de  blanc,  de 
toille  d'argent,  avec  les  garnitures  de  mesme  en  la 
teste,  toutes  couvertes  de  perles,  et  avoyent  aussi 
des  chausses  dépareille  toille  avec  l'escarpin  blanc, 
qui  portèrent  de  toute  sorte  de  laitage,  et  le  po- 
sèrent devant  l'empereur. 

Puis,  pour  la  troisième  bande,  vint  la  déesse 

Pommona,  avec  ses  nimphes  najadesqui  portèrent 
le  dernier  service  du  fruict.  Et  cette  déesse  estoit 
la  fille  de  dona  Beatrix  Pacecho,  comtesse  d'An- 
tremont,  dame  d'honneur  de  la  reine  Eleonor,  la- 
quelle pouvoit  avoir  alors  que  neuf  ans.  C'est  celle 
qui  est  aujourd'huy  madame  l'admiralle  de  Chas- 
tillon ,  que  M.  l'admirai  espousa  en  secondes 
nopces  ;  laquelle  fille  et  déesse  apporta  avec  ses 
compagnes  toutes  sortes  de  fruicts  qui  se  pou- 
voyent  alors  trouver,  car  c' estoit  en  esté,  des  plus 
beaux  et  plus  exquis,  et  les  présenta  à  l'empereur 
avec  une  harangue  si  éloquente,  si  belle  et  pro- 
noncée de  si  bonne  grâce,  qu'elle  s'en  fit  fort 
aymer  et  admirer  de  l'empereur  et  de  toute  l'as- 
semblée, veu  son  jeune  aage,  que  dés  lors  on  pré- 
sagea qu'elle  seroit  ce  qu'elle  est  aujourd'huy,  une 
belle,  sage,  honneste,  vertueuse,  habille  et  spiri- 
tuelle dame. 

Elle  estoit  pareillement  habillée  à  la  nimphale 
comme  les  autres,  vestues  de  toille  d'argent  et 
blanc,  chaussées  de  mesme ,  et  garnies  à  la  teste 
de  force  pierreries;  mais  c'estoyent  toutes  esme- 
raudes,  pour  représenter  en  partie  la  couleur  du 
fruit  qu'elles  apportoyent;  et,  outre  le  présent  du 
fruict,  elle  en  fitun  à  l'empereur  et  au  roy  d'Espagne 
d'un  rameau  de  victoire  tout  esmaillé  de  vert,  les 
branches  toutes  chargées  de  grosses  perles  et  pier- 
reries, ce  qui  estoit  fort  riche  à  voir  et  inestimable; 
à  la  reine  Eleonor  un  esventail,  avec  un  mirouer 
dedans,  tout  garny  de  pierreries  de  grande  valeur. 

Certes,  cette  princesse  et  reine  d'Hongrie  mons- 
troit  bien  qu'elle  estoit  une  honneste  dame  en  tout, 
et  qu'elle  sçavoit  son  entregent  aussi  bien  que  le 
mestier  de  la  guerre;  et,  à  ce  que  j'ay  ouj  dire, 
l'empereur  son  frère  avoit  un  grand  contentement 
et  soulagement  d'avoir  une  si  honneste  sœur  et 
digne  de  luy. 

Or  l'on  me  pourroit  objecter  pourquoj  j'ay 
fait  cette  digression  en  forme  de  discours.  C'est 
pour  dire  que  toutes  ces  filles,  qui  avoyent  joué  ces 
personnages,  avoyent  esté  choisies  et  prises  pour 
les  plus  belles  d'entre  toutes  celles  des  reines  de 
France  et  d'Hongrie  et  madame  de  Lorraine,  qui 
estoyentfrançoises,  italienes,  flamendes,  allemandes 
et  lorraines;  parmy  lesquelles  n'y  avoit  faute  de 
beauté;  et  Dieu  sçait  si  la  reine  de  Hongrie  avoit 
esté  curieuse  d'en  choisir  des  plus  belles  et  de 
meilleure  grâce. 

Madame  de  Fontaine-Chalandry,  qui  est  encor 
en  vie,  en  sçauroit  bien  que  dire,  qui  estoit  lors 
fille  de  la  reine  Eleonor,  et  des  plus  belles  :  on 
l'appelloit  aussi  la  belle  Torcy,  qui  m'en  a  bien 
conté.  Tant  y  a  que  je  tiens  d'elle  et  d'ailleurs  que 
les  seigneurs,  gentilshommes  et  cavalliers  de  cette 
cour,  s'amusèrent  à  regarder  et  contempler  les 
belles  jambes,  grèves  et  beaux  petits  pieds  de  ces 
dames  :  car,  vestues  ainsi  à  la  nimphale,  elles 
estoyent  courtement  habillées,  et  en  pouvoyent 
faire  une  très-belle  monstre,  plus  que  leurs  beaux 
visages  qu'ils  pouvoyent  voir  tous  les  jours,  mais 

non  leurs  belles  jambes.  Dont  aucuns  en  vindrent 
plus  amoureux  par  la  monstre  et  veue  d'icelles 
belles  jambes  que  non  pas  de  leurs  belles  faces; 
d'autant  qu'au  dessus  des  belles  colonnes  coustu- 
mierement  il  y  a  de  belles  cornices  de  frizes,  de 
beaux  architraves,  riches  chapiteaux,  bien  pollis  et 
entaillez. 

Si  faut-il  que  je  fasse  encor  cette  digression  et 
que  j'en  passe  ma  fantaisie,  puisque  nous  sommes 
sur  les  feintes  et  représentations.  Quasi  en  mesme 
temps  que  ces  belles  festes  se  faisoyent  ez  Païs- 
Bas,  et  surtout  à  Bains,  sur  la  réception  du  roy 
d'Espagne,  se  fit  l'entrée  du  roy  Henry,  tournant 
de  visiter  son  pays  de  Piedmont  et  ses  garnisons 
à  Lion,  qui  certes  fut  des  belles  et  plus  triomphan- 
tes, ainsi  que  j'ay  ouy  dire  à  d'honnestes  dames  et 
gentilshommes  de  la  cour  qui  y  estoyent. 

Or,  si  cette  feinte  et  représentation  de  Diane  et 
de  sa  chasse  fut  trouvée  belle  en  ce  royal  festin  de 
la  reine  de  Hongrie,  il  s'en  fit  une  à  Lion  qui  fut 
bien  autre  et  mieux  imitée  :  car,  ainsi  que  le  roy 
marchoit,  venant  à  rencontrer  un  grand  obélisque 
à  l'antique,  à  costé  de  la  main  droite  il  rencontra 
de  mesmes  un  preau  ceint,  sur  le  grand  chemin, 
d'une  muraille  de  quelque  peu  plus  de  six  pieds  de 
hauteur,  et  ledit  preau  aussi  haut  de  terre;  lequel 
avoit  esté  distinctement  remply  d'arbres  de  moyenne 
fustaye,  entreplantez  de  taillis  espais,  et  à  force 
touffes  d'autres  petits  arbrisseaux,  avec  aussi  force 
arbres  fruictiers.  Et  en  cette  petite  forest  s'esbat- 

tojent  force  petits  cerfs  tou/s  en  vie,  biches,  che- 
vreuils, toutesfois  privez./ Et  lors  Sa  Majesté  en- 
tr'oujt  aucuns  cornets ytt  trompes  sonner;  et  tout 
aussitost  apperceut  //enir,  à  travers  de  ladite  fo- 
rest,  Diane  chassajiit  avec  ses  compagnes  et  vierges 
forestières,  elle,  tenant  en  la  main  un  riche  arc  tur- 
quois,  avec  sa  trousse  pendante  au  costé,  accous- 
trée  en  atourde  nymphe,  à  la  mode  que  l'antiquité 
nous  ley  représente  encor;  son  corps  estoit  vestu 
avec/dn  demy  bas  à  six  grands  lambeaux  ronds  de 
toiile  d'or  noire,  semée  d'estoilles  d'argent,  les 
manches  et  le  demeurant  de  satin  cramoysi  avec 
p[r]ofilure  d'or,  troussée  jusqu'à  demy  jambe,  des- 
couvrant sa  belle  jambe  et  grève,  et  ses  botines  à 
l'antique  de  satin  cramoisy,  couvertes  de  perles  en 
broderie  ;  ses  cheveux  estoyent  entrelassez  de  gros 
cordons  de  riches  perles,  avec  quantité  de  pierre- 
ries et  joyaux  de  grand  valleur;  et  au  dessus  du 
front  un  petit  croissant  d'argent,  brillant  de  menus 
petits  diamants  :  car  d'or  ne  fust  esté  si  beau  ne  si 
bien  représentant  le  croissant  naturel,  qui  est  clair 
et  argentin. 

Ses  compagnes  estoyent  accoustrées  de  diverses 
façons  d'habits  et  de  taffetas  rayez  d'or,  tant  plein 
que  vuide  (le  tout  à  l'antique),  et  de  plusieurs  autres 
couleurs  à  l'antique,  entremeslées  tant  pour  la  bi- 
zarreté  que  pour  la  gayeté;  les  chausses  et  botines 
de  satin;  leur  teste  adornée  de  mesmes  à  la  nim- 
phale,  avec  force  perles  et  pierreries. 

Aucunes  conduisoyent  des  limiers,  petits  lévriers, 

espaigneuls  et  autres  chiens  en  laisse,  avec  des 
cordons  de  soye  blanche  et  noire,  couleurs  du 
roy  pour  l'amour  d'une  dame  du  nom  de  Diane 
qu'il  aimoit;  les  autres  accompagnoient  et  faisoyent 
courre  les  chiens  courans  qui  faisoyent  grand  bruit; 
les  autres  portoyent  de  petits  dards  de  Brésil , 
le  fer  doré  avec  de  petites  et  gentilles  houpes 
pendantes,  de  soye  blanche  et  noire,  les  cornets 
et  trompes  mornées  d'or  et  d'argent  pendantes  en 
escharpe ,  à  cordons  de  fil  d'argent  et  soye  noire. 

Et,  ainsi  qu'elles  apperceurent  le  roy,  un  lion 
sortit  du  bois,  qui  estoit  privé  et  fait  de  longue 
main  à  cela,  qui  se  vint  jetter  aux  pieds  de  ladite 
déesse,  luy  faisant  feste  ;  laquelle,  le  voyant  ainsi 
doux  et  privé,  le  prit  avec  un  gros  cordon  d'argent 
et  de  soye  noire,  et  sur  l'heure  le  présenta  au  roy; 
et,  s' approchant  avec  le  lion  jusques  sur  le  bord 
du  mur  du  preau  joignant  le  chemin,  et  à  un  pas 
prés  de  Sa  Majesté,  luy  offrit  ce  lion  par  un  dixain 
en  rime,  telle  qui  se  faisoit  de  ce  temps,  mais  non 
pourtant  trop  mal  limée  et  sonnante;  et  par  icelle 
rime,  qu'elle  prononça  de  fort  bonne  grâce,  sous 
ce  lion  doux  et  gracieux  luy  offroit  sa  ville  de  Lion, 
toute  douce,  gracieuse  et  humiliée  à  ses  loix  et 
commandements. 

Cela  dit  et  fait  de  fort  bonne  grâce,  Diane  et 
toutes  ses  compagnes  luy  firent  une  humble  révé- 
rence, qui  les  ayant  toutes  regardées  et  saluées  de 
bon  œil,  monstrant  qu'il  avoit  tres-agreables  leurs 
chasses  et  les  en  remerciant  de  bon  cœur,  se  partit 

d'elles  et  suivit  son  chemin  de  son  entrée.  Or  notez 
que  cette  Diane  et  toutes  ses  belles  compagnes 
estoyent  les  plus  apparentes  et  belles  femmes  ma- 
riées, veufves  et  filles  de  Lion,  où  il  n'y  en  a  point 
de  faute,  qui  jouèrent  leur  mystère  si  bien  et  de  si 
bonne  sorte  que  la  pluspart  des  princes,  seigneurs 
et  gentilshommes  et  courtisans,  en  demeurèrent  fort 
ravis.  Je  vous  laisse  à  penser  s'ils  en  avoyent  raison. 
Madame  de  Valentinois,  dite  Diane  de  Poictiers 
(que  le  roy  servoit),  au  nom  de  laquelle  cette  chasse 
se  faisoit,  n'en  fut  pas  moins  contente,  et  en  ayma 
toute  sa  vie  fort  la  ville  de  Lion  :  aussi  estoit-elle 
leur  voisine,  à  cause  de  la  duché  de  Valentinois 
qui  en  est  fort  proche. 

Or,  puisque  nous  sommes  sur  le  plaisir  qu'il  y  a 
de  voir  une  belle  jambe,  il  faut  croire  (comme  j'ay 
ouy  dire)  que  non  le  roy  seulement,  mais  tous  ces 
gallants  de  la  cour,  prindrent  un  merveilleux  plaisir 
à  contempler  et  mirer  celles  de  ces  belles  nimphes, 
si  follastrement  accoustrées  et  retroussées  qu'elles 
en  donnoient  autant  ou  plus  de  tentation  pour 
monter  au  second  étage  que  d'admiration  et  de 
sujet  à  louer  une  si  gentille  invention. 

Pour  laisser  donc  nostre  digression  et  retourner 
où  je  l'avois  prise,  je  dys  que  nous  avons  veu  faire 
en  nos  cours  et  représenter  par  nos  reynes,  et 
principalement  par  la  reine-mere,  de  fort  gentils 
ballets;  mais  d'ordinaire,  entre  nous  autres  courti- 
sans, nous  jettions  nos  yeux  sur  les  pieds  et  jambes 
des  dames  qui  les  representoyent ,  et  prenions  par 

dessus  tous  très-grand  plaisir  leur  voir  porter  leurs 
jambes  si  gentiment,  et  démener  et  frétiller  leurs 
pieds  si  affettement  que  rien  plus  :  car  leurs  cottes 
et  robes  estoyent  bien  plus  courtes  que  de  l'ordi- 
naire, mais  non  pourtant  si  bien  à  la  nimphale  que 
de  l'ordinaire,  ny  si  hautes  comme  il  le  falloit  et 
qu'on  eust  désiré.  Neantmoins  nos  yeux  s'y  bais- 
soyent  un  peu,  et  mesmes  quand  on  dansoit  la 
volte,  qui,  en  faisant  volleter  la  robbe,  monstroit 
tousjours  quelque  chose  agréable  à  la  veue,  dont 
j'en  ay  veu  plusieurs  s'y  perdre  et  s'en  ravir  entre 
eux-mesmes. 

Ces  belles  dames  de  Sienne,  au  commencement 
de  la  révolte  de  leur  ville  et  republique,  firent  trois 
bandes  des  plus  belles  et  des  plus  grandes  dames 
qui  fussent.  Chacune  bande  montoit  à  mille,  qui 
estoit  en  tout  trois  mille  :  l'une  vestue  de  taffetas 
violet,  l'autre  de  blanc,  et  l'autre  incarnat,  toutes 
habillées  à  la  nimphale  d'un  fort  court  accoustre- 
ment,  si  bien  qu'à  plein  elles  monstroyent  la  belle 
jambe  et  belle  grève;  et  firent  ainsi  leurs  monstres 
par  la  ville  devant  tout  le  monde,  et  mesmes  de- 
vant M.  le  cardinal  de  Ferrare  et  M.  de  Termes, 
lieutenants  généraux  de  nostre  roy  Henry;  toutes 
résolues  et"  promettans  de  mourir  pour  la  Repu- 
blique et  pour  la  France,  et  toutes  prestes  de  met- 
tre la  main  à  l'œuvre  pour  la  fortification  de  la 
ville,  comme  desja  elles  avoyent  la  fascine  sur  l'es- 
paule;  ce  qui  rendit  en  admiration  tout  le  monde. 
Je  mets  ce  conte  ailleurs,  où  je  parle  des  femmes 


94 


TROISIEME    DISCOURS 


généreuses  :  car  il  touche  l'un  des  plus  beaux  traits 
qui  fust  jamais  fait  parmy  galantes  dames. 

Pour  ce  coup,  je  me  contenteray  de  dire  que 
j'ay  ouy  raconter  à  plusieurs  gentilshommes  et  sol- 
dats, tant  françois  qu'estrangers,  mesmes  à  aucuns 
de  la  ville,  que  jamais  chose  du  monde  plus  belle 
ne  fut  veue,  à  cause  qu'elles  estoyent  toutes  grandes 
dames,  et  principales  citadines  de  ladicte  ville,  les 
unes  plus  belles  que  les  autres,  comme  l'on  sçait 
qu'en  cette  ville  la  beauté  n'y  manque  point  parmy 
les  dames,  car  elle  y  est  très-commune.  Mais,  s'il 
faisoit  beau  voir  leurs  beaux  visages,  il  faisoit  bien 
autant  beau  voir  et  contempler  leurs  belles  jambes 
et  grèves,  par  leurs  gentiles  chaussures  tant  bien 
tirées  et  accommodées,  comme  elles  sçavent  très- 
bien  faire,  et  aussi  qu'elles  s' estoyent  fait  faire 
leurs  robes  fort  courtes,  à  la  nimphale,  afin  de 
plus  légèrement  marcher;  ce  qui  tentoit  et  eschauf- 
foit  les  plus  refroidis  et  mortifiez  ;  et  ce  qui  faisoit 
bien  autant  de  plaisir  aux  regardans  estoit  que  les 
visages  estoyent  bien  veus  tousjours  et  se  pou- 
voyentvoir,  mais  non  pas  cesbelles  jambes  et  grèves; 
et  ne  fut  sans  raison  qui  inventa  cette  forme 
d'habiller  à  la  nimphale  :  car  elle  produit  beaucoup 
de  bons  aspects  et  belles  œillades;  car,  si  l'accous- 
trement  en  est  court,  il  est  fendu  par  les  costez , 
ainsi  que  nous  voyons  encore  par  ces  belles  anti- 
quitez  de  Rome,  qui  en  augmente  davantage  la 
veue  lascive. 

Mais  aujourd'huy  les  belles  dames  et  filles   de 


TROISIEME    DISCOURS  gS 

l'isle  deCio,quoy  et  qui  les  rend  aimables?  Certes 
ce  sont  bien  leurs  beautez  et  leurs  gentillesses, 
mais  aussi  leurs  gorgiases  façons  de  s'habiller,  et 
surtout  leurs  robes  fort  courtes,  qui  monstrent  à 
plein  leurs  belles  jambes  et  belles  grèves  et  leurs 
pieds  affettez  et  bien  chaussez. 

Sur  quoy  il  me  souvient  qu'une  fois  à  la  cour, 
une  dame  de  fort  belle  et  riche  taille,  contemplant 
une  magnifique  et  belle  tapisserie  de  chasse  où  Diane 
et  toute  sa  bande  de  vierges  chasseresses  y  estoyent 
fort  naïfvement  représentées ,  et  toutes  vestues 
monstroyent  leurs  beaux  pieds  et  belles  jambes, 
elle  avoit  une  de  ses  compagnes  auprès  d'elle,  qui 
estoit  de  fort  basse  et  de  petite  taille,  qui  s'amusoit 
aussi  avec  elle  à  regarder  icelle  tapisserie;  elle  luy 
dit  :  «  Ha!  petite,  si  nous  nous  habillions  toutes 
de  cette  façon ,  vous  le  perdriez  comptant ,  et 
n'auriez  grand  advantage,  car  vos  gros  patins  vous 
descouvriroient;  et  n'auriez  jamais  telle  grâce  en 
vostre  marcher,  ny  à  monstrer  vostre  jambe,  comme 
nous  autres  qui  avons  la  taille  grande  et  haute  : 
parquoy  il  vous  faudroit  cacher  et  ne  paroistre 
guieres.  Remerciez  donc  la  saison  et  les  robbes 
longues  que  nous  portons,  qui  vous  favorisent 
beaucoup  e't  qui  vous  couvrent  vos  jambes  si  dex- 
trement  qu'elles  ressemblent,  avec  vos  grands  et 
hauts  patins  d'un  pied  de  hauteur,  plustost  une 
massue  qu'une  jambe  :  car,  qui  n'auroit  de  quoy  à 
se  battre,  il  ne  faudroit  que  vous  couper  une 
jambe  et  la  prendre  par  le  bout  et  du  costé  de 

vostre  pied  chaussé  et  hanté  dans  vos  patins;  on 
feroit  rage  de  bien  battre.  » 

Cette  dame  avoit  beaucoup  de  sujet  de  dire 
telles  paroles,  car  la  plus  belle  jambe  du  monde, 
si  elle  est  ainsi  enchâssée  dans  ces  gros  patins,  elle 
perd  du  tout  sa  beauté,  d'autant  que  ce  gros  pied 
bot  luy  rend  une  deformité  par  trop  grande  :  car, 
si  le  pied  n'accompagne  la  jambe  en  belle  chaus- 
sure et  gentille  forme,  tout  n'en  vaut  rien.  Par- 
quoy  [les  dames  qui  prennent  ces  grands  et  gros 
lourdauts  de  patins]  pensent  enrichir  et  embellir 
leurs  tailles  et  par  elle^s]  s'en  faire  mieux  ajmer  et 
paroistre;  mais  de  l'autre  costé  elles  appauvrissent 
leur  belle  jambe  et  belle  grève,  qui  vaut  bien  autant 
en  son  naturel  qu'une  grande  taille  contrefaitte. 

Aussi,  le  temps  passé,  le  pied  beau  portoit  une 
telle  lasciveté  en  soy  que  plusieurs  dames  romaines 
prudes  et  chastes,  au  moins  qui  le  vouloyent  con- 
trefaire, et  encor  aujourd'huy  plusieurs  autres  en 
Italie,  à  l'imitation  du  vieux  temps,  font  autant  de 
scrupule  de  le  monstrer  au  monde  comme  leurs 
visages,  et  le  cachent  sous  leurs  grandes  robbes  le 
plus  qu'elles  peuvent  afin  qu'on  ne  les  voye  pas; 
et  conduisent  en  leur  marcher  si  sagement,  discrè- 
tement et  compassement,  qu'il  ne  passe  jamais 
devant  la  robbe. 

Cela  est  bon  pour  celles  qui  sont  confites  en 
prudhomie  ou  semblance,  et  qui  ne  veulent  point 
donner  de  tentation  ;  no[us]  leur  devons  cette  obli- 
gation ;  mais  je  croy  que,  si  elles  avoyent  la  liberté, 

elles  feroyent  monstre  et  du  pied  et  de  la  jambe, 
et  d'autres  choses;  et  aussi  qu'elles  veulent  mons- 
trer  à  leurs  marys,  par  certaine  hypocrisie  et  ce 
petit  scrupule,  qu'elles  sont  dames  de  bien  :  d'ail- 
leurs je  m'en  rapporte  à  ce  qui  en  est. 

Jesçay  un  gentilhomme  fort  gallant  et  honneste 
qui,  pour  avoir  veu  à  Rheims,  au  sacre  du  roy  der- 
nier, la  belle  jambe,  chaussée  d'un  bas  de  soye 
blanc,  d'une  belle  et  grande  dame  veufve  et  de 
haute  taille,  par  dessous  les  eschaffauts  que  l'on 
fait  pour  les  dames  à  voir  le  sacre,  en  devint  si  es- 
pris  que  depuis  il  se  cuida  désespérer  d'amour;  et 
ce  que  n'avoit  pu  faire  le  beau  visage  ,  la  belle 
jambe  et  la  belle  grève  le  firent  :  aussi  cette  dame 
meritoit  bien  en  toutes  ses  belles  parties  de  faire 
mourir  un  honneste  gentilhomme.  J'en  ay  tant 
cogneu  d'autres  pareils  en  cette  humeur  ! 

Tant  y  a,  pour  fin,  ainsi  que  j'ay  veu   tenir  par 
maxime  à  plusieurs  gallants  courtisans  mes  compa- 
gnons, la  monstre  d'une  belle  jambe  et  d'un  beau 
pied  est  fort  dangereuse  à  ensorceler  les  yeux  las- 
cifs à   l'amour  ;  et   m'estonne  que  plusieurs  bons 
escrivains,  tant  de  nos  poètes  qu'autres,   n'en  ont 
escrit  des   louanges   comme  ilz  ont   fait  d'autres 
parties  de  leur  corps.  De  moy,  j'en  eusse  escrit  da- 
vantage ;   mais  j'aurois  peur  que,  pour  trop  louer 
ces  parties  du  corps,  l'on  m'objiçast  que  je  ne  me 
souciasse  guieres  des  autres,  et  aussi  qu'il  me  faut 
escrire  d'autres  sujets,  et  ne  m'est  permis  de  m'ar- 
rester  tant  sur  un. 

Brantôme.  II.  i  3 


98  TROISIEME    DISCOURS 

Parquoy  je  fais  fin  en  disant  ce  petit  mot  :  «  Pour 
Dieu,  Mesdames,  ne  soyez  si  curieuses  à  vous 
faire  paroistre  grandes  de  taille  et  vous  monstrer 
autres,  que  vous  n'advisiez  à  la  beauté  de  vos 
jambes,  lesquelles  vous  avez  belles,  au  moins  au- 
cunes; mais  vous  en  gastez  le  lustre  par  ces  hauts 
patins  et  grands  chevaux.  Certes  il  vous  en  faut 
bien  ;  mais  si  démesurément,  vous  en  degoustez  le 
monde  plus  que  ne  pensez,  » 

Sur  ce  discours  louera  qui  voudra  les  autres 
beautez  de  la  dame ,  comme  ont  fait  plusieurs 
poètes  ;  mais  une  belle  jambe ,  une  grève  bien  fa- 
çonnée et  un  beau  pied  ont  une  grande  faveur  et 
pouvoir  à  l'empire  d'amour. 


^^'^^s^ 

SUR    l'amour   des  dames  vieilles 

ET    COMME    AUCUNES    l'aYMENT    AUTANT 
QUE    LES    JEUNES 


l^uiSQUE    j'ay    parlé     cy-devant     des 

1^ vieilles  dames  qui  ajment  à  roussiner, 

'■^u^^^  je  me  suis  mis  à  faire  ce  discours.  Par- 


^^^(^^^  cjuoy  j'accommence ,  et  dis  qu'un 
jour  moy,  estant  à  la  cour  d'Espagne,  devisant 
avec  une  fort  honneste  et  belle  dame,  mais  pour- 
tant un  peu  aagée,  me  dit  ces  mots  :  Que  ningunas 
damas  lindas,  o  alo  menos  pocas,  se  hazen  viejas  de 
la  cinta  hasta  abaxo,  «  que  nulles  dames  belles, 
ou  au  moins  peu,  se  font  vieilles  de  la  ceinture 
jusques  en  bas  ».  Sur  quoy  je  luy  demanday  com- 
ment elle  l'entendoit,  si  c'estoit  ou  pour  la  beauté 
du  corps  de  cette  ceinture  en  bas,  qu'elle  n'en  di- 
minuast  aucunement  par  la  vieillesse,  ou  pour 
l'envie  et  l'appétit  de  la  concupiscence  qui  vinssent 


lOO  QUATRIEME     DISCOURS 

à  ne  s'en  esteindre  ny  s'en  refroidir  par  le  bas  au- 
cunement. Elle  respondit  qu'elle  l'entendoit  et 
pour  l'un  et  pour  l'autre  :  «  car,  quand  à  la  pic- 
queure  de  la  chair,  disoit-elle,  ne  faut  pas  penser 
que  l'on  s'en  guérisse  que  par  la  mort,  quoyqu'il 
semble  que  l'aage  y  vueille  répugner;  d'autant  que 
toute  femme  belle  s'ayme  extresmement,  et  en 
s'aymant  ce  n'est  point  pour  elle,  mais  pour  au- 
truy  ;  et  nullement  ressemble  à  Narcisus,  qui,  fat 
qu'il  estoit,  aymé  de  soy  et  de  soy-mesme  amou- 
reux, abhoroit  toutes  autres  amours  ». 

La  belle  femme  ne  tient  rien  de  cette  humeur, 
ainsi  que  j'ay  ouy  raconter  d'une  très-belle  dame, 
laquelle,  s'aymant  et  se  plaisant  fort,  bien  souvent 
seule  et  à  part  soy,  dans  son  lict  se  mettoit  toute 
nue,  et  en  toutes  postures  se  contemploit,  s'ad- 
miroit  et  s'arregardoit  lascivement,  en  se  mau- 
dissant d'estre  vouée  à  un  seul  qui  n'estoit  digne 
d'un  si  beau  corps,  entendant  son  mary,  nullement 
égal  à  elle.  Enfin  elle  s'enîlama  tellement  par  telles 
contemplations  et  visions  qu'elle  dit  adieu  à  sa 
chasteté  et  à  son  sot  vœu  marital,  et  fit  amour  et 
serviteur  nouveau. 

Voilà  donc  comme  la  beauté  allume  le  feu  et  la 
flame  d'une  dame,  qui  la  transporte  à  ceux  qu'elle 
veut  puis  après,  soit  aux  maris  ou  aux  serviteurs, 
pour  les  mettre  en  usage;  aussi  qu'un  amour  en 
amené  un  autre.  De  plus,  estant  ainsi  belle  et  re- 
cherchée de  quelqu'un,  et  qu'elle  ne  dédaigne  de 
respondre,  la  voylà  troussée;  ainsy  que  Lays  disoit 

que  toute  femme  qui  ouvre  la  bouche  pour  dire 
quelque  response  douce  à  son  amj,  le  cœur  s'y  en 
va  et  s'ouvre  de  mesme. 

Davantage,  toute  belle  et  honneste  femme  ne 
refuse  jamais  louange  qu'on  luy  donne;  et,  si  une 
fois  elle  se  plaist  ou  permette  d'estre  louée  en  sa 
beauté,  bonnes  grâces  et  gentilles  façons,  ainsi  que 
nous  autres  courtisans  avons  accoustumé  de  faire 
pour  le  premier  assaut  de  l'amour,  quoyqu'il  tarde, 
avec  la  continue  nous  l'emportons. 

Or  est-il  que  toute  belle  femme  s'estant  une  fois 
essayée  au  jeu  d'amour  ne  le  desapprend  jamais,  et 
la  continue  luy  est  toujours  tres-agreable  et  douce; 
ny  plus  ny  moins  que,  quand  l'on  a  accoustumé 
une  bonne  viande,  on  se  fasche  fort  de  la  laisser; 
et  tant  plus  on  va  sur  l'aage,  tant  est-elle  meilleure 
pour  la  personne,  ce  disent  les  médecins  :  aussi 
tant  plus  la  femme  va  sur  l'aage,  tant  plus  est 
friande  d'une  bonne  chair  qu'elle  a  accoustumé; 
et,  si  sa  bouche  d'en  haut  y  prend  de  la  saveur,  sa 
bouche  d'en  bas  aussi  en  prend  bien  autant  ;  et  la 
friandise  ne  s'en  oublie  jamais,  ny  ne  se  lasse  par  la 
charge  des  ans,  ouy  plustost  bien  par  une  longue 
maladie,  ce  "disent  les  médecins,  ou  autres  acci- 
dents; que  si  l'on  s'en  fasche  pour  quelque  temps, 
pourtant  on  la  reprend  bien. 

L'on  dit  aussi  que  tous  exercices  décroissent  et 
diminuent  par  l'aage,  qui  oste  la  for^ce  aux  per- 
sonnes pour  les  faire  valoir,  fors  celuy  de  Venus, 
qui  se  pratique  tres-doucement,  sans  peine  et  sans 

travail,  dans  un  mol  et  beau  lict  et  très-bien   à 
l'aise.  Je  parle  pour  la  femme,  et  non  pour  l'homme, 
à  qui  pour  cela  tout  le  travail  et  corvée  eschoit  en 
partage.  Luy  donc,  privé  de   ce  plaisir,  s'en  abs- 
tient de  bonne  heure,  encor  que  ce  soit  en  dépit 
de  luj;   mais  la  femme,  en  quelque  aage  qu'elle 
soit,  reçoit  en  soy,  comme  une  fournaise,  tout  feu 
et    toute    matière  :  j'entends     si    on    luy  en  veut 
donner;  mais  il  n'y  a  si  vieille  monture,  si  elle  a 
désir  d'aller  et  vueille   estre  piquée,  qui  ne  trouve 
quelque  chevaucheur  malautru;  et  quand  bien  une 
dame  aagée  n'en  sçauroit   chevir   bonnement,   et 
n'en  trouveroit  à  point  comme  en  ses  jeunes  ans, 
elle  a  de  l'argent  et  des  moyens  pour  en  avoir  au 
prix  du  marché,  et  de  bons,  comme  j'ay  ouy  dire. 
Toutes  marchandises  qui  coustent  faschent  fort  à 
la  bourse,  contre  l'opinion  d'Heliogabale,  qui  tant 
plus  il  acheptoit  les  viandes  chères,  tant  meilleures 
les  trouvoit-il,  fors  la  marchandise  de  Venus,  la- 
quelle tant  plus  couste,  tant   plus  plaist,  pour  le 
grand  désir  que  l'on  a  de  faire  bien  valloir  la  be- 
soigne  et  denrée   que  l'on  aura  bien  acheptée  ;  et 
le  tallent  que  l'on  a  en  main,  on  le  fait  valloir  au 
triple,  voire  au  centuple,  si  l'on  peut. 

Ce  fut  ce  que  dist  une  courtisanne  espagnole  à 
deux  braves  cavalliers  espagnols  qui  prindrent  que- 
relle pour  elle,  et,  sortans  de  son  logis,  mirent  les 
espées  aux  mains  et  se  commencèrent  à  battre.  Elle 
mit  la  teste  à  la  fenestre,  et  s'escria  à  eux  :  Seîïores, 
mis   amores   se  ganan   con  oro  y  plat  a ,   non    con 

hierro  :  «  Mes  amours  se  gaignent  avec  de  l'or  et 
de  l'argent,  et  non  avec  le  fer.  » 

Voilà  comme  tout  amour  bien  achepté  est  bon. 
Force  dames  et  cavalliers  qui  ont  traffiqué  tels  mar- 
chez en  sçavent  bien  que  dire.  D'alléguer  des 
exemples  de  plusieurs  dames  qui  ont  bruslé  en  leur 
vieillesse  aussi  bien  qu'en  jeunesse,  ou  qui  ont 
passé,  ou,  pour  mieux  dire,  entretenu  leurs  feux 
par  seconds  et  nouveaux  maris  et  serviteurs,  ce 
seroit  à  moy  maintenant  chose  superflue,  puis- 
qu'ailleurs  j'en  ay  allégué  plusieurs;  si  en  rappor- 
teray-je  icy  aucuns,  car  la  chose  le  requiert  et  sert 
à  cette  cause. 

J'ay  ouy  parler  d'une  grande  dame,  qui  rencon- 
troit  le  mot  aussi  bien  que  dame  de  son  temps, 
laquelle,  voyant  un  jour  un  jeune  gentilhomme  qui 
avoit  les  mains  tres-blanches,  elle  luy  demanda  ce 
qu'il  faisoit  pour  les  avoir  telles.  Il  respondit,  en 
riant  et  gaussant,  que  le  plus  souvent  qu'il  pouvoit 
il  les  frottoit  de  sperme.  «  Voilà,  dit-elle,  donc  un 
malheur  pour  moy,  car  il  y  a  plus  de  soixante  ans 
que  j'en  lave  mon  cas  (le  nommant  tout  à  trac),  il 
est  aussi  noir  que  le  premier  jour;  et  si  je  le  lave 
encore  tous  les  jours.  » 

^  J'ay  ouy  parler  d'une  dame  d'assez  bonnes 
années,  laquelle,  se  voulant  remarier,  en  demanda 
un  jour  l'advis  à  un  médecin,  fondant  ses  raisons 
sur  ce  qu'elle  estoit  tres-humide  et  remplie  de 
toutes  mauvaises  humeurs,  qui  luy  estoient  venues 
et  l'avoyent  entretenue  depuis  qu'elle  estoit  veufve  ; 

ce  qui  ne  luy  estoit  arrivé  du  temps  de  son  mary, 
d'autant  que,  par  les  assidus  exercices  qu'ils  fai- 
soyent  ensemble ,  ces  humeurs  s'assechoient  et 
consommoyent.  Le  médecin,  qui  estoit  bon  com- 
pagnon, et  qui  luy  voulut  en  cela  complaire,  luy 
conseilla  de  se  remarier,  et  de  chasser  les  humeurs 
de  son  corps  de  cette  façon,  et  qu'il  valloit  mieux 
estre  seiche  qu'humide.  La  dame  pratiqua  ce  con- 
seil, et  l'approuva  très-bien,  toute  surannée  qu'elle 
estoit;  mais  je  dys  avec  un  mary  et  un  amoureux 
nouveau,  qui  l'aymoit  bien  autant  pour  l'amour  du 
bon  argent  que  du  plaisir  qu'il  tiroit  d'elle  :  encor 
qu'il  y  ait  plusieurs  dames  aagées  avec  lesquelles 
on  prend  bien  autant  de  plaisir,  et  y  fait  aussi  bon 
et  meilleur  qu'avec  les  plus  jeunes,  pour  en  sçavoir 
mieux  l'art  et  la  façon,  et  en  donner  le  goust  aux 
amants. 

Les  courtisanes  de  Rome  et  d'Italie,  quand  elles 
sont  sur  l'aage,  tiennent  cette  maxime  que  una 
galina  vecchia  fa  miglior  brodo  ch'  un  altra. 

Horace  fait  mention  d'une  vieille,  laquelle  s'agi- 
toit  et  se  mouvoit,  quand  elle  venoit  là,  de  telle 
façon  et  si  rudement  et  inquietement  qu'elle  faisoit 
trembler  non  seulement  le  lict,  mais  toute  la  maison. 
Voilà  une  gente  vieille  !  Les  Latins  appellent  s'a- 
giter ainsi  et  s'esmouvoir,  subare  a  sue,  qu'est  à 
dire  une  porque  ou  truye. 

5  Nous  lisons  de  l'empereur  Caligula,  de  toutes 
ses  femmes  qu'il  eut  il  ayma  Cezonnia,  non  tant 
pour  sa  beauté  qu'elle  eut,  ny    d'aage  florissant, 

car  elle  y  estoit  desja  fort  avancée,  mais  à  cause  de 
sa  grande  lasciveté  et  paillardise  qui  estoit  en  elle, 
et  la  grande  industrie  qu'elle  avoit  pour  l'exercer, 
que  la  vieille  saison  et  pratique  luy  avoit  apportée, 
laissant  toutes  les  autres  femmes,  encor  qu'elles 
fussent  plus  belles  et  jeunes  que  celle-là;  et  la 
menoit  ordinairement  aux  armées  avec  luy,  ha- 
billée et  armée  en  garçon,  et  chevauchant  de 
mesme,  coste  à  coste  de  luy,  jusques  à  la  monstrer 
souventes  fois  à  ses  amis  toute  nue,  et  luy  [sic) 
faire  vo_yr  ces  tours  de  soupplesse  et  de  paillardise. 

Il  falloit  bien  dire  que  l'aagen'eust  rien  diminué 
en  cette  femme  de  beau  et  de  lascif,  puisqu'il  l'ay- 
moit  tant.  Neantmoins,  avec  tout  ce  grand  amour 
qu'il  luy  portoit,  bien  souvent,  quand  il  l'embras- 
soit  et  touchoit  h  sa  belle  gorge,  il  ne  se  pouvoit 
empescher  de  luy  dire,  tant  il  estoit  sanglant  : 
«  Voilà  une  belle  gorge,  mais  aussi  il  est  bien  en 
mon  pouvoir  de  la  faire  couper.  »  Helas!  la  pauvre 
femme  fut  de  mesme  avec  luy  occise  d'un  coup 
d'espée  à  travers  le  corps  par  un  centenier,  et  sa 
fille  brisée  et  accravantée  contre  une  muraillée,  qui 
ne  pouvoit  mais  de  la  meschanceté  de  son  père. 

J  II  se  lit  encor  de  Julia,  marastre  de  Caracalla, 
empereur,  estant  un  jour  quasi  par  négligence  nue 
de  la  moitié  du  corps,  et  Caracalla  la  voyant,  il  ne 
dit  que  ces  mots  :  «  Ah!  que  j'en  voudrois  bien, 
s'il  m'estoit  permis!  »  Elle  soudain  respondit  : 
«  S'il  vous  plaist,  ne  sçavez-vous  pas  que  vous  estes 
empereur,  et  que  vous  donnez  les  loix  et  non  pas 

les  recevez?  )>  Sur  ce  bon  mot  et  bonne  volonté,  il 
l'espousa  et  se  coupla  avec  elle. 

Pareilles  quasi  parolles  furent  données  à  un  de 
nos  trois  rois  derniers,  que  je  ne  nommeray  point. 
Estant  espris  et  devenu  amoureux  d'une  fort  belle 
et  honneste  dame,  après  luj  avoir  jette  des  pre- 
mières pointes  et  paroles  d'amour,  luy  en  fît  un 
jour  entendre  sa  volonté  plus  au  long,  par  un 
honneste  et  tres-habile  gentilhomme  que  je  sçay, 
qui,  luy  portant  le  petit  poulet,  se  mit  en  son  mieux 
dire  pour  la  persuader  de  venir  là.  Elle,  qui  n'estoit 
point  sotte,  se  défendit  le  mieux  qu'elle  put,  par 
force  belles  raisons  qu'elle  sceut  bien  alléguer,  sans 
oubUer  surtout  le  grand,  ou,  pour  mieux  dire,  le 
petit  point  d'honneur.  Somme,  le  gentilhomme, 
après  force  contestations,  luy  demanda,  pour  fin, 
ce  qu'elle  vouloit  qu'il  dit  au  roy.  Elle,  ayant  un 
peu  songé,  tout  à  coup,  comme  d'une  desespe- 
rade,  profîera  ces  mots  :  «  Que  vous  luy  direz? 
(dit-elle)  autre  chose  sinon  que  je  sçay  bien  qu'un 
refus  ne  fut  jamais  proffitable  à  celuy  ou  à  celle  qui 
le  fait  à  son  roy  ou  à  son  souverain,  et  que  bien 
souvant,  usant  de  sa  puissance,  il  sçait  plustost 
prendre  et  commander  que  de  requérir  et  prier  .» 
Le  gentilhomme,  se  contentant  de  cette  response, 
la  porte  aussitost  au  roy,  qui  prit  l'occasion  par  le 
poil  et  va  trouver  la  dame  en  sa  chambre,  laquelle, 
sans  trop  grand  effort  de  lutte,  fut  abattue.  Cette 
response  fut  d'esprit,  et  d'envie  d'avoir  à  faire  à 
son  roy.  Encor  qu'on  die  qu'il  ne  fait  pas  bon  se 

jouer  ny  avoir  à  faire  avec  son  roy,  il  s'en  faut  ce 
point,  dont  on  ne  s'en  trouve  jamais  mal,  si  la 
femme  s'y  conduit  sagement  et  constamment. 

Pour  reprendre  cette  Julia,  marastre  de  cet 
empereur,  il  falloit  bien  qu'elle  fust  putain,  d'ay- 
mer  et  prendre  à  mary  celuy  sur  le  sein  de  laquelle, 
quelque  temps  avant,  il  luy  avoit  tué  son  propre 
fils;  elle  estoit  bien  putain  celle-là  et  de  bas  cœur. 
Toutesfois  c'estoit  grande  chose  que  d'estre  impé- 
ratrice, et  pour  tel  honneur  tout  s'oublie.  Cette 
Julia  fut  fort  aymée  de  son  mary,  encor  qu'elle 
fust  bien  fort  en  l'aage,  n'ayant  pourtant  rien 
abattu  de  sa  beauté  :  car  elle  estoit  très-belle  et 
tres-acorte,  tesmoin  ses  parolles  qui  lui  haussè- 
rent bien  le  chevet  de  sa  grandeur. 

Philippes-Maria,  duc  troisiesme  de  Milan,  es- 
pousa  en  secondes  nopces  Beatricine,  veufve  de 
feu  Facin  Cane,  estant  fort  vieille;  mais  elle  luy 
porta  pour  mariage  quatre  cens  mille  escus,  sans 
les  autres  meubles,  bagues  et  joyaux,  qui  mon- 
toyent  à  un  haut  prix,  et  qui  efîaçoient  sa  vieillesse; 
nonobstant  laquelle  fut  soubçonnée  de  son  mary 
d'aller  ribauder  ailleurs,  et  pour  tel  soubçon  la  fit 
mourir.  Vous  voyez  si  la  vieillesse  luy  fit  perdre  le 
goust  du  jeu  d'amour.  Pensez  que  le  grand  usage 
qu'elle  en  avoit  luy  en  donnoit  encor  l'envie. 

5  Constance,  reine  de  Sicile,  qui  dés  sa  jeu- 
nesse et  toute  sa  vie  n' avoit  bougé  vestale  du  cul 
d'un  doistre  en  chasteté,  venant  à  s'émanciper  au 
monde  en  l'aage  de  cinquante  ans,  qui  n' estoit  pas 


lOb  Q^UATRIEME    DISCOURS 

belle  pourtant  et  toute  décrépite,  voulut  taster  de 
la  douceur  de  la  chair  et  se  marier,  et  engrossa 
d'un  enfant  en  l'aage  de  cinquante-deux  ans,  du- 
quel elle  voulut  enfanter  publiquement  dans  les 
prairies  de  Palerme,  y  ayant  fait  dresser  une  tente 
et  un  pavillon  exprés,  afin  que  le  monde  n'entrast 
en  doute  que  son  fruict  fust  apposté  :  qui  fut  un 
des  grands  miracles  que  on  ait  veu  depuis  s^^  Eli- 
sabeth. VHistoire  de  Naples  pourtant  dit  qu'on 
le  reputa  supposé.  Si  fut-il  pourtant  un  grand  per- 
sonnage; mais  ce  sont-ils  ceux-là  [la]  pluspart  des 
braves,  que  les  bastards,  ainsi  que  me  dit  un  jour 
un  grand. 

5  J'ai  cogneu  une  abbesse  de  Tarrascon,  sœur 
de  madame  d'Usez^  de  la  maison  de  Tallard,  qui 
se  defroqua  et  sortit  de  religion  en  l'aage  de  plus 
de  cinquante  ans,  et  se  maria  avec  le  grand  Cha- 
nay  qu'on  a  veu  grand  joueur  à  la  cour. 

Force  autres  religieuses  ont  fait  de  tels  tours, 
soit  en  mariage  ou  autrement,  pour  taster  de  la 
chair  en  leur  aage  tres-meur.  Si  telles  font  cela,  que 
doivent  donc  faire  nos  dames,  qui  y  sont  accous- 
tumées  dez  leurs  tendres  ans?  La  vieillesse  les  doit- 
elle  empescher  qu'elles  ne  tastent  ou  mangent 
quelquesfois  de  bons  morceaux,  dont  elles  en  ont 
pratiqué  l'usance  si  longtemps?  Et  que  devien- 
droyent  tant  de  bons  potages  restaurens,  bouil- 
lons composez,  tant  d'ambregris  et  autres  dro- 
gues escaldatives  et  confortatives  pour  eschaufîer 
et  conforter  leur  estomac  vieil  et  froid?  Dont  ne  faut 

douter  que  telles  compositions,  en  remettant  et  en- 
tretenant leur  débile  estomach,  ne  facent  encor  au- 
tre seconde  opération  sous  bourre,  qui  les  eschauf- 
fent  dans  le  corps  et  leur  causent  quelque  chaleur 
vénérienne,  qu'il  faut  par  amprés  expulser  par  la 
cohabitation  et  copulation,  qui  est  le  plus  souve- 
rain remède  qui  soit,  et  le  plus  ordinaire,  sans  y 
appeller  autrement  l'advis  des  médecins,  dont  je 
m'en  rapporte  à  eux.  Et  qui  meilleur  est  pour 
elles,  est  qu'estant  aagées  et  venues  sur  les  cin- 
quante ans,  n'ont  plus  de  crainte  d'engroisser,  et 
lors  ont  plainiere  et  toute  ample  liberté  de  se 
jouer,  et  recueillir  les  arrérages  des  plaisirs  que, 
possible,  aucunes  n'ont  osé  prendre  de  peur  de 
l'enfleure  de  leur  traistre  ventre  :  de  sorte 
que  plusieurs  y  en  a-il  qui  se  donnent  plus  de  bon 
temps  en  leurs  amours  despuis  cinquante  ans  en 
bas  que  de  cinquante  ans  en  avant.  De  plusieurs 
grandes  et  moyennes  dames  en  ay-je  ouy  parler  en 
telles  complections,  jusqu'à  là  que  plusieurs  en  ay- 
je  cogneu  et  ouy  parler,  qui  ont  souhaitté  plu- 
sieurs fois  les  cinquante  ans  chargez  sur  elles, 
pour  les  empéscher  de  la  groisse ,  et  pour  le  faire 
mieux,  sans  aucune  crainte  ny  escandale.  Mais 
pourquoy  s'en  engarderoyent- elles  sur  l'aage  ? 
Vous  diriez  qu'après  la  mort  aucunes  ont  quelque 
mouvement  et  sentiment  de  chair.  Si  faut-il  que  je 
face  un  conte,  que  je  vais  faire. 

f  J'ai  eu  d'autres  fois  un  frère puisné  qu'on  ap- 
pelloit  le  capitaine   Bourdeille,  l'un   des  braves  et 

vaillants  capitaines  de  son  temps.  Il  faut  que  je  die 
cela  de  luy,  encor  qu'il  fust  mon  frère,  sans  offen- 
ser la  louange  que  je  luy  donne  :  les  combats  qu'il 
a  faits  aux  guerres  et  aux  estaquades  en  font  foy, 
car  c'estoit  le  gentilhomme  de  France  qui  avoit  les 
armes  mieux  en  la  main  :  aussi  l'appelloit-on  en 
Piedmont  l'un  des  Rodomonts  de  là.  Il  fut  tué  à 
l'assaut  de  Hedin,  à  la  dernière  reprise. 

Il  fut  dédié  par  son  père  et  mère  aux  lettres; 
et  pour  ce  il  fut  envoyé  à  l'aage  de  dix-huict  ans  en 
Italie  pour  estudier,  et  s'arresta  à  Ferrare,  pour  ce 
que  madame  Renée  de  France,  duchesse  de  Fer- 
rare,  aymoit  fort  ma  mère;  et  pour  ce  le  retint  là 
pour  vacquer  à  ses  études,  car  il  y  avoit  université. 
Or,  d'autant  qu'il  n'y  estoit  nay  ny  propre,  il  n'y 
vacquoit  guieres,  ains  plustost  s'amusa  à  faire  la 
la  cour  et  l'amour  :  si  bien  qu'il  s'amouracha  fort 
d'une  damoiselle  françoise  veufve,  qui  estoit  à  ma- 
dame de  Ferrare,  qu'on  appelloit  madamoiselle  de 
La  Roche,  et  en  tira  de  la  jouissance,  s'entre-ay- 
mant  si  fort  l'un  et  l'autre  que,  mon  frère  ayant 
esté  rappelle  de  son  père,  le  voyant  mal  propre  pour 
les  lettres,  fallut  qu'il  s'en  retournast. 

Elle,  qui  l'aymoit  et  qui  craignoit  qu'il  ne  luy 
mesadvint,  parce  qu'elle  sentoit  fort  de  Luther,  qui 
voguoit  pour  lors,  pria  mon  frère  de  l'emmener 
avec  luy  en  France  et  en  la  cour  de  la  reine  de 
Navarre,  Marguerite,  à  qui  elle  avoit  esté  et  l'a- 
voit  donnée  à  madame  Renée  lorsqu'elle  fut  ma- 
riée et  s'en  alla  en  Italie.  Mon  frère,  qui   estoit 

jeune  et  sans  aucune  considération,  estant  bien  aise 
de  cette  bonne  compagnie,  la  conduisit  jusques  à 
Paris,  où  estoit  pour  lors  la  reine,  qui  fut  fort  aise 
de  la  voir,  car  c'estoit  la  femme  qui  avoit  le  plus 
d'esprit  et  disoit  des  mieux,  et  estoit  une  veufve 
belle  et  accomplie  en  tout. 

Mon  frère,  après  avoir  demeuré  quelques  jours 
avec  ma  grand  mère  et  ma  mère,  qui  estoit  lors  en 
sa  cour,  s'en  retourna  voir  son  père.  Au  bout  de 
quelque  temps,  se  desgoustant  fort  des  lettres  et 
ne  s'y  voyant  propre,  les  quitte  tout  à  plat,  et  s'en 
va  aux  guerres  de  Piedmont   et  de   Parme,  où  il 
acquist  beaucoup  d'honneur.    Il  les  pratiqua  l'es- 
pace de  cinq  à  six  mois  sans  venir  en  sa  maison;  au 
bout  desquels  vint  voir  sa  mère,  qui  estoit  lors  à  la 
cour  avec  la  reine  de  Navarre,  qui  se  tenoit  lors  à 
Pau,  à  laquelle  il  fit  la  révérence  ainsi  qu'elle  tour- 
noit  de  vespres.  Elle,  qui  estoit  la  meilleure  prin- 
cesse du  monde,  luy  fît  une  fort  bonne  chère,  et,  le 
prenant  par  la  main,  le  pourmena  par  l'église  en- 
viron une  heure   ou    deux,   luy   demandant  force 
nouvelles  des  guerres  du  Piedmont  et  d'Italie,  et 
plusieurs    autres    particularitez,     auxquelles    mon 
frère  respondit  si  bien  qu'elle  en  fust   satisiaitte 
(car  il  disoit  des  mieux)  tant  de  son  esprit  que  de 
son  corps,  car  il   estoit  très-beau  gentilhomme,  et 
de  l'aage  de  vingt-quatre  ans.  Enfin,  après  l'avoir 
entretenu  assez  de  temps,  et  ainsi  que  la  nature  et 
la  complexion  de  cette  honnorable  princesse  estoit 
de  ne  desdaigner  les  belles  conversations  et  entre- 

tien  des  honnestes  gens,  de  propos  en  propos, 
tousjours  en  se  pourmenant,  vint  précisément  ar- 
rester  coy  mon  frère  sur  la  tumbe  de  mademoiselle 
de  La  Roche,  qui  estoit  morte  il  y  avoit  trois  mois; 
puis  le  prit  par  la  main  et  luy  dit  :  «  Mon  cousin  )> 
(car  ainsi  l'appelloit-elle,  d'autant  qu'une  fille 
d'Albret  avoit  esté  mariée  en  nostre  maison  de 
Bourdeille;  mais  pour  cela  je  n'en  mets  pas  plus 
grand  pot  au  feu,  ny  n'en  augmente  davantage 
mon  ambition),  «  ne  sentez-vous  point  rien  mou- 
voir sous  vous  et  sous  vos  pieds?  —  Non,  Ma- 
dame, respondit-il.  —  Mais  songez-y  bien,  mon 
cousin,  »  luy  repliqua-elle.  Mon  frère  luy  respon- 
dit  :  «  Madame,  j'y  ay  bien  songé,  mais  je  ne  sens 
rien  mouvoir,  car  je  marche  sur  une  pierre  bien 
ferme. —  Or  je  vous  advise,  dit  lors  la  reine,  sans 
le  tenir  plus  en  suspens,  que  vous  estes  sur  la  tumbe 
et  le  corps  de  la  pauvre  madamoiselle  de  La  Ro- 
che, qui  est  icy  dessous  vous  enterrée,  que  vous 
avez  tant  aymée.  Puisque  les  âmes  ont  du  senti- 
ment après  nostre  mort,  ne  faut  douter  que  cette 
honneste  créature,  morte  de  frais,  ne  se  soit  es- 
meue  aussitost  que  vous  avez  esté  sur  elle.  Et,  si 
vous  ne  l'avez  senty  à  cause  de  l'espaisseur  de  la 
tumbe,  ne  faut  douter  qu'en  soy  ne  soit  plus  es- 
meue  et  ressentie.  Et  d'autant  que  c'est  un  pieux 
office  d'avoir  souvenance  des  trespassez,  et  mesme 
de  ceux  que  l'on  a  aymez,  je  vous  prie  luy  donner  un 
Paier  noster  et  un  Ave  Maria,  et  un  De  Profundis, 
et  l'arrousez  d'eau  beniste ,  et  vous  acquerrez  le 

nom  de  tres-fidel  amant  et  d'un  bon  chrestien.  Je 
vous  lairraj  donc  pour  cela  »,  et  part  et  s'en  va. 
Feu  mon  frère  ne  faillit  à  ce  qu'elle  avoit  dit,  et 
puis  l'alla  trouver,  qui  luj  en  fit  un  peu  la  guerre, 
car  elle  estoit  commune  en  tout  bon  propos  et  y 
avoit  bonne  grâce. 

Voilà  l'opinion  de  cette  bonne  princesse,  laquelle 
la  tenoit  plus  par  gentillesse  et  par  forme  de  devis 
que  par  créance,  à  mon  advis. 

Ces  propos  gentils  me  font  souvenir  d'un  epi- 
taphe  d'une  courtisanne  qui  est  enterrée  à  Rome 
à  Nostre-Dame  de  Populo,  où  il  y  a  ces  mots  : 
Quxso,  viator,  ne  me  diiitius  calcatam  amplius  cal- 
ces  :  «  Passant,  m'ayant  tant  de  fois  foullée  et 
trepée,  je  te  prie  ne  me  treper  ny  ne  me  fouler 
plus.  »  Le  mot  latin  a  plus  de  grâce.  Je  mets  tout 
cecy  plus  pour  risée  que  pour  autre  chose. 

Ôr,  pour  faire  fin,  ne  se  faut  esbahir  si  cette 
dame  espagnole  tenoit  cette  maxime  des  belles  da- 
mes qui  se  sont  fort  aymées,  et  ont  aymé  et  ay- 
ment,  et  se  plaisent  à  estre  louées,  bien  qu'el- 
les ne  tiennent  guieres  du  passé;  mais  pour- 
tant c'est  le  plus  grand  plaisir  que  vous  leur  pou- 
vez donner,  et  qu'elles  ayment  plus,  quand  vous 
leur  dittes  que  ce  sont  tousjours  elles,  et  qu'elles 
ne  sont  nullement  changées  ny  envieillies,  et  sur- 
tout qui  ne  deviennent  point  vieilles  de  la  ceinture 
jusqu'au  bas. 

î  J'ay  ouy  parler  d'une  fort  belle  et  honneste 
dame  qui  disoit  un  jour  à  son  serviteur  :  «  Je  ne 
Brantôme.  II.  i5 

sçay  que  désormais  m'apportera  plus  grande 
incommodité  la  vieillesse  (car  elle  avoit  cin- 
quante-cinq ans);  mais,  Dieu  mercy!  je  ne  le  fis 
jamais  si  bien  comme  je  le  fais,  et  n'y  pris  jamais 
tant  de  plaisir.  Que  si  cecy  dure  et  continue  jus- 
qu'à mon  extresme  vieillesse,  je  ne  m'en  soucie 
d'elle  autrement,  ny  ne  plains  point  le  temps 
passé.  » 

Or,  touchant  l'amour  et  la  concupiscence,  j'ay 
allégué  icy  et  ailleurs  assez  d'exemples,  sans  en  ti- 
rer davantage  sur  ce  sujet.  Venons  maintenant  à 
l'autre  maxime,  touchant  cette  beauté  des  belles 
femmes  qui  ne  se  diminue  par  vieillesse  de  la  cein- 
ture jusques  en  bas. 

Certes,  sur  cela,  cette  dame  espagnole  allégua 
plusieurs  belles  raisons  et  gentiles  comparaisons, 
accomparant  ces  belles  dames  à  ces  beaux,  vieux  et 
superbes  édifices  qui  ont  esté,  desquels  la  ruine  en 
demeure  encor  belle;  ainsi  que  l'on  voit  à  Rome, 
en  ces  orgueilleuses  antiquitez,  les  ruines  de  ces 
beaux  pallais,  ces  superbes  colissées  et  grands 
termes,  qui  monstrent  bien  encore  quels  ils  ont 
esté,  donnent  encore  admiration  et  terreur  à  tout 
le  monde,  et  la  ruine  en  demeure  admirable  et  es- 
pouvantable;  si  bien  que  sur  ces  ruines  on  y  bastit 
encor  de  très-beaux  édifices,  monstrant  que  les 
fondements  en  sont  meilleurs  et  plus  beaux  que 
sur  d'autres  nouveaux;  ainsi  que  l'on  voit  souvent 
aux  massonneries  que  nos  bons  architectes  et 
massons  entreprennent;  et,  s'ilz  trouvent  quelques 

vieilles  ruines  et  fondemens,  ils  bastissent  aussitost 
dessus,  et  plustost  que  sur  de  nouveaux. 

J'ay  bien  veu  aussi  souvent  de  belles  galleres  et 
navires  se  bastir  et  se  refaire  sur  de  vieux  corps  et 
vieilles  carennes,  lesquelles  avoyent  demeuré  long- 
temps dans  un  port  sans  rien  faire,  qui  valloient 
bien  autant  que  celles  que  l'on  bastissoit  et  char- 
pentoit  tout  à  neuf,  et  de  bois  neuf  venant  de  la 
forest. 

Davantage,  disoit  cette  dame  espagnole,  ne  void- 
on  pas  souvent  les  sommets  des  hautes  tours  par  les 
vents,  les  orages  et  les  tonnerres  estre  emportez, 
desraudez  et  gastez,  et  le  bas  en  demeurer  sain  et 
entier?  Car  tousjours  à  telles  hauteurs  telles  tem- 
pestes  s'addressent;  mesmes  les  vents  marins  mi- 
nent et  mangent  les  pierres  [d'en  haut],  et  les  con- 
cavent  plustost  que  celles  du  bas,  pour  n'y  estre  si 
exposées  que  celles  d'en  haut. 

De  mesme,  plusieurs  belles  dames  perdent  le 
lustre  et  la  beauté  de  leurs  beaux  visages  par  plu- 
sieurs accidents  ou  de  froid  ou  de  chaud,  ou  de 
soleil  ou  de  lune,  et  autres,  et,  qui  pis  est,  de 
plusieurs  fards -qu'elles  y  applicquent,  pensans  se 
rendre  plus  belles,  et  gastent  tout;  au  lieu  qu'aux 
parties  d'embas  n'y  applicquent  autre  fard  que  le 
naturel  spermatic,  n'y  sentant  ny  froid,  nypluye, 
ny  vent,  ny  soleil,  ny  lune,  qui  n'y  touchent  point. 

Si  la  chaleur  les  importune,  s'en  sçavent  bien 
garentir  et  se  raffraischir;  de  mesmes  remédient  au 
froid  en  plusieurs  façons.  Tant  d'incommoditez  et 

peines  y  a-il  à  garder  la  beauté  d'en  haut,  et  peu 
à  ga;;âer  celle  d'en  bas;  si  bien  qu'encore  qu'on  ait 
v^li  une  belle  femme  se  perdre  par  le  visage,  ne 
'faut  présumer  qu'elle  soit  perdue  par  le  bas,  et 
qu'il  n'y  reste  encor  quelque  chose  de  beau  et  de 
bon,  et  qu'il  n'y  fait  point  mauvais  bastir. 

5  J'ay  ouy  conter  d'une  grande  dame  qui  avoit 
esté  très-belle  et  bien  adonnée  à  l'amour  :  un  de 
ses  serviteurs  anciens  l'ayant  perdue  de  veue  l'es- 
pace de  quatre  ans,  pour  quelque  voyage  qu'il  en- 
treprit, duquel  retournant,  et  la  trouvant  fort 
changée  de  ce  beau  visage  qu'il  luy  avait  veu  au- 
tresfois,  et  par  ce  en  devint  [si]  fort  degousté  et 
reffroidy  qu'il  ne  la  voulut  plus  attacquer,  ny  re- 
nouveller  avec  elle  le  plaisir  passé.  Elle  le  reco- 
gneut  bien,  et  fît  tant  qu'elle  trouva  moyen  qu'il 
la  vint  voir  dans  son  lict;  et,  pour  ce,  un  jour 
elle  contrefit  de  la  malade,  et,  luy  l'estant  venue 
voir  sur  jour,  elle  luy  dit  :  «  Monsieur,  je  sçay 
bien  que  vous  me  desdaignez  à  cause  de  mon  vi- 
sage changé  par  mon  aage;  mais  tenez,  voyez  (et 
sur  ce  elle  luy  descouvrit  toute  la  moitié  du  corps 
nud  en  bas)  s'il  y  a  rien  de  changé  là.  Si  mon 
visage  vous  a  trompé,  cela  ne  vous  trompe  pas.  » 
Le  gentilhomme,  la  contemplant,  et  la  trouvant  par 
là  aussi  belle  et  nette  que  jamais,  entra  aussitost  en 
appétit,  et  mangea  de  la  chair  qu'il  pensoit  estre 
pourrie  et  gastée.  «  Et  voylà  (dit  la  dame).  Monsieur, 
voylà comme  vous  autres  estes  trompés!  Une  autre 
fois,  n'adjoustez  plus  de  foy  aux  menteries  de  nos 

faux  visages  :  car  le  reste  de  nos  corps  ne  les  res- 
semble pas  tousjours.  Je  vous  apprens  cela.  » 

Une  dame  comme  celle-là,  estant  ainsi  changée 
de  beau  visage,  fut  en  si  grand  collere  et  despit 
contre  luy  qu'elle  ne  le  voulut  oncques  plus  jamais 
mirer  dans  son  miroir,  disant  qu'il  en  estoit 
indigne;  et  se  faisoit  coiffer  à  ses  femmes,  et, 
pour  recompense ,  se  miroit  et  s'arregardoit 
par  les  parties  d'en  bas,  y  prenant  autant  de  dé- 
lectation comme  elle  avoit  fait  par  le  visage  au- 
tresfois. 

J  J'ay  ouy  parler  d'une  autre  dame  qui,  tant 
c|u'elle  couchoit  sur  jour  avec  son  amy,  elle  cou- 
vroit  son  visage  d'un  beau  mouchoir  blanc  d'une 
fine  toille  de  Hollande,  de  peur  que,  la  voyant  au 
visage,  le  haut  ne  refroidist  et  empeschast  la  bat- 
terie du  bas,  et  ne  s'en  degoustast  :  car  il  n'y  avoit 
rien  à  dire  au  bas  du  beau  passé.  Sur  quoy  il  y  eut 
une  fort  honneste  dame,  dont  j'ay  ouy  parler,  qui 
rencontra  plaisamment,  à  laquelle  un  jour  son 
mary  luy  demandant  pourquoy  son  poil  d'en  bas 
n'estoit  devenu  blanc  et  chenu  comme  celuy  de  la 
teste  :  «  Ah  !.  dit-elle,  le  meschant  traistre  qu'il 
est,  qui  a  fait  la  folie,  ne  s'en  ressent  point,  ny  ne 
la  boit  point.  Il  la  fait  sentir  et  boire  à  autres  de 
mes  membres  et  à  ma  teste;  d'autant  qu'il  de- 
meure tousjours  sans  changer,  et  en  mesme  estât 
et  vigueur,  en  mesme  disposition,  et  surtout  en 
mesme  chaud  naturel,  et  à  mesme  appétit  et  santé; 
et   non  des   autres  membres,  qui  en  ont  pour  luy 

des  maux  et  des  douleurs,  et  mes  cheveux  qui  en 
sont  devenus  blancs  et  chenus.  » 

Elle  avoit  raison  de  parler  ainsi  :  car  cette  partie 
leur  engendre  bien  des  douleurs,  des  gouttes  et  des 
maux,  sans  que  leur  gallant  du  mitan  s'en  sente; 
et,  par  trop  estre  chaudes  à  cela,  ce  disent  les  mé- 
decins, deviennent  ainsi  chenues.  Voilà  pourquoy 
les  belles  dames  ne  vieillissent  jamais  par  là  en 
toutes  les  deux  façons. 

5  J'ay  ouy  raconter  à  aucuns  qui  les  ont  pra- 
tiquées, jusques  aux  courtizannes,  qu'ils  m'ont  as- 
seuré  n'en  avoir  veu  guieres  de  belles  estre  venues 
vieilles  par  là  :  car  tout  le  bas  et  mitan,  et  cuisses 
et  jambes,  avoyent  le  tout  beau,  et  la  volonté  et 
la  disposition  pareille  au  passé.  Mesmes  j'en  ay 
ouy  parler  à  plusieurs  marys  qui  trouvoyent  leurs 
vieilles,  ainsi  les  appelloyent-ils,  aussi  belles  par  le 
bas  comme  jamais,  en  vouloir,  en  gaillardise,  en 
beauté,  et  aussi  volontaires,  et  n'y  trouvoyent  rien 
de  changé  que  le  visage,  et  aymoyent  autant  cou- 
cher avec  elles  qu'en  leurs  jeunes  ans. 

Au  reste,  combien  y  a-il  d'hommes  qui  ayment 
des  vieilles  dames  pour  monter  dessus,  plustost  que 
sur  des  jeunes;  tout  ainsi  comme  plusieurs  qui 
ayment  mieux  des  vieux  chevaux,  soit  pour  le  jour 
d'un  bon  affaire,  soit  pour  le  manège  et  pour  le 
plaisir,  qui  ont  esté  si  bien  appris  en  leur  jeunesse 
qu'en  la  vieillesse  vous  n'y  trouverez  rien  à  dire, 
tant  ils  sont  bien  esté  dressez,  et  ont  continué  leur 
gentille  addresse. 

J'ay  veu  à  l'escurie  de  nos  rois  un  cheval  qu'on 
appelloit  le  Quadragant,  dressé  du  temps  du  roy 
Henry,  Il  avoit  plus  de  vingt-deux  ans;  mais, 
encor  tout  vieux  qu'il  estoit,  il  fesoit  très-bien  et 
n'avoit  rien  oublié;  si  bien  qu'il  donnoit  encor  à 
son  roy,  et  à  tous  ceux  qui  le  voyoyent  manier,  du 
plaisir  bien  grand.  J'en  ay  veu  faire  de  mesmes  à 
un  grand  coursier  qu'on  appelloit  le  Gonzague^  du 
haras  de  Mantoue,  et  estoit  contemporain  du 
Quadragant. 

J'ay  veu  le  moreau  superbe  qui  avoit  esté  mis 
pour  estalon.  Le  seigneur  M.  Antonio,  qui  avoit 
la  charge  du  haras  du  roy,  me  le  monstra  à  Mun, 
un  jour  que  je  passay  par  là,  aller  à  deux  pas  et  un 
sault,  et  à  voltes,  aussi  bien  que  lorsque  M.  de 
Carnavallet  l'eut  dressé,  car  il  estoit  à  luy;  et  feu 
M.  de  Longueville  luy  en  voulut  donner  trois 
mille  livres  de  rente;  mais  le  roy  Charles  ne  le 
voulut  pas,  qui  le  prit  pour  luy,  et  le  recompensa 
d'ailleurs.  Une  infinité  d'autres  en  nommerois-je; 
mais  je  n'aurois  jamais  fait,  m'en  remettant  aux 
braves  escuyers,  qui  en  ont  prou  veu. 

Le  feu  roy  Henry,  au  camp  d'Amiens,  avoit 
choisy  pour  son  jour  de  bataille  le  Bay  de  la 
paix,  un  très-beau  et  fort  courcier  et  vieux;  et 
mourut  de  la  fièvre,  par  le  dire  des  plus  experts  ma- 
reschaux,  au  camp  d'Amiens,  ce  qu'on  trouva  es- 
trange. 

Feu  M.  de  Guise  envoya  quérir  en  son  haras 
d'Esclairon  le  hay  Sanson,  qui  servoit  là  d'estalon. 

pour  le  servir  en  la  bataille  de  Dreux,  où  il  le 
servit  très-bien. 

Aux  premières  guerres,  feu  M.  le  Prince  prit 
dans  Mun  vingt-deux  chevaux  qui  servoyent  là 
d'estalons,  pour  s'en  servir  en  ses  guerres  ;  et  les 
départit  aux  uns  et  aux  autres  des  seigneurs  qui 
estoyent  avec  luy,  s'en  estant  réservé  sa  part;  dont 
le  brave  Avaret  eut  un  courcier  que  M.  le  connes- 
table  avoit  donné  au  roy  Henry,  et  l'appelloit-on 
le  Compère.  Tout  vieux  qu'il  estoit,  jamais  n'en  fut 
veu  un  meilleur;  et  son  maistre  le  fît  trouver  en  de 
bons  combats,  qui  luy  servit  très-bien.  Le  capi- 
taine Bourdet  eut  le  Turc,  sur  lequel  le  feu  roy 
Henry  fut  blessé  et  tué,  que  feu  M.  de  Savoye 
luy  avoit  donné  ;  et  l'appelloit-on  le  Malheureux; 
et  s'appelloit  ainsi  quand  il  fut  donné  au  roy,  ce 
qui  fut  un  très-mauvais  présage  pour  le  roy.  Jamais 
ne  fut  si  bon  en  sa  jeunesse  comme  il  fut  en  sa 
vieillesse  :  aussi  son  maistre ,  qui  estoit  un  des 
vaillants  gentilshommes  de  la  France  ,  le  faisoit 
bien  valloir.  Bref,  tout  tant  qu'il  y  en  eut  de  ces 
estalons,  jamais  l'aage  n'empescha  qu'ils  ne  ser- 
vissent bien  à  leurs  maistres,  à  leur  prince  et  à  leur 
cause.  Ainsi  sont  plusieurs  chevaux  vieux  qui  ne 
se  rendent  jamais;  aussi  dit-on  que  jamais  bon 
cheval  ne  devint  rosse. 

De  mesme  sont  plusieurs  dames,  qui  en  leur 
vieillesse  vallent  bien  autant  que  d'autres  en  leur 
jeunesse, ■  et  donnent  bien  autant  de  plaisir,  pour 
avoir  esté  en  leur  temps  très-bien  apprises  et  dres- 

sées;  et  volontiers  telles  leçons  malaisément  s'ou- 
blient; et  ce  qui  est  le  meilleur,  c'est  qu'elles  sont 
fort  libérales  et  larges  à  donner  pour  entretenir 
leurs  chevaliers  et  cavalcadours,  qui  prennent  plus 
d'argent  et  veulent  plus  grand  entretien  pour 
monter  sur  une  vieille  monture  que  sur  une  jeune; 
qui  est  au  contraire  des  escuyers,  qui  n'en  prennent 
tant  des  chevaux  dressez  que  des  jeunes  et  à 
dresser  :  ainsi  la  raison  en  cela  le  veut. 

Une  question  sur  le  sujet  des  dames  aagées  ay- 
je  veu  faire,  à  sçavoir  :  quelle  gloire  plus  grande  y 
a-il  à  debauscher  une  dame  aagée  et  en  jouir,  ou 
une  jeune?  A  aucuns  ay-je  ouy  dire  que  c'est  pour 
la  vieille.  Et  disoyent  que  la  folie  et  la  chaleur  qui 
est  en  la  jeunesse  sont  de  soy  assez  toutes  des- 
bauchées  et  aisées  à  perdre;  mais  la  sagesse  et  la 
froideur  qui  semble  estre  en  la  vieillesse  mal  aisé- 
ment se  peuvent-elles  corrompre;  et  qui  les  cor- 
rompt en  est  en  plus  belle  réputation. 

Aussi  cette  fameuse  courtisanne  Lays  se  vantoit 
et  se  glorifioit  fort  de  quoy  les  philosophes  alloyent 
si  souvent  la  voir  et  apprendre  à  son  eschole,  plus 
que  de  tous  autres  jeunes  gens  et  fols  qui  allassent. 
De  mesme  Flora  se  glorifioit  de  voir  venir  à  sa 
porte  de  grands  sénateurs  romains  plustost  que  des 
jeunes  fols  chevalliers.  Ainsi  me  semble-il  que  c'est 
grand  gloire  de  vaincre  la  sagesse  qui  pourroit  estre 
aux  vieilles  personnes,  pour  le  plaisir  et  contente- 
ment. 

Je  m'en  rapporte  à  ceux  qui  l'ont  expérimenté, 

dont  aucuns  ont  dit  qu'une  monture  dressée  est 
plus  plaisante  qu'une  farouche  et  qui  ne  sçait  pas 
seulement  trotter.  Davantage,  quel  plaisir  et  quel 
plus  grand  aise  peut-on  avoir  en  l'ame,  quand  on 
voit  entrer  dans  une  salle  du  bal,  dans  une  des 
chambres  de  la  reine,  ou  dans  une  église,  ou  autre 
grande  assemblée,  une  dame  aagée  de  grand  qualité 
e  d*alta  guisa,  comme  dit  l'Italien,  et  mesmes  une 
dame  d'honneur  de  la  reine  ou  d'une  princesse,  ou 
une  gouvernante  d'une  fille  d'un  roy,  reine  ou 
grande  princesse,  ou  gouvernante  des  dam^'^s  ou 
filles  de  la  cour,  que  l'on  prend  et  l'on  met  en 
cette  digne  charge  pour  la  tenir  sage?  On  la  verra 
qui  fait  la  mine  de  la  prude,  de  la  chaste,  de  la 
vertueuse,  et  que  tout  le  monde  la  tient  ainsi  pour 
telle,  à  cause  de  son  aage;  et,  quand  on  songe  en 
soy,  et  qu'on  le  dit  à  quelque  sien  fidèle  com- 
pagnon et  confident  :  «  La  voyez-vous  là  en  sa 
façon  grave,  sa  mine  sage  et  desdaigneuse  et  froide, 
qu'on  diroit  qu'elle  ne  feroit  pas  mouvoir  une 
seule  goutte  d'eau  ?  Helas  !  quand  je  la  tiens  cou- 
chée en  son  lict,  il  n'y  a  girouette  au  monde  qui 
se  remue  et  se  revire  si  souvent  et  si  agilement  que 
font  ses  reins  et  ses  fesses.  » 

Quant  à  moy,  je  croy  que  celuy  qui  a  passé  par 
là  et  le  peut  dire,  qu'il  est  tres-content  en  soy. 
Ha!  que  j'en  ay  cogneu  plusieurs  de  ces  dames  en 
ce  monde,  qui  contrefaisoyent  leurs  dames  sages, 
prudes  et  censorienes,  qui  estoyent  tres-debordées 
et  vénériennes   quand   venoyent  là,   et   que  bien 

souvent  on  abattoit  plustost  qu'aucunes  jeunes, 
qui,  par  trop  peu  rusées,  craignent  la  lutte!  Aussi 
dit-on  qu'il  n'y  a  chasse  que  de  vieilles  renardes 
pour  chasser  et  porter  à  manger  à  ses  petits. 

f  Nous  lisons  que  jadis  plusieurs  empereurs 
romains  se  sont  fort  délectez  à  desbaucher  et  re- 
passer ainsi  ces  grandes  dames  d'honneur  et  de  ré- 
putation, autant  pour  le  plaisir  et  contentement, 
comme  certes  il  y  en  a  plus  qu'en  des  inférieures, 
que  pour  la  gloire  et  honneur  qu'ils  s'attribuoyent 
de  les  avoir  debauschées  et  suppeditées  :  ainsi  que 
j'en  ay  cogneu  de  mon  temps  plusieurs  seigneurs, 
princes  et  gentilshommes,  qui  s'en  sont  sentis  tres- 
glorieux  et  tres-contents  dans  leur  ame,  pour  avoir 
fait  de  mesme. 

5  Jules  Caesar  et  Octavie,  son  successeur,  sont 
esté  fort  ardents  à  telles  conquestes,  ainsi  que  j'ay 
dit  cy-devant;  et  après  eux  Calligula,  lequel,  con- 
viant à  ses  festins  les  plus  illustres  dames  romaines 
avec  leurs  maris,  les  contemplant  et  considérant 
fort  fixement,  mesmes  avec  la  main  leur  levoit  la 
face,  si  aucunes  de  honte  la  baissoyent  pour  se 
sentir  dames  d'honneur  et  de  réputation,  ou  bien 
d'autres  qui  voulussent  les  contrefaire,  et  des  fort 
prudes  et  chastes,  comme  certainement  y  en  pou- 
voit  avoir  peu  es  temps  de  ces  empereurs  dissolus, 
mais  il  falloit  faire  la  mine  et  en  estre  quittes  pour 
cela;  autrement  le  jeu  ne  fust  esté  bon,  comme 
j'en  ay  veu  faire  de  mesmes  à  plusieurs  dames. 
Celles  après  qui  plaisoyent  à  ce  monsieur  Tempe- 

reur,  les  prenoit  privement  et  publiquement  prés 
de  leurs  maris,  et,  les  sortans  de  la  salle,  les  menoit 
en  une  chambre,  où  il  en  tiroit  d'elles  son  plaisir 
ainsi  qu'il  luy  plaisoit;  et  puis  les  retournoit  en 
leur  place  se  rasseoir;  et  devant  toute  l'assemblée 
louoit  leurs  beautez  et  singularitez  qui  estoyent 
en  elles  cachées,  les  spécifiant  de  part  en  part;  et 
celles  qui  avojent  quelques  tares,  laideurs  et  def- 
fectuositez,  ne  les  celoit  nullement,  ains  les  des- 
crioit  et  les  declaroit,  sans  rien  déguiser  ny  cacher. 

Néron  fut  aussi  curieux,  qui  pis  est  encor,  de 
voir  sa  mère  morte,  la  contempler  fixement  et  ma- 
nier tous  ses  membres,  louant  les  uns  et  vitupérant 
les  autres. 

J'en  ay  ouy  conter  de  mesme  d'aucuns  grands 
seigneurs  chrestiens,  qui  ont  bien  cette  mesme 
curiosité  envers  leurs  mères  mortes. 

J  Ce  n'estoit  pas  tout  de  ce  Calligula  :  car  il 
racontoit  leurs  mouvemens,  leurs  façons  lubriques, 
leurs  maniemens  et  leurs  airs  qu'elles  observoyent 
en  leur  manège,  et  surtout  de  celles  qui  avoyent 
esté  sages  et  modestes,  ou  qui  les  contrefaisoyent 
ainsi  à  table  :  car,  si  à  la  couche  elles  en  vouloyent 
faire  de  mesme,  ne  faut  point  douter  si  le  cruel 
ne  les  menassoit  de  mort  si  elles  ne  faisoyent  tout 
ce  qu'il  vouloit  pour  le  contenter,  et  crainte  de 
mourir;  et  puis  après  les  scandalisoit  ainsi  qu'il 
luy  plaisoit,  aux  despens  et  risée  commune  de  ces 
pauvres  dames,  qui,  pensans  estre  tenues  fort 
chastes  et  sages,  comme  il  y  en  pouvoit  avoir,  ou 

faire  des  hypocrites  et  contrefaire  les  donne  da 
berij  estoyent  tout  à  trac  divulguées  et  réputées 
bonnes  vesses  et  ribaudes;  ce  qui  n'estoit  pas  mal 
employé  de  les  descouvrir  pour  telles  qu'elles  ne 
vouloyent  qu'on  les  cogneust.  Et  qui  estoit  le 
meilleur,  c'estoyent,  comme  j'ay  dit,  toutes  grandes 
dames,  comme  femmes  de  consuls,  dictateurs,  prê- 
teurs, questeurs,  sénateurs,  censeurs,  chevalliers, 
et  d'autres  de  très-grands  estats  et  dignitez  ;  ainsi 
que  nous  pouvons  dire  aujourd'huy  en  nosîre 
chrestienté  les  reines,  qui  se  peuvent  comparer  aux 
femmes  des  consuls,  puisqu'ils  commandoient  à 
tout  le  monde;  les  princesses  grandes  et  moyennes, 
les  duchesses  grandes  et  petites,  les  marquises  et 
marquisotes,  les  comtesses  et  contines,  les  baron- 
nesses  et  chevalleresses,  et  autres  dames  de  grand 
rang  et  riche  estoffe  :  sur  quoy  il  ne  faut  douter 
que,  si  plusieurs  empereurs  et  rois  en  pouvoyent 
faire  de  mesme  envers  telles  grandes  dames,  comme 
cet  empereur  Calligula,  ne  le  fissent;  mais  ils  sont 
chrestiens,  qui  ont  la  crainte  de  Dieu  devant  les 
yeux,  ses  saints  commandements,  leur  conscience, 
leur  honneur,  le  diffame  des  hommes,  et  leurs 
maris,  car  la  tyrannie  seroit  insupportable  à  des 
cœurs  généreux.  En  quoy  certes  les  rois  chrestiens 
sont  fort  à  estimer  et  louer,  de  gaigner  l'amour 
des  belles  dames  plus  par  douceur  et  amitié  que 
par  force  et  rigueur;  et  la  conqueste  en  est  beau- 
coup plus  belle. 

5  J'ay  ouy  parler  de  deux  grands  princes  qui  se 

sont  fort  pleus  à  descouvrir  ainsi  les  beautez,  gen- 
tillesses et  singularitez  de  leurs  dames,  aussi  leurs 
defformitez,  tares  et  deffauts,  ensemble  leurs  ma- 
nèges, mouvemens  et  lascivetez,  non  en  public 
pourtant,  comme  Calligula,  mais  en  privé,  avec 
leurs  grands  amis  particuliers.  Et  voilà  le  gentil 
corps  de  ces  pauvres  dames  bien  employé.  Pensant 
bien  faire  et  se  jouer  pour  complaire  à  leurs 
amants,  sont  descriées  et  brocardées. 

Or,  afin  de  reprendre  encor  nostre  compa- 
raison, tout  ainsi  que  l'on  void  de  beaux  édifices 
bastis  sur  meilleurs  fondements  et  de  meilleures 
pierres  et  matière  les  uns  plus  que  les  autres,  et, 
pour  ce,  durer  plus  longuement  en  leur  beauté  et 
gloire,  aussi  y  a-il  des  corps  de  dames  si  bien 
complexionnez  et  composez,  et  empraints  en 
beautez,  qu'on  void  volontiers  le  temps  n'y  gaigner 
tant  comme  sur  d'autres,  ny  les  miner  aucunement. 

5  II  se  lit  qu'Artaxercez,  entre  toutes  ses  femmes 
qu'il  eut,  celle  qu'il  ayma  le  plus  fut  Astazia,  qui 
estoit  fort  aagée,  et  toutesfois  très-belle,  qui  avoit 
esté  putain  de  son  feu  frère  Daire.  Son  fils  en  de- 
vint si  fort  amoureux,  tant  elle  estoit  belle  nonob- 
stant Taage,  qu'il  la  demanda  à  son  père  en  par- 
tage, aussi  bien  que  la  part  du  royaume.  Le  père, 
par  jalousie  qu'il  en  eut,  et  qu'il  participast  avec 
luy  de  ce  bon  boucon,  la  fit  prestresse  du  Soleil, 
d'autant  qu'en  Perse  celles  qui  ont  tel  estât  se 
vouent  du  tout  à  la  chasteté. 

5  Nous  lisons  dans  VHistoire  de  Naples  que  La- 

dislaus,  Hongre  et  roy  de  Naples,  assiégea  dans 
Tarente  la  duchesse  Marie,  femme  de  feu  Ram- 
mondelo  de  Balzo,  et,  après  plusieurs  assauts  et 
faits  d'armes,  la  prit  par  composition  avec  ses 
enfants,  et  l'espousa,  bien  qu'elle  fust  aagée,  mais 
très-belle,  et  l'ammena  avec  soy  à  Naples;  et  fut 
appelée  la  reine  Marie,  fort  aymée  de  luy  et 
chérie. 

*  J'ay  veu  madame  la  duchesse  de  Valentinois, 
en  l'aage  de  soixante-dix  ans,  aussi  belle  de  face, 
aussi  fraische  et  aussi  aymable  comme  en  l'aage  de 
trente  ans  :  aussi  fut-elle  fort  aymée  et  servie  d'un 
des  grands  rois  et  valeureux  du  monde.  Je  le  peux 
dire  franchement,  sans  faire  tort  à  la  beauté  de 
cette  dame  :  car  toute  dame  aymée  d'un  grand 
roy,  c'est  signe  que  perfection  abonde  et  habite 
en  elle  qui  la  fait  aymer;  aussi  la  beauté  donnée 
des  cieux  ne  doit  estre  espargnée  aux  demy-dieux. 

Je  vis  cette  dame,  six  mois  avant  qu'elle  mourust, 
si  belle  encor  que  je  ne  sçache  cœur  de  rocher  qui 
ne  s'en  fust  esmeu,  encore  qu'auparavant  elle  s'es- 
toit  rompue  une  jambe  sur  le  pavé  d'Orléans,  allant 
et  se  tenant  à -cheval  aussi  dextrement  et  disposte- 
ment  comme  elle  avoit  fait  jamais;  mais  le  cheval 
tomba  et  glissa  sous  elle;  et,  pour  telle  rupture  et 
maux  et  douleurs  qu'elle  endura,  il  eust  semblé 
que  sa  belle  face  s'en  fust  changée;  mais  rien 
moins  que  cela,  car  sa  beauté,  sa  grâce,  sa  ma- 
jesté, sa  belle  apparence,  estoyent  toutes  pareille* 
qu'elle  avoit  tousjours  eu.  Et  surtout  elle  avoit  une 

tres-grande  blancheur,  et  sans  se  farder  aucune- 
ment; mais  on  dit  bien  que  tous  les  matins  elle 
usoit  de  quelques  bouillons  composez  d'or  potable 
et  autres  drogues,  que  je  ne  sçay  pas  comme  les 
bons  médecins  et  subtils  apoticaires.  Je  croy  que 
si  cette  dame  eust  encor  vescu  cent  ans,  qu'elle 
n'eust  jamais  vieilly,  fust  du  visage,  tant  il  estoit 
bien  composé,  fust  du  corps,  caché  et  couvert, 
tant  il  estoit  de  bonne  trempe  et  belle  habitude. 
C'est  dommage  que  la  terre  couvre  ces  beaux 
corps! 

J'ay  veu  madame  la  marquise  de  Rothelin,  mère 
à  madame  la  douairière  princesse  de  Condé  et  de 
feu  M.  de  Longueville,  nullement  ofîencée  en  sa 
beauté  ny  du  temps  ny  de  l'aage  ,  et  s'y  entre- 
tenir en  aussi  belle  fleur  qu'en  la  première,  fors 
que  le  visage  luy  rougissoit  un  peu  sur  la  fin;  mais 
pourtant  ses  beaux  yeux  qui  estoyent  des  nom- 
pareils  du  monde,  dont  madame  sa  fille  en  a 
hérité,  ne  changèrent  oncques,  et  aussi  prests  à 
blesser  que  jamais. 

J'ay  veu  madame  de  La  Bourdesiere,  depuis  en 
secondes  nopces  mareschale  d'Aumont,  aussi  belle 
sur  ses  vieux  jours  que  l'on  eust  dit  qu'elle  estoit 
en  ses  plus  jeunes  ans;  si  bien  que  ses  cinq  filles, 
qui  ont  esté  des  belles,  ne  l'effaçoient  en  rien.  Et 
volontiers,  si  le  choix  fust  esté  à  faire,  eust-on 
laissé  les  filles  pour  prendre  la  mère;  et  si  avoit  eu 
plusieurs  enfans.  Aussi  estoit-ce  la  dame  qui  se 
contregardoit  le  mieux,   car    elle  estoit  ennemie 

mortelle  du  seiain  et  de  la  lune,  et  les  fuyoit  le 
plus  qu'elle  pouvoit;  le  fard  commun,  pratiqué  de 
plusieurs  dames,  luy  estoit  incogneu. 

J'aj  veu,  qui  est  bien  plus,  madame  de  Mareuil, 
mère  de  madame  la  marquise  de  Mezieres  et  grand- 
mere  de  la  Princesse-Dauphin,  en  l'aage  de  cent 
ans,  auquel  elle  mourut,  aussi  belle,  aussi  droite, 
aussi  fraische,  aussi  disposte,  saine  et  belle,  qu'en 
l'aage  de  cinquante  ans  :  ç'avoit  esté  une  très- 
belle  femme  en  sa  jeune  saison. 

Sa  fille,  madame  ladite  marquise,  avoit  esté  telle, 
et  mourut  ainsi,  mais  non  si  aagée  de  vingt  ans,  et 
la  taille  luy  appetissa  un  peu.  Elle  estoit  tante  de 
madame  de  Bourdeille,  femme  à  mon  frère  aisné, 
qui  luy  portoit  pareille  vertu  :  car,  encor  qu'elle 
eust  passé  cinquante-trois  ans  et  ait  eu  quatorze 
enfans,  on  diroit,  comme  ceux  qui  la  voyent  sont 
de  meilleur  jugement  que  moy  et  l'asseurent,  que 
ces  quatre  filles  qu'elle  a  auprès  d'elle  se  mon- 
strent  ses  sœurs  :  aussi  void-on  souvent  plusieurs 
fruicts  d'hyver,  et  de  la  dernière  saison,  se  paran- 
gonner  à  ceux  d'esté,  et  se  garder,  et  estre  aussi 
beaux  et  savoureux,  voire  plus. 

Madame  l'admiralle  de  Brion,  et  sa  fille,  madame 
de  Barbezieux,  ont  esté  aussi  très-belles  en  vieillesse. 
L'on  me  dit  dernièrement  que  la  belle  Paule,  de 
Thoulouze,  tant  renommée  de  jadis,  est  aussi  belle 
que  jamais,  bien  qu'elle  ait  quatre-vingts  ans;  et 
n'y  trouve-on  rien  changé,  ny  en  sa  haute  taille 
ny  en  son  beau  visage. 

Brantôme,  II.  17 

J'ay  veu  madame  la  présidente  Conte,  de  Bour- 
deaux,  tout  de  mesme  et  en  pareil  aage,  et  tres- 
aimable  et  désirable  ;  aussi  avoit-elle  beaucoup  de 
perfections.  J'en  nommerois  tant  d'autres,  mais  je 
n'en  pourrois  faire  la  fin. 

5  Un  jeune  cavallier  espagnol  parlant  d'amour 
à  une  dame  aagée,  mais  pourtant  encor  belle,  elle 
luy  respondit  :  A  mis  complétas  desta  manera  me 
habla  V.  M.  ?  «  Comment  à  mes  compiles  me 
parlez-vous  ainsi?  »  Voulant  signifier  par  les  com- 
piles son  aage  et  déclin  de  son  beau  jour,  et  l'ap- 
proche de  sa  nuict.  Le  cavallier  luy  respondit  : 
Sus  complétas  valen  mas,  y  son  mas  graciosas  que 
las  horas  de  prima  de  qualquier  otra  dama.  «  Vos 
compiles  vallent  plus,  et  sont  plus  belles  et  gra- 
cieuses que  les  heures  de  prime  de  quelque  autre 
dame  qui  soit.  »  Cette  allusion  est  gentille. 

Un  autre  parlant  de  mesme  d'amour  à  une  dame 
aagée,  et  l'autre  luy  remonstrant  sa  beauté  flestrie, 
qui  pourtant  ne  l'estoit  trop,  il  luy  respondit  :  A 
las  visperas  se  conoce  la  fîesta  :  «.  A  vespres  la  feste 
se  connoist.  » 

On  void  encore  aujourd'huy  madame  de  Ne- 
mours, jadis  en  son  avril  la  beauté  du  monde,  faire 
affront  au  temps,  encor  qu'il  efface  tout.  Je  la 
puis  dire  telle,  et  ceux  qui  l'ont  veue  avec  moy, 
que  c'a  esté  la  plus  belle  femme,  en  ses  jours  ver- 
doyans,  de  la  chrestienté.  Je  la  vis  un  jour  danser, 
comme  j'ay  dit  ailleurs,  avec  la  reine  d'Escosse, 
elles   deux  toutes  seules  ensemble  et  sans  autres 

dames  de  compagnie,  et  ce  par  caprice,  que  tous 
ceux  et  celles  qui  les  advisoient  danser  ne  sceurent 
juger  qui  l'emportoit  en  beauté;  et  eut-on  dit,  ce 
dit  quelqu'un,  que  c'estoyent  les  deux  soleils  as- 
semblez qu'on  lit  dans  Pline  avoir  apparu  autres- 
fois  pour  faire  esbahir  le  monde.  Madame  de  Ne- 
mours, pour  lors  madame  de  Guise,  monstroit  la 
taille  plus  riche;  et,  s'il  m'est  loisible  ainsi  le  dire 
sans  offenser  la  reine  d'Escosse,  elle  avoit  la  ma- 
jesté plus  grave  et  apparente,  encor  qu'elle  ne 
fust  reine  comme  l'autre;  mais  elle  estoit  petite- 
fille  de  ce  grand  roy  père  du  peuple,  auquel  elle 
ressembloit  en  beaucoup  de  traits  de  visage,  comme 
je  l'ay  veu  pourtrait  dans  le  cabinet  de  la  reine  de 
Navarre,  qui  monstroit  bien  en  tout  quel  rcy  il 
estoit. 

Je  pense  avoir  esté  le  premier  qui  l'ay  appellée 
du  nom  de  petite-fille  du  roy  père  du  peuple  ;  et 
ce  fut  à  Lion  quand  le  roy  tourna  de  Pologne  ; 
et  bien  souvent  l'y  appellois-je  :  aussi  me  faisoit- 
elle  cet  honneur  de  le  trouver  bon,  et  l'aymer  de 
moy.  Elle  estoit  certes  vraye  petite-fille  de  ce 
grand  roy,  et  surtout  en  bonté  et  beauté  :  car  elle 
a  esté  très-bonne  ;  et  peu  ou  nul  se  trouve  à  qui 
elle  ait  fait  mal  ny  desplaisir,  et  si  en  a  eu  de 
grands  moyens  du  temps  de  sa  faveur,  c'est-à-dire 
de  celle  de  feu  M.  de  Guise,  son  mary,  qui  a  eu 
grand  crédit  en  France.  Ce  sont  doncq  deux  très- 
grandes  perfections  qui  ont  esté  en  cette  dame, 
que  bonté  et   beauté,  et   que   toutes  deux  elle  a 

tres-bien  entretenu  jusques  icy,  et  pour  lesquelles 
elle  a  espousé  deux  honnestes  marys,  et  deux  que 
peu  ou  point  en  eust-on  trouvé  de  pareils;  et,  s'il 
s'en  trouvoit  encor  un  pareil  et  digne  d'elle,  et 
qu'elle  le  voulust  pour  le  tiers,  elle  le  pourroit 
encor  user,  tant  elle  est  encor  belle.  Aussi  qu'en 
Italie  l'on  tient  les  dames  ferraroises  pour  de  bons 
et  friands  morceaux,  dont  est  venu  le  proverbe, 
pota  ferraresa,  comme  l'on  dit  cazzo  mantuano. 

Sur  quoy,  un  grand  seigneur  de  ce  païs  là  pour- 
chassant une  fois  une  belle  et  grand  princesse  de 
nostre  France,  ainsi  qu'on  le  louoit  à  la  cour  de 
ses  belles  vertus,  valleurs  et  perfections  pour  la 
mériter,  il  y  eut  feu  M.  Dau,  capitaine  des  gardes 
escossoises,  qui  rencontra  mieux  que  tous  en  di- 
sant :  ((  Vous  oubliez  le  meilleur,  cazzo  man- 
tuano. )) 

J'ay  ouy  dire  un  pareil  mot  une  fois,  c'est  que 
le  duc  de  Mantoue,  qu'on  appelloit  le  Gobin, 
parce  qu'il  estoit  fort  bossu,  jvoulant  espouser  la 
sœur  de  l'empereur  Maximilian,  il  fut  dit  à  elle 
qu'il  estoit  ainsi  fort  bossu.  Elle  respondit,  dit-on  : 
Non  importa  purche  la  campana  habbia  qualche 
diffetto,  ma  ch'  cl  sonaglio  sia  buono ;  voulant  en- 
tendre le  cazzo  mantuan[o'].  D'autres  disent  qu'elle 
ne  profera  le  mot,  car  elle  estoit  trop  sage  et  bien 
apprise;  mais  d'autres  le  dirent-pour  elle. 

Pour  tourner  encore  à  cette  princesse  ferraroise, 
je  la  vis,  aux  nopces  de  feu  M.  de  Joyeuse,  parestre 
vestue  d'une  mante  à  la  mode  d'Italie  et  retrous- 

sée  à  demy  sur  le  bras  à  la  mode  sienoise;  mais  il 
n'y  eut  point  encor  de  dame  qui  l'effaçast,  et  n'y 
eut  aucun  qui  ne  dist  :  «  Cette  belle  princesse  ne 
se  peut  rendre  encor,  tant  elle  est  belle.  Et  est 
bien  aisé  à  juger  que  ce  beau  visage  couvre  et 
cache  d'autres  grandes  beautez  et  parties  en  elle 
que  nous  ne  voyons  point;  tout  ainsi  qu'à  voir  le 
beau  et  superbe  front  d'un  beau  bastiment,  il  est 
aisé  à  juger  qu'au  dedans  il  y  a  de  belles  chambres, 
antichambres  et  garderobbes,  beaux  recoins  et 
cabinets.  »  En  tant  de  lieux  encor  a-elle  fait  pa- 
roistre  sa  beauté  depuis  peu ,  et  en  son  arrière- 
saison,  et  mesme  en  Espagne  aux  nopces  de  M.  et 
madame  de  Savoye,  que  l'admiration  d'elle  et  de 
sa  beauté,  et  de  ses  vertus,  y  en  demeura  gravée 
pour  tout  jamais.  Si  les  aisles  de  ma  plume  estoyent 
assez  fortes  et  amples  pour  la  porter  dedans  le  ciel, 
je  le  ferois  ;  mais  elles  sont  trop  foibles;  si  en  par- 
leray-je  encore  ailleurs.  Tant  y  a  que  c'a  esté  une 
très-belle  femme  en  son  printemps,  son  esté  et 
son  automne,  et  son  hyver  encore,  quoyqu'elle 
ait  eu  grande  quantité  d'ennuis  et  d'enfans. 

Qui  pis  est,  les  Italiens,  mesprisans  une  femme 
qui  a  eu  plusieurs  enfans,  l'appellent  scrofa,  qui  est 
à  dire  une  truye;  mais  celles  qui  en  produisent  de 
beaux,  braves  et  généreux,  comme  cette  princesse 
a  fait,  sont  à  louer,  et  sont  indignes  de  ce  nom, 
mais  de  celuy  de  benistes  de  Dieu. 

Je  puis  faire  cette  exclamation  :  Quelle  mon- 
daine et  merveilleuse  inconstance,    que    la  chose 

qui  est  la  plus  légère  et  inconstante,  au  temps  fait 
la  résistance,  qu'est  la  belle  femme!  Ce  n'est  pas 
moy  qui  le  dis;  j'en  serois  bien  marry,  car  j'es- 
time fort  la  constance  d'aucunes  femmes,  et  toutes 
ne  sont  inconstantes  :  c'est  d'un  autre  de  qui  je 
tiens  cette  exclamation.  J'alleguerois  encore  vo- 
lontiers des  dames  estrangeres,  aussi  bien  que  de 
nos  françoises,  belles  en  leur  automne  et  hyver; 
mais  pour  ce  coup  je  ne  mettray  en  ce  rang  que 
deux. 

L'une,  la  reine  Elisabeth  d'Angleterre  qui  règne 
aujourd'huy,  qu'on  m'a  dit  estre  encor  aussi  belle 
que  jamais.  Que  si  elle  est  telle,  je  la  tiens  pour 
une  très-belle  princesse  :  car  je  l'ay  veue  en  son 
esté  et  en  son  automne.  Quant  à  son  hyver,  elle  y 
approche  fort,  si  elle  n'y  est  :  car  il  y  a  long-temps 
que  ne  l'ay  veue.  La  première  fois  que  je  la  vis,  je 
sçay  l'aage  qu'on  luy  donnoit  alors.  Je  croy  que 
ce  qui  l'a  maintenue  si  longtemps  en  sa  beauté, 
c'est  qu'elle  n'a  jamais  esté  mariée,  ny  a  supporté 
le  faix  de  mariage  qui  est  fort  onéreux,  et  mesmes 
quand  l'on  porte  plusieurs  enfants.  Cette  reine  est 
à  louer  en  toutes  sortes  de  louanges,  n'estoit  la 
mort  de  cette  brave,  belle  et  rare  reine  d'Escosse, 
qui  a  fort  souillé  ses  vertus. 

L'autre  princesse  et  dame  estrangere  est  ma- 
dame la  marquise  de  Gouast,  donne  Marie  d'Ar- 
ragon,  laquelle  j'ay  veue  une  très-belle  dame  sur 
sa  dernière  saison;  et  je  vous  le  vois  dire  par  un 
discours  que  j'abbregeray  le  plus  que  je  pourray. 

Lorsque  le  roy  Henry  mourut,  un  mois  après 
mourut  le  pape  Paul  IV,  Caraffe,  et  pour  [l'élec- 
tion d'un  nouveau  fallut  que  tous  les  cardinaux 
s'assemblassent.  Entr'autres  partit  de  France  le 
cardinal  de  Guise;  et  alla  à  Rome  par  mer  avec 
les  galères  du  roy,  desquelles  estoit  gênerai  M.  le 
grand  prieur  de  France,  frère  dudit  cardinal,  le- 
quel, comme  bon  frère,  le  conduisit  avec  seize 
galleres.  Et  firent  si  bonne  diligence  et  avec  si  bon 
vent  en  poupe  qu'ils  arrivèrent  en  deux  jours  et 
deux  nuicts  à  Civita-Vecchia,  et  de  là  à  Rome,  où 
estant,  M.  le  grand  prieur,  voyant  qu'on  n'estoit 
pas  encor  prest  de  faire  nouvelle  élection  (comme 
de  vray  elle  demeura  trois  mois  à  faire),  et  par 
conséquent  de  retourner  son  frère,  et  que  ses  gal- 
leres ne  faisoyent  rien  au  port,  il  s'advisa  d'aller 
jusques  à  Naples  voir  la  ville  et  y  passer  son  temps. 

A  son  arrivée  donc,  le  vice-roy,  qui  estoit  lors 
le  duc  d'Alcala,  le  receut  comme  si  ce  fust  esté  un 
roy.  Mais  avant  que  d'y  arriver  salua  la  ville  d'une 
fort  belle  salve  qui  dura  longtemps;  et  la  mesme 
luy  fut  rendue  de  la  ville  et  des  chasteaux,  qu'on 
eust  dit  que  le  ciel  tonnoit  estrangement  durant 
cette  salve.  Et,  tenant  ses  galleres  en  bataille  et 
en  joly,  et  assez  loin,  il  envoya  dans  un  esquif 
M.  de  l'Estrange,  de  Languedoc,  fort  habille  et 
honneste  gentilhomme,  qui  parloit  fort  bien,  vers 
le  vice-roy,  pour  ne  luy  donner  l'allarme,  et  luy 
demander  permission,  encore  que  nous  fussions  en 
bonne  paix,  mais  pourtant  nous  ne  venions  que  de 

frais  de  la  guerre,  d'entrer  dans  le  port,  pour  voir 
la  ville  et  visiter  les  sepulchres  de  ses  prédécesseurs 
qui  estoyent  là  enterrez,  et  leur  jetter  de  l'eau  be- 
niste  et  prier  Dieu  sur  eux. 

Le  vice-roj  l'accorda  très-librement.  M.  le 
grand  prieur  donc  s'avança  et  recommença  la  salve 
aussi  belle  et  furieuse  que  devant,  tant  des  canons 
de  courcie  des  seize  galleres  que  des  autres  pièces 
et  d'arquebusades,  tellement  que  tout  estoit  en 
feu;  et  puis  entra  dans  le  môle  fort  superbement, 
avec  plus  d'estendarts,  de  banderoUes,  de  flambans 
de  taffetas  cramoisy,  et  la  sienne  de  damas,  et  tous 
les  forçats  vestus  de  velours  cramoisy,  et  les  sol- 
dats de  sa  garde  de  mesme,  avec  mandilles  cou- 
vertes de  passement  d'argent,  desquels  estoit  ca- 
pitaine le  capitaine  Geoffroy,  Provençal,  brave  et 
vaillant  capitaine,  et  bien  que  l'on  trouvast  nos  gal- 
leres françoises  très-belles,  lestes  et  bien  espal- 
verades,  et  surtout  la  Kealle,  à  laquelle  n'y  avoit 
rien  à  redire  :  car  ce  prince  estoit  en  tout  tres-ma- 
gnifîque  et  libéral. 

Estant  donc  entré  dans  le  mole  en  un  si  bel  ar- 
roy,  il  prit  terre  et  tous  nous  autres  avec  luy,  où 
le  vice-roy  avoit  commandé  de  tenir  prests  des 
chevaux  et  des  coches  pour  nous  recueillir  et  con- 
duire en  la  ville;  comme  de  vray  nous  y  trou- 
vasmes  cent  chevaux,  coursiers,  genêts,  chevaux 
d'Espagne,  barbes  et  autres,  les  uns  plus  beaux 
que  les  autres,  avec  des  housses  de  velours  toutes 
en  broderie,  les  unes  d'or  et  les  autres  d'argent. 

Qui  vouloit  monter  à  cheval  montoit,  qui  en  coche 
montoit,  car  il  y  en  avoit  une  vingtaine  des  plus 
belles  et  riches  et  des  mieux  attelées,  et  traisnées 
par  des  coursiers  les  plus  beaux  qu'on  eust  sceu 
voir.  Là  se  trouvèrent  aussi  force  grands  princes 
et  seigneurs,  tant  du  Règne  qu'Espagnols,  qui  re- 
ceurent  M.  le  grand  prieur,  de  la  part  du  vice- 
roy,  tres-honnorablement.  Il  monta  sur  un  cheval 
d'Espagne,  le  plus  beau  que  j'aye  veu  il  y  a  long- 
temps, que  depuis  le  vice-roy  luy  donna;  et  se 
manioit  très-bien,  et  faisoit  de  très-belles  cour- 
bettes, ainsi  qu'on  parloit  de  ce  temps.  Luy,  qui 
estoit  un  tres-bon  homme  de  cheval,  et  aussi  bon 
que  de  mer,  il  le  fit  très-beau  voir  là-dessus;  et  il 
le  faisoit  très-bien  valloir  et  aller,  et  de  fort  bonne 
grâce,  car  il  estoit  l'un  des  beaux  princes  qui  fust 
de  ce  temps  là,  et  des  plus  agréables,  des  plus  ac- 
complis, et  de  fort  haute  et  belle  taille  et  bien  dé- 
nouée; ce  qui  n'advient  guieres  à  ces  grands 
hommes.  Ainsi  il  fut  conduit  par  tous  ces  seigneurs 
et  tant  d'autres  gentilshommes  chez  le  vice-roy, 
lequel  l'attendoit,  et  luy  fit  tous  les  honneurs  du 
monde,  et  logea  en  son  palais,  et  le  festoya  fort 
sumptueusement,  et  luy  et  sa  troupe  :  il  le  pou- 
voit  bien  faire,  car  il  luy  gaigna  vingt  mille  escus 
à  ce  voyage.  Nous  pouvions  bien  estre  avec  luy 
deux  cens  gentilshommes,  que  capitaines  des  gal- 
leres  et  autres  ;  nous  fusmes  logez  chez  la  pluspart 
des  grands  seigneurs  de  la  ville,  et  tres-magnifi- 
quement. 

i8 

Dés  le  matin,  sortans  de  nos  chambres,  nous 
rencontrions  des  estafïiers  si  bien  créez  qui  se  ve- 
noyent  présenter  aussitost  et  demander  ce  que  nous 
voulions  faire  et  où  voulions  aller  et  pourmener. 
Et,  si  voulions  chevaux  ou  coches,  soudain,  aussi- 
tost notre  volonté  dite  aussitost  accomplie.  Et  al- 
louent quérir  les  montures  que  voulions,  si  belles, 
si  riches  et  si  superbes,  qu'un  roy  s'en  fust  con- 
tenté; et  puis  accommencions  et  accomplissions 
nostre  journée  ainsi  qu'il  plaisoit  à  chacun.  Enfin 
nous  n'estions  guieres  gastez  d'avoir  faute  de  plai- 
sirs et  délices  en  cette  ville  :  ne  faut  dire  qu'il  n'y 
en  eust,  car  je  n'ay  jamais  veu  ville  qui  en  fust 
plus  remplie  en  toute  sorte;  il  n'y  manque  que  la 
familière,  libre  et  franche  conversation  d'avec  les 
dames  d'honneur  et  réputation,  car  d'autres  il  y 
en  a  assez.  A  quoy  pour  ce  coup  sceut  très-bien 
remédier  madame  la  marquise  del  Gouast,  pour 
l'amour  de  laquelle  ce  discours  se  fait  :  car,  toute 
courtoise  et  plene  de  toute  honnesteté,  et  pour  la 
grandeur  de  sa  maison,  ayant  ouy  renommer  M.  le 
grand  prieur  des  perfections  qui  estoyent  en  luy, 
et  l'ayant  veu  passer  par  la  ville  à  cheval  et  reco- 
gneu,  comme  de  grand  à  grand  cela  est  deu  com- 
munément, elle,  qui  estoit  toute  grande  en  tout, 
l'envoya  visiter  un  jour  par  un  gentilhomme  fort  hon- 
neste  et  bien  créé,  et  luy  manda  que,  si  son  sexe 
et  la  coutume  du  païs  luy  eussent  permis  de  le  vi- 
siter, volontiers  elle  y  fust  venue  fort  librement 
pour  luy  offrir  sa  puissance,  comme  avoyent  fait 

tous  les  grands  seigneurs  du  ro_yaume;  mais  le  pria 
de  prendre  ses  excuses  en  gré,  en  luy  offrant  et 
ses  maisons,  et  ses  chasteaux,  et  sa  puissance. 

M.  le  grand  prieur,  qui  estoit  la  mesme  cour- 
toisie, la  remercia  fort,  comme  il  devoit,  et  luy 
manda  qu'il  luy  iroit  baiser  les  mains  incontinent 
après  disner;  à  quoy  il  ne  faillit  avec  sa  suitte  de 
tous  nous  autres  qui  estions  avec  luy.  Nous  trou- 
vasmes  la  marquise  dans  sa  salle  avec  ses  deux 
filles,  done  Antonine,  et  l'autre  done  Hieronime 
ou  done  Joanne,  je  ne  sçaurois  bien  le  dire,  car  il 
ne  m'en  souvient  plus,  avec  force  belles  dames  et 
damoiselles,  tant  bien  en  point  et  de  si  belle  et 
bonne  grâce  que,  horsmis  nos  cours  de  France  et 
d'Espagne,  volontiers  ailleurs  n'ay-je  point  veu 
plus  belle  troupe  de  dames. 

Madame  la  marquise  salua  à  la  françoise  et  ré- 
cent M.  le  grand  prieur  avec  un  très-grand  hon- 
neur; et  luy  en  fit  de  mesmes,  encor  plus  humble, 
con  mas  gran  sossiego^  comme  dit  l'Espagnol.  Leurs 
devis  furent  pour  ce  coup  de  propos  communs. 
Aucuns  de  nous  autres,  qui  sçavions  parler  italien 
et  espagnol,  accostâmes  les  autres  dames,  que  nous 
trouvasmes  fort  honnestes  et  gallantes,  et  de  fort 
bon  entretien. 

Au  départir,  madame  la  marquise,  ayant  sceu  de 
M.  le  grand  prieur  le  séjour  d'un  quinze  jours 
qu'il  vouloit  faire  là,  luy  dit  :  «  Monsieur,  quand 
vous  ne  sçaurez  que  faire  et  qu'aurez  faute  de 
passe-temps,  lorsqu'il  vous  plaira  venir  céans  vous 

me  ferez  beaucoup  d'honneur,  et  y  serez  le  très- 
bien  venu  comme  en  la  maison  de  madame  vostre 
mère;  vous  priant  de  disposer  de  cette-cy  de 
mesme  et  ainsi  que  la  sienne,  et  y  faire  ny  plus 
ny  moins.  J'ay  ce  bonheur  d'estre  aymée  et  visitée 
d'honnestes  et  belles  dames  de  ce  royaume  et  de 
cette  ville,  autant  que  dame  qui  soit;  et,  d'autant 
que  vostre  jeunesse  et  vertu  porte  que  vous  aymez 
la  conversation  des  honnestes  dames,  je  les  prieray 
de  se  rendre  icy  plus  souvent  que  de  coustume, 
pour  vous  tenir  compagnie  et  à  toute  cette  belle 
noblesse  qui  est  avec  vous.  Voilà  mes  deux  filles 
auxquelles  je  commanderay,  encores  qu'elles  ne 
soyent  si  accomplies  qu'on  diroit  bien,  de  vous 
tenir  compagnie  à  la  françoise,  comme  de  rire, 
danser,  jouer,  causer  librement,  modestement  et 
honnestement,  comme  vous  faites  à  la  cour  de 
France,  à  quoy  je  m'offrirois  volontiers;  mais  il 
fascheroit  fort  à  un  prince  jeune,  beau  et  honneste 
comme  vous  estes  d'entretenir  une  vieille  suran- 
née, fascheuse  et  peu  aymable  comme  moy  :  car 
volontiers  jeunesse  et  vieillesse  ne  s'accordent 
guieres  bien  ensemble.  » 

M.  le  grand  prieur  luy  releva  aussitost  ces  mots, 
en  luy  faisant  entendre  que  la  vieillesse  n'avoit  rien 
gaigné  sur  elle,  et  que  malaisément  il  ne  passeroit 
pas  celuy-là,  et  que  son  autonne  surpassoit  tous 
les  printemps  et  estez  qui  estoyent  en  cette  salle; 
comme,  de  vray,  elle  se  monstroit  encor  une  très- 
belle  dame  et  fort  aymable,   voire  plus   que  ses 

deux  filles,  toutes  belles  et  jeunes  qu'elles  estoyent; 
si  avoit-elle  bien  alors  prés  de  soixante  bonnes 
années.  Ces  deux  petits  mots  que  M.  le  grand 
prieur  donna  à  madame  la  marquise  luy  pleurent 
fort,  selon  que  nous  pusmes  cognoistre  à  son  vi- 
sage riant,  à  sa  parole  et  à  sa  façon. 

Nous  partismes  de  là  extresmement  bien  édifiez 
de  cette  belle  dame,  et  surtout  M.  le  grand  prieur, 
qui  en  fut  aussitost  espris,  ainsi  qu'il  nous  le  dit. 
Il  ne  faut  donc  douter  si  cette  belle  dame  et  hon- 
neste,  et  sa  belle  troupe  de  dames  convia  M.  le 
grand  prieur  tous  les  jours  d'aller  à  son  logis  :  car 
si  on  n'y  alloit  l'aprés-disnée  on  y  alloit  le  soir. 
M.  le  grand  prieur  prit  pour  sa  maistresse  sa  fille 
aisnée,  encor  qu'il  aymast  mieux  la  mère;  mais  ce 
fut  per  adombrar  la  cosa. 

Il  se  fit  force  couremens  de  bague,  où  M.  le 
grand  prieur  emporta  le  prix^  force  ballets  et 
danses.  Bref,  cette  belle  compagnie  fut  cause  que, 
luy  ne  pensant  séjourner  que  quinze  jours,  nous  y 
fusmes  pour  nos  six  sepmaines,  sans  nous  y  fascher 
nullement,  car  nous  y  avions  nous  autres  aussi  bien 
fait  des  maistresses  comme  nostre  gênerai.  Encore 
y  eussions-nous  demeuré  davantage,  sans  qu'un 
courrier  vint  du  roy  son  maistre,  qui  luy  porta 
nouvelles  de  la  guerre  eslevée  en  Escosse  ;  et  pour 
ce  falloit  mener  et  faire  passer  ses  galleres  de  le- 
vant en  ponant,  qui  pourtant  ne  passèrent  de  huict 
mois  après. 

Ce  fut  à  se  départir  de  ces  plaisirs  délicieux,  et 

de  laisser  la  bonne  et  gentille  ville  de  Naples;  et 
ne  fut  à  M.  nostre  gênerai  et  à  tous  nous  autres 
sans  grandes  tristesses  et  regrets,  mais  nous  fas- 
chant  fort  de  quitter  un  lieu  où  nous  nous  trou- 
vions si  bien. 

Au  bout  de  six  ans,  ou  plus,  nous  allasmes  au 
secours  de  Malte.  Moy  estant  à  Naples,  je  m'en- 
quis  si  madite  dame  la  marquise  estoit  encor  vi- 
vante ;  on  me  dit  qu'ouy,  et  qu'elle  estoit  en  la 
ville.  Soudain  je  ne  faillis  de  l'aller  voir;  et  fus 
aussitost  recogneu  par  un  vieux  maistre  d'hostel  de 
leans,  qui  l'alla  dire  à  madite  dame  que  je  luy 
voulois  baiser  les  mains.  Elle,  qui  se  ressouvint  de 
mon  nom  de  Bourdeille,  me  fit  monter  en  sa 
chambre  et  la  voir.  Je  la  trouvay  qui  gardoit  le 
lict  à  cause  d'un  petit  feu  voilage  qu'elle  avoit  d'un 
costé  de  joue.  Elle  me  fit,  je  vous  jure,  une  très- 
bonne  chère.  Je  ne  la  trouvay  que  fort  peu  chan- 
gée ,  et  encore  si  belle  qu'elle  'eust  bien  fait  commet- 
tre un  péché  mortel,  fust  ou  de  volonté  ou  de  fait. 

Elle  s'enquit  fort  à  moy  des  nouvelles  de  feu 
M.  le  grand  prieur,  et  d'affection,  et  comme  il 
estoit  mort,  et  qu'on  luy  avoit  dit  qu'il  avoit  esté 
empoisonné,  maudissant  cent  fois  le  malheureux 
qui  avoit  fait  le  coup.  Je  luy  dis  que  non,  et  qu'elle 
ostât  cela  de  sa  fantaisie,  et  qu'il  estoit  mort  d'un 
purisy  faux  et  sourd  qu'il  avoit  gaigné  à  la  bataille 
de  Dreux,  où  il  avoit  combattu  comme  un  César 
tout  le  jour;  et  le  soir,  à  la  dernière  charge,  s'estant 
fort  eschauffé  au  combat,  et  suant,  se  retirant  le 

soir  qu'il  geloit  à  pierre  fendre,  se  morfondit;  et 
se  couva  sa  maladie,  dont  il  mourut  un  mois  ou 
six  sepmaines  après. 

Elle  monstroit,  par  sa  parole  et  sa  façon,  de  le 
regretter  fort.  Et  notez  que,  deux  ou  trois  ans  au- 
paravant, il  avoit  envoyé  deux  galleres  en  cours 
sous  la  charge  du  capitaine  Beaulieu ,  l'un  de  ses 
lieutenans  de  galleres.  Il  avoit  pris  la  bandiere  de 
la  reine  d'Escosse,  qu'on  n'avoit  jamais  veue  vers 
les  mers  de  Levant,  ny  cogneue,  dont  on  estoit  fort 
esbahy  :  car,  de  prendre  celle  de  France,  n'en 
falloit  point  parler,  pour  l'alliance  entre  le  Turc. 
M.  le  grand  prieur  avoit  donné  charge  au  dict 
capitaine  Beaulieu  de  prendre  terre  à  Naples,  et 
de  visiter  de  sa  part  madame  la  marquise  et  ses 
filles,  auxquelles  trois  il  envoyoit  force  presens  de 
toutes  les  petites  singularitez  qui  estoyent  lors  à  la 
cour  et  au  Palais,  à  Paris  et  en  France  :  car  ledit 
sieur  grand  prieur  estoit  la  mesme  libéralité  et 
magnificence;  à  quoi  ne  faillit  le  capitaine  Beau- 
lieu,  et  de  présenter  le  tout,  qui  fut  très-bien  receu, 
et  pour  ce  fut  recompensé  d'un  beau  présent. 

Madame  la  marquise  se  ressentoit  si  fort  obligée 
de  ce  présent,  et  de  la  souvenance  qu'il  avoit  en- 
cor  d'elle,  qu'elle  me  le  réitéra  plusieurs  fois,  dont 
elle  l'en  ayma  encore  plus.  Pour  l'amour  de  luy, 
elle  fit  encore  une  courtoisie  à  un  gentilhomme 
gascon,  qui  estoit  lors  aux  galleres  de  M.  le 
grand  prieur,  lequel,  quand  nous  partismes,  de- 
meura dans  la  ville,  malade   jusqu'à  la  mort.    La 

fortune  fut  si  bonne  pour  luy  que,  s'addressant  à 
ladite  dame  en  son  adversité,  elle  le  fit  si  bien  se- 
courir qu'il  eschappa;  et  le  prit  en  sa  maison,  et 
s'en  servit,  que,  venant  à  vacquer  une  capitainerie 
en  un  de  ses  chasteaux,  elle  la  luy  donna,  et  luy 
fit  espouser  une  femme  riche. 

Aucuns  de  nous  autres  ne  sceusmes  qu'estoit  de- 
venu le  gentilhomme,  et  le  pensions  mort,  sinon 
lorsque  nous  fismes  ce  voyage  de  Malte,  il  se 
trouva  un  gentilhomme  qui  estoit  cadet  de  celuy 
dont  j'ay  parlé,  qui  un  jour,  sans  y  penser,  par- 
lant à  moy  de  la  principale  occasion  de  son  voyage, 
qui  estoit  pour  chercher  nouvelles  d'un  sien  frère 
qui  avoit  esté  à  M.  le  grand  prieur,  et  estoit  resté 
malade  à  Naples  il  y  avoii  plus  de  six  ans,  et  que 
depuis  il  n'en  avoit  jamais  sceu  nouvelles,  il  m'en 
alla  souvenir;  et  depuis  m'enquis  de  ses  nouvelles 
aux  gens  de  madame  la  marquise,  qui  m'en  contè- 
rent, et  de  sa  bonne  fortune  :  soudain  je  le  rap- 
portay  à  son  cadet,  qui  m'en  remercia  fort;  et  vint 
avec  moy  chez  madite  dame,  qui  en  prit  encor 
plus  de  langue,  et  l'alla  voir  oii  il  estoit. 

Voilà  une  belle  obligation,  pour  une  souvenance 
d'amitié  qu'elle  avoit  encore,  comme  j'ay  dit  :  car 
elle  m'en  fit  encore  meilleure  chère,  et  m'entretint 
fort  du  bon  temps  passé,  et  de  force  autres  choses 
qui  faisoyent  trouver  sa  compagnie  très-belle  et 
tres-aymable;  car  elle  estoit  de  très-beau  et  bon 
devis,  et  très-bien  parlante. 

Elle  me  pria  cent  fois  ne  prendre  autre  logis  ny 

repas  que  le  sien,  mais  je  ne  le  voulus  jamais, 
n'ayant  esté  mon  naturel  d'estre  importun  ny  co- 
quin. Je  Tallois  voir  tous  les  jours,  pour  sept  ou 
huict  jours  que  nous  y  demeurasmes,  et  y  estois 
très-bien  venu,  et  sa  chambre  m'estoit  tousjours 
ouverte  sans  difficulté. 

Quand  je  luy  dis  à  Dieu,  elle  me  donna  des 
lettres  de  faveur  à  son  fils  M.  le  marquis  de  Pes- 
cayre,  gênerai  pour  lors  en  l'armée  espagnole; 
outre  ce,  elle  me  fit  promettre  qu'au  retour  je 
passerois  pour  la  revoir,  et  de  ne  prendre  autre 
logis  que  le  sien. 

Le  malheur  fut  tant  pour  moy  que  les  galleres 
qui  nous  tournèrent  ne  nous  mirent  à  terre  qu'à 
Terracine,  d'où  nous  allasmes  à  Rome,  et  ne  peus 
tourner  en  arrière;  et  aussi  que  je  m'en  voulois 
aller  à  la  guerre  de  Hongrie  ;  mais,  estans  à  Venise, 
nous  sceusmes  la  mort  du  grand  sultan  Soliman. 
Ce  fut  là  où  je  maudis  cent  fois  mon  malheur  que 
ne  fusse  retourné  aussi  bien  à  Naples,  où  j'eusse 
bien  passé  mon  temps.  Et  possible,  par  le  moyen 
de  madite  dame  la  marquise,  j  y  eusse  rencontré 
une  bonne  fortune,  fust  par  mariage  ou  autrement  : 
car  elle  me  faisoit  ce  bien  de  m'aymer. 

Je  croy  que  ma  malheureuse  destinée  ne  le  vou- 
lut, et  me  voulut  encore  ramener  en  France  pour 
y  estre  à  jamais  malheureux,  et  où  jamais  la  bonne 
fortune  ne  m'a  monstre  bon  visage,  sinon  par 
apparence  et  beau  semblant  d'estre  estimé  gallant 
homme  de  bien  et  d'honneur  prou,  mais  de  moyens 
Brantôme.  II.  i^ 

et  de  grades  point  comme  aucuns  de  mes  compa- 
gnons, voire  d'autres  plus  bas,  lesquels  j'ay  veu 
qu'ils  se  fussent  estimez  heureux  que  j'eusse  parlé 
à  eux  dans  une  cour,  dans  une  chambre  de  roy  ou 
de  reine,  ou  une  salle,  encore  à  costé  ou  sur  l'es- 
paule,  qu'aujourd'huy  je  les  vois  advancez  comme 
potirons  et  fort  aggrandis,  bien  [que]  je  n'aye 
affaire  d'eux  et  ne  les  tienne  plus  grands  que  moy 
ny  que  je  leur  voulusse  déférer  en  rien  de  la  lon- 
gueur d'une  ongle. 

Or  bien,  pour  moy  en  cela  je  peux  bien  prati- 
quer le  proverbe  que  nostre  rédempteur  Jesus- 
Christ  a  profîeré  de  sa  propre  bouche  que  :  «  nu 
prophète  en  son  païs.  »  Possible,  si  j'eusse  servy 
des  princes  estrangers  aussi  bien  que  les  miens,  et 
cherché  l'adventure  parmy  eux  comme  j'ay  fait 
parmy  les  nostres,  je  serois  maintenant  plus  chargé 
de  biens  et  dignitez  que  ne  suis  d'années  et  de 
douleurs.  Patience!  si  ma  Parque  m'a  ainsi  filé,  je 
la  maudis;  s'il  tient  à  mes  princes,  je  les  donne  à 
tous  les  diables,  s'ilz  n'y  sont. 

Voilà  mon  conte  achevé  de  cette  honnorable 
dame;  elle  est  morte  en  une  très-grande  réputa- 
tion d'avoir  esté  une  très-belle  et  honneste  dame, 
et  d'avoir  laissé  après  elle  une  belle  et  généreuse 
lignée,  comme  M.  le  marquis  son  aisné,  don  Juan, 
don  Carlos,  don  Cesare  d'Avalos,  que  j'ay  tous 
veus  et  desquels  j'en  ay  parlé  ailleurs;  les  filles  de 
mesme  ont  ensuivy  les  frères.  Or,  je  fais  fin  à  mon 
principal  discours. 

1/ AUDACIEUX  ET  LE   TIMIDE 
(Daines  Galantes,  Discours  V). 


CINQUIEME  DISCOURS 

SUR    CE    QUE 

LES     BELLES     ET      HONNESTES     DAMES 
AYMENT     LES    VAILLANS     HOMMES 

ET    LES    BRAVES    HOMMES 
AYMENT     LES     DAMES     COURAGEUSES 


L  ne  fut  jamais  que  les  belles  et  hon- 
l^^'^nestes  dames  n'aymassent  les  gens 
<=-^*.   braves  et  vaillans,  encore  que  de  leur 

nature  elles  soyent  poltrones  et  timi- 
des; mais  la  Vaillance  a  telle  vertu  à  l'endroit 
d'elles  qu'elles  l'ayment.  Que  c'est  que  de  se  faire 
aymer  de  son  contraire  maugré  son  naturel!  Et 
qu'il  ne  soit  vray,  Venus,  qui  fut  jadis  la  déesse 
de  beauté,  de  toute  gentillesse  ethonnesteté,  estant 
à  mesme,  dans  les  cieux  et  en  la  cour  de  Jupiter 
pour  choisir  quelque  amoureux  gentil  et  beau  et 
pour  faire  cocu  son  bonhomme  de  mary  Vulcan, 

n'en  alla  aucun  choisir  des  plus  mignons,  des  plus 
fringans  ny  des  plus  frizés,  de  tant  qu'il  y  en  avoit, 
mais  choisit  et  s'amouracha  du  dieu  Mars,  dieu 
des  armées  et  des  vaillances,  encor  qu'il  fust  tout 
sallaud,  tout  suant  de  la  guerre  d'où  il  venoit,  et 
tout  noircy  de  poussière,  et  mal  propre  ce  qu'il  se 
peut,  sentant  mieux  son  soldat  de  guerre  que  son 
mignon  de  cour;  et,  qui  pis  est  encor,  bien  sou- 
vent, possible,  tout  sanglant  revenant  des  batailles, 
couchoit-il  avec  elle  sans  autrement  se  nettoyer  et 
parfumer. 

5  La  généreuse  belle  reine  Pantasilée,  la  renom- 
mée luy  ayant  fait  à  sçavoir  les  valleurs  et  vaillances 
du  preux  Hector,  et  ses  merveilleux  faits  d'armes 
qu'il  faisoit  devant  Troye  sur  les  Grecqs,  au  seul 
bruit  s'amouracha  de  luy  tant  que,  par  un  désir 
d'avoir  d'un  si  vaillant  chevallier  des  enfans,  c'est- 
à-dire  filles  qui  succédassent  à  son  royaume,  s'en 
alla  le  trouver  à  Troye;  et,  le  voyant,  le  contem- 
plant et  l'admirant,  fit  tout  ce  qu'elle  peut  pour 
se  mettre  en  grâce  avec  luy,  non  moins  par  les 
armes  qu'elle  faisoit  que  par  sa  beauté,  qui  estoit 
très-rare;  et  jamais  Hector  ne  faisoit  saillie  sur  ses 
ennemis  qu'elle  ne  l'y  accompagnas!  et  ne  se  mes- 
last  aussi  avant  qu'Hector  là  où  il  faisoit  le  plus 
chaud;  si  que  l'on  dit  que,  plusieurs  fois,  faisant 
de  si  grandes  prouesses,  elle  en  faisoit  esmerveil- 
ler  Hector,  tellement  qu'il  s'arrestoit  tout  court 
comme  ravy  souvent  au  milieu  des  combats  les 
plus  forts,  et  se  mettoit  un  peu  à  l'escart  pour  voir 

et  contempler  mieux  à  son  aise  cette  brave  reine 
à  faire  de  si  beaux  coups. 

De  là  en  avant  il  est  à  penser  au  monde  ce 
qu'ils  firent  de  leurs  amours,  et  s'ils  les  mirent  à 
exécution  :  le  jugement  en  peut  estre  bientost 
donné.  Mais  tant  y  a  que  leur  plaisir  ne  peut  pas 
durer  longuement  :  car  elle,  pour  mieux  complaire 
à  son  amoureux,  se  precipitoit  si  ordinairement 
aux  hasards  qu'elle  fut  tuée  à  la  fin  parmy  la  plus 
forte  et  plus  cruelle  meslée.  Aucuns  disent  pour- 
tant qu'elle  ne  vid  pas  Hector,  et  qu'il  estoit  mort 
devant  qu'elle  arrivast,  dont  arrivant  et  sçachant 
la  mort,  entra  en  un  si  grand  dépit  et  tristesse, 
pour  avoir  perdu  le  bien  de  sa  veue  qu'elle  avoit 
tant  désiré  et  pourchassé  de  si  loingtain  païs, 
qu'elle  s'alla  perdre  volontairement  dans  les  plus 
sanglantes  batailles,  et  mourut,  ne  voulant  plus 
vivre  puisque  n'avoit  peu  voir  l'objet  valleureux 
qu'elle  avoit  le  mieux  choisi  et  plus  aymé. 

5  De  mesmes  en  fit  Tallestride,  autre  reine  des 
Amazones,  laquelle  traversa  un  grand  païs,  et  fit 
je  ne  sçay  combien  de  lieues  pour  aller  trouver 
Alexandre  le  'Grand,  luy  demandant  par  mercy, 
ou  à  la  pareille  (de  ce  bon  temps  que  l'on  faisoit, 
et  le  donnoit-on  pour  la  pareille)  coucha  avec  luy 
pour  avoir  de  la  lignée  d'un  si  grand  et  généreux 
sang,  l'ayant  ouy  tant  estimer;  ce  que  volontiers 
Alexandre  lui  accorda  ;  mais  bien  gasté  et  degousté 
s'il  eust  fait  autrement,  car  ladicte  reine  estoit  bien 
aussi  belle  que  vaillante.  Quintus  Curtius,  Orose 

et  Justin  l'asseurent ,  et  qu'elle  vint  trouver 
Alexandre  avec  trois  cens  dames  à  sa  suitte,  tant 
bien  en  point  et  de  si  bonne  grâce,  portans  leurs 
armes,  que  rien  plus.  Et  fit  ainsi  la  révérence  à 
Alexandre,  qui  la  recueillit  avec  un  très-grand 
honneur;  et  demeura  l'espace  de  treize  jours  et 
de  treize  nuicts  avec  luy,  s'accommoda  du  tout  à 
ses  volontez  et  plaisirs,  luy  disant  pourtant  tous- 
jours  que  si  elle  en  avoit  une  fille,  qu'elle  la  gar- 
deroit  comme  un  tres-precieux  trésor;  si  elle  en 
avoit  un  fils,  qu'elle  luy  envoyeroit,  pour  la  haine 
extresrne  cju'elle  portoit  au  sexe  masculin,  en  ma- 
tière de  régner  et  avoir  aucun  commandement 
parmy  elles,  selon  les  loix  introduites  en  leurs 
compagnies  depuis  qu'elles  tuèrent  leurs  marys. 

Ne  faut  douter  là-dessus  que  les  autres  dames 
et  sous-dames  n'en  firent  de  mesme,  et  ne  se 
firent  couvrir  aux  autres  capitaines  et  gens  d'armes 
dudit  Alexandre  :  car,  en  cela,  il  falloit  faire 
comme  la  dame. 

5  La  belle  vierge  Camille,  belle  et  généreuse, 
et  qui  servit  si  fidellement  Diane,  sa  maistresse, 
parmy  les  forests  et  les  bois,  en  ses  chasses,  ayant 
senty  le  vent  de  la  vaillance  de  Turnus,  et  qu'il 
avoit  à  faire  avec  un  vaillant  homme  aussi,  qui 
estoit  iEneas,  et  qui  luy  donnoit  de  la  peine,  choi- 
sit son  party;  et  le  vint  trouver,  seulement  avec 
trois  fort  honnestes  et  belles  dames  de  ses  com- 
pagnes, qu'elle  avoit  esleu  pour  ses  grandes  amies 
et  fidèles  confidentes,  et  tribades  pensez,  et  pour 

friquarelle  ;  et  pour  l'honneur  en  tous  lieux  s'en 
servoit,  comme  dit  Virgile  en  ses  ^neidcs;  et  s'ap- 
pelloyent  l'une  Armie  la  vierge  et  la  vaillante,  et 
l'autre  Tulle,  et  la  troisiesme  Tarpée,  qui  sçavoit 
bien  bransler  la  pique  ou  le  dard,  en  deux  façons 
diverses,  pensez,  et  toutes  trois  filles  d'Italie, 

Camille  donc  vint  ainsi  avec  sa  belle  petite  bande 
(aussi  dit-on  :  petit  et  beau  et  bon)  trouver  Tur- 
nus,  avec  lequel  elle  fit  de  très-belles  armes;  et 
s'advança  si  souvent  et  se  mesla  parmy  les  vaillants 
Troyens  qu'elle  fut  tuée,  avec  un  très-grand  regret 
de  Turnus,  qui  l'honnoroit  beaucoup,  tant  pour 
sa  beauté  que  pour  son  bon  secours.  Ainsi  ces 
dames  belles  et  courageuses  alloyent  rechercher 
les  braves  et  vaillants,  les  secourans  en  leurs  guerres 
et  combats. 

5  Qui  mit  le  feu  d'amour  si  ardent  dans  la  poi- 
trine de  la  pauvre  Didon,  sinon  la  vaillance  qu'elle 
sentit  en  son  i£neas,  si  nous  voulons  croire  Vir- 
gile? Car,  après  qu'elle  l'eut  prié  de  luy  racconter 
les  guerres,  désolations  et  destruction  de  Troye, 
et  qu'il  l'en  eut  contentée,  à  son  grand  regret 
pourtant  pour  rénouveller  telles  douleurs,  et  qu'en 
son  discours  il  n'oublioit  pas  ses  vaillantises;  et 
les  ayant  Didon  très-bien  remarquées  et  considé- 
rées en  soy,  lorsqu'elle  commença  à  déclarer  à  sa 
sœur  Anne  [son  amour],  les  principales  et  plus'prei- 
gnantes  paroles  qu'elle  luy  dit  furent  :  «  Ah  !  ma 
sœur,  quel  hoste  est  cettui-cy  qui  est  venu  chez 
moy  !  la  belle  façon  qu'il  a,  et  combien  se  monstre- 

il  en  grâce  d'estre  brave  et  vaillant,  soit  en  armes 
et  en  courage  !  Et  croy  fermement  qu'il  est  extrait 
de  quelque  race  des  dieux  :  car  les  cœurs  villains 
sont  couards  de  nature.  »  Telles  furent  ses  pa- 
roles. Et  croy  qu''elle  se  m.it  à  l'aymer,  tant  aussi 
parce  qu'elle  estoit  brave  et  généreuse,  et  que  son 
instinct  la  poussoit  d'aymer  son  semblable,  aussi 
pour  s'en  ayder  et  servir  en  cas  de  nécessité.  Mais 
le  malheureux  la  trompa  et  l'abandonna  misérable- 
ment; ce  qu'il  ne  devoit.  Cette  honneste  dame, 
(qui)  luy  avoit  donné  son  cœur  et  son  amour; 
à  luy,  dis-je,  qui  estoit  un  estranger  et  un  for- 
banny. 

5  Bocace,  en  son  livre  des  Illustres  malheureux, 
fait  un  conte  d'une  duchesse  de  Furly,  nommée 
Romilde,  laquelle,  ayant  perdu  son  mary,  ses 
terres  et  son  bien,  que  Caucan,  roy  des  Avarois, 
luy  avoit  tout  pris,  et  réduite  à  se  retirer  avec  ses 
enfants  dans  son  chasteau  de  Furly,  là  où  il  l'as- 
siégea; mais,  un  jour  cju'il  s'en  approchoit  pour 
le  recognoistre,  Romilde,  qui  estoit  sur  le  haut 
d'une  tour,  le  vid,  et  se  mit  fort  à  le  contempler 
et  longuement;  et,  le  voyant  si  beau,  estant  en  la 
fleur  de  son  aage,  monté  sur  un  beau  cheval,  et 
armé  d'un  harnois  tres-superbe,  et  qu'il  faisoit  tant 
de  beaux  exploicts  d'armes,  et  ne  s'espargnoit  non 
plus  que  le  moindre  soldat  des  siens,  en  devint 
incontinent  passionnément  amoureuse,  et,  laissant 
arrière  le  dueil  de  son  mary  et  les  affaires  de  son 
chasteau  et  de  son  siège,  luy  manda  par  un  mes- 

sager  que,  s'il  la  vouloit  prendre  en  mariage, 
qu'elle  luy  rendroit  la  place  dez  le  jour  que  les 
nopces  seroyent  célébrées.  Le  roy  Caucan  la  prit 
au  mot.  Le  jour  donc  compromis  venu,  elle  s'habille 
pompeusement  de  ses  plus  beaux  et  superbes  ha- 
bits de  duchesse,  quila  rendirent  d'autant  plus  belle, 
car  elle  l'estoit  très-fort;  et,  estant  venue  au  camp 
du  roy  consommer  le  mariage,  [le  roy],  afin  qu'on 
ne  le  pust  blasmer  qu'il  n'eust  tenu  sa  foy,se  mit 
toute  la  nuict  à  contenter  la  duchesse  eschauffée. 
Puis  l'endemain  au  matin,  estant  levé,  fit  appeller 
douze  soldats  avarois  des  siens,  qu'il  estimoit  les 
plus  forts  et  roides  compaignons,  et  mit  Romilde 
entre  leurs  mains  pour  en  faire  leur  plaisir  l'un 
après  l'autre;  laquelle  repassèrent  toute  une  nuict 
tant  qu'ils  purent;  et,  le  jour  venu,  Caucan  l'ayant 
fait  appeller,  luy  ayant  fait  force  reproches  de  sa 
lubricité  et  dit  force  injures,  la  fit  empaler  par  sa 
nature,  dont  elle  en  mourut.  Acte  cruel  et  bar- 
bare certes,  de  traitter  ainsi  une  si  belle  et  hon- 
neste  dame,  au  lieu  de  la  recognoistre,  la  recom- 
penser et  traitter  en  toute  sorte  de  courtoisie  pour 
la  bonne  opinion  qu'elle  avoit  eue  de  sa  générosité, 
de  sa  valeur  et  de  son  noble  courage,  et  l'avoir 
pour  cela  aymé  !  A  quoy  quelquesfois  les  dames 
doivent  bien  regarder  :  car  il  y  a  de  ces  vaillants 
qui  ont  tant  accoustumé  à  tuer,  à  manier  et  à 
battre  le  fer  si  rudement,  que  quelquesfois  il  leur 
prend  des  humeurs  d'en  faire  de  mesme  sur  les 
dames.  Mais  tous  ne  sont  pas  de  ces  complexions  : 

20 


I  54  CINQ^UIÉME    DISCOURS 

car,  quand  quelques  honnestes  dames  leur  font  cet 
honneur  de  les  aymer  et  avoir  en  bonne  opinion 
de  leur  valeur,  laissent  dans  le  camp  leurs  furies  et 
leurs  rages,  et  dans  les  cours  et  dans  les  chambres 
s'accommodent  aux  douceurs  et  à  toutes  honnes- 
îetez  et  courtoisies. 

5  Bandel,  dans  ses  Histoires  tragiques,  en  ra- 
conte une,  qui  est  la  plus  belle  que  j'aye  jamais 
leu,  d'une  duchesse  de  Savoye,  laquelle  un  jour, 
en  sortant  de  sa  ville  de  Thurin,  et  ayant  ouy  une 
pellerine  espagnole,  qui  alloit  à  Lorette  pour  cer- 
tain vœu,  s'escrier  et  admirer  sa  beauté,  et  dire 
tout  haut  que,  si  une  si  belle  et  parfaitte  dame  es- 
toit  mariée  avec  son  frère  le  seigneur  de  Mendozze, 
qui  estoit  si  beau,  si  brave^  si  vaillant,  qu'il  se 
pourroit  bien  dire  partout  que  les  deux  plus  beaux 
pairs  du  monde  estoyent  couplez  ensemble,  la 
duchesse,  qui  entendoit  très-bien  la  langue  espa- 
gnole, ayant  en  soy  très-bien  engravez  et  remar- 
quez ces  mots  dans  son  ame,  s'y  mit  aussi  à  y  en- 
graver  l'amour;  si  bien  que  par  un  tel  bruit  elle 
devint  tant  passionnée  du  seigneur  de  Mendozze 
qu'elle  ne  cessa  jamais,  jusques  à  ce  qu'elle  eust 
projette  un  feint  pellerinage  à  Sainct-Jacques  pour 
voir  son  amoureux  sitost  conceu.  Et,  s'estant 
acheminée  en  Espagne,  et  pris  le  chemin  par  la 
maison  du  seigneur  de  Mendozze,  eut  temps  et 
loisir  de  contenter  et  de  rassasier  sa  veue  de  l'ob- 
jet beau  qu'elle  avoit  esleu  :  car  la  sœur  du  sei- 
gneur de  Mendozze,  qui  accompagnoit  la  duchesse, 

avoit  adverty  son  frère  d'une  telle  et  si  noble  et 
belle  venue;  à  quoy  il  ne  faillit  d'aller  au  devant 
d'elle  bien  en  point,  monté  sur  un  beau  cheval 
d'Espagne,  avec  une  si  belle  grâce  que  la  duchesse 
eut  occasion  de  se  contenter  de  la  renommée  qui 
luy  avoit  esté  rapportée,  et  l'admira  fort,  tant  pour 
sa  beauté  que  pour  sa  belle  façon,  qui  monstroit 
à  plain  la  vaillance  qui  estoit  en  luy,  qu'elle  esti- 
moit  bien  autant  que  les  autres  vertus  et  accom- 
plissemens  et  perfections,  présageant  dés  lors 
qu'un  jour  elle  en  auroit  bien  affaire,  ainsi  que 
par  après  il  luy  servit  grandement  en  l'accusation 
fausse  que  le  comte  Pancalier  fit  contre  sa  chasteté. 
Toutesfois,  encor  qu'elle  le  tint  brave  et  coura- 
geux pour  les  armes,  si  fut-il  pour  ce  coup  couard 
en  amours  :  car  il  se  monstra  si  froid  et  respec- 
tueux envers  elle  qu'il  ne  luy  fît  nul  assaut  de  pa- 
roles amoureuses,  ce  qu'elle  aymoit  le  plus,  et 
pourquoy  elle  avoit  entrepris  son  voyage;  et,  pour 
ce,  dépitée  d'un  tel  froid  respect,  ou  plustost  de 
telles  couardises  d'amours,  s'en  partit  le  lendemain 
d'avec  luy,  non  si  contente  qu'elle  eust  voulu. 

Voilà  comment  les  dames  quelquesfois  ayment 
bien  autant  les  hommes  hardis  pour  l'amour  comme 
pour  les  armes,  non  qu'elles  vueillent  qu'ils  soyent 
effrontez  'et  hardis,  impudents  et  sots,  comme 
j'en  ay  cogneu;  mais  il  faut  qu'ils  tiennent  en  cela 
le  médium. 

J'ai  cogneu  plusieurs  qui  ont  perdu  beaucoup 
de  bonnes  fortunes  pour  tels  respects,  dont  j'en 

ferois  de  bons  contes  si  ne  craignois  m'esgarer  trop 
de  mon  discours;  mais  j'espère  les  faire  à  part  :  si 
diraj-je  cettui-cy. 

5  J'ay  ouyl  conter  d'autresfois  d'une  dame,  et 
des  très-belles  du  monde,  laquelle,  ayant  de  mesme 
ouy  renommer  un  prince  pour  brave  et  vaillant,  et 
qu'il  avoit  desja  en  son  jeune  aage  fait  et  parfait 
de  grands  exploicts  d'armes,  et  surtout  gaigné 
deux  grandes  et  signalées  batailles  contre  ses  enne- 
mis, eut  grand  désir  de  le  voir;  et  pour  ce  fit  un 
voyage  en  la  province  où  pour  lors  il  y  faisoit  sé- 
jour, sous  quelque  autre  prétexte  que  je  ne  diray 
point.  Enfin  elle  s'achemina;  mais,  et  qu'est-il 
impossible  à  un  brave  cœur  amoureux?  Elle  le  void 
et  contemple  à  son  aise,  car  il  vint  fort  loing  au 
devant  d'elle,  et  la  reçoit  avec  tous  les  honneurs 
et  respects  du  monde,  ainsi  qu'il  devoit  à  une  si 
grande,  belle  et  magnanime  princesse,  et  trop 
(comme  dit  l'autre)  :  car  il  luy  en  arriva  de  mesmes 
comme  au  seigneur  de  Mendozze  et  à  la  duchesse 
de  Savoye;  et  tels  respects  engendrèrent  pareils 
dépits  et  mescontentemens.  Si  bien  qu'elle  partit 
d'avec  luy  non  si  bien  satisfaitte  comme  elle  y 
estoit  venue.  Possible  qu'il  y  eust  perdu  son  temps 
et  qu'elle  n'eust  obey  à  ses  volontez;  mais  pour- 
tant l'essay  n'en  fust  esté  mauvais,  ains  fort  hon- 
norable,  et  l'en  eust-on  estimé  davantage. 

De  quoy  sert  donc  un  courage  hardy  et  géné- 
reux,, s'il  ne  se  monstre  en  toutes  choses,  et  mesme 
en  amours    comme   aux    armes,    puisqu'armes   et 

amours  sont  compagnes,  marchent  ensemble  et 
ont  une  mesme  simpathie,  ainsi  que  dit  le  poëte  : 
«Tout  amant  est  gendarme,  et  Cupidon  a  son 
camp  et  ses  armes  aussi  bien  que  Mars.  »  M.  de 
Ronsard  en  a  fait  un  beau  sonnet  dans  ses  pre- 
mières Amours. 

f  Or,  pour  tourner  encore  aux  curiositez  qu'ont 
les  dames  de  voir  et  aymer  les  gens  généreux  et 
vaillants,  j'ay  ouy  raconter  à  la  reine  d'Angleterre 
Elisabeth,  qui  règne  aujourd'huy,  un  jour,  elle 
estant  à  table,  faisant  souper  avec  elle  M.  le  grand 
prieur  de  France,  de  la  maison  de  Lorraine,  et 
M.  d'Amville,  aujourd'huy  M.  de  Montmorency 
et  connestable,  parmy  ce  devis  de  table,  et  s'estant 
mis  sur  les  louanges  du  feu  roy  Henry  deuxiesme, 
le  loua  fort  de  ce  qu'il  estoit  brave,  vaillant  et 
généreux,  et,  en  usant  de  ce  mot,  fort  martial,  et 
qu'il  l'avoit  bien  monstre  en  toutes  ses  actions;  et 
que  pour  ce,  s'il  ne  fust  mort  si  tost,  elle  avoit  ré- 
solu de  l'aller  voir  en  son  royaume,  et  avoit  fait 
accommoder  et  apprester  ses  galleres  pour  passer 
en  France  et  toucher  entre  leurs  deux  mains  la  foy 
et  leur  paix.  «  Enfin  c'estoit  une  de  mes  envies  de 
le  voir;  je  croy  qu'il  ne  m'en  eust  refusée,  car, 
disoit-elle,  mon  humeur  est  d'aymer  les  gens  vail- 
lants; et  veux  mal  à  la  mort  d'avoir  ravy  un  si 
brave  roy,  au  moins  avant  que  je  ne  l'aye  veu.  » 

Cette  mesme  reine,  quelque  temps  après,  ayant 
ouy  tant  renommer  M.  de  Nemours  des  perfec- 
tions et  valleurs  qui  estoyent  en  luy,  fut  curieuse 

d'en  demander  des  nouvelles  à  feu  M.  de  Rendan, 
lorsque  le  roy  François  II  l'envoya  en  Escosse 
.aire  la  paix  devant  le  Petit-Lit  qui  estoit  assiégé. 
Et  ainsi  qu'il  luy  en  eut  conté  bien  au  long,  et 
toutes  les  espèces  de  ses  grandes  et  belles  vertus 
et  vaillances,  M.  de  Rendan,  qui  s'entendoit  en 
amours  aussi  bien  qu'en  armes,  cogneut  en  elle  et 
son  visage  quelque  estincelle  d'amour  ou  d'affec- 
tion, et  puis  en  ses  paroles  une  grande  envie  de  le 
voir.  Par  quoy,  ne  se  voulant  arrester  en  si  beau 
chemin,  fît  tant  envers  elle  de  sçavoir,  s'il  la  venoit 
voir,  s'il  seroit  le  bien  venu  et  receu,  ce  qu'elle 
l'en  asseura,  et  par  là  présuma  qu'ilz  pourroyent 
venir  en  mariage. 

Estant  donc  de  retour  de  son  ambassade  à  la 
cour,  en  fît  au  roy  et  à  M.  de  Nemours  tout  le 
discours;  à  quoy  le  roy  commanda  et  persuada  à 
M.  de  Nemours  d'y  entendre  :  ce  qu'il  fit,  avec 
une  très-grande  joye  s'il  pouvoit  parvenir  à  un  si 
beau  royaume  par  le  moyen  d'une  si  belle,  ver- 
tueuse et  honneste  reine. 

Pour  fin,  les  fers  se  mirent  au  feu;  par  les  beaux 
moyens  que  le  roy  luy  donna,  il  fit  de  fort  grands 
préparatifs  et  tres-superbes  et  beaux  appareils,  tant 
d'habillemens,  chevaux,  armes,  bref,  de  toutes 
choses  exquises,  sans  y  rien  obmettre,  car  je  vis 
tout  cela,  pour  aller  parestre  devant  cette  belle 
princesse,  n'oubliant  surtout  d'y  mener  toute  la 
fleur  de  la  jeunesse  de  la  cour;  si  bien  que  le  fol 
Greffier,  rencontrant  là-dessus,  disoit  que  c'estoit 

la  fleur  des  fehves,   par  là  brocardant  la  follastre 
jeunesse  de  la  cour. 

Cependant  M.  de  Lignerolles,  tres-habile  et 
accort  gentilhomme,  et  lors  fort  favory  de  M.  de 
Nemours,  son  maistre,  fut  depesché  vers  ladite 
reine,  qui  s'en  retourna  avec  une  response  belle 
et  tres-digne  de  s'en  contenter  et  de  presser  et 
avancer  son  voyage.  Et  me  souvient  que  la  cour 
en  tenoit  le  mariage  quasi  pour  fait;  mais  nous 
nous  donnasmes  la  garde  que,  tout  à  coup,  ledit 
voyage  se  rompit  et  demeura  court,  et  avec  une 
très-grande  despense,  tres-vaine  et  inutile  pour- 
tant. 

Je  dirois,  aussi  bien  qu'homme  de  France,  à 
quoy  il  tint  que  cette  rupture  se  fît,  sinon  qu'en 
passant  ce  seul  m.ot  :  que  d'autres  amours,  possi- 
ble, luy  serroient  plus  le  cœur  et  le  tenoient  plus 
captif  et  arresté;  car  il  estoit  si  accomply  en  toutes 
choses  et  si  adroit  aux  armes  et  autres  vertus, 
que  les  dames  à  l'envy  volontiers  l'eussent  couru 
à  force,  ainsi  que  j'en  ay  veu  de  plus  fringantes  et 
plus  chastes,  qui  rompoient  bien  leur  jeusne  de 
chasteté  pour  luy-. 

5  Nous  avons,  dans  les  Cent  Nouvelles  de  la 
reine  de  Navarre  Marguerite,  une  très-belle  his- 
toire de  cette  dame  de  Milan,  qui,  ayant  donné 
assignation  à  feu  M.  de  Bonnivet,  depuis  admirai 
de  France,  une  nuict  attitra  ses  femmes  de  cham- 
bre avec  des  espées  nues  pour  faire  bruit  sur  le 
degré,   ainsi    qu'il  seroit  prest  à  se  coucher  :  ce 

qu'elles  firent  très-bien,  |  suivant]  en  cela  le  comman- 
dement de  leur  maistresse,   qui,   de  son  costé,  fit 
de  l'efîrayée  et  craintive,  disant  que  c'estoyent  ses 
beaux  frères  qui  s'estoyent  apperceus  de  quelque 
chose,  et  qu'elle  estoit  perdue,  et  qu'il  se  cachast 
sous  le  lict  ou  derrière  la  tapisserie.    Mais  M.  de 
Bonnivet,   sans  s'effrayer,   prenant  sa  cape  à  l'en- 
tour  du  bras  et  son  espée  en  l'autre,  il  dit  :  «  Et 
où  sont-ils  ces   braves   frères   qui  me  voudroyent 
faire  peur  ou  mal?  Quand  ils  me  verront,  ils  n'ose- 
ront regarder  seulement  la  pointe  de  mon  espée.  » 
Et,   ouvrant  la  porte  et  sortant,   ainsi  qu'il  vouloit 
commencer  à  charger  sur  ce  degré,   il  trouva  ces 
femmes  avec  leur  tintamarre,  qui  eurent  peur  et  se 
mirent  à  crier  et  confesser  le  tout.    M.  de  Bonni- 
vet, voyant  que  ce  n'estoit  que  cela,  les  laissa  et 
recommanda  au  diable,  et  se  rentre  en  la  chambre, 
et  ferme  la  porte  sur  luy,  et  vint  trouver  sa  dame, 
qui  se  mit  à  rire  et  l'embrasser,   et  luy  confesser 
que  c'estoit  un  jeu  apposté  par   elle,   et  l'asseurer 
que,   s'il  eust  fait  du  poltron  et  n'eust  montré  en 
cela  sa  vaillance,   de  laquelle  il  avoit  le  bruit,  que 
jamais  il  n'eust  couché  avec  elle.   Et,  pour  s'estre 
monstre  ainsi  généreux  etasseuré,  elle  l'embrassa 
et  le  coucha  auprès  d'elle;   et   toute  la   nuict   ne 
faut  point  demander  ce  qu'ils  firent  :  car  c'estoit 
l'une  des  belles  femmes  de  Milan,  et  après  laquelle 
il  avoit  eu  beaucoup  de  peine  à  la  gaigner. 

5  J'ay  cogneu  un  brave  gentilhomme,    qui  un 
jour,    estant   à    Rome   couché   avec  une   gentille 

dame  romaine,  son  mary  absent,  luy  donna  une 
pareille  allarme,  et  fît  venir  une  de  ses  femmes  en 
sursaut  l'advertir  que  le  mary  tournoit  des  champs. 
La  femme,  faisant  de  l'estonnée,  pria  le  gentil- 
homme de  se  cacher  dans  un  cabinet,  autrement 
elle  estoit  perdue.  «  Non,  non,  dit  le  gentil- 
homme, pour  tout  le  bien  du  monde  je  ne  ferois 
pas  cela;  mais  s'il  vient  je  le  tueray.  »  Ainsi  qu'il 
avoit  sauté  à  son  espée,  la  dame  se  mit  à  rire  et 
confesser  avoir  fait  cela  à  poste  pour  l'esprouver, 
si  son  mary  luy  vouloit  faire  mal,  ce  qu'il  feroit  et 
la  defendroit  bien. 

5  J'ay  cogneu  une  très-belle  dame,  qui  quitta 
tout  à  trac  un  serviteur  qu'elle  avoit,  pour  ne  le 
tenir  vaillant;  et  le  changea  en  un  autre  qui  ne  le 
ressembloit,  mais  estoit  craint  et  redouté  extres- 
mement  de  son  espée,  qui  estoit  des  meilleures  qui 
se  trouvassent  pour  lors. 

5  J'ay  ouy  faire  un  conte  à  la  cour  aux  anciens, 
d'une  dame  qui  estoit  à  la  cour,  maistresse  de  feu 
M.  de  Lorge,  le  bon  homme,  en  ses  jeunes  ans 
l'un  des  vaillants  et  renommez  capitaines  de  gens 
de  pied  de  son  temps.  Elle,  ayant  ouy  dire  tant 
de  bien  de  sa  vaillance,  un  jour  que  le  roy  Fran- 
çois premier  faisoit  combattre  des  lions  en  sa  cour, 
voulut  faire  preuve  s'il  estoit  tel  qu'on  luy  avoit 
fait  entendre;  et,  pour  ce,  laissa  tumber  un  de  ses 
gans  dans  le  parc  des  lions,  estans  en  leur  plus 
grande  furie;  et  là-dessus  pria  M.  de  Lorge  de 
l'aller  quérir,  s'il  l'aymoit  tant  comme  il  disoit. 
Brantôme.   II.  21 

Luy,  sans  s'estonner,  met  sa  cappe  au  poing  et 
l'espée  à  l'autre  main,  et  s'en  va  asseurement 
parmy  ces  lions  recouvrer  le  gand.  En  quoy  la 
fortune  luy  fut  si  favorable  que,  faisant  tous] ours 
bonne  mine  et  monstrant  d'une  belle  asseurance 
la  pointe  de  son  espée  aux  lions,  ilz  ne  l'osèrent 
attacquer.  Et,  ayant  recouru  le  gand,  s'en  re- 
tourna devers  sa  maistresse  et  luy  rendit;  en  quoy 
elle  et  tous  les  assistans  l'en  estimèrent  bien  fort. 
Mais  on  dit  que,  de  beau  dépit,  M.  de  Lorge  la 
quitta  pour  avoir  voulu  tirer  son  passe-temps  de 
luy  et  de  sa  valeur  de  cette  façon.  Encore  dit-on 
qu'il  luy  jetta  par  beau  dépit  le  gand  au  nez  :  car 
il  eust  mieux  voulu  qu'elle  luy  eust  commandé 
cent  fois  d'aller  enfoncer  un  bataillon  de  gens  de 
pied,  où  il  s'estoit  bien  appris  d'y  aller,  que  non 
de  combattre  des  bestes,  dont  le  combat  n'en  est 
gueres  glorieux.  Certes  tels  essais  ne  sont  ny 
beaux  ny  honnestes,  et  les  personnes  qui  s'en 
aydent  sont  fort  à  reprouver. 

y  J'aymerois  autant  un  tour  que  fît  une  dame  à 
son  serviteur,  lequel,  ainsi  qu'il  luy  presentoit  son 
service  et  l'asseuroit  qu'il  n'y  auroit  chose,  tant 
hazardeuse  fust-elle,  qu'il  ne  la  fit,  elle,  le  vou- 
lant prendre  au  mot,  luy  dit  :  «  Si  vous  m'aymez 
tant,  et  que  vous  soyez  si  courageux  que  vous 
dittes,  donnez-vous  de  vostre  dague  dans  le  bras 
pour  l'amour  de  moy.  »  L'autre,  qui  mouroit 
pour  l'amour  d'elle,  la  tira  soudain,  s'en  voulant 
donner  :  je  luy  tins  le  bras  et  luy  ostay  la  dague. 

luy  remonstrant  que  ce  seroit  un  grand  fol  d'aller 
faire  ainsi  et  de  telle  façon  preuve  de  son  amour 
et  de  sa  valeur.  Je  ne  nommeray  point  la  dame, 
mais  le  gentilhomme  estoit  feu  M.  de  Clermont- 
Tallard  l'aisné,  qui  mourut  à  la  bataille  de  Mont- 
contour,  un  des  braves  et  vaillants  gentilshommes 
de  France,  ainsi  qu'il  le  monstra  à  sa  mort  (com- 
mandant à  une  compagnie  de  gensdarmes),  que 
j'aymois  et  honnorois  fort. 

f  J'ay  ouy  dire  qu'il  en  arriva  tout  de  mesmes 
à  feu  M.  de  Genlis,  qui  mourut  en  Allemagne, 
menant  les  troupes  huguenottes  aux  troisiesmes 
troubles  :  car,  passant  un  jour  la  rivière  devant  le 
Louvre  avec  sa  maistresse,  elle  laissa  tomber  dans 
l'eau  son  mouchoir,  qui  estoit  beau  et  riche,  ex- 
prés, et  luy  dit  qu'il  se  jettast  dedans  pour  le  luy 
recourre.  Luy,  qui  ne  sçavoit  nager  que  comme 
une  pierre,  se  voulut  excuser;  mais,  elle,  luy  re- 
prochant que  c'estoit  un  couard  amy  et  nullement 
hardy,  sans  dire  gare  se  jetta  à  corps  perdu 
dedans,  et,  pensant  avoir  le  mouchoir,  se  fust 
noyé  s'il  ne  fust  esté  aussitost  secouru  d'un  autre 
batteau. 

Je  croy  que  telles  femmes,  par  tels  essais,  se 
veulent  défaire  ainsi  gentiment  de  leurs  serviteurs, 
qui,  possible,  les  ennuyent.  Il  vaudroit  mieux 
qu'elles  leur  donnassent  de  belles  faveurs,  et  les 
prier,  pour  l'amour  d'elles,  les  porter  aux  lieux 
honnorables  de  la  guerre,  et  faire  preuve  de  leur 
valeur,  ou  les  y  pousser  davantage,  que  non  pas 

faire  de  ces  sottises  que  je  viens  de  dire,  et  que 
j'en  dirois  une  infinité. 

5  II  me  souvient  que,  lorsque  nous  allasmes 
assiéger  Rouen  aux  premiers  troubles,  madamoi- 
selle  de  Piennes,  l'une  des  honnestes  filles  de  la 
cour,  estant  en  doubte  que  feu  M.  de  Gergeay 
ne  fust  esté  assez  vaillant  pour  avoir  tué  luy  seul, 
et  d'homme  à  homme,  le  feu  baron  d'Ingrande, 
qui  estoit  un  des  vaillants  gentilshommes  de  la 
cour,  pour  esprouver  sa  valeur,  luy  donna  une  fa- 
veur d'une  escharpe  qu'il  mit  à  son  habillement 
de  teste;  et,  ainsi  qu'on  vint  pour  reconnoistre  le 
fort  de  Saincte-Catherine,  il  donna  si  courageuse- 
ment et  vaillamment  dans  une  trouppe  de  chevaux 
qui  estoyent  sortis  hors  de  la  ville  qu'en  bien  com- 
battant il  eut  un  coup  de  pistollet  dans  la  teste, 
dont  il  mourut  roide  mort  sur  la  place  :  en  quoy 
ladite  damoiselle  fut  satisfaitte  de  sa  valeur,  et,  s'il 
ne  fust  mort  ce  coup,  ayant  si  bien  fait,  elle  l'eust 
espousé;  mais,  doutant  un  peu  de  son  courage, 
et  qu'il  avoit  mal  tué  ledit  baron,  ce  luy  sembloit, 
elle  voulut  voir  cette  expérience,  ce  disoit-elle.  Et 
certes,  encor  qu'il  y  ait  beaucoup  d'hommes  vail- 
lants de  leur  nature,  les  dames  les  y  poussent  en- 
core davantage;  et,  s'ils  sont  lasches  et  froids, 
elles  les  esmeuvent  et  eschauffent. 

5  Nous  en  avons  un  tres-bel  exemple  de  la 
belle  Agnez,  laquelle,  voyant  le  roy  Charles  VII^ 
ennamouraché  d'elle  et  ne  se  soucier  que  de  luy 
faire  l'amour,   et,  mol  et  lasche,  ne  tenir  compte 

de  son  royaume,  luy  dit  un  jour  que,  lorsqu'elle 
estoit  encores  jeune  fille,  un  astrologue  luy  avoit 
prédit  qu'elle  seroit  aymée  et  servie  de  l'un  des 
plus  vaillants  et  courageux  roys  de  la  chrestienté; 
que,  quand  le  roy  luy  fit  cet  honneur  de  l'aymer, 
elle  pensoit  que  ce  fust  ce  roy  valleureux  qui  luy 
avoit  esté  prédit;  mais,  le  voyant  si  mol,  avec  si 
peu  de  soin  de  ses  affaires,  elle  voyoit  bien  qu'elle 
estoit  trompée,  et  que  ce  roy  si  courageux  n'estoit 
pas  luy,  mais  le  roy  d'Angleterre,  qui  faisoit  de 
si  belles  armes,  et  luy  prenoit  tant  de  belles  villes 
à  sa  barbe.  «  Dont,  dit-elle  au  roy,  je  m'en  vais 
le  trouver,  car  c'est  celuy  duquel  entendoit  l'astro- 
logue. »  Ces  paroles  picquerent  si  fort  le  cœur 
du  roy  qu'il  se  mit  à  plorer;  et  de  là  en  avant, 
prenant  courage  et  quittant  sa  chasse  et  ses  jar- 
dins, prit  le  frain  aux  dents;  si  bien  que,  par  son 
bonheur  et  vaillance,  chassa  les  Anglois  de  son 
royaume. 

5  Bertrand  du  Guesclin,  ayant  espousé  sa 
femme,  madame  Tiphanie,  se  mit  du  tout  à  la 
contenter  et  laisser  le  train  de  la  guerre,  luy  qui 
l'avoit  tant  pratiquée  auparavant,  et  qui  avoit 
acquis  tant  de  gloire  et  louange;  mais  elle  luy  en 
fit  une  reprimende  et  remonstrance,  qu'avant  leur 
mariage  on  ne  parloit  que  de  luy  et  de  ses  beaux 
faits,  et  que  désormais  on  luy  pourroit  reprochera 
elle-mesme  une  telle  discontinuation  de  son  mary, 
qui  portoit  un  très-grand  préjudice  à  elle  et  à 
son  mary   d'estre  devenu  un  si  grand  casannier; 

dont  elle  ne  cessa  jamais,  jusques  à  ce  qu'elle  luy 
eust  remis  son  premier  courage,  et  renvoyé  à  la 
guerre,  où  il  fît  encor  mieux  que  devant. 

Voilà  comment  cette  honneste  dame  n'ayma 
point  tant  son  plaisir  de  nuict  comme  elle  faisoit 
l'honneur  de  son  mary.  Et,  certes,  nos  femmes 
mesmes,  encor  qu'elles  nous  trouvent  prés  de  leurs 
costez,  si  nous  ne  sommes  braves  et  vaillants,  ne 
nous  sçauroyent  aimer  ny  nous  tenir  auprès  d'elles 
de  bon  cœur;  mais,  quand  nous  retournons  des 
armées  et  que  nous  avons  fait  quelque  chose  de 
bien  et  de  beau,  c'est  alors  qu'elles  nous  ayment  et 
nous  embrassent  de  bon  cœur,  et  qu'elles  le  trou- 
vent meilleur. 

5  La  quatriesme  fille  du  comte  de  Provence, 
beau-pere  de  sainct  Louys,  et  femme  à  Charles, 
comte  d'Anjou,  frère  dudict  roy,  magnanime  et 
ambitieuse  qu'elle  estoit,  se  faschant  de  n'estre 
que  simple  comtesse  d'Anjou  et  de  Provence,  et 
qu'elle  seule  de  ses  trois  sœurs,  dont  les  deux  es- 
toyent  reines  et  l'autre  impératrice,  ne  portoit 
autre  tiltre  que  de  dame  et  comtesse,  ne  cessa  ja- 
mais, jusques  à  ce  qu'elle  eust  prié,  pressé  et  im- 
portuné son  mary  d'avoir  et  de  conquester  quelque 
royaume.  Et  firent  si  bien  qu'ilz  furent  esleus  par 
le  pape  Urbain  roy  et  reine  des  Deux-Siciles;  et 
allèrent  tous  deux  à  Rome  avec  trente  galleres  se 
faire  couronner  par  Sa  Sainteté,  en  grand  magni- 
ficence, roy  et  reine  de  Jérusalem  et  de  Naples, 
qu'il   conquesta  après,  tant  par  ses  armes  valeu- 

reuses  que  par  les  moyens  que  sa  femme  luy  donna, 
vendant  toutes  ses  bagues  et  joyaux  pour  fournir 
aux  frais  de  la  guerre;  et  puis  après  régnèrent  as- 
sez paisiblement  et  longuement  en  leurs  beaux 
royaumes  conquis. 

J  Longtemps  après,  une  de  leurs  petites-fîlles, 
descendue  d'eux  et  des  leurs,  Ysabeau  de  Lorraine, 
fit,  sans  son  mary  René,  semblable  trait  :  car,  luy 
estant  prisonnier  entre  les  mains  de  Charles,  duc 
de  Bourgogne,  elle,  estant  princesse  sage  et  de 
grand  magnanimité  et  courage,  [le  royaume]  de  Si- 
cile et  de  Naples  leur  estant  escheu  par  succession, 
assembla  une  armée  de  trente  mille  hommes,  et 
elle-mesme  la  mena^  et  conquesta  le  royaume  et  se 
saisit  de  Naples. 

J  Je  nommerois  une  infinité  de  dames  qui  ont 
servy  de  telles  façons  beaucoup  à  leurs  maris,  et 
qu'elles,  estant  hautes  de  cœur  et  d'ambition,  ont 
poussé  et  encouragé  leurs  maris  à  se  faire  grands, 
acquérir  des  biens  et  des  grandeurs  et  richesses. 
Aussi  est-ce  le  plus  beau  et  le  plus  honnorable  que 
d'en  avoir  par  la  pointe  de  l'espée. 

J'en  ay  cogaeu  beaucoup  en  nostre  France  et 
en  nos  cours,  qui,  plus  poussez  de  leurs  femmes 
quasi  que  de  leurs  volontez,  ont  entrepris  et  par- 
fait de  belles  choses. 

Force  femmes  ay-je  cogneu  aussi,  qui,  ne  son- 
geans  qu'à  leurs  bons  plaisirs,  les  ont  empeschez 
et  tenus  tousjours  auprès  d'elles,  de  faire  de  beaux 
faits,  ne  voulans  qu'ils  s'y  amusassent  sinon  à  les 

contenter  du  jeu  de  Vénus,  tant  elles  y  estojent 
aspres.  J'en  ferois  force  comptes,  mais  je  m'extra- 
vaguerois  trop  de  mon  sujet,  qui  est  plus  beau 
certes,  car  il  touche  la  vertu,  que  l'autre  qui  touche 
le  vice;  et  contente  plus  d'ouïr  parler  de  ces  dames 
qui  ont  poussé  les  hommes  à  de  beaux  actes.  Je  ne 
parle  pas  seulement  des  femmes  mariées,  mais  de 
plusieurs  autres,  qui,  pour  une  seule  petite  faveur, 
ont  fait  faire  à  leurs  serviteurs  beaucoup  de  choses 
qu'ils  n'eussent  fait.  Car  quel  contentement  leur 
est-ce?  quelle  ambition  et  eschauffement  de  cœur 
est-il  plus  grand  que,  quand  on  est  en  guerre,  que 
l'on  songe  que  l'on  est  bien  ajmé  de  sa  mais- 
tresse,  et  que  si  l'on  fait  quelque  belle  chose  pour 
l'amour  d'elle,  combien  de  bons  visages,  de  beaux 
attraits,  de  belles  œillades,  d'embrassades,  de 
plaisirs,  de  faveurs,  qu'on  espère  après  de  recevoir 
d'elle? 

5  Scipion,  entre  autres  reprimendes  qu'il  fit  à 
Massinissa  lorsque,  quasi  tout  sanglant,  il  espousa 
Sophonisba,luj  dit  qu'il  n'estoit  bien  séant  de  son- 
ger aux  dames  et  à  l'amour  lorsque  l'on  est  à  la 
guerre.  Il  me  pardonnera,  s'il  luy  plaist;  mais, 
quant  à  moj,  je  pense  qu'il  n'y  a  point  si  grand 
contentement,  ny  qui  donne  plus  de  courage  ny 
d'ambition  pour  bien  faire,  qu'elles.  J'en  ay  esté 
logé  là  d'autresfois.  Quant  à  pour  moy,  je  croy 
que  tous  ceux  qui  se  trouvent  aux  combats  en  sont 
de  mesme  :  je  m'en  rapporte  à  eux.  Je  croy  qu'ils 
sont  de  mon  opinion,  tant  qu'ils  sont,  et  que,  lors- 

qu'ils  sont  en  quelque  beau  voyage  de  guerre,  et 
qu'ils  sont  parmy  les  plus  chaudes  presses  de  l'en- 
nemy,  le  cœur  leur  double  et  accroist  quand  ilz 
songent  à  leurs  dames,  à  leurs  faveurs  qu'ils  por- 
tent sur  eux,  et  aux  caresses  et  beaux  recueils 
qu'ils  recevront  d'elles  au  partir  de  là,  s'ils  en  es- 
chappent;  et,  s'ils  viennent  à  mourir,  quels  regrets 
elles  feront  pour  l'amour  de  leur  trespas.  Enfin, 
pour  l'amour  de  leurs  dames  et  pour  songer  en 
elles,  toutes  entreprises  sont  faciles  et  aisées,  tous 
combats  leur  sont  des  tournois,  et  toute  mort  leur 
est  un  triomphe. 

Je  me  souviens  qu'à  la  bataille  de  Dreux  feu 
M.  Desbordes,  brave  et  gentil  cavallier  s'il  en  fut 
de  son  temps,  estant  lieutenant  de  M.  de  Nevers, 
dit  avant  comte  d'Eu,  prince  aussi  tres-accomply, 
ainsi  qu'il  fallut  aller  à  la  charge  pour  enfoncer  un 
bataillon  de  gens  de  pied  qui  marchoit  droit  à 
l'avant-garde  où  commandoit  feu  M.  de  Guise  le 
Grand,  et  que  le  signal  de  la  charge  fut  donné,  le- 
dict  Desbordes,  monté  sur  un  turc  gris,  part  tout 
aussitost,  enrichy  et  garny  d'une  fort  belle  faveur 
que  sa  maistresse  luy  avoit  donnée,  je  ne  la  nom- 
meray  point,  mais  c'estoit  l'une  des  belles  et  hon- 
nestes  filles,  et  des  grandes  de  la  cour;  et  en 
partant,  il  dit  :  «  Ha!  je  m'en  vois  combattre  vail- 
lamment pour  l'amour  de  ma  maistresse,  ou  mourir 
glorieusement.  »  A  ce  il  ne  faillit  :  car,  ayant  percé 
les  six  premiers  rangs,  mourut  au  septiesme,  porté 
par  terre.  A  vostre  advis,  si   cette  dame  n' avoit 

bien  employé  sa  belle  faveur,  et  si  elle  s'en  devoit 
desdire  pour  luy  avoir  donnée  ? 

M.  de  Bussi  a  esté  le  jeune  homme  qui  a  aussi 
bien  fait  valoir  les  faveurs  de  ses  maistresses  que 
jeune  homme  de  son  temps,  et  mesmes  de  quel- 
ques-unes que  je  sçay,  qui  meritoyent  plus  de  com- 
bats, d'exploits  de  guerre,  de  coups  d'espée,  que 
ne  fît  jamais  la  belle  Angélique  des  paladins  et 
chevalliers  de  jadis,  tant  Chrestiens  que  Sarrasins; 
mais  je  luy  ay  ouy  dire  souvent  qu'en  tant  de  com- 
bats singuliers  et  guerres  et  rencontres  générales, 
car  il  en  a  fait  prou,  où  il  s'est  jamais  trouvé  et 
qu'il  a  jamais  entrepris,  ce  n'estoit  point  tant  pour 
le  service  de  son  prince,  ny  pour  ambition,  que 
pour  la  gloire  seule  de  complaire  à  sa  dame.  Il 
avoit  certes  raison,  car  toutes  les  ambitions  du 
monde  ne  vallent  pas  tant  que  l'amour  et  la  bien- 
veillance d'une  belle  et  honneste  dame  et  mais- 
tresse. 

Et  pourquoy  tant  de  braves  chevalliers  errants 
de  la  Table-Ronde,  et  tant  de  valleureux  paladins 
de  France  du  temps  passé  ont  entrepris  tant  de 
guerres,  tant  de  voyages  lointains,  tant  fait  de 
belles  expéditions,  sinon  pour  l'amour  des  belles 
dames  qu'ils  servoyent  ou  vouloyent  servir?  Je 
m'en  rapporte  à  nos  palladins  de  France,  nos  Rol- 
lands,  nos  Renauds,  nos  Ogiers,  nos  Olliviers,  nos 
Yvons,  nos  Richards,  et  une  infinité  d'autres.  Aussi 
c'estoit  un  bon  temps  et  bien  fortuné  :  car,  s'ilz 
faisoyent  quelque  chose  de  beau  pour  l'amour  de 

leurs  dames,  leurs  dames,  nullement  ingrates,  les 
en  sçavoyent  bien  recompenser,  quand  ils  se  ve- 
noyent  rencontrer,  ou  donner  le  rendez-vous, 
dans  des  forests,  dans  les  bois,  ou  prés  des  fon- 
taines ou  en  quelques  belles  prairies.  Et  voylà  le 
guerdon  des  vaillantises  que  l'on  désire  des  dames  ! 

Or,  il  y  a  une  demande  :  pourquoy  les  femmes 
ayment  tant  ces  vaillants  hommes?  Et,  comme  j'ay 
dit  au  commencement,  la  vaillance  a  cette  vertu 
et  force  de  se  faire  aymer  à  son  contraire.  Davan- 
tage, c'est  une  certaine  inclination  naturelle  qui 
pousse  les  dames  pour  aymer  la  générosité,  qui 
est  certainement  cent  fois  plus  aymable  que  la 
couardise  :  aussi  toute  vertu  se  fait  plus  aymer  que 
le  vice. 

Il  y  a  aucunes  dames  qui  ayment  ces  gens  ainsi 
pourveus  de  valeur,  d'autant  qu'il  leur  semble  que, 
tout  ainsi  qu'ils  sont  braves  et  adroits  aux  armes 
et  au  mestier  de  Mars,  qu'ils  le  sont  de  mesmes  à 
celuy  de  Venus. 

Cette  règle  ne  faut  en  aucuns.  Et  de  fait  ilz  le 
sont,  comme  fut  jadis  César,  le  vaillant  du  monde, 
et  force  autres  braves  que  j'ay  cogneu,  que  je  tais. 
Et  tels  y  ont  bien  toute  autre  force  et  grâce  que 
des  ruraux  et  autres  gens  d'autre  profession;  si 
bien  qu'un  coup  de  ces  gens  là  en  vaut  quatre  des 
autres;  je  dis  envers  les  dames  qui  sont  modeste- 
ment lubriques,  mais  non  pas  envers  celles  qui  le 
sont  sans  mesure,  car  le  nombre  leur  plaist.  Et  si 
cette  règle  est  bonne  quelquesfois  en  aucuns  de 

ces  gens,  et  selon  l'humeur  d'aucunes  femmes,  elle 
faut  en  d'autres  :  car  il  se  trouve  de  ces  vaillants 
qui  sont  tant  rompus  de  l'harnois  et  des  grandes 
corvées  de  la  guerre,  qu'ils  n'en  peuvent  plus  quand 
il  faut  venir  à  ce  doux  jeu,  de  sorte  qu'ils  ne  peu- 
vent contenter  leurs  dames;  dont  aucunes,  et  plu- 
sieurs y  en  a,  qui  aymeroyent  mieux  un  bon  artisan 
de  Venus,  frais  et  bien  émoulu,  que  quatre  de  ceux 
de  Mars,  ainsi  allebrenez. 

J'en  ay  cogneu  force  de  ce  sexe  femenin  et  de 
cette  humeur  :  car  enfin,  disent-elles,  il  n'y  a  que 
de  bien  passer  son  temps  et  en  tirer  la  quintes- 
sence, sans  avoir  acception  de  personnes.  Un  bon 
homme  de  guerre  est  bon,  et  le  fait  beau  voir  à  la 
guerre;  mais,  s'il  ne  sçait  rien  faire  au  lict,  disent- 
elles,  un  bon  gros  vallet,  bien  à  séjour,  vaut  bien 
autant  qu'un  beau  et  vaillant  gentilhomme  lassé. 

Je  m'en  rapporte  à  celles  qui  en  ont  fait  i'essay 
et  le  font  tous  les  jours  :  car  les  reins  du  gentil- 
homme, tant  gallant  et  brave  soit-il,  estans  rompus 
et  froissez  de  l'harnois  qu'ils  ont  tant  porté  sur 
eux,  ne  peuvent  fournir  à  l'appointement,  comme 
les  autres  qui  n'ont  jamais  porté  peine  ny  fatigue. 

5  D'autres  dames  y  a-il  qui  ayment  les  vaillants, 
soyent  pour  maris,  soyent  pour  serviteurs,  afin  qu'ils 
débattent  et  soustiennent  mieux  leurs  honneurs  et 
leurs  chastetez,  si  aucuns  medisans  il  y  en  a  qui 
les  veullent  souiller  de  paroles;  ainsi  que  j'en  ay 
veu  plusieurs  à  la  cour,  où  j'y  ay  cogneu  d'autres 
fois  une   fort  belle   et  grande  dame,   que  je  ne 

nommeray  point,  estant  fort  sujette  aux  médi- 
sances, quitta  un  serviteur  fort  favory  qu'elle  avoit, 
le  voyant  mol  à  départir  de  la  main  et  ne  braver 
et  ne  quereller,  pour  en  prendre  un  autre  qui  estoit 
un  escalabreux,  brave  et  vaillant,  qui  portoit  sur 
la  pointe  de  son  espée  l'honneur  de  sa  dame,  sans 
qu'on  y  osât  aucunement  toucher. 

Force  dames  ay-je  cogneu  de  cette  humeur,  qui 
ont  voulu  tousjours  avoir  un  vaillant  pour  leur 
escorte  et  defîense;  ce  qui  leur  est  tres-bon  et  très- 
utile  bien  souvent;  mais  il  faut  bien  qu'elles  se 
donnent  garde  de  broncher  et  varier  devant  eux, 
si  elles  se  sont  une  fois  sousmises  sous  leur  domi- 
nation :  car,  s'ils  s'apperçoivent  le  moins  du  monde 
de  leurs  fredaines  et  mutations,  ilz  les  meinent 
beau  et  les  gourmandent  terriblement,  et  elles  et 
leurs  gallants,  si  elles  changent;  ainsi  que  j'en  ay 
veu  plusieurs  exemples  en  ma  vie. 

Voilà  donr  telles  femmes  qui  se  voudront  mettre 
en  possession  de  tels  braves  et  scalabreux,  faut 
qu'elles  soyent  braves  et  tres-constantes  envers  eux, 
ou  bien  qu'elles  soyent  si  fort  secrètes  en  leurs 
affaires  qu'elles  ne  se  puissent  evanter  :  si  ce  n'est 
qu'elles  voulussent  faire  en  composant,  comme  les 
courtisannes  d'Italie  et  de  Rome,  qui  veulent  avoir 
un  brave  (ainsi  le  nomment-elles)  pour  les  défendre 
et  maintenir;  mais  elles  mettent  tousjours  par  le 
marché  qu'elles  auront  d'autres  concurrences,  et 
que  le  brave  n'en  sonnera  mot. 

Cela  est  fort  bon  pour  les  courtisannes  de  Rome 

et  pour  leurs  braves,  non  pour  les  gallants  gentils- 
hommes de  nostre  France  ou  d'ailleurs.  Mais,  si 
une  honneste  dame  se  veut  maintenir  en  sa  fermeté 
et  constance,  il  faut  que  son  serviteur  n'espargne 
nullement  sa  vie  pour  la  maintenir  et  défendre,  si 
elle  court  la  moindre  fortune  du  monde,  soit,  ou 
de  sa  vie,  ou  de  son  honneur,  ou  de  quelque  mes- 
chante  parole;  ainsi  que  j'en  ay  veu  en  nostre  cour 
plusieurs  qui  ont  fait  taire  les  medisans  tout  court, 
quand  ils  sont  venus  à  detracter  de  leurs  dames  et 
maistresses,  auxquelles,  par  devoir  de  chevallerie  et 
par  les  loix,  nous  sommes  tenus  de  servir  de  cham- 
pions en  leurs  afflictions;  ainsi  que  fît  ce  brave 
Renaud  de  la  belle  Genevre  en  Escosse,  le  seigneur 
de  Mendozze  à  cette  belle  duchesse  que  j'ay  dit, 
et  le  seigneur  de  Carouge  à  sa  propre  femme  du 
temps  du  roy  Charles  sixiesme,  comme  nous  lisons 
en  nos  croniques.  J'en  alleguerois  une  infinité 
d'autres,  et  du  vieux  et  du  nouveau  temps,  ainsi 
que  j'ay  veu  en  nostre  cour;  mais  je  n'aurois  jamais 
fait. 

D'autres  dames  ay-je  cogneu  qui  ont  quitté 
des  hommes  pusilanimes,  encores  qu'ils  fussent 
bien  riches,  pour  aymer  et  espouser  des  gentils- 
hommes qui  n'avoyent  que  l'espée  et  la  cappe, 
pour  manière  de  dire;  mais  ilz  estoyent  valleureux 
et  généreux,  et  avoyent  espérance,  par  leurs  va- 
leurs et  generositez,  de  parvenir  aux  grandeurs  et 
aux  estats,  encore  certes  que  ce  ne  soyent  pas  les 
plus  vaillants  qui  le  plus  souvent  y  parviennent,  en 

quoy  on  leur  fait  tort  pourtant;  et  bien  souvent 
void-on  les  couards  et  pusilanimes  y  parvenir; 
mais  qu'il  soit,  telle  marchandise  ne  paroist  point 
sur  eux  comme  quand  elle  est  sur  les  vaillants. 

Or,  je  n'aurois  jamais  fait  si  je  voulois  raconter' 
les  diverses  causes  et  raisons  pourquoy  les  dames 
ayment  ainsi  les  hommes  remplis  de  générosité. 
Je  sçay  bien  que,  si  je  voulois  amplifier  ce  discours 
d'une  infinité  de  raisons  et  d'exemples,  j'en  pour- 
rois  faire  un  livre  entier;  mais,  ne  me  voulant  amu- 
ser sur  un  seul  sujet,  ains  en  varier  de  plusieurs  et 
divers,  je  me  contenteray  d'en  avoir  dit  ce  que 
j'ay  dit,  encore  que  plusieurs  me  pourront  re- 
prendre, que  cettui-cy  estoit  bien  assez  digne  pour 
estre  enrichy  de  plusieurs  exemples  et  prolixes  rai- 
sons, qu'eux-mesmes  pourront  bien  dire  :  «  Il  a 
oublié  cettui-cy;  il  a  oublié  cettuy-là.  »  Je  le  sçay 
bien;  et  en  sçay,  possible,  plus  qu'ilz  ne  pourront 
alléguer,  et  des  plus  sublins  et  secrets;  mais  je  ne 
veux  les  tous  publier  et  nommer. 

Voilà  pourquoy  je  me  tais.  Toutesfois,  avant 
que  faire  pose,  je  diray  ce  mot  en  passant  :  que, 
tout  ainsi  que  les  dames  ayment  les  hommes  vail- 
lants et  hardis  aux  armes,  elles  ayment  aussi  ceux 
qui  le  sont  en  amours,  et  jamais  homme  couard  et 
par  trop  respectueux  en  icelles  n'aura  bonne  for- 
tune ;  non  qu'elles  les  vueillent  si  outrecuidez, 
hardis  et  presumptueux,  que  de  haute  lutte  les 
vinssent  porter  par  terre;  mais  elles  désirent  en 
eux  une  certaine  modestie   hardie,    ou  hardiesse 

modeste  :  car  d'elles-mesmes,  si  ce  ne  sont  des 
louves,  ne  vont  pas  requérir  ny  se  laisser  aller, 
mais  elles  en  sçavent  si  bien  donner  les  appétits, 
les  envies,  et  attirent  si  gentiment  à  l'escarmouche, 
que  qui  ne  prend  le  temps  à  point  et  ne  vient  aux 
prises,  sans  aucun  respect  de  majesté  et  de  gran- 
deur, ou  de  scrupule,  ou  de  conscience,  ou  de 
crainte,  ou  de  quelque  autre  sujet,  celuy  vray- 
ment  est  un  sot  et  sans  cœur,  et  qui  mérite  à 
jamais  estre  abandonné  de  la  bonne  fortune. 

5  Je  sçay  deux  honnestes  gentilshommes  com- 
pagnons, pour  lesquels  deux  fort  honnestes  dames, 
et  non  certes  de  petite  qualité,  ayant  fait  pour  eux 
une  partie  un  jour  à  Paris,  et  s'aller  pourmener 
en  un  jardin,  chacune,  y  estant,  se  sépara  à  l'escart 
l'une  de  l'autre,  avec  un  chacun  son  serviteur,  en 
chacune  son  allée,  qui  estoit  si  couverte  de  belles 
treilles  que  le  jour  quasi  ne  s'y  pouvoit  voir,  et  la 
fraischeur  y  estoit  gracieuse.  Il  y  eut  un  des  deux, 
hardy,  qui,  cognoissant  cette  partie  n'avoir  esté 
faitte  pour  se  pourmener  et  prendre  le  frais,  et 
selon  la  contenance  de  sa  dame  qu'il  voyoit  brusler 
en  feu,  et  d'autre  envie  que  de  manger  des  muscats 
qui  estoyent  en  la  treille,  et  selon  aussi  les  paroles 
eschaufîées,  affettées  et  follastres,  ne  perdit  si  belle 
occasion;  mais,  la  prenant  sans  aucun  respect,  la 
mit  sur  un  petit  lict  qui  estoit  fait  de  gazons  et 
m.ottes  de  terre;  il  en  jouit  fort  doucement,  sans 
qu'elle  dît  autre  chose,  sinon  :  «  Mon  Dieu!  que 
voulez-vous  faire?  N'estez-vous  pas  le  plus  grand 

fou  et  estrange  du  monde?  Et,  si  quelqu'un  vient, 
que  dira-on?   Mon   Dieu,   ostez-vous.  »    Mais  le 
gentilhomme,    sans    s'estonner,    continua   si   bien 
qu'il  en  partit  si  content,  et  elle  et  tout,  qu'ayant 
fait   encor  trois   ou  quatre   tours  d'allée,  ilz  re- 
commencèrent une  seconde  charge.  Puis,   sortans 
de   là  en    autre   allée  ouverte,  y  virent   d'autre 
costé  l'autre  gentilhomme  et  l'autre  dame,  qui  se 
pourmenoient  ainsi  qu'ils  les  y  avoyent  laissez  au- 
paravant. A  quoy  la  dame  contente  dit  au  gentil- 
homme content  :  «  Je  croy  qu'un  tel  aura  fait  du 
sot,  et  qu'il  n'aura  fait  à  sa  dame  autre  entretien 
que  de  paroles,  de  discours  et  de  pourmenades.  » 
Donc,  tous  quatre  s'assemblans,  les  deux  dames  se 
vindrent  à  demander  de  leurs  fortunes.    La  con- 
tente respondit  qu'elle  se  portoit  fort  bien,  elle,  et 
que  pour  le  coup  elle  ne  se  sçauroit  pas  mieux 
porter.  La  mécontente,  de  son  costé,   dit  qu'elle 
avoit  eu  affaire  avec  le  plus  grand   sot  et  le  plus 
couard  amant  qui  s'estoit  jamais  veu;  et  sur  tout 
les    deux    gentilshommes  les    virent   rire   et   crier 
entr'elles  deux  en  se  pourmenant  :  «  O  le  sot!  o 
le  couard!  o  nionsieur  le  respectueux  !  »  Sur  quoy, 
le  gentilhomme  content   dit  à  son    compagnon  : 
a  Voylà  nos  dames  qui  parlent  bien  à  vous,  elles 
vous  fouettent;  vous  trouverez  que  vous  avez  fait 
trop  du  respectueux  et  du  badin.  »  Ce  qu'il  ad- 
voua;   mais  il  n'estoit  plus  temps,  car  l'occasicm 
n'avoit  plus  de  poil  pour  la  prendre.   Toutesfois, 
ayant  cogneu  sa  faute,  au  bout  de  quelque  temps 
Brantôme.  II.  28 

il  la  repara  par  quelque  certain  autre  moyen  que 
je  dirois  bien. 

5  J'ay  cogneu  deux  grands  seigneurs  et  frères, 
et  tous  deux  bien  parfaits  et  bien  accomplis,  qui, 
aymans  deux  dames,  mais  il  y  en  avoit  bien  une 
plus  grande  que  l'autre  en  tout,  et  estans  entrez 
en  la  chambre  de  cette  grande  qui  gardoit  pour 
lors  le  lict,  chacun  se  mit  à  part  pour  entretenir  sa 
dame.  L'un  entretint  la  grande  avec  tous  les  res- 
pects, tous  les  baisemains  humbles  qu'il  pût,  et 
paroles  d'honneur  et  respectueuses,  sans  faire 
jamais  aucun  semblant  de  s'approcher  de  prés  ny 
vouloir  forcer  la  roque.  L'autre  frère,  sans  céré- 
monie d'honneur  ny  de  paroles,  prit  la  dame  à  un 
coing  de  fenestre,  et,  luy  ayant  tout  d'un  coup 
escerté  ses  calleçons,  qui  estoyent  bridez,  car  il 
estoit  bien  fort,  luy  fit  sentir  qu'il  n'aymoit  point 
à  l'espagnole,  par  les  yeux,  ny  par  les  gestes  de 
visage,  ny  par  paroles,  mais  par  le  vray  et  propre 
point  et  effet  qu'un  vray  amant  doit  souhaitter; 
et,  ayant  achevé  son  prix-fait,  s'en  part  de  la 
chambre;  et,  en  partant,  dit  à  son  frère,  assez 
haut  que  sa  dame  l'ouit  :  «  Mon  frère,  si  vous  ne 
faites  comme  moy  vous  ne  faittes  rien;  et  vous  dy 
que  vous  pouvez  estre  tant  brave  et  hardy  ailleurs 
que  vous  voudrez,  mais,  si  en  ce  lieu  vous  ne 
monstrez  vostre  hardiesse,  vous  estes  deshonnoré  : 
car  vous  n'estes  icy  en  lieu  de  respect,  mais  en 
lieu  où  vous  voyez  vostre  dame  qui  vous  attend.  » 
Et  par  ainsi  laissa   son  frère,   qui  pourtant  pour 

l'heure  retint  son  coup  et  le  remit  à  une  autre 
fois  :  ce  ne  fut  pourtant  que  la  dame  l'en  estimast 
davantage,  ou  qu'elle  luy  attribuast  une  trop 
grande  froideur  d'amour,  ou  faute  de  courage,  ou 
inhabileté  de  ^corps;  si  l'avoit  monstre  assez  ail- 
leurs, soit  en  guerre,  soit  en  amours. 

5  La  feue  royne  mère  fit  une  fois  jouer  une  fort 
belle  comédie  en  italien,  pour  un  mardy  gras,  à 
Paris,  à  l'hostel  de  Reins,  que  Cornelio  Fiasco, 
capitaine  des  galleres,  avoit  inventé.  Toute  la 
cour  s'y  trouva,  tant  hommes  que  dames,  et  force 
autres  de  la  ville.  Entre  autres  choses,  il  fut  repré- 
senté un  jeune  homme  qui  avoit  demeuré  caché 
toute  une  nuict  dans  la  chambre  d'une  très-belle 
dame  et  ne  l'avoit  nullement  touchée;  et,  ayant 
raconté  cette  fortune  à  son  compagnon,  il  luy  de- 
manda :  Ch'  avetc  fatto?  L'autre  respondit  :  Niente. 
—  Ah! poltronazzo,  senza  cuore!  luy  respondit  son 
compagnon,  non  havete  fatto  nknte!  che  maldita 
sia  la  tua  poltronneria! 

Après  que  ladite  comédie  fut  jouée,  le  soir, 
ainsi  que  nous  estions  en  la  chambre  de  la  reine  et 
que  nous  discourions  de  cette  comédie,  je  de- 
manday  à  une  fort  belle  et  honneste  dame,  que  je 
ne  nommeray  point,  quels  plus  beaux  traits  elle 
avoit  observé  et  remarqué  en  la  comédie,  qui  luy 
eussent  pieu  le  plus.  Elle  me  dit  tout  naïvement  : 
a  Le  plus  beau  trait  que  j'ay  trouvé,  c'est  que 
l'autre  a  respondu  au  jeune  homme,  qui  s'appelloit 
Lucio,  qui  luy  avoit  dit  che  non  haveva  fatto  niente  : 

Ah  poltronazzo  !  non  havete  fatto  niente  !  che  mal- 
dita  sia  la  tua  poltronneria  !  » 

Voilà  comme  cette  dame  qui  me  parloit  estoit 
de  consente  avec  l'autre  qui  luy  reprochoit  sa  pol- 
tronnerie, et  qu'elle  nel'estimoit  nullement  d'avoir 
esté  si  mol  et  lasche;  ainsi  comme  plus  à  plain  elle 
et  moy  nous  en  discourusmes  des  fautes  que  Ton 
fait  sur  le  sujet  de  ne  prendre  le  temps  et  le  vent 
quand  il  vient  à  point,  comme  fait  le  bon  mari- 
nier. Si  faut-il  que  je  face  encore  ce  conte,  et  le 
mesle,  tout  plaisant  et  bouffon  qu'il  est,  parmy  les 
autres  sérieux. 

5  J'ay  donc  ouy  conter  à  un  honneste  gentil- 
homme, mien  amy,  qu'une  dame  de  son  pays,  ayant 
plusieurs  fois  monstre  de  grandes  familiaritez  et 
privautez  à  un  sien  vallet  de  chambre,  qui  ne  ten- 
doient  toutes  qu'avenir  à  ce  point,  ledit  vallet, 
point  fat  et  sot,  un  jour  d'esté  trouvant  sa  mais- 
tresse  par  un  matin  à  demy  endormie  dans  son  lict 
toute  nue,  tournée  de  l'autre  costé  de  la  ruelle, 
tenté  d'une  si  grande  beauté,  et  d'une  fort  propre 
posture  et  aisée  pour  l'investir  et  s'en  accom- 
moder, estant  elle  sur  le  bord  du  lit,  vint  douce- 
ment et  investit  la  dame,  qui,  se  tournant,  vid  que 
c'estoit  son  vallet  qu'elle  desiroit;  et,  toute  inves- 
tie qu'elle  estoit,  sans  autrement  se  desinvestir  ny 
remuer,  ny  se  défaire,  ny  depestrer  de  sa  prise 
tant  soit  peu,  ne  fit  que  luy  dire,  tournant  la  teste, 
et  se  tenant  ferme  de  peur  de  ne  rien  perdre  : 
«  M""  le  sot,  qui  est-ce   qui  vous  a  fait  si  hardy 

de  le  mettre  là?  »  Le  vallet  luy  respondit  en  toute 
révérence  :  «  Madame,  l'osteray-je? —  Ce  n'est 
pas  ce  que  je  vous  dis,  M''  le  sot,  luy  respondit 
la  dame.  Je  vous  dis  :  qui  vous  a  fait  si  hardy 
de  le  mettre  là?  »  L'autre  retournoit  tousjours  à 
dire  :  «  Madame,  l'osteray-je?  et,  si  voulez,  je 
Tosteray.  »  Et  elle  à  redire  :  «  Ce  n'est  pas  ce 
que  je  vous  dis  encore.  M''  le  sot.  »  Enfin,  et 
l'un  et  l'autre  firent  ces  mesmes  répliques  et  [du- 
pliques par  trois  ou  quatre  fois,  sans  se  debauscher 
autrement  de  leur  besogne ,  jusques  à  ce  qu'elle 
fut  achevée,  dont  la  dame  s'en  trouva  mieux  que 
si  elle  eust  commandé  à  son  galland  de  l'oster,  ainsi 
qu'il  luy  demandoit.  Et  bien  servit  à  elle  de  per- 
sister en  sa  première  demande  sans  varier,  et  au 
gallant  en  sa  réplique  et  duplique;  et  par  ainsi 
continuèrent  leurs  coups  et  cette  rubrique  long- 
temps après  ensemble  :  car  il  n'y  a  que  la  pre- 
mière fournée  ou  la  première  pinte  chère,  ce 
dit-on. 

Voilà  un  beau  vallet  et  hardy  !  Et  à  tels  hardis, 
comme  dit  l'Italien,  il  faut  dire  :  A  bravo  cazzo 
mai  non  manca  favor. 

Or,  par  ainsi,  vous  voyez  qu'il  y  en  a  plusieurs 
qui  sont  braves,  hardis  et  vaillants,  aussi  bien  pour 
les  armes  que  pour  les  amours;  d'autres  qui  le 
sont  en  armes  et  non  en  amours;  d'autres  qui  le 
sont  en  amours  et  non  aux  armes,  comme  estoit 
ce  marault  de  Paris,  qui  eut  bien  la  hardiesse  et 
vaillance  de  ravir  Heleine  à   son  pauvre    mary   de 

COCU  Menelaus,  et  coucher  avec  elle,  et  non  de  se 
battre  avec  luy  devant  Troye. 

Voilà  aussi  pourquoy  les  dames  n'ayment  les 
vieillards,  ne  ceux  qui  sont  trop  avancez  sur  l'aage, 
d'autant  qu'ils  sont  fort  timides  en  amours  et  ver- 
gogneux  à  demander;  nonqu'ilz  n'ayent  des  con- 
cupiscences aussi  grandes  que  les  jeunes,  voire 
plus,  mais  non  pas  les  puissances.  Et  c'est  ce  que 
dit  une  fois  une  dame  espagnole: que  les  vieillards 
ressembloient  beaucoup  de  personnes  que,  quand 
elles  voyent  les  rois  en  leurs  grandeurs,  domina- 
tions et  autoritez,  ilz  souhaitteroient  fort  d'es- 
tre  comme  eux,  non  pas  qu'ilz  osassent  attenter 
rien  contre  eux  pour  les  déposséder  de  leurs  royau- 
mes et  prendre  leurs  places;  et  disoit-elle  :  Y  a 
pcnas  es  nascido  el  deseo,  quando  se  muere  luego; 
«  qu'à  peine  le  désir  est  né  qu'il  meurt  aussitost  :  » 
Aussi  les  vieillards,  quand  ilz  voyent  de  beaux 
objets,  ilz  n'osent  les  attacquer,  porque  los  viejos 
naturalmente  son  temerosos  ;  y  amor  y  temor  no  se 
caben  en  un  saco :  «car  les  vieillards  sont  craintifs 
fort  naturellement;  et  l'amour  et  la  crainte  ne  se 
trouvent  jamais  bien  dans  un  sac.  »  Aussi  ont-ils 
raison  :  car  ils  n'ont  armes  ny  pour  ofîencer  ny 
pour  défendre,  comme  des  jeunes  gens,  qui  ont 
la  jeunesse  et  beauté  ;  et  aussi,  comme  dit  le  poète  : 
«  rien  n'est  mal  séant  à  la  jeunesse,  quelque  chose 
«  qu'elle  face;  aussi,  dit  un  autre,  il  n'est  point 
((  beau  de  voir  un  vieil  gendarme  ny  un  vieil  amou- 
«  reux.  » 

Or,  c'est  assezparlé  sur  ce  sujet;  parquoy  je  fais 
fin  et  n'en  dis  plus,  sinon  que  j'adjousteray  un 
autre  nouveau  sujet,  faisant  et  approchant  quasi 
à  ce  sujet,  qui  est  que  :  tout  ainsi  que  les  dames 
ayment  les  hommes  braves,  vaillants  et  généreux, 
les  hommes  ayment  pareillement  les  dames  braves 
de  cœur  et  généreuses.  Et,  comme  tout  homme 
généreux  et  courageux  est  plus  aymable  et  admi- 
rable qu'un  autre,  aussi  de  mesme  en  est  toute 
dame  illustre,  généreuse  et  courageuse  ;  non  que 
je  vueille  que  cette  dame  face  les  actes  d'un 
homme,  ny  qu  elle  s'agendarme  comme  un  homme, 
ainsi  que  j'en  ay  veu,  cogneu  et  ouy  parler  d'au- 
cunes qui  montoient  à  cheval  comme  un  homme, 
portoyent  leur  pistollet  à  l'arçon  de  la  selle,  et  le 
tiroient,  et  faisoyent  la  guerre  comme  un  homme. 

J'en  nommerois  bien  une  qui,  durant  ces  guer- 
res de  la  Ligue,  en  a  fait  de  mesme.  Ce  desguise- 
ment  est  démentir  le  sexe.  Outre  qu'il  n'est  beau 
et  bien  séant,  il  n'est  permis,  et  porte  plus  grand 
préjudice  qu'on  ne  pense  :  ainsi  que  mal  en  prit 
à  cette  gente  pucelle  d'Orléans,  laquelle  en  son 
procez  fut  fort  calomniée  de  cela,  et  en  partie 
cause  de  son  sort  et  sa  mort. 

Voilà  pourquoy  je  ne  veux  ny  estime  trop  tel 
garçonnement.  Mais  je  veux  et  ayme  une  dame 
qui  monstre  son  brave  et  valleureux  courage,  es- 
tant en  adversité  et  en  bon  besoin,  par  de  beaux 
actes  féminins  qui  approchent  fort  d'un  cœur 
masle.  Sans  emprunter  les  exemples  des  généreuses 

dames  de  Rome  et  de  Sparte  de  jadis,  qui  ont  en 
cela  excédé  toutes  autres,  ilz  sont  assez  manifestes 
et  apposez  à  nos  yeux;  j'en  veux  escrire  de  nou- 
veaux et  de  nos  temps. 

Pour  le  premier,  et  à  mon  gré  le  plus  beau  que 
je  sçache,  ce  fut  celuy  de  ces  belles,  honnestes  et 
courageuses  dames  de  Sienne,  alors  de  la  révolte 
de  leur  ville  contre  le  joug  insupportable  des  im- 
périaux :  car,  après  que  l'ordre  y  fut  estably  pour 
la  garde,  les  dames,  en  estant  mises  à  part  pour 
n'estre  propres  à  la  guerre  comme  les  hommes, 
voulurent  monstrer  un  par-dessus,  et  qu'elles  sça- 
voyent  faire  autre  chose  que  de  besogner  à  leurs 
ouvrages  du  jour  et  de  la  nuict;  et,  pour  porter 
leur  part  du  travail,  se  départirent  d'elles-mesmes 
en  trois  bandes;  et,  un  jour  de  Saint- Anthoine, 
au  mois  de  janvier,  comparurent  en  public  trois 
des  plus  belles,  grandes  et  principales  de  la  ville, 
en  la  grande  place,  qui  est  certes  très-belle,  avec 
leurs  tambours  et  enseignes. 

La  première  estoit  la  signora  Forteguerra,  ves- 
tue  de  violet,  son  enseigne  et  sa  bande  de  mesme 
parure,  avec  une  devise  de  ces  mots  :  Pur  che  sia 
ilvero.  Et  estoyent  toutes  ces  dames  vestues  à  la 
nimphale,  d'un  court  accoustrement,  qui  en  des- 
couvroit  et  monstroit  mieux  la  belle  grève.  La  se- 
conde estoit  la  signora  Piccolomini,  vestue  d'in- 
carnat, avec  sa  bande  et  enseigne  de  mesme,  avec 
la  croix  blanche,  'et  la  devise  en  ces  mots  :  Pur 
che  no  Vhabbia  tutto.  -La   troisiesme    estoit  la    si- 

gnora  Livia  Fausta,  vestue  toute  à  blanc,  avec  sa 
bande  et  enseigne  blanche,  en  laquelle  estoit  une 
palme,  et  la  devise  en  ces  mots  :  Pur  che  l'habbia. 

A  l'entour  et  à  la  suitte  de  ces  trois  dames,  qui 
sembloyent  trois  déesses,  y  avoit  bien  trois  mille 
dames,  que  gentilles-femmes,  bourgeoises,  qu'au- 
tres, d'apparence  toutes  belles,  ainsi  bien  parées 
de  leurs  robes  et  livrées  toutes,  ou  de  satin,  de 
taffetas,  de  damas,  ou  autres  draps  de  soye,  et 
toutes  résolues  de  vivre  ou  mourir  pour  la  liberté. 
Et  chacune  portoit  une  fassine  sur  l'espaule  à  un 
fort  que  l'on  faisoit,  crians  :  France  !  France  !  dont 
M.  le  cardinal  de  Ferrare  et  M.  de  Termes,  lieu- 
tenants du  roy,  en  furent  si  ravis  d'une  chose  si 
rare  et  belle  qu'ilz  ne  s'amusèrent  à  autre  chose 
qu'à  voir,  contempler,  admirer  et  louer  ces  belles 
et  honnestes  dames  :  comme  de  vray  j'ay  ouy  dire 
à  aucunes  et  aucuns  qui  y  estoyent  que  jamais  rien 
ne  fut  si  beau.  Et  Dieu  sçait  si  les  belles  dames 
manquent  en  cette  ville,  et  en  abondance,  sans 
speciauté. 

Les  hommes,  qui,  de  leur  bonne  volonté,  es- 
toyent fort  enclins  à  leur  liberté,  en  furent  davan- 
tage poussez  par  ce  beau  trait,  ne  voulans  en  rien 
céder  à  leurs  dames  pour  cela  :  tellement  que  tous 
à  l'envy,  gentilshommes,  seigneurs,  bourgeois, 
marchands,  artisans,  riches  et  pauvres,  tous  accou- 
rurent au  fort  à  en  faire  de  mesme  que  ces  belles, 
vertueuses  et  honnestes  dames;  et,  en  grande 
émulation,  non-seulement   les    séculiers,   mais   les 

gens  d'église,  poussèrent  tous  à  cette  œuvre.  Et, 
au  retour  du  fort,  les  hommes  à  part,  et  les  dames 
aussi  rangées  en  bataille  en  la  place  auprès  du  pal- 
lais  de  la  Seigneurie,  allèrent  l'un  après  l'autre,  de 
main  en  main,  saluer  Timage  de  la  Vierge  Marie, 
patronne  de  la  ville,  en  chantant  quelques  himnes 
et  cantiques  à  son  honneur,  par  un  si  doux  air  et 
agréable  armonie  que,  partie  d'aise,  partie  de 
pitié,  les  larmes  tomboient  des  jeux  à  tout  le 
peuple  ;  lequel,  après  avoir  receu  la  bénédiction 
de  M.  le  reverendissime  cardinal  de  Ferrare,  chacun 
se  retira  en  son  logis,  tous  et  toutes  en  resolution 
de  faire  mieux  à  l'advenir. 

Cette  cérémonie  sainte  de  dames  me  fait  res- 
souvenir (sans  comparaison)  d'une  prophane,  mais 
belle  pourtant,  qui  fut  faitte  à  Rome  du  temps  de 
la  guerre  punique,  qu'on  trouve  dans  Tite-Live. 
Ce  fut  une  pompe  et  une  prossession  qui  s'y  fit 
de  trois  fois  neuf,  qui  sont  vingt-sept,  jeunes  belles 
filles  romaines,  et  toutes  pucelles,  vestues  de  ro- 
bettes  assez  longuettes,  l'histoire  n''en  dit  point 
les  couleurs,  lesquelles,  après  leur  pompe  et  pro- 
cession achevée,  s'arresterent  en  une  place,  oia 
elles  dansèrent  devant  le  peuple  une  danse  en 
s'entredonnans  une  cordelette,  rangées  l'une  après 
l'autre,  faisant  un  tour  de  danse,  et  accommodant 
le  mouvement  et  frétillement  de  leurs  pieds  à  la 
cadanse  de  l'air  et  de  la  chanson  qu'elles  disojent  : 
ce  qui  fut  chose  très-belle  à  voir,  autant  pour  la 
beauté  de   ces   belles   filles  que  pour   leur  bonne 

grâce,  leur  belle  façon  à  la  danse,  et  pour  leur  af- 
fetté  mouvement  de  pieds,  qui  certes  l'est  d'une 
belle  pucelle,  quand  elle  les  sçait  gentiment  et 
mignardement  conduire  et  mener. 

Je  me  suis  imaginé  en  moy  cette  forme  de  danse, 
et  m'a  fait  souvenir  d'une  que  j''ay  veu  de  mon 
jeune  temps  danser  les  filles  de  mon  païs,  qu'on 
appelloit  la /arref/ere;  lesquelles,  prenans  et  s'en- 
tredonnans  la  jarretière  par  la  main,  les  passoyent 
et  repassoient  par-dessus  leur  teste,  puis  les  mes- 
loyent  et  entrelassoyent  entre  leurs  jambes  en 
sautant  dispostement  par-dessus,  et  puis  s'en  des- 
velopoyent  et  desengageoyent  si  gentiment  par 
de  petits  sauts,  tousjours  s'entresuivans  les  uns 
après  les  autres,  sans  jamais  perdre  la  cadanse  de 
la  chanson  ou  de  l'instrument  qui  les  guidoit,  si 
que  la  chose  estoit  tres-plaisante  à  voir  :  car  les 
sauts,  les  entrelassemens,  les  desgagemens,  le  port 
de  la  jarretière  et  la  grâce  des  filles,  portoyent  je 
ne  sçay  quelle  lasciveté  mignarde,  que  je  m'es- 
tonne  que  cette  danse  n'a  esté  pratiquée  en  nos 
cours  de  nostre  temps,  puisque  les  calleçons  y  sont 
fort  propres,  et  qu'on  y  peut  voir  aisément  la 
belle  jambe,  et  qui  a  la  chausse  la  mieux  tirée, 
et  qui  a  la  plus  belle  disposition.  Cette  danse  se 
peut  mieux  représenter  par  la  veue  que  par  l'escri- 
ture. 

Pour  retourner  à  nos  dames  siennoises  :  ha! 
belles  et  braves  dames,  vous  ne  deviez  jamais 
mourir,  non  plus  que  vostre  los,  qui  à  jamais  ira 

de  conserve  avec  l'immortalité,  non  plus  aussi  que 
cette  belle  et  gentille  fille  de  vostre  ville,  laquelle, 
en  vostre  siège ,  voyant  son  frère  un  soir  détenu 
mallade  en  son  lict  et  fort  mal  disposé  pour  aller 
en  garde,  le  laissant  dans  le  lit,  tout  coyement  se 
dérobe  de  luy,  prend  ses  armes  et  ses  habillemens, 
et,  comme  la  vraye  effigie  de  son  frère,  paroist 
en  garde;  et  pour  son  frère  fut  prise  ainsi  et  in- 
cogneue  par  la  faveur  de  la  nuict.  Gentil  trait, 
certes  !  car,  bien  qu'elle  se  fust  garçonnée  et  gen- 
darmée, ce  n'estoit  pourtant  pour  en  faire  une 
continuelle  habitude,  que  pour  cette  fois  faire  un 
bon  office  à  son  frère.  Aussi  dit-on  que  nul  amour 
est  égale  à  la  fraternelle,  et  qu'aussi,  pour  un  bon 
besoin,  il  ne  faut  rien  espargner  pour  monstrer  une 
gente  générosité  de  cœur,  en  quelque  endroit  que 
ce  soit. 

Je  croy  que  le  corporal  qui  lors  commandoit  à 
l'esquade  où  estoit  cette  belle  fille,  quand  il  sceut 
ce  trait,  fut  bien  marry  qu'il  ne  l'eust  mieux  re- 
cogneue,  pour  mieux  publier  sa  louange  sur  le 
coup,  ou  bien  pour  l'exempter  de  la  sentinelle,  ou 
du  tout  pour  s'amuser  d'en  contempler  la  beauté, 
sa  grâce  et  sa  façon  militaire  :  car  ne  faut  point 
douter  qu'elle  ne  s'estudiast  en  tout  à  la  contre- 
faire. 

Certes,  on  ne  sçauroit  trop  louer  ce  beau  trait, 
et  mesme  sur  un  si  juste  sujet  pour  le  frère.  Tel  en 
fit  ce  gentil  Richardet,  mais  pour  divers  sujet[s], 
quand,  après  avoir  ouy  le  soir  sa  sœur  Bradamente 

discourir  des  beautez  de  cette  belle  princesse 
d'Espagne,  et  de  ses  amours  et  désirs  vains,  après 
qu'elle  fut  couchée,  il  prit  ses  armes  et  sa  belle 
cotte,  et  s'en  déguise  pour  parestre  sa  sœur,  tant 
ils  estoyent  de  semblance  de  visage  et  beauté;  et 
après,  sous  telle  forme,  tira  de  cette  belle  prin- 
cesse ce  qu'à  sa  sœur  son  sexe  luy  avoit  desnié; 
dont  mal  pourtant  très-grand  luj  en  fust  arrivé 
sans  la  faveur  de  Roger,  qui,  le  prenant  pour  sa 
maistresse  Bradamante,  le  garantit  de  mort. 

Or  j'ay  ouy  dire  à  M.  de  La  Chapelle  des  Ur- 
sins,  qui  lors  estoit  en  Italie,  et  qui  fît  le  rapport 
de  si  beau  trait  de  ces  dames  siennoises  au  feu 
roy  Henry  [qu']il  le  trouva  si  beau  que  la  larme  à 
l'œil  il  jura  que,  si  Dieu  luy  donnoit  un  jour  la 
paix  ou  la  trefve  avec  l'empereur,  qu'il  iroit  par  ses 
galleres  en  la  mer  de  Toscane,  et  de  là  à  Sienne, 
pour  voir  cette  ville  si  affectée  à  soy  et  à  son  party, 
et  la  remercier  de  cette  brave  et  bonne  volonté,  et 
surtout  pour  voir  ces  belles  et  honnestes  dames  et 
leur  en  rendre  grâces  particulières. 

Je  croy  qu'il  n'y  eust  pas  failly,  car  il  honno- 
roit  fort  les  belles  et  honnestes  dames;  et  si  leur 
escrivit,  principalement  aux  trois  principales,  des 
lettres  les  plus  honnestes  du  monde  de  remercie- 
mens  et  d'offres,  qui  les  contentèrent  et  animèrent 
davantage. 

Helas!  il  eut  bien,  quelque  temps  après,  la 
trefve;  mais,  l'attendant  à  venir,  la  ville  fut  prise, 
comme  j'ay  dit  ailleurs;  qui  fut  une  perte  inesti- 

mable  pour  la'  France,  d'avoir  perdu  une  si  noble 
et  si  chère  alliance,  laquelle,  se  ressouvenant  et  se 
ressentant  de  son  ancienne  origine,  se  voulut  re- 
joindre et  remettre  parmy  nous  :  car  on  dit  que 
ces  braves  Siennois  sont  venus  des  peuples  de 
France  qu'en  la  Gaule  on  appelloit  jadis  Senonnes, 
que  nous  tenons  aujourd'huy  ceux  de  Sens;  aussi 
en  tiennent-ils  encores  de  l'humeur  de  nous  autres 
François,  car  ils  ont  la  teste  prés  du  bonnet,  et 
sont  vifs,  soudains  et  prompts  comme  nous.  Les 
dames,  pareillement  aussi,  se  ressentent  de  ces 
gentillesses,  gracieuses  façons,  et  familiaritez  fran- 
çoises. 

J'ay  leu  dans  une  vieHle  cronique  que  j'ay  allé- 
gué ailleurs,  que  le  roy  Charles  VIII^,  en  son 
voyage  de  Naples,  lorsqu'il  passa  à  Sienne,  il  y 
fut  receu  par  une  entrée  si  triomphante  et  si  su- 
perbe qu'elle  passa  toutes  les  autres  qu'il  fît  en 
toute  l'Italie;  jusques  à  là  que,  pour  plus  grand 
respect  et  signe  d'humilité,  toutes  les  portes  de  la 
ville  furent  ostées  de  leurs  gonds  et  portées  par 
terre;  et  tant  qu'il  y  demeura  furent  ainsi  ouvertes 
et  abandonnées  à  tous  allants  et  venants,  et  puis 
après,  venant  son  départ,  remises. 

Je  vous  laisse  à  penser  si  le  roy,  toute  sa  cour 
et  son  armée,  n'eurent  pas  grand  sujet  d'aymer  et 
honnorer  cette  ville,  comme  de  vray  il  fît  tous- 
jours,  et  en  dire  tous  les  biens  du  monde.  Aussi 
la  demeure  à  luy  et  à  tous  en  fut  tres-agreable, 
et  sur  la  vie  fut  défendu  de  n'y  faire  aucune  inso- 

lence,  comme  certes  la  moindre  du  monde  ne  s'en- 
suivit. Ha!  braves  Siennois ,  vivez  pour  jamais! 
Que  pleust  à  Dieu  fussiez-vous  encore  nostres  en 
tout,  comme  vous  l'estes,  possible,  en  cœur  et  en 
ame  !  car  la  domination  d'un  roy  de  France  est 
bien  plus  douce  que  celle  d'un  duc  de  Florence; 
et  puis  le  sang  ne  peut  mentir.  Que  si  nous 
estions  aussi  voisins  comme  nous  sommes  reculez, 
possible,  tous  ensemble  conformes  de  volontez, 
en  ferions-nous  dire. 

f  Les  principales  dames  de  Pavie,  en  leur  siège 
du  roy  François,  sous  la  conduitte  et  exemple  de 
la  signora  contessa  Hipolita  de  Malespina,  leur 
générale,  se  mirent  de  mesmes  à  porter  la  hotte, 
remuer  terre  et  remparer  leurs  bresches,  faisant  à 
Tenvy  des  soldats. 

5  Un  pareil  trait  que  ces  dames  siennoises  que 
je  viens  de  raconter  je  vis  faire  à  aucunes  dames 
rochelloises,  au  siège  de  leur  ville;  dont  il  me  sou- 
vient que  le  premier  dimanche  de  caresme  que  le 
siège  y  estoit.  Monsieur,  nostre  gênerai,  manda 
sommer  M.  de  La  Noue  de  sa  parole,  et  venir 
parler  à  luy  et  Juy  rendre  compte  de  sa  négocia- 
tion que  luy  avoit  chargé  pour  cette  ville;  dont  le 
discours  en  est  long  et  fort  bizarre,  que  j'espère 
ailleurs  descrire.  M.  de  La  Noue  n'y  faillit  pas,  et 
pour  ce  M.  d'Estrozze  fut  donné  en  ostage  dans 
la  ville,  et  trefves  furent  faites  pour  ce  jour  et  pour 
le  lendemain. 

Ces  trefves  ainsi  faittes,  parurent  aussitost  comme 

nous,  hors  des  tranchées,  force  gens  de  la  ville 
sur  les  rampars  et  sur  les  murailles;  et  sur  tous 
parurent  une  centaine  de  dames  et  bourgeoises  des 
plus  grandes,  plus  riches  et  des  plus  belles,  toutes 
vestues  de  blanc,  tant  de  la  teste  que  du  corps, 
toutes  de  toille  de  Hollande  fine,  qu'il  fit  très-beau 
voir.  Et  ainsi  s'estoyent-elles  vestues,  à  cause  des 
fortifications  des  rampars  où  elles  travailloyent, 
fût  ou  à  porter  la  hotte  ou  à  remuer  la  terre;  et 
d'autres  habillemens  se  fussent  ensalaudis,  et  ces 
blancs  en  estoyent  quittes  pour  les  mettre  à  la  les- 
sive; et  aussi  qu'avec  cet  habit  blanc  se  fissent 
mieux  remarquer  parmy  les  autres.  Nous  autres 
fusmes  fort  ravis  à  voir  ces  belles  dames;  et  vous 
asseure  que  plusieurs  s'y  amusèrent  plus  qu'à  autre 
chose  :  aussi  voulurent-elles  bien  se  monstrer  à 
nous;  et  ne  furent  à  nous  guieres  chiches  de  leur 
veue,  car  elles  se  plantoyent  sur  le  bord  du  ram- 
part  d'une  fort  belle  grâce  et  démarche,  qu'elles 
valoyent  bien  le  regarder  et  désirer. 

Nous  fusmes  curieux  de  demander  quelles  dames 
c'estoyent.  Hz  nous  respondirent  que  c'estoyent 
une  bande  de  dames  ainsi  jurée,  associée  et  ainsi 
parée  pour  le  travail  des  fortifications,  et  pour  faire 
de  tels  services  à  leur  ville;  comme  certes  de  vray 
elles  en  firent  de  bons,  jusques-là  que  les  plus  vi- 
rilles  et  robustes  menoyent  les  armes;  si  que  j'ay 
ouy  conter  d'une,  pour  avoir  souvent  repoussé  ses 
ennemis  d'une  pique,  elle  la  garde  encor  si  soi- 
gneusement comme  sacrée  relique,   qu'elle  ne  la 

donneroit,    ny  ne  voudroit  pour  beaucoup  d'ar- 
gent la  bailler,  tant  elle  la  tient  chère  chez  soj. 

*  J'aj  ouy  racconter  à  aucuns  vieux  comman- 
deurs de  Rhodes,  et  mesmes  je  l'ay  leu  en  un  vieux 
livre,  que,  lorsque  Rhodes  fut  assiégé  par  sultan 
Soliman,  les  belles  dames  et  filles  de  la  ville  ne 
pardonnèrent  à  leurs  beaux  visages  et  tendres  et 
délicats  corps,  pour  porter  leur  bonne  part  des 
peines  et  fatigues  du  siège,  jusqu'à  là  que  bien 
souvent  se  presentoyent  aux  plus  pressez  et  dange- 
reux assauts,  et  courageusement  secondoyent  les 
chevalliers  et  soldats  à  les  soustenir.  Ah!  belles 
Rodienes ,  vostre  nom ,  vostre  los  a  valu  de  tout 
temps,  et  ne  mériteriez  d'estre  sous  la  domination 
des  barbares  ! 

J  Du  temps  du  roy  François  premier,  la  ville  de 
Sainct-Riquier,  en  Picardie,  fut  entreprise  et  as- 
saillie par  un  gentilhomme  flamend,  nommé  Dom- 
rin,  enseigne  de  M.  du  Ru,  accompagné  de  cent 
hommes  d'armes  et  de  deux  mille  hommes  de  pied, 
et  quelque  artillerie.  Dedans  il  n'y  avoit  seulement 
que  cent  hommes  de  pied,  qui  estoit  fort  peu.  Et 
estoit  prise,  ne  fut  que  les  dames  de  la  ville  se 
présentèrent  à  la  muraille  avec  armes,  eau  et  huille 
bouillante  et  pierres,  et  repoussèrent  bravement 
les  ennemis,  bien  qu'ils  fissent  tous  les  efforts  pour 
entrer.  Encore  deux  desdites  dames  levèrent  deux 
enseignes  des  mains  des  ennemis,  et  les  tirèrent  de 
la  muraille  dans  la  ville;  si  bien  que  les  assiegeans 
furent  contraints  d'abandonner  la  bresche  qu'ils 
Brantôme.  II.  a  5 

avojent  faite  et  les  murailles,  et  se  retirer  et  s'en 
aller  :  dont  la  renommée  fut  par  toute  la  France, 
la  Flandre  et  la  Bourgogne.  Au  bout  de  quelque 
temps,  le  roy  François,  passant  par  là,  en  voulut 
voir  les  femmes,  les  loua  et  les  remercia. 

5  Les  dames  de  Peronne  en  firent  de  mesme, 
quand  la  ville  fut  assiégée  du  comte  de  Nassau,  et 
assistèrent  aux  braves  gens  de  guerre  qui  estojent 
dedans,  tout  de  mesme  façon,  qui  en  furent  esti- 
mées, louées  et  remerciées  de  leur  roy. 

5  Les  femmes  de  Sancerre,  en  ces  guerres  civiles 
et  leur  siège,  furent  recommandées  et  louées  des 
beaux  effets  qu'elles  y  firent  en  toutes  sortes. 

5  Durant  cette  guerre  de  la  ligue,  les  dames  de 
Vitré  s'acquittèrent  de  mesme  en  leur  ville  assié- 
gée par  M.  de  Mercueur,  Elles  y  sont  très-belles 
et  tousjours  fort  proprement  habillées  de  tout 
temps;  et  pour  ce  n'espargnoyent  leurs  beautez  à 
se  monstrer  viriles  et  courageuses;  comme  certes 
tous  actes  virils  et  généreux,  à  un  tel  besoin,  sont 
autant  à  estimer  en  les  femmes  qu'en  les  hommes. 
5  Ainsi  que  de  mesme  furent  jadis  les  gentiles 
femmes  de  Cartage,  lesquelles,  quand  elles  virent 
leurs  marys,  leurs  frères,  leurs  pères,  leurs  parens 
et  leurs  soldats,  cesser  de  tirer  à  leurs  ennemis,  par 
faute  de  cordes  en  leurs  arcs,  qui  estoyent  toutes 
usées  de  force  de  tirer  par  une  si  grande  longueur 
de  siège,  et,  par  ce,  ne  pouvans  plus  chevir  de 
chanvre,  de  lin,  ny  de  soye,  ny  d'autres  choses 
pour  faire    cordes,    s'adviserent    de   couper  leurs 

belles  tresses  et  blonds  cheveux,  et  ne  pardonner 
à  ce  bel  honneur  de  leurs  testes  et  parement  de 
leurs  beautez;  si  bien  qu'elles-mesmes,  de  leurs 
belles,  blanches  et  dehcates  mains,  en  retorserent 
et  en  firent  des  cordes,  et  en  fournirent  à  leurs 
gens  de  guerre;  dont  je  vous  laisse  à  penser  de 
quels  courages  et  de  quels  nerfs  ils  pouvoient  ten- 
dre et  bander  leurs  arcs,  en  tirer  et  en  combattre, 
portans  si  belles  faveurs  des  dames. 

J  Nous  lisons  dans  l'Histoire  de  Naples  que  ce 
grand  capitaine  Sforze,  sous  la  charge  de  la  reine 
Jeanne  11^,  ayant  esté  pris  par  le  mary  de  la  reine, 
Jacques,  mis  en  estroitte  prison,  et  eu  quel- 
ques traits  de  corde,  sans  doute  il  avoit  la  teste 
tranchée,  sans  que  sa  sœur  Marguerite  se  mit  en 
armes  et  aux  champs,  et  fit  si  bien,  elle  en  per- 
sonne, qu'elle  prit  quatre  gentilshommes  napoli- 
tains des  principaux,  et  manda  au  roy  que  tel 
traittement  il  feroit  à  son  frère,  tel  le  feroit-elle 
ses  gens.  Si  bien  qu'il  fut  contraint  de  faire  accord 
et  le  lascher  sain  et  sauf.  Ah  !  brave  et  généreuse 
sœur,  ne  tenant  guiere  en  cela  de  son  sexe! 

Je  sçay  aucunes  sœurs  et  parentes  que,  si  elles 
eussent  fait  pareil  trait,  il  y  a  quelque  temps, 
possible  eussent-elles  sauvé  un  brave  frère  qu'elles 
avoyent,  qui  fut  perdu  pour  faute  de  secours  et 
d'assistance  pareille. 

f  Maintenant  je  veux  laisser  ces  dames  en  gê- 
nerai guerrières  et  généreuses  :  parlons  d'aucunes 
particulières.    Et,  pour  la  plus  belle  monstre  de 

Tantiquité,  je  n'allegueray  que  cette  seule  Zenobie 
pour  toutes,  laquelle,  après  la  mort  de  son  marj, 
ne  s'amusa,  comme  plusieurs,  à  perdre  le  temps  à 
le  plorer  et  regretter,  mais  à  s'emparer  de  l'empire 
au  nom  de  ses  enfans,  et  faire  la  guerre  aux  Ro- 
mains et  à  l'empereur  Aurelian,  qui  en  estoit  lors 
empereur,  en  leur  donnant  de  la  peine  beaucoup, 
l'espace  de  huict  ans,  jusqu'à  ce  qu'estant  descen- 
due en  champ  de  bataille  contre  luy,  fut  vaincue 
et  prise  prisonnière,  et  menée  devant  l'empereur; 
lequel,  après  luy  avoir  demandé  comment  elle  avoit 
eu  la  hardiesse  de  faire  la  guerre  aux  empereurs, 
elle  luy  respondit  seulement  :  «  Vrayment  !  je 
cognois  bien  que  vous  estes  empereur,  puisque 
vous  m'avez  vaincue.  »  Il  eut  si  grand  aise  de 
l'avoir  vaincue,  et  en  tira  si  grande  ambition,  qu'il 
en  voulut  triompher;  et  avec  une  très-grande 
pompe  et  magnificence  elle  marchoit  devant  son 
char  triomphant,  fort  superbement  habillée  et  ac-r 
commodée  d'une  grande  richesse  de  perles  et 
pierreries,  de  grands  joyaux  et  de  chaisnes  d'or, 
dont  elle  estoit  enchaisnée  au  corps,  aux  pieds  et 
aux  mains,  en  signe  de  captive  et  d'esclave;  si  que, 
par  la  grande  pesanteur  de  ses  joyaux  et  chaisnes 
qu'elle  portoit  sur  elle,  fut  contrainte  de  faire  plu- 
sieurs pauses  et  se  reposer  souvent  en  ce  triomphe. 
Grand  cas,  certes,  et  admirable,  que,  toute  vain- 
cue et  prisonnière  qu'elle  estoit,  encore  donnoit- 
elle  loy  au  vainqueur  triompheur,  et  le  faisoit 
arrester  et  attendre  jusques  à  ce  qu'elle  eust  pris 

son  halleine!  Grande  aussi  et  honneste  courtoisie 
estoit-ce  à  l'empereur  de  luy  permettre  son  aise  et 
repos  et  endurer  sa  débilité,  et  ne  la  contraindre 
ny  presser  de  se  haster  plus  qu'elle  ne  pouvoit  : 
de  sorte  que  l'on  ne  sçait  que  plus  louer,  ou  l'hon- 
nesteté  de  l'empereur,  ou  la  façon  de  faire  de  la 
reine,  qui,  possible,  pouvoit-elle  jouer  ce  jeu 
exprés,  non  tant  pour  son  imbecilité  ou  lassitude 
que  pour  quelque  ostentation  de  gloire,  et  mons- 
trer  au  monde  qu'elle  en  vouloit  recueillir  ce  petit 
brin  sur  le  soir  de  sa  belle  fortune,  comme  elle 
avoit  fait  sur  le  matin,  et  que  monsieur  l'empereur 
luy  cedoit  ce  coup  là  pour  l'attendre  en  ses  pas 
lents  et  graves  marchers.  Elle  se  faisoit  fort  arre- 
garder  et  admirer,  autant  des  hommes  que  des 
dames,  desquelles  aucunes  eussent  fort  voulu  res- 
sembler cette  belle  image  :  car  elle  estoit  des  plus 
belles,  selon  que  disent  ceux  qui  en  ont  escrit. 
Elle  estoit  d'une  fort  belle,  haute  et  riche  taille, 
son  port  très-beau,  sa  grâce  et  sa  majesté  de  mes- 
mes;  par  conséquent,  son  visage  très-beau  et  fort 
agréable,  les  yeux  noirs  etfortbrillans.  Entre  autres 
beautez,  ils  luy  donnoyent  les  dents  très-belles  et 
fort  blanches,  l'esprit  vif,  fort  modeste,  et  sincère, 
et  clémente  au  besoin;  la  parole  fort  belle  et  pro- 
noncée d'une  voix  claire  :  aussi  elle-mesme  faisoit 
entendre  toutes  ses  conceptions  et  volontez  à  ses 
gens  de  guerre,  et  les  haranguoit  souvent. 

Je  pense,  certes,  qu'il  la  faisoit  bien  aussi  beau 
voir,  ainsi  vestue  si  superbement  et  gentiment  en 

habit  de  femme,  que  quand  elle  estoit  armée  tout 
à  blanc  :  car  tousjours  le  sexe  l'emporte;  aussi 
est-il  à  présumer  que  l'empereur  ne  la  voulut  exhi- 
ber en  son  triomphe  qu'en  son  beau  sexe  femenin, 
qui  la  representeroit  mieux  et  la  rendroit  au  peuple 
plus  agréable  en  ses  perfections  de  beauté.  De 
plus,  il  est  à  présumer  aussi  qu'estant  si  belle,  l'em- 
pereur en  avoit  tasté,  jouj,  et  en  jouissoit  encor; 
et  que,  s'il  l'avoit  vaincue  d'une  façon,  il  ou  elle, 
les  deux  se  peuvent  entendre,  l'avoit  vaincu  aussi 
de  l'autre. 

Je  m'estonne  que,  puisque  cette  Zenobie  estoit 
si  belle,  l'empereur  ne  la  prist  et  entretinst  pour 
l'une  de  ses  garces,  ou  bien  qu'elle  n'ouvrist  et 
dressât  par  sa  permission,  ou  du  sénat,  boutique 
d'amour  et  de  putanisme,  comme  fit  Flora,  afin  de 
s'enrichir  et  accumuler  force  biens  et  bons  moyens, 
au  travail  de  son  corps  et  branslement  de  son  lict; 
à  laquelle  boutique  eussent  pu  venir  les  plus  grands 
de  Rome,  à  l'envy  tous  les  uns  des  autres  :  car 
enfin  il  n'y  a  tel  contentement  et  félicité  au  monde, 
s'il  semble,  que  se  ruer  sur  la  royauté  et  princi- 
pauté, et  de  jouir  d'une  belle  reine,  d'une  princesse 
et  grande  dame.  Je  m'en  rapporte  à  ceux  qui  ont 
esté  en  ces  voyages,  ety  [ont]  fait  si  belles  factions. 
Et  par  ainsi  cette  reine  Zenobie  se  fust  fait  tost 
riche  parlabourse  de  ces  grands,  ainsi  que  fit  Flora, 
qui  n'en  recevoit  point  d'autres  en  sa  boutique. 
N'eust-il  pas  mieux  vallu  pour  elle  de  traitter  cette 
vie  en  bombances,    magnificences,   chevances  et 

honneurs,  que  de  tomber  en  la  nécessité  et  extré- 
mité qu'elle  tomba,  à  gaigner  sa  vie  à  filer  parmy 
des  femmes  communes  et  mourir  de  faim,  sans  que 
le  sénat,  ayant  pitié  d'elle,  veu  sa  grandeur  passée, 
luj  ordonna  pour  son  vivre  quelque  pension,  et 
quelques  petites  terres  et  possessions,  que  l'on 
appella  longtemps  les  possessions  zenobiennes  : 
car  enfin  c'est  un  grand  mal  que  la  pauvreté;  et 
qui  la  peut  éviter,  en  quelque  forme  qu'on  se 
puisse  transmuer,  fait  bien,  ce  disoit  quelqu'un 
que  je  sçay. 

Voylà  pourquoy  Zenobie  ne  mena  son  grand 
courage  au  bout  de  la  carrière,  comme  elle  devoit, 
et  qu'il   faut  qu'on  la  persiste  tousjours  en  toutes 
actions.   On  dit  qu'elle  avoit  fait  faire  un  charriot 
triomphant,  le  plus  superbe  qui  se  fust  jamais  veu 
dans  Rome,   et,  ce  disoit-elle  souvent,  durant  ses 
grandes  prosperitez  et  vanteries,   pour  triumpher 
dans   Rome;    tant   elle    estoit   presumptueuse  de 
conquérir  l'empire  romain!  Mais  tout  cela  au  re- 
bours :  car  l'empereur,    l'ayant   vaincue,    le    prit 
pour  luy,   et   en  triompha,   et  elle  alla  à  pied,  en 
faisant  d'elle  plus  grand   triomphe   et  pompe  que 
s'il   eust  vaincu  un  puissant  roy.    Et  dittes  que  la 
victoire  qu'on  emporte  sur  une  dame,   en  quelque 
façon  que  ce  soit,  n'est  pas  grande  et  tres-illustre  ! 
5  Ainsi  désira  Auguste  de  triompher  de  Cleo- 
patra;  mais  il  n'y  procéda  pas  bien.   Elle  y  pour- 
veut  de  bonne  heure,  et  de  la  façon  que  Paulus 
.ïmilius   le   dit  à   Perseus,   qui,   le    priant   en   sa 

captivité  d'avoir  pitié  de  luy,  il  luy  respondit  que 
ç'avoit  esté  à  luy  à  y  mettre  ordre  auparavant, 
voulant  entendre  qu'il  se  devoit  estre  tué. 

5  J'ay  ouy  dire  que  le  feu  roy  Henry  deuxiesme 
ne  desiroit  rien  tant  que  de  pouvoir  prendre  pri- 
sonnière la  reine  de  Hongrie,  non  pour  la  traitter 
mal,  encore  qu'elle  luy  eust  donné  plusieurs  sujets 
par  ses  bruslemens,  mais  pour  avoir  cette  gloire 
de  tenir  cette  grande  reine  prisonnière,  et  voir 
quelle  mine  et  contenance  elle  tiendroit  en  sa 
prison,  et  si  elle  seroit  si  brave  et  orgueilleuse 
qu'en  ses  armées  :  car  enfin  il  n'y  a  rien  si  superbe 
et  brave  qu'une  belle,  brave  et  grande  dame, 
quand  elle  veut  et  qu'elle  a  du  courage,  comme 
estoit  celle-là,  et  qui  se  plaisoit  fort  au  nom  que 
luy  avoyent  donné  les  soldats  espagnols,  qui, 
comme  ils  appelloyent  l'empereur  son  frère  el 
padre  de  los  soldados,  eux  l'appelloyent  la  madré; 
ainsi  queVittoria  ouVittorina,  jadis,  du  temps  des 
Romains,  fut  appellée  en  ses  armées  la  mère  du 
camp.  Certes,  si  une  dame  grande  et  belle  entre- 
prend une  charge  de  guerre,  elle  y  sert  de  beau- 
coup, et  anime  fort  ses  gens,  comme  j'ay  veu  la 
reine  mère  en  nos  guerres  civiles,  qui  bien  souvent 
venoit  en  nos  armées,  et  les  asseuroit  tout  plain  et 
encourageoit  fort,  et  comme  fait  aujourd'huy  sa 
petite-fille,  l'infante,  en  Flandres,  qui  préside  en 
son  armée,  et  se  fait  paroistre  à  ses  gens  de  guerre 
toute  valeureuse,  si  que,  sans  elle  et  sa  belle  et 
agréable  présence,  la  Flandre  n'auroit  moyen  de 

tenir,  ce  disent  tous;  et  jamais  la  reine  de  Hon- 
grie, sa  grande-tante,  ne  parut  telle  en  beauté, 
valeur   et  générosité    et    belle    grâce. 

f  Dans  nos  histoires  de  France,  nous  lisons  com- 
bien servit  la  présence  de  cette  généreuse  comtesse 
de  Montfort,  estant  assiégée  dans  Annebon  :  car, 
encor  que  ses  gens  de  guerre  fussent  braves  et 
vailians,  et  qu'ils  eussent  combattu  et  soustenu 
des  assauts  et  fait  aussi  bien  que  gens  du  monde, 
ilz  commencèrent  à  perdre  cœur  et  vouloir  se 
rendre;  mais  elle  les  harangua  si  bien,  et  anima 
de  si  belles  et  courageuses  paroles,  et  les  anima  si 
beau  et  si  bien  qu'ils  attendirent  le  secours,  qui 
leur  vint  à  propos,  tant  désiré;  et  le  siège  fut  levé. 
Et  fit  bien  mieux  :  car,  ainsi  que  ses  ennemis 
estoyent  amusez  à  l'assaut,  et  que  tous  y  estoyent, 
et  vid  les  tentes  qui  en  estoyent  toutes  vuides, 
elle,  montée  sur  un  bon  cheval  et  avec  cinquante 
bons  chevaux,  fit  une  saillie,  donna  l'aliarme,  mit 
le  feu  dans  le  camp;  si  bien  que  Charles  de  Blois, 
cuidant  estre  trahy,  fit  aussitost  cesser  l'assaut.  Sur 
ce  sujet  je  feray  ce  petit  conte  : 

Durant  ces  dernières  guerres  de  la  Ligue,  feu 
M.  le  prince  de  Condé,  dernier  mort,  estant  à 
Sainct-Jean,  envoya  demander  à  madame  de  Bour- 
deille,  veufve  de  l'aage  de  quarante  ans,  et  très- 
belle,  six  ou  sept  des  gens  de  sa  terre  des  plus 
riches,  et  qui  s'estoyent  retirez  en  son  chasteau  de 
Malhas  prés  elle.  Elle  les  luy  refusa  tout  à  trac,  et 
que  jamais  elle  ne  trahiroit  ny  ne  livreroit  ces  pau- 

26 


202  CINQ^UIEME     DISCOURS 

vres  gens,  qui  s'estoyent  allez  couvrir  et  sauver 
sous  sa  foy.  Il  luy  manda  pour  la  dernière  fois 
que,  si  elle  ne  les  luy  envoyoit,  qu'il  luy  appren- 
droit  de  luy  obéir.  Elle  luy  fit  response  (car  j'estois 
avec  elle  pour  l'assister)  que,  puisqu'il  ne  sçavoit 
obéir,  qu'elle  trouvoit  fort  estrange  de  vouloir 
faire  obéir  les  autres,  et,  lorsqu'il  auroit  obey  à 
son  roy,  elle  luy  obeiroit;  au  reste  que,  pour 
toutes  ses  menaces,  elle  ne  craignoit  ny  son  canon 
ny  son  siège,  et  qu'elle  estoit  descendue  de  la 
comtesse  de  Montfort,  de  laquelle  les  siens  avoyent 
hérité  de  cette  place,  et  elle  et  tout,  et  de  son  cou- 
rage; et  qu'elle  estoit  résolue  de  la  garder  si  bien 
qu'il  ne  la  prendroit  point;  et  qu'elle  feroit  autant 
parler  là  d'elle  leans  que  son  ayeule,  ladite  com- 
tesse, avoit  fait  dans  Annebon.  M.  le  prince  son- 
gea longtemps  sur  cette  response,  et  temporisa 
quelques  jours  sans  la  plus  menacer.  Pourtant,  s'il 
ne  fust  mort,  il  l'eust  assiégée;  mais  elle  s' estoit 
bien  préparée  de  cœur,  de  resolution,  d'hommes 
et  de  tout,  pour  le  bien  recevoir,  et  croy  qu'il  y 
eust  receu  de  la  honte. 

5  Machiavel,  en  son  livre  De  la  guerre,  raconte 
que  Catherine,  comtesse  de  Furly,  fut  assiégée 
dans  sadite  place  par  César  Borgia,  assisté  de 
l'armée  de  France,  qui  luy  résista  fort  vallureuse- 
ment,  mais  enfin  fut  prise.  La  cause  de  sa  perte  fut 
que  cette  place  estoit  trop  pleine  de  forteresses 
et  Heux  forts  pour  se  retirer  d'un  lieu  à  l'autre,  si 
bien  que,  Csesar  ayant  fait  ses  approches,  le  sei- 

gneur  Jean  de  Casale,  que  ladite  comtesse  avoit 
pris  pour  sa  garde  et  assistance,  abandonna  la 
bresche  pour  se  retirer  en  ses  forts,  et,  par  cette 
faute,  Borgia  faussa  et  prit  la  place.  Si  bien,  dit 
l'auteur,  que  ces  fautes  firent  tort  au  courage  géné- 
reux et  à  la  réputation  de  cette  brave  comtesse, 
laquelle  avoit  attendu  une  armée  que  le  roy  de 
Naples  et  le  duc  de  Milan  n'avoyent  osé  attendre; 
et,  bien  que  son  yssue  en  fust  malheureuse,  elle 
emporta  l'honneur  que  sa  vertu  meritoit;  et  pour 
ce  en  Italie  se  firent  force  vers  et  rimes  en  sa 
louange.  Ce  passage  est  digne  de  lire  pour  ceux 
qui  se  meslent  de  fortifier  des  places  et  y  bastir 
grande  quantité  de  forts,  chasteaux,  roques  et 
cittadelles. 

f  Pour  retourner  à  nostre  propos,  nous  avons 
eu  le  temps  passé  force  princesses  et  grandes  dames 
en  nostre  France,  qui  ont  fait  de  belles  marques 
de  leurs  prouesses  :  comme  fit  Paule,  fille  du  comte 
de  Penthievre,  laquelle  fut  assiégée  dans  Roye  par 
le  comte  [de]  CharouUois,  et  s'y  monstra  si  brave 
et  si  généreuse  que,  la  ville  estant  prise,  le  comte 
luy  fit  tres-bon-ne  guerre,  et  la  fit  conduire  à  Com- 
piegne  seurement,  ne  permettant  qu'il  luy  fust  fait 
aucun  tort;  et  l'honnora  fort  pour  sa  vertu,  encor 
qu'il  voulust  grand  mal  à  son  mary,  qu'il  char- 
geoit  de  l'avoir  voulu  faire  mourir  par  sortilleges 
et  charmes  d'aucunes  images  et  chandelles. 

f  Richilde,  fille  unique  et  héritière  de  Monts 
en  Hainault,  femme  de  Baudouin  sixiesme,  comte 

de  Flandres,  fît  tous  efforts  contre  Robert  le 
Frizon,  son  beau-frere,  institué  tuteur  des  enfans 
de  Flandres,  pour  luj  en  oster  la  connoissance 
et  administration  et  se  l'attribuer;  quoj  poursui- 
vant à  l'ayde  de  Philippes,  roy  de  France,  luj 
hazarda  deux  batailles.  En  la  première  elle  fut 
prise,  ce  que  fut  aussi  Robert  son  ennemy,  et 
amprés  furent  rendus  par  eschange;  luj  en  livra 
la  seconde,  laquelle  elle  perdit,  et  y  perdit  son 
fils  Arnulphe,  et  [fut]  chassée  jusques  à  Monts. 

J  Ysabel  de  France,  fille  du  roy  Philippes  le  Bel, 
et  femme  du  roy  Edouard  deuxiesme,  duc  de 
Guyenne,  fut  en  malle  grâce  du  roy  son  mary, 
par  de  meschants  rapports  de  Hue  le  Despen- 
cier,  dont  fut  contrainte  se  retirer  en  France 
avec  son  fils  Eduard;  puis  s'en  retourna  en 
Angleterre  avec  le  chevallier  de  Hainaut ,  son 
parent,  et  une  armée  qu'elle  y  mena,  au  moyen 
de  laquelle  elle  prit  son  mary  prisonnier,  lequel 
elle  délivra  entre  les  mains  de  ceux  avec  lesquels 
il  luy  convint  finir  ses  jours;  ainsi  qu'à  elle-mesme 
il  luy  en  prit,  qui,  pour  traitter  l'amour  avec  un 
seigneur  de  Mortemer,  fut  par  son  fils  confinée 
en  un  chasteau  à  finir  ses  jours.  C'est  elle  qui  a 
baillé  aux  Anglois  sujet  de  quereller  à  tort  la  France. 
Mais  voilà  une  mauvaise  reconnoissance  pourtant, 
et  grande  ingratitude  de  fils,  qui,  oubliant  un 
grand  bienfait,  traitta  ainsi  sa  mère  pour  un  si  pe- 
tit forfait.  Petit,  l'appellé-je,  puisqu'il  est  naturel, 
et  que   malaisément,  ayant  pratiqué  les  gens  de 

guerre,  et  qu'elle  s'estoit  tant  accoustumée  à  gar- 
çonner  avec  eux  parmy  les  armées  et  tentes  et 
pavillons,  falloit  bien  qu'elle  garçonnast  aussi  entre 
les  courtines,  comme  cela  se  voit  souvent. 

J  Je  m'en  rapporte  à  nostre  reine  Leonor,  du- 
chesse de  Guyenne,  qui  accompagna  le  roy  son 
mary  outre  mer  et  en  la  guerre  sainte.  Pour  prati- 
quer si  souvent  la  gendarmerie  et  soudardaille,  elfe 
se  laissa  fort  aller  à  son  honneur,  jusqu'à  là  qu'elle 
eût  à  faire  avec  les  Sarrasins;  dont  pour  ce  le  roy 
la  répudia;  ce  qui  nous  cousta  bien.  Pensez  qu'elle 
voulut  esprouver  si  ces  bons  compagnons  estoyent 
aussi  braves  champions  à  couvert  comme  en  pleine 
campagne,  et  que,  possible,  son  humeur  estoit 
d'aymer  les  gens  vaillans,  et  qu'une  vaillance  at- 
tire l'autre,  ainsi  que  la  vertu:  car  jamais  celuy  ne 
dit  mal  qui  dist  que  la  vertu  ressembloit  le  foudre 
qui  perce  tout. 

Cette  royne  Leonor  ne  fut  pas  la  seule  qui  ac- 
compagna en  cette  guerre  sainte  le  roy  son  mary. 
Mais  avant  elle,  et  avec  elle  et  après,  plusieurs 
autres  princesses  et  grandes  dames  avec  leurs  ma- 
rys  se  croisèrent,  mais  non  leurs  jambes,  qu'elles 
ouvrirent  et  eslargirent  à  bon  escient;  si  qu'au- 
cunes y  dem.eurerent,  et  les  autres  en  retournèrent 
de  très-bonnes  vesses.  Et,  sous  la  couverture  de 
visiter  le  sainct  sepulchre,  parmy  tant  d'armes,  fai- 
soyent  à  bon  escient  l'amour;  aussi,  comme  j'ay 
dit,  les  armes  et  l'amour  convienent  bien  ensemble, 
tant  la  simpathie  en  est  bonne  et  bien  conjointe. 

Encores  telles  dames  sont-elles  à  estimer,  d'ay- 
mer  et  traitter  ainsi  les  hommes;  non  comme  firent 
jadis  les  Amazones,  lesquelles,  encore  qu'elles  se 
dissent  filles  de  Mars,  se  deffirent  de  leurs  maris^, 
disans  que  ce  mariage  estoit  une  vraye  servitude  ; 
mais  prou  d'ambition  avoyent-elles  avec  d'autres 
hommes,  pour  en  avoir  des  filles,  et  faire  mourir 
les  enfans  [masles]. 

5  Jo.  Nauclerus,  en  sa  Cosmographie,  reche  que, 
l'an  de  Christ  1 1 2  3 ,  après  la  mort  de  Tibussa,  reine 
des  Bohèmes,  et  qui  fit  renfermer  la  ville  de  Pra- 
gue de  murailles,  et  qui  abhorroit  fort  la  domina- 
tion des  hommes,  il  y  eut  une  de  ses  damoiselles 
de  grand  courage,  nommée  Valasca,  qui  gaigna 
si  bien  et  filles  et  dames  du  pays,  et  leur  proposa 
si  bien  et  beau  la  liberté,  et  les  degousta  si  fort  de 
la  servitude  des  hommes,  qu'elles  tuèrent  chacune 
qui  son  mary,  qui  son  frère,  qui  son  parent,  qui 
son  voisin,  qu'en  moins  d'un  rien  elles  furent  mais- 
tresses;  et,  ayans  pris  les  armes  de  leurs  hommes, 
s'en  ayderent  si  bien  et  se  rendirent  si  braves  et  si 
adextres,  à  mode  d'Amazonnes ,  qu'elles  eurent 
plusieurs  victoires.  Mais  après,  par  les  menées  et 
finesses  d'un  Primislaus,  mary  de  Libussa,  homme 
qu'elle  avoit  pris  de  basse  et  vile  condition,  furent 
défaites  et  mises  à  mort.  Ce  fut  par  permission 
divine  de  l'acte  énorme  perpétré  pour  faire  ainsi 
perdre  le  genre  humain. 

Ces  dames  pouvoyent  bien  monstrer  leurs  beaux 
courages  pour  d'autres  belles  factions,  courageuses 

et  viriles  que  par  telles  cruautez,  ainsi  que  nous 
avons  veu  tant  d'emperieres,  de  reines,  de  prin- 
cesses et  grandes  dames,  par  actes  nobles  ,  et 
aux  gouvernements  et  maniemens  de  leurs  estats, 
et  autres  sujets,  dont  les  histoires  en  sont  assez 
pleines  sans  que  je  les  raconte  :  car  l'ambition  de 
dominer,  régner  et  imperier,  loge  dans  leurs  âmes 
aussi  bien  que  des  hommes,  et  en  sont  aussi 
friandes. 

5  Si  en  vays-je  nommer  une  qui  n'en  fut  tant 
atteinte,  qui  est  Victoria  Colonna,  femme  du  mar- 
quis de  Pescayre,  de  laquelle  j'ay  leu  dans  un  livre 
espagnol  que,  lorsque  ledit  marquis  entendit  aux 
belles  offres  que  luy  fit  Hieronimo  Mouron  de  la 
part  du  pape,  comme  j'ay  dit  cy-devant,  du 
royaume  de  Naples,  s'il  vouloit  entrer  en  ligue 
avec  luy,  elle,  en  estant  advertie  par  son  mary 
mesme,  qui  ne  luy  celoit  rien  de  ses  plus  privez 
affaires,  ny  grands  ny  petits,  luyescrivit,  car  elle 
disoit  des  mieux  ,  et  luy  manda  qu'il  se  souvînt  de 
son  ancienne  valeur  et  vertu,  qui  luy  avoit  donné 
telle  louange  et  réputation  qu'elle  excedoit  la 
gloire  et  la  fortune  des  plus  grands  rois  de  la 
terre,  disant  que  :  no  con  grandezza  de  los  reynos, 
de  estados  ny  de  hermosos  titulos ,  sino  con  fe  il- 
lustre y  clara  virtud,  se  alcançava  la  honra,  la  quai 
con  loor  siempre  vivo,  llegava  a  los  descendientes  ;  y 
que  no  havia  nigun  grado  tan  alto  que  no  fuesse 
vencido  de  una  trahicyon  y  mala  fe.  Que  por  esto, 
nigun  desseo  ténia  de  ser  muguer  de  rey,  qucriendo 

antes  ser  muguer  de  tal  capitan^  que  no  solamente 
en  gaerra  con  valorosa  mano,  mas  en  pas  con  gran 
honra  de  animo  no  vencido ,  havia  sabido  vencer 
reyeSj  y  grandissimos  principes,  y  capitanes,  y  dar- 
los  a  triumphos,  y  imperiarlos ;  disant  que  :  «  non 
avec  la  grandeur  des  royaumes,  des  grands  estats, 
ny  hauts  et  beaux  tiltres,  sinon  avec  une  foy  illustre 
et  claire  vertu,  l'honneur  s'acqueroit,  laquelle  avec 
une  louange  tousjours  vive  alloit  à  nos  descendans; 
et  qu'il  n'y  avoit  nul  grade  si  haut,  qui  ne  fust 
vaincu  ny  gasté  par  une  trahyson  commise  et  foy 
rompue;  et  que  pour  l'amour  de  cela  elle  n'avoit 
nul  désir  d'estre  femme  de  roy,  mais  d'un  tel  ca- 
pitaine, lequel,  non  seulement  en  guerre  avec  sa 
main  valleureuse,  mais  en  paix  avec  grand  honneur 
d'un  esprit  non  vaincu,  avoit  sceu  vaincre  les  rois, 
les  grands  princes  et  capitaines,  et  les  donner  aux 
triumphes  et  les  imperier.  »  Cette  femme  parloit 
d'un  grand  courage,  d'une  grande  vertu,  et  de 
vérité  et  tout  :  car  de  régner  par  un  vice  est  fort 
vilain,  et  de  commander  aux  royaumes  et  aux  rois 
par  la  vertu  est  très-beau. 

5  Fulvia,  femme  de  P.  Claudius,  et  en  secondes 
nopces  de  Marc  Antoine,  ne  s'amusant  guieres  à 
faire  les  affaires  de  sa  maison,  se  mit  aux  choses 
grandes,  à  traitter  les  affaires  d'Estat,  jusques-là 
qu'on  luy  donna  la  réputation  de  commander  aux 
empereurs.  Aussi  Cleopatra  l'en  sceut  très-bien 
remercier,  et  luy  avoir  cette  obligation  que  d'a- 
voir si    bien  instruit    et    discipliné  Marc-Antoine 

à  obeyr  et  ployer  sous  les  loix  de  submission. 
5  Nous  lisons  de  ce  grand  prince  françois 
Charles  Martel,  qu'i[l]  onc  ne  voulut  prendre  et 
porter  le  tikre  de  roy,  qui  estoit  en  sa  puissance, 
mais  aima  mieux  régenter  les  rois  et  leur  com- 
mander. 

5  Parlons  d'aucunes  de  nos  dames.  Nous  avons 
eu,  en  nostre  guerre  de  la  Ligue,  M."^'^  de   Mont- 
pensier,  sœur  de  feu  M.  de  Guise,  qui  a  esté  une 
grande  femme   d'Estat,    et  qui   a  porté   sa  bonne 
part  de  matière,  d'inventions  de  son  gentil  esprit, 
et   du  travail  de  son  corps,  h  bastir  ladite  ligue; 
si  qu'après  avoir  esté  bien  bastie,  jouant  aux  cartes 
un  jour  et  à  la  prime,  car  elle  ayme  fort  ce  jeu, 
ainsi  qu'on  luy  disoit  qu'elle  meslast  bien   les  car- 
tes,   elle    respondit    devant    beaucoup   de    gens  : 
«  Je  les  ay  si  bien  meslées  qu'elles  ne  se  sçauroyent 
mieux  mesler  ny  demesler.  »  Cela  fust  esté  bon  si 
les  siens    ne  fussent   esté    morts;    desquels,    sans 
perdre  cœur  d'une  telle  perte,  en  entreprit  la  ven- 
geance. Et, en  ayant  sceu  les  nouvelles  dans  Paris, 
sans  se  tenir  recluse  en  sa  chambre  à  en  faire  les 
regrets,  à  la  mode  d'autres  femmes,  sort   de   son 
hostel  avec  les    enfans  de  M.  son  frère,  les  tenant 
par  les  mains,  les   pourmeine  par  la   ville,  fait   sa 
deploration  devant  le  peuple,  l'animant  de  pleurs, 
de  cris  de  pitié  et  de  paroles  qu'elle  fit  à  tous  de 
prendre  les  armes  et  s'eslever  en  furie,  et  faire  les 
insolences  sur  la  maison  et  tableau  du  roy,  comme 
l'on  a  veu  et  que  j'espère  de  dire  en  sa  vie,  et  à 
Brantôme.  II.  27 

luy  denier  toute  fidélité,  ains  au  contraire  [à  luy 
jurer]  toute  rébellion,  dont  puis  après  son  meurtre 
s'en  ensuivit;  duquel  est  à  sçavoir  qui  sont  ceux 
et  celles  qui  en  ont  donné  les  conseils  et  en  sont 
coulpables.  Certainement,  le  cœur  d'une  sœur 
perdant  tels  frères  ne  pouvoit  pas  digérer  tel  venin 
sans  venger  ce  meurtre. 

J'ay  ouy  conter  qu'après  qu'elle  eut  ainsi  bien 
mis  le  peuple  de  Paris  en  besogne   de  telles    ani- 
mositez  et  insolences,  elle  partit  vers  le  prince  de 
Parme  à  luy  demander  secours  de  vengeance.  Et 
y  va  à  si  grandes  et  longues  traittes  qu'il  fallut  un 
jour  à  ses  chevaux  de   coche  demeurer   si  las   et 
recreus  au  beau  mitan  de  la  Picardie,  dans  les  fan- 
ges, qu'ilz  ne  pouvoyent  aller  ny  en  avant  ny  en 
arrière,  ny  mettre  un    pied    l'un   devant    l'autre. 
Par  cas  passa  un  fort  honneste  gentilhomme  de  ce 
païs,  qui  estoit  de  la  religion,  qui,  encor  qu'elle 
fust  desguisée  et  de  nom  et  d'habit,  il  la  conneut, 
et,  ostant  de  devant  les  yeux   les   menées  qu'elle 
avoit  fait  contre  ceux  de  la  religion,  et  l'animosité 
qu'elle  leur  portoit,   luy  tout  plain  de   courtoisie, 
luy  dit  :  «  Madame,  je  vous  connois  bien  ;  je  vous 
suis  serviteur  :  je  vous  voy  en  mauvais  estât,  vous 
viendrez,  s'il  vous  plaist,  en  ma  maison  que  voilà 
prés,  pour  vous  seicher  et  vous   reposer.   Je   vous 
accommoderay  de  tout  ce  que  je  pourray  au  mieux 
qu'il  me  sera  possible.    Ne    craignez  point  :  car, 
encore  que  je  sois  de  la  religion,  que  vous  nous 
haïssez  fort,  je    ne  voudrois  me    départir   d'avec 

VOUS  sans  vous  offrir  une  courtoisie  qui  vous  est 
tres-necessaire.  »  A  telle  offre  elle  se  laissa  aller, 
et  l'accepta  fort  librement;  et,  après  l'avoir  ac- 
commodée de  ce  qui  luy  estoit  nécessaire,  reprend 
son  chemin  et  la  conduit  deux  lieues,  elle  pour- 
tant luy  celant  son  voyage  ;  dont  depuis  de  cette 
courtoisie,  à  ce  que  j'ay  ouy  dire,  en  cette  guerre 
s'en  acquitta  à  l'endroit  dudit  gentilhomme  par 
force  autres  courtoisies. 

Plusieurs  se  sont  estonnez  comment  elle  se  fia 
à  luy,  estant  huguenot.  Mais  quoy!  la  nécessité 
fait  faire  beaucoup  de  choses;  et  aussi  qu'elle  le 
vid  si  honneste,  et  parler  si  honnestement  et  fran- 
chement, qu'elle  jugea  qu'il  estoit  enclin  à  faire  un 
trait  honneste. 

Madame  de  Nemours,  sa  mère,  ayant  esté 
prisonnière  après  la  mort  de  messieurs  ses  enfans, 
ne  faut  point  douter  si  elle  demeura  désolée 
par  une  telle  perte  insupportable,  jusques  à  là 
que  de  son  naturel  elle  est  dame  de  fort  douce 
humeur  et  froide,  et  qui  ne  s'esmeut  que  bien  à 
propos,  elle  vint  à  debagouUer  mille  injures  contre 
le  roy,  et  luy  jetter  autant  de  malédictions  et 
d'exécrations  —  car,  et  qui  n'est  la  chose,  la 
parole  qu'on  ne  fît  et  ne  dît  pour  une  telle  véhé- 
mence de  perte  et  de  douleur  !  —  jusques  à  ne 
nommer  le  roy  autrement  et  tousjours  que  ce  tyran. 
«  Non!  je  ne  le  veux  plus  appeller  tel,  mais 
roy  tres-bon  et  clément,  s'il  me  donne  la  mort 
comme  à  mes  enfans,  pour  m'oster  de  la  misère  où 

je  suis,  et  me  colloque  en  la  béatitude  de  Dieu.  » 
Puis  après,  appaisant  ses  paroles  et  cris  et  y  faisant 
quelque  surceance,  elle  ne  disoit  sinon  :  «  Ah  ! 
mes  enfans  !  ha!  mes  enfans  !  »  réitérant  ordi- 
nairement ces  paroles  avec  ses  belles  larmes,  qui 
eussent  amoly  un  cœur  de  rocher.  Helas!  elle  les 
pouvoit  ainsi  plorer  et  regretter,  estans  si  bons, 
si  généreux,  si  vertueux  et  valleureux,  mais  surtout 
ce  grand  duc  de  Guise,  vray  aisné  et  vray  pa- 
rangon de  toute  valeur  et  générosité.  Aussi 
qu'elle  aimoit  si  naturellement  ses  enfans  qu'un 
jour  moy  discourant  avec  une  grand  dame  de  la 
cour,  de  madite  dame  de  Nemours,  elle  me  dit 
que  c'estoit  la  plus  heureuse  princesse  du  monde, 
pour  plusieurs  raisons  qu'elle  m'alleguoit,  fors 
en  une  chose ,  qui  estoit  qu'elle  aymoit  mes- 
sieurs ses  enfans  par  trop  :  car  elle  les  aymoit  si 
très-tant  que  l'appréhension  ordinaire  qu'elle  avoit 
d'eux  et  qu'il  ne  leur  arrivast  mal  troubloit  toute 
sa  félicité,  vivant  ordinairement  pour  eux  en  in- 
quiétude et  allarme.  Je  vous  laisse  donc  à  penser 
combien  elle  sentit  de  maux,  d'amertumes  et  de 
picqueures,  par  la  mort  de  ces  deux,  et  par  l'ap- 
préhension de  l'autre,  qui  estoit  vers  Lion,  et  de 
M.  de  Nemours  prisonnier  :  car  de  sa  prison,  di- 
soit-elle,  ne  s'en  soucioit  point,  ny  de  sa  mort 
non  plus,  ainsi  que  je  viens  de  dire. 

Lorsqu'on  la  sortit  du  chasteau  de  Blois  pour 
la  mener  en  celuy  d'Amboise  en  plus  estroite  pri- 
son, ainsi  qu'elle  eut  passé  la  porte,  elle  tourna 

et  haussa  la  teste  en  haut  vers  le  pourtrait  du  roy 
Louis  douziesme  songrand-pere,  qui  est  là  engravé 
en  pierre  au-dessus  sur  un  cheval  avec  une  fort 
belle  grâce  et  guerrière  façon.  Elle,  s'arrestant  là 
un  peu  et  le  contemplant,  dit  tout  haut  (devant 
force  monde  là  accouru,  d'une  belle  et  asseurée 
contenance  dont  jamais  n'en  fut  despourveue)  : 
«  Si  celuy  qui  est  là  représenté  estoit  en  vie,  il  ne 
permettroit  pas  qu'on  emmenast  sa  petite-fille 
ainsi  prisonnière,  et  qu'on  la  traittast  de  cette 
sorte.  »  Et  puis  suivit  son  chemin  sans  plus  rien 
dire.  Pensez  que  dans  son  ame  elle  imploroit  et 
invoquoit  les  mânes  de  ce  généreux  ayeul,  pour 
estre  justes  vengeurs  de  sa  prison;  ny  plus  ny 
moins  que  firent  jadis  aucuns  des  conjurateurs  de 
la  mort  de  César,  lesquels,  ainsi  qu'ils  alloyent 
faire  leur  coup,  se  tournèrent  vers  l'estatue  de 
Pompée,  et  sourdement  invoquèrent  et  implorè- 
rent l'ombre  de  sa  main ,  jadis  si  valleureuse, 
pour  conduire  leur  entreprise  à  faire  le  coup  qu'ils 
firent.  Possible  que  l'invocation  de  cette  princesse 
peut  servir  et  avancer  la  mort  du  roy,  qui  l'avoit 
ainsi  outragée.  Une  dame  de  grand  cœur  qui 
couve  une  vindicte  est  fort  à  craindre. 

Je  me  souviens  que,  quand  feu  M.  son  mary, 
M.  de  Guise,  eut  son  coup  dont  il  mourut,  elle 
estoit  pour  lors  au  camp,  qui  estoit  venue  là  pour 
le  voir  quelques  jours  avant.  Ainsi  qu'il  entra  en 
son  logis  blessé,  elle  vint  à  l'endevant  de  luy 
jusqu'à  la  porte  de    son  logis    toute  esperdue   et 

esplorée,  et,  l'ayant  salué,  s'escria  soudain  : 
«  Est-il  possible  que  le  malheureux  qui  a  fait  le 
coup  et  celuy  qui  l'a  fait  faire  (se  doutant  de 
M.  l'admirai)  en  demeurent  impunis  ?  Dieu  !  si  tu  es 
juste,  comme  tu  le  dois  estre,  vange  cecy;  autre- 
ment...» et  n'achevant  le  mot,  M.  son  mary  la 
reprit,  et  luy  dit  :  «  M'amie,  n'ofîençez  point 
Dieu  en  vos  paroles.  Si  c'est  luy  qui  m'a  envoyé 
cecy  pour  mes  fautes,  sa  volonté  soit  faite,  et 
louange  luy  en  soit  donnée.  S'il  vient  d'ailleurs, 
puisque  les  vengeances  luy  sont  réservées,  il  fera 
bien  cette-cy  sans  vous.  »  Mais,  luy  mort,  elle  la 
poursuivit  si  bien  que  le  meurtrier  fut  tiré  à  quatre 
chevaux,  et  l'auteur  prétendu  d'elle  fut  massacré 
au  bout  de  quelques  années,  comme  j'espère  dire 
en  son  lieu,  par  les  instructions  qu'elle  donna  à 
M.  son  fils,  comme  je  l'ay  veu,  et  les  conseils  et 
persuasions  dont  elle  le  nourrit  dés  sa  tendre  jeu- 
nesse, jusques  après  que  la  vengeance  en  fut  faite 
totale. 

J  Les  advis  et  exhortations  des  femmes  et  mères 
généreuses  peuvent  beaucoup  en  cela  ;  dont  je  me 
souviens  que  le  roy  Charles  IX^,  faisant  le  tour  de 
son  royaume,  estant  à  Bourdeaux,  fut  mis  en  prison 
le  baron  de  Bournazel,  un  fort  brave  et  honneste 
gentilhomme  de  Gascogne,  pour  avoir  tué  un  au- 
tre gentilhomme  de  son  pais  mesme  qui  s'appelloit 
La  Tour  :  on  disoit  que  c'estoit  par  grande  super- 
cherie. La  veufve  en  poursuivit  si  vivement  la  pu- 
nition qu'on  se  donna  la  garde  que    les   nouvelles 

vindrent  en  la   chambre   du  roy   et  de  la    reine, 
qu'on    alloit    trancher    la  teste  audict    baron.  Les 
gentilshommes   et  dames  soudain    s'esmeurent,  et 
travailla-on  fort  pour  luy  sauver  la  vie.  On  en  pria 
par  deux  fois  le  roy  et   la    reine   de   luy  donner 
grâce.   M.  le   chancellier   s'y    opposa  fort,    disant 
qu'il  falloit  que  justice  s'en  fît.  Le  roy    le    vouloit 
fort,  qui  estoit  jeune  et  ne   demandoit  pas  mieux 
que  le  sauver,  car  il  estoit  des  gallants  de  la  cour; 
et  M.  de  Cipierre  l'y  poussoit  aussi  fort.   Cepen- 
dant l'heure  de  l'exécution  approchoit,   ce  qui  es- 
tonnoit  tout  le  monde.  Sur  quoy  M.  de  Nemours 
survint,  qui  aymoit  le  pauvre  baron,  lequel  l'avoit 
suivy    en    de  bons  lieux  aux  guerres,    qui    s'alla 
jetter  de  genoux  aux  pieds  de  la  reine,  et  la  supplia 
de  donner  la  vie  à  ce  pauvre  gentilhomme,    et  la 
pria  et  pressa   tant  de  paroles  qu'elle  luy  fut   oc- 
troyée; dont  sur-le-champ  fut  envoyé  un  capitaine 
des  gardes  qui  l'alla  quérir  et  prendre  en  la  prison, 
ainsi  qu'il  sortoit  pour  le  mener  au   supplice.  Par 
ainsi  il  fut  sauvé,  mais  avec  une  telle    peur  qu'à 
jamais  elle  demeura  empreinte  sur  son  visage;  et 
oncques  puis  ne  peut  recouvrer  couleur,  comme 
j'ay  veu,  et  comme  j'ay  ouy  dire  de  M.  de  Sainct- 
Vallier,  qui  l'eschappa    belle    à   cause  de   M.  de 
Bourbon. 

Cependant  la  veufve  ne  chauma  pas,  et  l'ende- 
main  vint  trouver  le  roy,  ainsi  qu'il  alloit  à  la 
messe,  et  se  jetta  à  ses  pieds.  Elle  luy  présenta 
son  fils,  qui  pouvoit  avoir  trois   ou  quatre   ans,  et 

luy  dit  :  a  Au  moins,  Sire,  puisque  vous  avez 
donné  la  grâce  au  meurtrier  du  père  de  cet  en- 
fant, je  vous  supplie  la  luy  donner  aussi  dez  cette 
heure,  pour  quand  il  sera  grand,  il  aura  eu  sa  re- 
vanche et  tué  ce  malheureux.  »  Du  depuis,  à  ce 
que  j'ay  ouy  dire,  la  mère  tous  les  matins  ve- 
noit  esveiller  son  enfant;  et,  en  luy  monstrant  la 
chemise  sanglante  qu'avoit  son  père  lorsqu'il  fut 
tué,  elle  luy  disoit  par  trois  fois  :  «  Advise-la  bien, 
et  souvien-toy  bien,  quand  tu  seras  grand,  de 
vanger  cecy  :  autrement  je  te  déshérite.  »  Quelle 
animosité  ! 

5  Moy,  estant  en  Espagne,  j'ouïs  conter  qu'An- 
tonio Roques,  l'un  des  plus  braves,  vaillans,  fins, 
cauts,  habiles,  fameux,  et  des  plus  courtois  ban- 
doulliers  avec  cela,  qui  fût  jamais  en  Espagne,  ce 
tient-on,  ayant  eu  envie  de  se  faire  prestre  dez  sa 
première  profession,  le  jour  venu  qu'il  luy  falloit 
chanter  sa  première  messe,  ainsi  qu'il  sortoit  du 
revestiaire  et  qu'il  s'en  alloit  avec  grande  cérémo- 
nie au  grand  autel  de  sa  paroisse,  bien  revestu  et 
accommodé  à  faire  son  office,  le  caHce  à  la  main, 
il  ouït  sa  mère  qui  luy  dit  ainsi  qu'il  passoit:  «Ah/ 
vellaco,  vcllacOj  mejor  séria  de  vengar  la  muerte  de 
tu  padre  que  de  caniar  missa  :  «  Ah  !  malheureux 
et  meschant  que  tu  es  !  il  vaudroit  mieux  de  vanger 
la  mort  de  ton  père  que  de  chanter  messe.  )■>  Cette 
voix  luy  toucha  si  bien  au  cœur  qu'il  retourne 
froidement  du  my-chemin,  et  s'en  va  au  revestitoire; 
là  se  devestit,  faisant  à  croire  que  le  cœur  luy  avoit 


CINQUIEME   DISCOURS  2iy 

fait  mal  et  que  ce  seroit  pour  une  autre  fois,  et 
s'en  va  aux  montagnes  parmj  les  bandoulliers, 
s'y  fait  si  fort  estimer  et  renommer  qu'il  en  fut 
esleu  chef;  fait  force  maux  et  volleries,  vange  la 
mort  de  son  père,  qu'on  disoit  avoir  esté  tué  d'un 
autre;  d'autres,  qu'il  avoit  esté  exécuté  par  jus- 
tice. Ce  conte  me  fit  un  bandouUier  mesme,  qui 
avoit  esté  sous  sa  charge  autresfois,  et  me  le  loua 
jusques  au  tiers  ciel,  si  que  l'empereur  Charles  ne 
luy  put  jamais  faire  mal. 

f  Pour  retourner  encore  à  madame  de  Nemours, 
le  roy  ne  la  retint  guieres  en  prison,  et  M.  d'Es- 
cars  en  fut  cause  en  partie  :  car  il  la  fit  sortir  pour 
l'envoyer  à  Paris  vers  messieurs  du  Mayne  et  de 
Nemours,  et  autres  princes  liguez,  et  leur  porter 
à  tous  parole  de  paix  et  oubliance  de  tout  le  passé; 
et  qui  estoit  mort  estoit  mort,  et  amis  comme  de- 
vant. De  fait,  le  roy  tira  serment  d'elle  qu'elle  fe- 
roit  cette  ambassade.  Estant  donc  arrivée,  au  pre- 
mier abord  ce  ne  furent  que  pleurs,  lamentations 
et  regrets  de  leur  perte;  et  puis  fit  le  rapport  de 
sa  charge.  M.  du  Mayne  luy  fit  la  response,  en 
luy  demandant  si  elle  luy  conseilloit  cela.  Elle  luy 
respondit  seulement  :  «  Mon  fils,  je  ne  suis  pas 
venue  icy  pour  vous  conseiller,  sinon  pour  vous 
dire  ce  qu'on  m'a  dit  et  chargé.  C'est  à  vous  à 
songer  si-  vous  avez  sujet  et  le  devez  faire.  Ce 
que  je  vous  dis,  vostre  cœur  et  vostre  conscience 
vous  en  doivent  donner  bon  conseil.  Quant  à  moy, 
je  me  descharge  de  ce  que  j'ay  promis.  »  Mais, 

SOUS  main,  elle  en  sceut  très-bien  attiser  le  feu, 
qui  a  duré  long-temps. 

Il  y  a  eu  plusieurs  personnes  qui  se  sont  fort 
estonnées  comment  le  roy,  qui  estoit  si  sage  et  des 
habiles  de  son  royaume,  s'aydoit  de  cette  dame 
pour  un  tel  ministère,  l'ayant  ainsi  offensée  qu'elle 
n'eust  eu  ny  cœur  ny  sentiment  si  elle  s'y  fust 
employée  le  moins  du  monde  :  aussi  se  mocqua- 
elle  bien  de  luy.  On  disoit  que  c'estoit  le  beau 
conseil  du  mareschal  de  Rhets,  qui  en  donna  un 
pareil  au  roy  Charles,  pour  envoyer  M.  de 
La  Noue  dans  La  Rochelle  à  persuader  les  ha- 
bitans  à  la  paix  et  à  leur  obéissance  et  devoir; 
jusques-là  que,  pour  entrer  en  créance  avec  eux, 
il  luy  permit  de  faire  de  l'eschauffé  et  de  l'animé 
pour  eux  et  pour  son  party,  à  faire  la  guerre  à 
outrance,  et  leur  bailler  advis  et  conseil  contre  le 
roy;  mais  pourtant  sous  condition  que,  quand  il 
seroit  commandé  et  sommé  par  le  roy  ou  Monsieur, 
son  lieutenant  gênerai,  de  sortir,  qu'il  le  feroit. 
Il  fit  et  l'un  et  l'autre,  et  la  guerre,  et  sortit;  mais 
cependant  il  asseurasi  bien  ses  gens,  et  les  aguerrit, 
et  leur  fit  de  si  bonnes  leçons,  et  les  anima  telle- 
ment, qu'ils  nous  firent,  ce  coup,  la  barbe.  Force 
gens  trouvoyent  qu'il  n'y  avoit  là  nulle  finesse  : 
j'ay  veu  tout  cela  ;  j'espère  en  faire  tout  le  dis- 
cours ailleurs.  Mais  ce  mareschal  valut  cela  à  son 
roy  et  à  la  France;  lequel  mareschal  tenoit-on 
mieux  pour  charlatan  et  cajolleurque  pour  un  bon 
conseiller  et  mareschal  de  France. 

Je  diray  encor  ce  petit  mot  de  ma  susdite  dame 
de  Nemours.  J'ay  ouy  dire  qu'ainsi  qu'on  bastis- 
soit  la  Ligue,  et  qu'elle  voyoit  les  cahiers  et  les 
listes  des  villes  qui  adheroyent,et  n'y  voyant  point 
encore  Paris,  elle  disoit  tousjours  à  monsieur  son 
fils  :  «  Mon  fils,  cela  n'est  rien,  il  faut  encore  Pa- 
ris. Et,  si  vous  ne  l'avez,  vous  n'avez  rien  fait; 
pour  quoy,  ayez  Paris.  »  Et  rien  que  Paris  ne  luy 
sonnoit  à  la  bouche;  si  bien  que  les  barricades  par 
après  s'en  ensuivirent. 

5  Voilà  comme  un  généreux  cœur  tend  tous- 
jours  au  plus  haut  :  ce  qui  me  fait  souvenir  d'un 
petit  conte  que  j'ay  leu  dans  un  roman  espagnol, 
qui  s'intitule  la  Conquista  de  Navarra.  Ce  royaume 
ayant  esté  pris  et  usurpé  sur  le  roy  Jean  par  le  roy 
d'Aragon,  le  roy  Louis  douziesme  y  envoya  une 
armée,  sous  M.  de  La  Palice,pour  le  reconquérir. 
Le  roy  manda  à  la  reine  donne  Catherine,  de  par 
M.  de  La  Palice  qui  luy  en  porta  la  nouvelle,  qu'elle 
s'en  vînt  à  la  cour  de  France  et  y  demeurer  avec  la 
reine  Anne  sa  femme,  cependant  que  le  roy  son 
mary  avec  M.  de  La  Palice  attenteroient  de  recou- 
vrer le  royaume.  La  reine  luy  respondit  généreuse- 
ment :  «  Ef  comment  !  Monsieur,  je  pensois  que  le 
roy  vostre  maistre  vous  eust  icy  envoyé  pour  m'am- 
mener  avec  vous  en  mon  royaume  et  me  remettre 
dans  Pampelonne ,  et  moy  vous  y  accompagner, 
ainsi  que  je  m'y  estois  résolue  et  préparée;  et 
ast'heure  vous  me  conviez  de  m'aller  tenir  à  la 
cour  de  France?  Voilà  un  mauvais  espoir  et  sinistre 

augure  pour  moy  !  je  voy  bien  que  je  n'y  entreray 
jamais  plus.  »  Et,  ainsi  qu'elle  le  présagea,  ainsi 
arriva. 

Il  fut  dit  et  commandé  à  madame  la  duchesse 
de  Valentinois,  sur  rapprochement  de  la  mort  du 
roy  Henry  et  le  peu  d'espoir  de  sa  santé,  de  se 
retirer  en  son  hostel  de  Paris  et  n'entrer  plus  en 
sa  chambre,  autant  pour  ne  le  perturber  en  ses 
cogitations  à  Dieu,  que  pour  inimitié  qu'aucuns 
luy  portoyent.  Estant  donques  retirée,  on  luy  en- 
voya demander  quelques  bagues  et  joyaux  qui 
appartenoyent  à  la  couronne,  et  les  eust  à  rendre. 
Elle  demanda  soudain  à  M.  l'harangueur  :  «  Com- 
ment! le  roy  est-il  mort?  —  Non,  Madame,  res- 
pondit  l'autre,  mais  il  ne  peut  gueres  tarder. — 
Tant  qu'il  luy  restera  un  doigt  de  vie  donc,  dit- 
elle,  je  veux  que  mes  ennemis  sçachent  que  je  ne 
les  crains  point,  et  que  je  ne  leur  obeiray  tant  qu'il 
sera  vivant.  Je  suis  encor  invincible  de  courage. 
Mais,  lorsqu'il  sera  mort,  je  ne  veux  plus  vivre 
après  luy;  et  toutes  les  amertumes  qu'on  me  sçau- 
roit  donner  ne  me  seront  que  douceurs  au  prix  de 
ma  perte.  Et  par  ainsi,  mon  roy  vif  ou  mort,  je 
ne  crains  point  mes  ennemis.  » 

Cette  dame  monstra  là  une  grande  générosité  de 
cœur.  Mais  elle  ne  mourut  pas,  ce  dira  quelqu'un, 
comme  elle  avoit  dit.  Elle  ne  laissa  pourtant  à  sentir 
plusieurs  approches  de  la  mort;  et  aussi  que,  plus- 
tost  que  mourir,  elle  fît  mieux  de  vouloir  vivre, 
pour  monstrer  à  ses  ennemis  qu'elle  ne  lescraignoit 

point,  et  que,  les  ayant  veus  d'autresfois  bransler 
et  s'humilier  sous  elle,  n'en  vouloit  faire  de  mesme 
en  leur  endroit,  et  leur  monstrer  si  bien  teste  et 
visage  qu'ils  n'oser.ent  jamais  luy  faire  desplaisir. 
Mais  bien  mieux  :  dans  deux  ans  ils  la  recherchè- 
rent plus  que  jamais,  et  rentrèrent  en  amitié, 
comme  je  vis;  ainsi  qu'est  la  coustume  des  grands 
et  grandes,  qui  ont  peu  de  tenue  en  leurs  amitiez, 
et  s'accordent  aisément  en  leurs  différents,  comme 
larrons  en  foire ,  et  s'ayment  et  se  haïssent  de 
mesme,  ce  que  nous  autres  petits  ne  faisons  pas  : 
car,  ou  il  faut  battre,  vanger  et  mourir,  ou  en 
sortir  par  des  accords  bien  pointillez,  bien  tamisez 
et  bien  solennisez  ;  et  si  nous  en  trouvons  mieux. 
Il  faut  certes  admirer  cette  dame  de  ce  trait, 
comme  coustumierement  ces  grandes,  qui  traittent 
les  affaires  d'Estat,  font  tousjours  quelque  chose 
de  plus  que  l'ordinaire  des  autres.  Voilà  pourquoy 
le  feu  roy  Henry  troisiesme  dernier,  et  la  reine  sa 
mère,  n'aymoient  nullement  les  dames  de  leur  cour 
qui  missent  tant  leur  esprit  et  leur  nez  sur  les 
affaires  d'Estat,  ny  s'en  meslassent  tant  d'en  parler, 
ny  de  ce  qui  touchoit  de  prés  en  fait  du  royaume, 
comme,  disoyent  Leurs  Majestez,  si  ellesy  avoyent 
grand  part  et  qu'elles  en  deussent  estre  héritières 
ou  du  tout  pour  mieux  qu'elles  y  rapportassent  la 
sueur  de  leur  corps  ou  y  menassent  les  mains, 
comme  les  hommes,  à  le  maintenir;  mais  elles,  se 
donnans  du  bon  temps,  causans  sous  la  cheminée, 
bien  aises  en  leurs  chaires,  ou  sur  leurs  oreillers,  ou 

sur  leurs  couchettes,  devisoyent  bien  à  leur  aise  du 
monde  et  de  Testât  de  la  France,  comme  si  elles 
faisoyent  tout.  Sur  quoy  repartit  une  fois  une  dame 
depar  le  monde,  que  je  ne  nommeray  point,  qui,  se 
meslant  d'en  dire  sa  râtelle e  aux  premiers  Estats  à 
Blois,  Leurs  Majestez  luy  en  firent  faire  la  petite 
reprimende,  et  qu'elle  se  meslast  des  affaires  de  sa 
maison  et  à  prier  Dieu.  Elle,  qui  estoit  un  peu  trop 
libre  en  paroles,  respondit  :  «  Du  temps  que  les 
princes,  rois  et  grands  seigneurs  se  croisoyentpour 
aller  outre  mer  et  faire  de  si  beaux  exploicts  en  la 
Terre-Sainte,  certainement  il  n'estoit  permis  à  nous 
autres  femmes  que  de  prier,  orer,  faire  vœux  et 
jusnes,  afin  que  Dieu  leur  donnast  bon  voyage  et 
bon  retour;  mais,  depuis  que  nous  les  voyons  au- 
jourd'huy  ne  faire  pas  plus  que  nous,  il  nous  est 
permis  de  parler  de  tout  :  car,  prier  Dieu  pour 
eux,  à  cause  de  quoy,  puisqu'ils  ne  font  pas  mieux 
que  nous  ?  » 

Cette  parole,  certes,  fut  par  trop  audacieuse  :  aussi 
luy  cuida-elle  couster  bon  ;  et  eut  une  grande  peine 
d'obtenir  reconciliation  et  pardon ,  qu'il  fallut 
qu'elle  demandas!  ;  et,  sans  un  sujet  que  je  dirois 
bien,  elle  recevoit  l'affliction  et  punition  toute  en- 
tière, et  bien  outrageuse. 

Il  ne  fait  pas  bon  quelquesfois  dire  un  bon 
mot  comme  celuy,  quand  il  vient  à  la  bouche; 
ainsi  que  j'ay  veu  plusieurs  personnes  qui  ne  s'y 
sçauroient  commander  :  car  elles  sont  plus  débor- 
dées qu'un   cheval  de  Barbarie,   et,   trouvant  un 

bon  brocard  dans  leur  bouche,  il  faut  qu'elles  le 
crachent,  sans  espargner  ny  parens ,  ny  amis,  ny 
grands.  J'en  ay  cogneu  force  à  nostre  cour  de  telle 
humeur,  et  les  appelloit-on  marquis  et  marquises 
de  belh-bouche ;  mais  aussi  bien  souvent  s'en  trou- 
voyent  du  guet. 

J  Or,  comme  j'ay  déduit  la  générosité  d'au- 
cunes dames  en  aucuns  beaux  faits  de  leurs  vies , 
j'en  veux  descrire  aucunes  qu'elles  ont  monstre  en 
leur  mort.  Et ,  sans  emprunter  aucun  exemple  de 
l'antiquité  ,  je  ne  veux  alléguer  que  cettui-cy  de 
feue  madame  la  régente,  mère  du  grand  roy  Fran- 
çois. Ce  fut  en  son  temps,  ainsi  que  j'ay  ouy  dire 
à  aucuns  et  aucunes  qui  l'ont  veue  et  cogneue  , 
une  très-belle  dame,  et  fort  mondaine  aussi,  et  fut 
cela,  mesme  en  son  aage  décroissant.  Et  pour  ce, 
quand  on  luy  parloit  de  la  mort,  en  haïssoit  fort  le 
discours ,  jusques  aux  prescheurs  qui  en  parloient 
en  leurs  sermons  :  «  Comme  (ce  disoit-elle)  qu'on 
ne  sceust  pas  assez  qu'on  devoit  tous  mourir  un 
jour;  et  que  tels  prescheurs,  quand  ilz  ne  sçavoyent 
dire  autre  chose  en  leurs  sermons,  et  qu'ils  estoyent 
au  bout  de  leurs  leçons,  comme  gens  ignares,  se 
mesloyent  sur  cette  mort.  »  La  feue  royne  de  Na- 
varre ,  sa  fille ,  n'aymoit  non  plus  ces  chansons  et 
prédications  mortuaires  que  sa  mère. 

Estant  donc  venue  la  fin  destinée,  et  gisant  dans 
son  lict,  trois  jours  avant  que  mourir,  elle  vid 
la  nuict  sa  chambre  toute  en  clarté  ,  qui  estoit 
transpercée  par  la  vitre.   Elle  se  courrouça  à  ses 

femmes  de  chambre  qui  la  veilloyent,  pourquoy 
elles  faisoyent  un  feu  si  ardent  et  esclairant.  Elles 
luy  respondirent  qu'il  n'y  avoit  qu'un  peu  de  feu, 
et  que  c'estoit  la  lune  qui  ainsi  esclairoit  et  don- 
noit  telle  lueur.  «  Comment!  dit-elle,  nous  en 
sommes  au  bas;  elle  n'a  garde  d'esclairer  à  cette 
heure.  »  Et  soudain,  faisant  ouvrir  son  rideau,  elle 
vid  une  cornette  qui  esclairoit  ainsi  droit  sur  son 
lit.  «  Ha!  dit-elle,  voilà  un  signe  qui  ne  paroist 
pas  pour  personnes  de  basse  qualité.  Dieu  le  fait 
paroistre  pour  nous  autres  grands  et  grandes. 
Refermez  la  fenestre:  c'est  une  cornette  qui  m'an- 
nonce la  mort;  il  se  faut  donc  préparer.»  Et  le  len- 
demain au  matin,  ayant  envoyé  quérir  son  confesseur, 
fit  tout  le  devoir  de  bonne  chrestienne,  encore  que 
les  médecins  l'asseurassent  qu'elle  n'estoitpaslà.  «  Si 
je  n'avois  veu  (dit-elle)  le  signe  de  ma  mort  ,  je  le 
croirois ,  car  je  ne  me  sens  point  si  bas  »  ;  et  leur 
conta  à  tous  l'apparition  de  sa  comette.  Et  puis  ^ 
au  bout  de  trois  jours^  quittant  les  songes  du  monde, 
trespassa. 

Je  ne  sçaurois  croire  autrement  que  les  grandes 
dames,  et  celles  qui  sont  belles,  jeunes  et  hon- 
nestes,  n'ayent  plus  de  grands  regrets  de  laisser  le 
monde  que  les  autres;  et  toutesfois  j'en  voys  nom- 
mer aucunes  qui  ne  s'en  sont  point  souciées,  et  vo- 
lontairement ont  receu  la  mort,  bien  que  sur  le  coup 
i'annonciation  leur  soit  fort  amere  et  odieuse. 

5  La  feue  comtesse  de  La  Rochefoucault ,  de  la 
maison  de  Roye,  à  mon  gré  et  à  d'autres,  une  des 

belles  et  agréables  femmes  de  Fiance,  ainsi  que  son 
ministre  (car  elle  estoit  de  la  religion,  comme  cha- 
cun sçait),  lui  annonç(e)a  qu'il  ne  falloit  plus  songer 
au  monde,  et  que  son  heure  estoit  venue,  et  qu'il  s'en 
falloit  aller  à  Dieu,  qui  l'appelloit ,  et  qu'il  falloit 
quitter  les  mondanitez,  qui  n'estoyent  rien  au  prix 
de  la  béatitude  du  ciel,  elle  luy  dit  :  «  Cela  est 
bon,  monsieur  le  ministre,  à  dire  à  celles  qui  n'ont 
grand  contentement  et  plaisir  en  cettui-cy,  et  qui 
sont  sur  le  bord  de  leur  fosse;  mais  à  moy,  qui  ne 
suis  que  sur  la  verdeur  de  mon  aage  et  de  mon 
plaisir  en  cettui-cy,  et  de  ma  beauté,  vostre  sen- 
tence m'est  fort  amere.  Et ,  d'autant  que  j'ay 
plus  de  sujet  de  m'aymer  en  ce  monde  qu'en  tout 
autre,  et  regretter  à  mourir,  je  vous  veux  monstrer 
en  cela  ma  générosité  ,  et  vous  asseurer  que  je 
prens  la  mort  à  gré  ,  comme  la  plus  vile  ,  abjette  , 
basse,  laide  et  vieille  qui  fust  au  monde.  »  Et  puis, 
s'estant  mis  à  chanter  des  pseaumes,  de  grand  dé- 
votion, elle  mourut. 

5  Madame  d'Espernon,  de  la  maison  de  Can- 
dale  ,  fut  assaillie  d'une  maladi^si  soudaine  qu'en 
moins  de  six  ou  sept  jours  elle  fut  emportée.  Avant 
que  mourir,  elle  tenta  tous  les  moyens  qu'elle  put 
pour  se  guérir,  implorant  le  secours  des  hommes  et 
de  Dieu  par  ses  prières  tres-devotes ,  et  de  tous 
ses  amis,  serviteurs  et  servantes,  luy  faschant  fort 
qu'elle  vînt  à  mourir  en  si  jeune  aage;  mais,  après 
qu'on  luy  eut  remonstré  qu'il  falloit  à  bon  escient 
s'en  aller  à  Dieu,  et  qu'il  n'y  avoit  plus  aucun  re- 
Brantàine.  II.  29 

mede  :  «  Est-il  vray?  dit-elle;  laissez-moy  faire; 
je  vay  donc  bravement  me  résoudre.  »  Et  usa  de 
ces  mesmes  et  propres  mots.  Et,  en  haussant  ses 
beaux  bras  blancs,  et  en  touchant  les  deux  mains 
l'une  contre  l'autre,  et  puis,  d'un  visage  franc  et 
d'un  cœur  asseuré ,  se  présenta  à  prendre  la  mort 
en  patience  ,  et  de  quitter  le  monde,  qu'elle  com- 
mença fort  à  abhorrer  par  des  paroles  tres-chres- 
tiennes;  et  puis  mourut  en  tres-devote  et  bonne 
chrestienne ,  en  l'aage  de  vingt-six  ans,  et  l'une 
des  belles  et  agréables  dames  de  son  temps. 

J  On  dit  qu'il  n'est  pas  beau  de  louer  les  siens, 
mais  aussi  une  belle  vérité  ne  se  doit  pas  celer;  et 
c'est  pourquoy  je  veux  icy  louer  madame  d'Aube- 
terre,  maniepce,  fille  de  mon  frère  aisné,  laquelle, 
ceux  qui  l'ont  veue  à  la  cour  ou  ailleurs,  diront  bien 
avec  moy  avoir  esté  l'une  des  belles  et  accomplies 
dames  qu'on  eust  sceu  voir,  autant  pour  le  corps 
que  pour  l'ame.  Le  corps  se  monstroit  fort  à  plain 
et  extérieurement  ce  qu'il  estoit,  par  son  beau  et 
agréable  visage ,  sa  taille ,  sa  façon  et  sa  grâce  ; 
pour  l'esprit,  il  estoit  fort  divin,  et  n'ignoroit  rien; 
sa  parole  fort  propre,  naïve,  sans  fard,  et  qui  cou- 
loit  de  sa  bouche  fort  agréablement,  fût  pour  la 
chose  sérieuse,  fût  pour  la  rencontre  joyeuse.  Je 
n'ay  jamais  veu  femme,  selon  mon  opinion,  plus  res- 
semblante nostre  reine  de  France  Marguerite,  et  d'air 
et  de  ses  perfections,  qu'elle  :  aussi  l'ouis-je  dire 
une  fois  à  la  reine  mère.  C'est  un  mot  assez  suffi- 
sant pour  ne  la  louer  davantage;  aussi  je  n'en  di- 

ray  pas  plus  :  ceux  qui  l'ont  veuc  ne  me  donneront, 
(je  m'asseure)  nul  dementy  sur  cette  louange.  Elle 
vint  à  estre  tout  à  coup  assaillie  d'une  maladie  qui 
ne  se  put  point  bien  cognoistre  des  médecins,  qui 
y  perdirent  leur  latin;  mais  pourtant  elle  avoit  opi- 
nion d'estre  empoisonnée;  je  ne  diray  point  de 
quel  endroit;  mais  Dieu  vangera  tout,  et,  possible, 
les  hommes.  Elle  fit  tout  ce  qu'elle  put  pour  se 
faire  secourir,  non  qu'elle  se  souciast,  disoit-ellc, 
de  mourir  :  car,  dez  la  perte  de  son  mary,  elle  en 
avoit  perdu  toute  crainte,  encore  qu'il  ne  fust  certes 
nullement  égal  à  elle,  ny  ne  la  mcrilast,  ny  les 
belles  larmes  non  plus  qu'elle  jettoit  de  ses  beaux 
yeux  après  sa  mort;  mais  eust-elle  fort  désiré  de 
vivre  encore  un  peu  pour  l'amour  de  sa  fille,  qu'elle 
laissoit  tendrette;  tant  cette  occasion  estoit  belle 
et  bonne  ,  et  les  regrets  d'un  mary,  sot  faschcux, 
sont  fort  vains  et  légers. 

Elle,  voyant  donc  qu'il  n'y  avoit  plus  de  remède, 
et  sentant  son  poulx,  qu'elle-mesme  tastoit  et  cog- 
noissoit  fringant  (car  elle  s'entcndoit  à  tout),  deux 
jours  avant  qu'elle  mourust,  envoya  quérir  sa  fille, 
el  lui  fit  une  exhortation  très-belle  et  saincte  ,  et 
telle  que  ,  possible,  ne  sçay-je  mère  qui  la  pust 
faire  plus  belle  ny  mieux  représentée,  autant  pour 
l'instruire  à  bien  vivre  au  monde,  que  pour  acquérir 
la  grâce  de  Dieu;  et  puis  luy  donna  sa  bénédic- 
tion ,  luy  commandant  de  ne  troubler  plus  par  ses 
larmes  son  aise  et  repos  qu'elle  alloit  prendre  avec 
Dieu.   Puis  elle  demanda  son  miroir,  et,  s'i  arre- 

gardant  très-fixement  :  «  Ah!  dit-elle,  traistre  vi- 
sage à  ma  maladie,  pour  laquelle  tu  n'as  changé 
(car  elle  le  monstroit  aussi  beau  que  jamais),  mais 
bientost  la  mort  qui  s'approche  en  aura  la  raison, 
qui  te  rendra  pourry  et  mangé  devers.  »  Elle  avoit 
aussi  mis  la  pluspart  de  ses  bagues  en  ses  doigts; 
et  les  regardant,  et  sa  main  et  tout,  qui  estoit  très- 
belle  :  «  Voilà,  dit-elle,  une  mondanité  que  j'ay 
bien  ajmée  d'autresfois  ;  mais,  à  cette  heure,  de 
bon  cœur  je  la  laisse  ,  pour  me  parer  en  l'autre 
monde  d'une  autre  plus  belle  parure.  »  Et,  voyant 
ses  sœurs  qui  pleuroyent  à  toute  outrance  auprès 
d'elle,  elle  les  consola  et  pria  de  vouloir  prendre 
en  gré  avec  elle  ce  qu'il  plaisoit  à  Dieu  luy  envoj-'er  ; 
et  que,  s'estans  si  fort  aimées  tousjours,  elles 
n'eussent  regret  à  ce  qui  luy  apportoit  de  la  joye  et 
contentement;  et  que  l'amitié  qu'elle  leur  avoit 
tousjours  portée  dureroit  éternellement  avec  elles, 
les  priant  d'en  faire  le  semblable,  et  mesmes  à 
l'endroit  de  sa  fille;  et,  les  voyant  renforcer  leurs 
pleurs,  elle  leur  dit  encore  :  «  Mes  sœurs,  si  vous 
m'aymez  ,  pourquoy  ne  vous  rejouissez-vous  avec 
moy  de  l'eschange  que  je  fais  d'une  vie  misérable 
avec  une  tres-heureuse?  Mon  ame  ,  lassée  de  tant 
de  travaux,  désire  en  estre  déliée,  et  estre  en  lieu 
de  repos  avec  Jesus-Christ  mon  sauveur;  et  vous 
la  souhaittez  encor  attachée  à  ce  chetif  corps, 
qui  n'est  que  sa  prison,  et  non  son  domicilie.  Je 
vous  supplie  donc,  mes  sœurs,  ne  vous  affliger  da- 
vantage. » 

Tant  d'autres  pareils  propos  beaux  et  chrestiens 
dit-elle,  qu'il  n'y  a  si  grand  docteur  qui  en  eust  pu 
proférer  de  plus  beaux,  lesquels  je  coule.  Surtout 
elle  demandoit  fort  à  voir  madame  de  Bourdeille,  sa 
mère,  qu'elle  avoit  prié  ses  sœurs  d'envoyer  quérir, 
et  souvent  leur  disoit  :  «  Mon  Dieu  !  mes  sœurs, 
madame  de  Bourdeille  ne  vient-elle  point?  Ha  !  que 
vos  courriers  sont  longs!  ils  ne  sont  pas  guieres 
bons  pour  faire  diligences  grandes  et  postes.  »  Elle 
y  alla,  mais  ne  la  put  voir  en  vie,  car  elle  estoit 
morte  une   heure  devant. 

Elle  me  demanda  fort  aussi,  qu'elle  appelloit 
tousjours  son  cher  oncle;  et  nous  envoya  le  der- 
nier adieu.  Elle  pria  de  faire  ouvrir  son  corps  après 
sa  mort,  ce" qu'elle  avoit  tousjours  fort  détesté, 
afin,  dit-elle  à  ses  sœurs,  que,  la  cause  de  sa  mort 
estant  plus  à  plain  descouverte,  cela  leur  fust  une 
occasion,  et  à  sa  fille,  de  conserver  et  prendre 
garde  à  leurs  vies  :  «car,  dit-elle,  il  faut  que  j'ad- 
voue  que  je  soupçonne  d'avoir  esté  empoisonnée 
depuis  cinq  ans  avec  mon  oncle  de  Branthome  et 
ma  sœur  la  comtesse  de  Durtal;  mais  je  pris  le 
plus  gros  morceau  :  non  toutesfois  que  je  vueille 
charger  personne,  craignant  que  ce  soit  à  faux  et 
que  mon  ame  en  demeure  chargée,  laquelle  je 
désire  estre  vuide  de  tout  blasme,  rancune,  inimi- 
tié et  péché,  pour  voler  droit  à  Dieu  son  créa- 
teur. » 

Je  n'aurois  jamais  fait  si  je  disois  tout  :  car  ses 
devis  furent  grands  et  longs,  et  point  se  ressentant 

d'un  corps  fany,  esprit  foible  et  decadant.  Sur  ce, 
il  y  eut  un  gentilhomme  son  voisin,  qui  disoit  bien 
le  mot,  et  avoit  ajmé  à  causer  et  bouffonner  avec 
luy,  qui  se  présenta,  elle  luy  dit  :  «  Ha!  mon 
amy  !  il  se  faut  rendre  à  ce  coup,  et  langue  et  da- 
gue, et  tout.  Adieu!  » 

Son  médecin  et  ses  sœurs  luy  vouloyent  faire 
prendre  quelque  remède  cordial;  elle  les  pria  de 
ne  luy  en  donner  point  :  «  Car  ils  ne  serviroyent 
rien  plus,  dit-elle,  qu'à  prolonger  ma  peine  et 
retarder  mon  repos.  »  Et  pria  qu'on  la  laissât;  et 
souvent  l'oyoit-on  dire  :  «  Mon  Dieu,  que  la 
mort  est  douce!  et  qui  l'eust  jamais  pensé?  »  Et 
puis,  peu  à  peu,  rendant  ses  esprits  fort  douce- 
ment, ferma  les  yeux,  sans  faire  aucuns  signes 
hydeux  et  affreux  que  la  mort  produit  sur  cepoinct 
à  plusieurs. 

Madame  de  Bourdeille,  sa  mère,  ne  tarda  guie- 
res  à  la  suivre  :  car  la  melancholie  qu'elle  conceut 
de  cette  honneste  fille  l'emporta  dans  dix-huict 
mois,  ayant  esté  malade  sept  mois,  ores  bien  en 
espoir  de  guérir  et  ores  en  desespoir;  et  dez  le 
commencement  elle  dit  qu'elle  n'en  reschapperoit 
jamais,  n'appréhendant  nullement  la  mort,  ne 
priant  jamais  Dieu  de  luy  donner  vie  ne  santé, 
mais  patience  en  son  mal,  et  surtout  qu'il  luy 
envoyast  une  mort  douce  et  point  aspre  et  lan- 
goureuse; ce  qui  fut  :  car,  ainsi  que  nous  ne  la 
pensions  qu'esvanouie,  elle  rendit  l'ame  si  douce- 
ment qu'on  ne  luy  vit  jamais  remuer  ny  pied,   ny 

bras,  ny  jambe,  nj  faire  aucun  regard  affreux  ny 
hydeux;  mais,  contournant  ses  yeux  aussi  beaux 
que  jamais,  trespassa,  et  resta  morte  aussi  belle 
qu'elle  avoit  esté  vivante  en  sa  perfection. 

Grand  dommage,  certes,  d'elle  et  de  ces  belles 
dames  qui  meurent  ainsi  en  leurs  beaux  ans!  si  ce 
n'est  que  je  croy  que  le  ciel,  ne  se  contentant  de 
ses  beaux  flambeaux  qui  dez  la  création  du  monde 
ornent  sa  voûte,  veut  par  elles  avoir  outre  plus 
des  astres  nouveaux  pour  nous  illuminer,  comme 
elles  ont  fait  estans  vives,  de  leurs  beaux  yeux. 

5  Cette-cy,  et  non  plus  : 

Vous  avez  eu  ces  jours  passez  madame  de  Ba- 
lagny,  vraye  sœur  en  tout  de  ce  brave  Bussi. 
Quand  Cambray  fut  assiégé,  elle  y  fît  tout  ce 
qu'elle  put,  d'un  cœur  brave  et  généreux,  pour 
en  défendre  la  prise;  mais,  après  s'estre  en  vain 
esvertuée  par  toutes  sortes  de  défenses  qu'elle  y 
put  apporter,  voyant  que  c'estoit  fait,  et  que  la 
ville  estoit  en  la  puissance  de  l'ennemy,  et  la  citta- 
delle  s'en  alloit  de  mesme,  ne  pouvant  supporter 
ce  grand  creve-cœur  de  déloger  de  sa  princi- 
pautéj  car  son  mary  et  elle  se  faisoyent  appeller 
prince  et  princesse  de  Cambray  et  Cambresis; 
tiltre  qu'on  trouvoit  parmy  plusieurs  nations  odieux 
et  trop  audacieux,  veu  leurs  qualitez  de  simples 
gentilshommes,  mourut  et  creva  de  tristesse  dans 
la  place  d'honneur.  Aucuns  disent  qu'elle-mesme 
se  donna  la  mort,  qu'on  trouvoit  pourtant  estre 
acte  plustost  payen  que  chrestien.   Tant  y  a  qu'il 

la  faut  louer  de  sa  grande  générosité  en  cela  et  de 
la  remonstrance  qu'elle  fit  à  son  maiy  à  l'heure  de 
sa  mort,  quand  elle  luy  dit  :  «  Que  te  reste-il, 
Balagny,  de  plus  vivre  après  ta  désolée  infortune, 
pour  servir  de  risée  et  de  spectacle  au  monde,  qui 
te  monstrera  au  doigt,  sortant  d'une  si  grande 
gloire  où  tu  t'es  veu  haut  eslevé,  en  une  basse 
fortune  que  je  te  voy  préparée  si  tu  ne  fais  comme 
moy?  Appren  donc  de  moy  à  bien  mourir  et  ne 
survivre  ton  malheur  et  ta  dérision.  »  C'est  un 
grand  cas  quand  une  femme  nous  apprend  à  vivre 
et  mourir.  A  quoy  il  ne  voulut  obtempérer  ny 
croire-  :  car,  au  bout  de  sept  ou  huict  mois,  ou- 
bliant la  mémoire  prestement  de  celte  brave 
femme,  il  se  remaria  avec  la  sœur  de  madame  de 
Monceaux,  belle  certes  et  honneste  damoiselle; 
monstrant  à  plusieurs  qu'enfin  il  n'y  a  que  vivre, 
en  quelque  façon  que  ce  soit. 

Certes  la  vie  est  bonne  et  douce;  mais  aussi 
une  mort  généreuse  est  fort  à  louer,  comme  cette- 
cy  de  cette  dame,  laquelle,  si  elle  est  morte  de 
tristesse,  est  bien  contre  le  naturel  d'aucunes 
dames,  (ju'on  dit  estre  contraires  au  naturel  des 
hommes  :  car  elles  meurent  de  joye  et  en  joye. 

5  Je  n'en  allegueray  que  ce  seul  conte  de  ma- 
demoiselle de  Limueil  l'aisnéc,  qui  mourut  à  la 
cour  estant  l'une  des  filles  de  la  reine.  Durant  sa 
maladie,  dont  elle  trespassa,  jamais  le  bec  ne  luy 
cessa,  ains  causa  tousjours  :  car  elle  estoit  fort 
grand  parleuse,  brocardeuse  et  très-bien    et  fort 

à  propos,  et  très-belle  avec  cela.  Quand  l'heure  de 
sa  mort  fut  venue,  elle  fît  venir  à  soy  son  vallet, 
ainsi  que  les  filles  de  la  cour  en  ont  chacune  le 
leur;  et  s'appelloit  Jullien,qui  jouoit  très-bien  du 
violon  :  «  Julien,  luj  dit-elle,  prenez  vostre  violon 
et  sonnez-moy  tousjours  jusques  à  ce  que  me 
voyez  morte,  car  je  m'y  en  vois,  la  Dcfaiitc  des 
Suisses,  et  le  mieux  que  vous  pourrés;  et,  quand 
vous  serez  sur  le  mot  Tout  est  perdu,  sonnez-le  par 
quatre  ou  cinq  fois,  le  plus  piteusement  que  vous 
pourrez  ^)  ;  ce  que  fît  l'autre,  et  elle-mesme  luy 
aidoit  de  la  voix;  et,  quand  ce  vint  à  Tout  est 
perdu,  elle  le  recita  par  deux  fois;  et,  se  tournant 
de  l'autre  costé  du  chevet,  elle  dit  à  ses  compa- 
gnes :  «  Tout  est  perdu  à  ce  coup,  et  à  bon  es- 
cient »  ;  et  ainsi  deceda.  Voilà  une  mort  joyeuse 
et  plaisante.  Je  tiens  ce  conte  de  deux  de  ses 
compagnes  dignes  de  foy,  qui  virent  jouer  le  mys- 
tère. 

y  S'il  y  a  ainsi  aucunes  femmes  qui  meurent  de 
joye  ou  joyeusement,  il  se  trouve  bien  des  hommes 
qui  en  ont  fait  de  mesmes;  comme  nous  lisons  de 
ce  grand  pape  Léon,  qui  mourut  de  joye  et  liesse, 
quand  il  vid'nous  autres  François  chassez  du  tout 
hors  de  Testât  de  Milan,  tant  il  nous  portoit  de 
haine  ! 

f  Feu  M.  le  grand  prieur  de  Lorraine  prit  une 
fois  envie  d'envoyer  en  cours  vers  le  Levant  deux 
de  ses  galleres  sous  la  charge  du  capitaine  Beau- 
lieu,  l'un  de  ses  lieutenans,  dont  je  parle  ailleurs. 

3o 

Ce  Beaulieu  y  alla  fort  bien,  car  il  estoit  brave  et 
vaillant.  Quand  il  fut  vers  l'Archipelage,  il  ren- 
contra une  grand  nau  venetienne  bien  armée  et  bien 
riche;  iU'acommença  àla'canonner,  mais  la  nau  luy 
rendit  bien  sa  salve  :  car  de  la  première  voilée  elle 
luy  emporta  deux  de  ses  bancs  avec  leurs  forçats 
tout  net,  et  son  lieutenant,  qui  s'appelloit  le  capi- 
taine Panier,  bon  compagnon,  qui  pourtant  eut  le 
loisir  de  dire  ce  seul  mot,  et  puis  mourir  :  «Adieu, 
paniers,  vendanges  sont  faites!»  Sa  mort  fut  plai- 
sante par  ce  bon  mot.  Ce  fut  à  M.  de  Beaulieu 
à  se  retirer,  car  cette  nau  estoit  pour  luy  invin- 
cible. 

5  La  première  année  que  le  roy  Charles  neu- 
fiesme  fut  roy,  lors  de  l'edict  de  juillet,  qu'il  se 
tenoit  aux  faux[bourgs]  de  Sainct-Germain,  nous 
vismes  pendre  un  enfant  de  la  matte  là  mesme,  qui 
avoit  dérobé  six  vaisselles  d'argent  de  la  cuisine  de 
M.  le  prince  de  La  Roche-sur-Ion.  Quand  il  fut 
sur  l'eschelle,  il  pria  le  bourreau  de  luy  donner  un 
peu  de  temps  de  parler,  et  se  mit  sur  le  devis,  en 
remonstrant  au  peuple  qu'on  le  faisoit  mourir  à 
tort  :  «  car,  disoit-il,  je  n'ay  point  jamais  exercé 
mes  larcins  sur  de  pauvres  gens,  gueux  et  rnallo- 
trus,  mais  sur  les  princes  et  les  grands,  qui  sont 
plus  grands  larrons  que  nous,  et  qui  nous  pillent 
tous  les  jours;  et  n'est  que  bien  fait  de  repeter 
d'eux  ce  qu'ils  nous  derobbent  et  nous  prennent.  » 
Tant  d'autres  sornettes  dit-il  plaisantes,  qui  se- 
royent  superflues  de  raconter,  sinon  que  le  prestre 

qui  estoit  monté  sur  le  haut  de  l'eschelle  avec  luy, 
et  s'estoit  tourné  vers  le  peuple,  comme  on  void, 
il  luy  escria  :  «  Messieurs,  ce  pauvre  patient  se  re- 
commande à  vos  bonnes  prières;  nous  dirons  tous 
pour  luy  et  son  ame  un  Pater  nostcr  et  un  Ave 
Maria,  et  chanterons  Salve  » ,  et  que  le  peuple  luy 
respondoit,  ledict  patient  baissa  la  teste,  et,  re- 
gardant ledict  preslre,  commença  à  brailler  comme 
un  veau,  et  se  mocqua  du  prestre  fort  plaisamment, 
puis  luy  donna  du  pied  et  l'envoya  du  haut  de 
l'eschelle  en  bas,  si  grand  saut  qu'il  s'en  rompit 
une  jambe.  «  Ha!  monsieur  le  prestre,  pardieu, 
dit-il,  je  sçavois  bien  que  jevous  deslogerois  delà. 
Il  en  a,  le  gallant  !  »  L'oyant  plaindre,  et  se  mit  à 
rire  à  belle  gorge  déployée,  et  puis  luy-mesme  se 
jetta  au  vent.  Jevous  jure  qu'à  la  cour  on  rit  bien 
de  ce  trait,  bien  que  le  pauvre  prestre  se  fust  fait 
grand  mal.  Voilà  une  mort,  certes,  non  guieres 
triste. 

5  Feu  M.  d'Estampes  avoit  un  fou  qui  s'ap- 
pelloit  Colin,  fort  plaisant.  Quand  sa  mort  s'ap- 
procha, M.  d'Estampes  demanda  comment  se  por- 
toit  Colin.  On  luy  dit  :  «  Pauvrement,  Monsieur; 
il  s'en  va  mourir,  car  il  ne  veut  rien  prendre.  — 
Tenez,  dit  M.  d'Estampes,  qui  lors  estoit  à  table, 
portez-luy  ce  potage,  et  luy  dites  que,  s'il  ne  prend 
quelque  chose  pour  l'amour  de  moy,  que  je  ne 
l'aymeray  jamais,  car  on  m'a  dit  qu'il  ne  veut  rien 
prendre.  »  L'on  fît  l'ambassade  à  Colin,  qui,  ayant 
la  mort  entre   les  dents,  fît  response  :  «  Et  qui 


236  CINQ^UIÉME    DISCOURS 

sont-ils  ceux-là  qui  ont  dit  à  monsieur  que  je  ne 
voulois  rien  prendre?  »  Et,  estant  entourné  d'un 
million  de  mouches,  car  c'estoit  en  esté,  il  se  mit 
à  jouer  de  la  main  à  l'entour  d'elles,  comme  l'on 
voit  les  pages  et  laquais  et  autres  jeunes  enfans 
après  elles;  et,  en  ayant  pris  deux  au  coup,  en  fai- 
sant le  petit  tour  de  la  main  qu'on  se  peut  mieux 
représenter  que  de  l'escrire  :  «  Dittes  à  monsieur  (dit- 
il)  voylà  que  j'ay  pris  pour  l'amour  de  luj,  et  que 
je  m'en  vais  au  royaume  des  mouches.  »  Et,  se 
tournant  de  l'autre  costé,  le  gallant  trespassa. 

J  Sur  ce,  j'ay  ouy  dire  à  aucuns  philosophes  que 
volontiers  aucunes  personnes  se  souvienent  à  leur 
trépas  des  choses  qu'ils  ont  plus  aymées,  et  les  re- 
cordent, comme  les  gentilshommes,  les  gens  de 
guerre,  les  chasseurs  et  les  artisans,  bref  de  tous 
quasi  en  leur  profession,  mourant  ilz  en  causent 
quelque  mot  :  cela  s'est  veu  et  se  voit  souvent. 

Les  femmes  de  mesme  en  disent  aussi  quelque 
ratellée,  jusques  aux  putains;  ainsi  que  j'ay  ouy 
parler  d'une  dame  d'assez  bonne  qualité,  qui  à  sa 
mort  triompha  de  debagouller  de  ses  amours,  pail- 
lardises et  gentillesses  passées  :  si  bien  qu'elle  en 
dit  plus  que  le  monde  n'en  sçavoit,  bien  que  l'on 
la  soupçonnast  fort  putain.  Possible  pouvoit-elle 
faire  cette  descouverte,  ou  en  resvant,  ou  que  la 
vérité,  qui  ne  se  peut  celer,  l'y  contraignist,  ou 
qu'elle  voulusten  descharger  sa  conscience;  comme 
de  vray,  en  saine  conscience  et  repentance,  elle 
en  confessa  aucuns  en  demandant  pardon,    et  les 

especifioit  et  cottoit  en  marge,  que  l'on  y  voyoit 
tout  à  clair.  «  Vrayment,  ce  dit  quelqu'un,  elle 
estoit  bien  à  loisir  d'aller  sur  cette  heure  nettoyer 
sa  conscience  d'un  tel  ballay  d'escandale,  par  si 
grande  speciauté  !  » 

f  J'ay  ouy  parler  d'une  dame  qui,  fort  sujette  à 
songer  et  resver  toutes  les  nuits,  qu'elle  disoit  la 
nuict  tout  ce  qu'elle  faisoit  le  jour,  si  bien  qu'elle- 
mesme  s'escandalisa  à  l'endroit  de  son  mary,  qui 
se  mit  à  l'ouïr  parler,  gazouiller  et  prendre  pied  à 
ses  songes  et  resveries,  dont  après  mal  en  prit 
à  elle. 

5  II  n'y  a  pas  longtemps  qu'un  gentilhomme  de 
par  le  monde,  en  une  province  que  je  ne  nomme- 
ray  point,  en  mourant  en  fit  de  mesme,  et  publia 
ses  amours  et  paillardises,  et  spécifia  les  dames  et 
damoiselles  avec  lesquelles  il  avoit  eu  à  faire,  et  en 
quels  lieux  et  rendez-vous,  et  de  quelles  façons, 
dont  il  s'en  confessoit  tout  haut,  et  en  demandoit 
pardon  à  Dieu  devant  tout  le  monde.  Cettuy-là 
faisoit  pis  que  la  femme,  car  elle  ne  faisoit  que 
s'escandaliser,  et  ledict  gentilhomme  escandalisoit 
plusieurs  femmes.  Voilà  de  bons  gallants  et  gal- 
lantes! 

5  On  dit  que  les  avaritieux  et  avaritieuses  ont 
aussi  cette  humeur  de  songer  fort,  à  leur  mort, 
en  leurs  trésors  d'escus,  les  ayant  tousjours  en  la 
bouche.  Il  y  a  environ  quarante  ans  qu'une  dame 
de  Mortemar,  l'une  des  plus  riches  dames  du 
Poictou,  et  des  plus  pecunieuses,  et  après  venant  à 

mourir,  ne  songeant  qu'à  ses  escus  qui  estojent  en 
son  cabinet,  et  tant  qu''elle  fut  malade  se  levoit 
vingt  fois  le  jour  à  aller  voir  son  trésor.  Enfin, 
s' approchant  fort  de  la  mort  et  que  le  prestre  Tex- 
hortoit  à  la  vie  éternelle,  elle  ne  disoit  autre  chose 
et  ne  respondoit  que:  «  Donnez-moj  ma  cotte! 
Donnez-moy  ma  cotte  !  les  meschans  me  desrob- 
bent!  »  ne  songeant  qu'à  se  lever  pour  aller  voir 
son  cabinet,  comme  elle  faisoit  les  efforts,  si  elle 
eust  pu  la  bonne  dame;  et  ainsi  elle  mourut. 

Je  me  suis  sur  la  fin  un  peu  entrelassé  de  mon 
premier  discours;  mais  prenez  le  cas  qu'après  la 
moralité  et  la  tragédie  vient  la  farce.  Sur  ce,  je 
fais  fin. 

Page  I,  ligne  3.  Le  titre  primitif  de  ce  chapitre  dans  le 
projet  de  Brantôme  était  :  «.  Le  2°  [chapitre],  sçavoir,  qui 
(c  est  la  plus  belle  chose  en  amour,  la  plus  plaisante,  et 
«  qui  contente  le  plus,  ou  la  veue,  ou  la  parole,  ou  l'at- 
«  touchement.  » 

2,  I.  E.  Pasquier,  Œuvres,  in-fol.,  1728,  t.  II,  p.  38. 
«  Lequel  des  deux,  dit  Pasquier,  apporte  plus  de  conten- 
te tement  à  un  amant,  sentir  et  toucher  sa  mie  sans  parler 
«  à  elle,  ou  la  voir  et  parler  à  elle  sans  la  toucher  ?  » 
Dans  le  dialogue  d'entre  Thibaut  de  Champagne  et  le 
comte    de  Soissons,  Thibaut  était  pour  le  parler. 

—  5.  Brantôme  était  excusable  de  ne  point  connaître 
les  œuvres  de  Thibaut,  dont  la  première  édition  est  de 
I  742^  en    2  vol.  in-8'^. 

—  3 G.  Isabeau  de    Bavière? 

3,  14.  Brantôme  vise  ici  la  reine  Catherine  de  Médicis 
et  ses  favoris. 

4,  2.  Voy.  Plutarque,  De  S/o/corum  repugnantiis,  c.  xxi. 

—  9.  Id.,  Demetrius,  cap.  xxvii.  Seulement  Brantôme 
confond;  la  femme  en  cause  était  Thônis. 

—  29.    Nouvelle  XLIII°. 

P.  5,1.  2.  Le  touret  de  nez  était  une  espèce  de  barbe  de 
masque,  que  les  dames  mettaient  par  les  temps  froids,  et 
qui  s'attachait  au  chaperon  en  dessous  des  yeux  :  on  appe- 
lait ce  masque  un  coffln  à  roupies,  par  dérision.  Après 
Charles  IX  vint  la  mode  du  masque  entier,  que  l'on  ôtait 
pour  saluer,  comme  nous  l'apprend  Vecellio  {Degli  habiti 
antichi  et  moderni, Yenhe^  I  5^0,  in-4<*,  p.  269):«Quando 
n  vedono  qualche  parente,  si  lasciano  vedere  per  salutarlo, 
«  et  poi  si  ricuoprono.  w 

7,  16.  Sur  La  Chasteigneraie,  voyez  la  note  du  vol,  I, 
pag.    io3,  lig.   12. 

8,  22.  C'était  François  de  Compeys,  sieur  de  Gruffy, 
qui  vendit  tous  ses  biens  en  i5i8  pour  s'expatrier.  (Voyez 
Costa  de  Beauregard ,  Familles  historiques  de  Savoie  , 
Chambéry,  1844,  in-4'5.)  Il  était  écuyer  de  l'écurie  de 
François  P'".  Il  a  son  portrait  à  Versailles,  n**  2047  du 
musée. 

10,  2.  C'est  non  pas  trois,  mais  quatre  S,  que  doit 
porter  avec  lui  le  parfait  amant,  selon  Luis  Barahona  [Lagri- 
mas  de  Angelica,  canto  IV),  et  ces  quatre  S  signifient  : 

SABIO^    SOLO,    SOLICITO   ET     SEGRETO 

Cette  mode  de  sigles  était  fort  en  usage  dans  l'Espagne  du 
XVI®  siècle.  Voy.  Cervantes,  Don  Quichotte,  chap.  xxxiv 
{le  Curieux  malapisé). 

i3,  8.  Cette  histoire  était  populaire  à  Paris;  elle  a  été 
amplifiée  et  agrémentée  dans  un  drame  célèbre,  et  mise  au 
compte  de  Marguerite  de  Bourgogne.  N'était-ce  point  Isa- 
beau  de  Bavière? 

t5,     i5.  Plutarque,  Antoine,  chap.  xxxii, 

—  21.  Pline,  liv.  XXI,  chap.  m.  Traduction  de  Du- 
pinet,  Lyon,  i562,  in-f°,  t.  II,  p.  i54  :  «  Cleopatra  fit 
«  un  chappeau  de  fleurs  pour  Marc-Antoine ,  ayant  au 
«  préalable  empoisonné  tous  les  boutz  des  fleurs  qui  y  es- 
«  toyent.  » 

16,  2  5.  Les  noms  sont  terriblement  maltraités  par  le 
scribe  :  Tortale,  c'est  Tertule  ;  Lerontife,  c'est  Terentile ;  Sa- 

lure  Litiseme  c'est  Salvit  Titistnk;  deux  fois  de  suite  le  co- 
piste prend  le  T  de  Brantôme  pour  un  L.  Les  noms  réels 
de  ces  femmes  étaient,  dans  le  texte  de  Suétone  (Octave- 
Auguste,  cap.  LXix^  :  Tertulla,  Terentilia,  Rufilla  et  Salvia 
Titisenia. 

P.  17,  1.  14.  Tite-Live,  lib.  XXX,  cap.  xv.  Appien,  De 
rebas  punicis,  XXVII. 

—  26.  Joachim  du  Bellay,  Œuvres  poétiques,  1597, 
in-fol.,  f°  449  v°. 

19,   28.    Lucien,  Amours,  XV. 

23,  18.  Marguerite,  femme  de  Henri  IV,  dont  la  vieille 
reine  Catherine  affirmait  l'élégance  quand  elle  lui  disait  un 
jour  :  (c  En  quelque  part  que  vous  alliez,  la  cour  les 
«  (modes)  prendra  de  vous,  et  non  vous  de  la  cour.  » 
(Brantôme,    Eloge   de  la  reine  Marguerite.  )  . 

—  29.  Brantôme  veut  ici  parler  du  duc  d'Anjou. 

24,  9.  Pline  parle  de  cette  Hélène  de  Zeuxis  :  «  En- 
«  cores  y  a-il  es  portiques  et  galeries  de  Philippus  qui 
«  sont  à  Rome,  une  Hélène  de  la  facture  de  Zeuxis.  « 
(Traduction  de  Dupinet,  t.  II,  p.  643.) 

26,  2  5.  Ronsard,  Œuvres,  édit.  de  1584,  in-fol.,  p.  112. 
C'est  une  pièce  adressée  au  fameux  peintre  Clouet,  dit 
Janet,  dans  laquelle  le  poète  célébrai  sa  belle.  Cette  pièce 
a  d'ailleurs  plus  d'un  point  de  rapport  avec  le  présent 
chapitre  des  Dames. 

27,  17.  Marot  avait  arrangé  ce  proverbe  espagnol  en 
quatrain,  et  du  temps  de  la  Ligue  on  disait  de  l'infante 
d'Espagne,  d'après  lui    : 

Pourtant,  si  je  suis  bruneite , 
Amy,  n'en  prenez  esmoy. 
Car  autant   aymer  souhaitte 
Qu'une  plus  blanche  que  moy. 

(^Satyre  Ménippée,  édit.     de     171  i,  t.  I,    p.    344. 
Tiré  de  Marot.] 

•28,    i3.    Raymond  Lulle  était  originaire  de    Majorque, 
Brantôme.  II,  3  i 

et  vivait  sur  la  fin  du  XIIF  siècle  :  il  passa  pour  magicien 
chez  certains  auteurs.  L'histoire  que  raconte  Brantôme  est 
effectivement  rapportée  dans  les  Opuscula  de  Charles  Bo- 
velles,  fol.  XXXIV  de  l'édit.  in-40  de  i52i.  Voici  le  pas- 
sage :  «  Advocato  ergo...  in  colloquium  Rasmundo,  eoque 
n  in  cubiculum  introducto,  illi  extemplo  pectus  (ut  can- 
«  crino  erat  exesum  morbo  atque  teterrimo  odore  sqiiale- 
«  bat)  nudare  haudquaquam  erubuit,  »  etc. 

P.  29,  1.  II.  Arnauld  de  Villeneuve,  célèbre  alchimiste 
de  la  fin  du  XIIF  siècle,  mort  dans  un  naufrage,  en  i3i3. 

—  24.  Oldrade,  jurisconsulte,  né  à  Lodi  au  XIIP  siècle; 
son  Codex  de  falsa  moneta  n'est  pas  connu. 

3i,  i3.  L'évêque  de  Sisteron  était  Aimeric  de  Roche- 
chouart  (i  545-1  582);  il  succédait  à  son  oncle  Albin  de 
Rochechouart.^Quant  à  la  très-grande,  il  y  aurait  à  choisir 
entre  une  douzaine  de  princesses. 

34,  7.  Pline,  XXXIII,  cap.  iv.  Brantôme  se  trompe  de 
temple,  comme  le  montrera  le  passage  de  la  traduction  de 
Pline  par  Dupinet,  t.  II,  p.  576  :  «Au  temple  de  Minerve 
(c  qui  est  à  Lyndos,  ville  des  Rhodiens,  y  a  une  couppe 
•c  d'or  blanc  que  la  princesse  Hélène  y  dédia,  et  y  a  des 
<c  historiens  qui  dient  icelle  avoir  esté  faite  à  la  mesure  du 
K  tetin  de  ladite   princesse.  » 

3  5j  17.  Brantôme  veut  parler  ici  de  Françoise  Babou  de 
La  Bourdaisière,  massacrée  à  Issoire,  et  sur  le  cadavre  de 
laquelle  on  fit  de  singulières  découvertes,  «au  rapport  d'un 
«  homme  d'honneur  amy  très  confident  de  la  maison 
«  d'Estrées.  »  Voyez  sur  ce  sujet  délicat  les  Observations 
sur  Alcandre  et  sa  clef,  t.  I  du  Journal  de  Henri  III,  édit. 
de  1720,    p.  275. 

36,  2  5.  Ne  serait-ce  point  l'histoire  de  Henri  III  et  de 
la  duchesse  de  Montpensier?  La  chronique  rapporte  qu'ayant 
trouvé  cette  princesse  «  difforme  sous  le  linge,  il  l'avoit 
<c  mesprisée  jusques  à  lui  cracher  sur  le  corps.  »  De  plus, 
Henri  avait  divulgué  partout  l'aventure,  ce  qui  fit  de  la 
princesse  sa  plus  mortelle  ennemie.  Voyez  p.  209  et  la  note 
ci-aprèâ. 

P.  37,1.  21.  Elisabeth  d'Angleterre.  Il  fallait  que  Sixte  V 
ne  connût  point  ce  fait  pour  se  permettre  le  souhait  qu'il  fai- 
sait au  sujet  de  la  reine.  {Confession  de  Sancy,  t.  II,  p.  49 
de  redit,  de  1720.)  La  reine  Caiherine  de  Médicis  non  plus 
ne  savait  rien,  puisque  pour  faire  épouser  d'Alençon  à  Eli- 
sabeth, elle  leur  promettait  d'emblée  quatre  ou  cinq  en- 
fants. (Nevers,    Mémoires,   I,  5  3  5.) 

38,  2.  La  mort  de  M.  de  Randan  place  cette  anecdote 
avant  i562.  Ces  personnages  étaient  :  Charles  de  La  Roche- 
foucault,  comte  de  Randan,  tué  à  Rouen,  en  i562  ; 
Jacques  de  Savoie,  duc  de  Nemours,  marié  à  la  veuve  du 
duc  de  Guise;  François  de  Vendôme,  vidame  de  Chartres, 
mort  en  i563;  Melchior  des  Prés,  sieur  de  Montpezat? 
sénéchal  de  Poitou  ;  René  d'Anglure,  de  Givry,tué  à  Dreux, 
en  i562  ;  et  François  de  Hangest,  sieur  de  Genlis,  mort 
de  la  rage,  à  Strasbourg,  en  1569. 

41,  3o.  Claude  Blosset,  dame  de  Torcy,  fîlle  de  Jean 
Blosset  et  d'Anne  de  Cugnac.  Elle  épousa  en  i553  Louis 
de  Montberon,  baron  de  Fontaines  et  Chalandray,  gentil- 
homme de  la  chambre.  La  belle  Torcy,  comme  on  l'appe- 
lait, avait  été  donnée  à  la  reine  Eléonor  par  M™°  de  Cana- 
ples,  l'ennemie  de  M'"°    d'Étampes. 

42,  8.  Hubert  Thomas,  Annales  de  vita  Friderici  H 
Palatini  (Francfort,  1624),  ne  laisse  rien  deviner  de  cette 
exagération  du  buste  chez  la  reine  Eléonor,  alors  promise 
au  palatin  Frédéric,  et  dont  il   détaille  les  perfections. 

48,  28.  Suétone,  Octave-Auguste,  cap.  lxix  :  «  Qui 
a  maires  familias  et  adultas  ztate  virgines  denudarent  atque 
«  perspicerent,  tanquam  Thoranio  mangone  vendente.  » 

49,  27.  En  I  573. 

5i,  5.  Ce  passage  est  obscur,  sans  doute  par  l'inadver- 
tance du  scribe.  Je  crois  qu'il  faut  lire  :  «  Une  dame  de 
par  le  monde...  estoit  fort  aymée...  d'une  très  grande 
princesse  [laquelle]  estoit  dans  le  lict,  »  etc.  Cependant  n'y 
aurait-il  pas  tout  un  membre  de  phrase  sauté,  dans  lequel 
Brantôme  expliquerait  que  la  princesse  avait  fait  autrefois 
le  coup  à  la  fille?    La  suite  du   récit   semblerait  l'indiquer, 

et  c'est  ce  qui  nous  a  empêché  de  corriger  le  texte  en  cet 
endroit.  Quant  aux  personnages  en  scène,  ils  sont  proba- 
blement Bussy    d'Amboise  et  Marguerite  de  Valois. 

P.  53,1.7.  Ce  roi  était  Henri  II,  et  la  grande  dame  veuve, 
la  duchesse  de  Valentinois.  On  crut  à  un  charme,  comme 
le  dit  ici  Brantôme.  —  «  On  m'a  dit  que  le  roy  son  père  fut 
«  par  M"""^  de  Valentinois  ensorcelé  de  mesme,  »  affirme 
l'auteur  du  Divorce  satyrique,  en  parlant  de  la  reine  de 
Navarre.  —  La  suite  de  l'historiette  racontée  par  Bran- 
tôme contredit  singulièrement  les  pamphlets  du  temps,  qui 
accusaient  la  reine  Catherine  d'avoir  gagné  «  la  grande 
(c  seneschale,  depuis  duchesse  de  Valentinois,  afin  qu'icelle 
«  l'entretinst  en  grâce  avec  M.  le  dauphin  (Henri  II}  son 
"  mary,  et  n'eut  honte  d'estre  comme  maquerelle  pour 
«  parvenir  à  son  intention.  » 

5^,  26.  Il  ne  nous  est  pas  prouvé  que  cette  grandissime 
fut  Catheiine  de  Médicis,  surtout  par  la  fin  de  l'histoire; 
cependant  Brantôme,  qui  ne  l'aimait  guère,  pourrait  bien 
jouer  ici  à  l'ambiguïté  et  laisser  soupçonner  qu'il  a  voulu 
parler  d'elle.  Notre  supposition  deviendra  plus  plausible 
si  l'on  se  rappelle  que  Catherine  se  faisait  servir  par  ses 
filles  à  demi  nues.  Voyez  à  ce  sujet  le  Journal  d'Henri  Ul, 
au  i5  mai  iSyy,  pour  le  festin  donné  à  Chenonceaux, 
dans  lequel  M™^^  de  Retz  et  de  Sauves  firent  nues  leur 
service   ordinaire. 

5  5,  29.  En  condition  qu'elle  en  engroissa...  est  corrigé 
dans  le   ms.  Dupuy  par  en  telle  façon. 

56,  29.  Pic  de  La  Mirandole,  Opéra  omnia,  t.  II  de 
l'édition  in-fol.,  Paris,  J.  Petit,  i5i7,  liv.  III,  chap.  xxii, 
Disputationes  adversus  astrologos. 

5 7,, '9.  Ferdinand- François  d'Avalos,  marquis  de  Pes- 
caire,    mort  en   1571. 

59,  20.  Josèphe,  Antiquités  judaïques,  liv.  XV, 
chap.  vu. 

60,  II.  Plutarque,  Alexandre,  chap.  xxxix.  Plutarque 
emploie  le  mot  plus  énergique  «  tourment  des  veux  w. 

P.  6i,  1.  5.  C'est  dans  ses  Observations  de  plusieurs  sin- 
gularités (Paris,  i554,  in-4®),  que  Belon  rapporte  ce  fait, 
à  la  page  179  du  liv.  III,  chap.  x. 

63,  24.  Nous  laissons  l'orthographe  du  ms.  Ortragon  : 
le  nom  ordinaire  est  Ortiagon.  La  femme  est  la  belle  reine 
Chiomara.  Après  sa  conduite  courageuse  avec  le  guerrier 
romain,  son  mari  la  reçut  froidement,  en  lui  reprochant 
d'avoir  violé  la  parole  donnée  à  cet  homme,  ce  qui  était 
bien  une  exagération  du  point  d'honneur.  (Voy.  Tite-Live, 
XXXVIII,  cap.  XXIV,  et  Boccace ,  De  claris  mulieribus, 
LXXIV.) 

65,  12.  Suétone,  César,  LU.  Cet  auteur  rapporte,  d'a- 
près N'ason,  que  César  fit  de  grandes  largesses  au  couple  : 
«  Plurima  et  inimensa  tribuit.  » 

66,  2.  Tite-Live,  XXX,  cap.  xv. 

—  10.  Piutarque,  Caton  V Ancien,  rapporte,  dit  M.  La- 
lanne,  une  anecdote  qu'il  attribue  à  Caton,  et  qui  paraît  se 
rapporter  à  ce  que  Brantôme  dit  ici  de  Scipion.  Caton, 
après  la  mort  de  sa  femme,  vivait  maritalement  avec  une 
jeune  esclave  qui  venait  -le  trouver  dans  sa  chambre  en 
narguant  le  fils  du  philosophe.  Ce  jeune  homme  en  fut  outré. 
Caton,  pour  apaiser  les  colères,  épousa  la  jeune  fille  de  son 
ancien  greffier  Saloninus,  et  mit  son  esclave  à  la  porte  de 
sa  chambre.  Si  Brantôme  a  trouvé  l'anecdote  sur  Scipion 
quelque  part,  il  nous  a  été  impossible  d'en  découvrir  l'au- 
teur. 

67,  14.  Charles  de  Lorraine,  cardinal  de  Guise,  connu 
sous  le  nom  de  cardinal  de  Lorraine,  mort  en  1574.  Il 
joua  un  grand  rôle  au  concile  de  Trente.  Brantôme  veut 
parler  ici  de  la  trêve  de  Vaucelles,  entre  Henri  II  et  l'Em- 
pereur, que  le  cardinal  Caraffa  avait  réussi  à  faire  rompre 
en  j556.  Ce  passage  est  évidemment  écrit  avant  i588, 
date  de  la  mort  d'un  autre  cardinal  de  Guise,  frère  du 
Balafré. 

—  2  3.  On  comprend  l'admiration  du  cardinal  pour  les 
belles  Vénitiennes  par  la  description  que  fait  Vecellio  de 
leurs  toilettes    dans    les    fêtes.    Voy.    Vecellio,  Habiti  anti- 

chi,  etc.  Venise^   i  Sço,  p.    i3i,  pour    le    passage  à  Venise 
du  roi  Henri   III  revenant  de  Pologne. 

P.  69,  1.  8.  Ce  passage  n'est  pas  dans  les  Dies  géniales 
d'Alessandro,  mais  bien  dans  Hérodote,  liv.  II,  chap.  lx, 
qui  parle  des  fêtes  d'Isis  (qu'il  appelle  Diane),  et  non  de 
celles  du  bœuf  Apis.  Sans  doute  d'ailleurs  qu'Hérodote  lui- 
même  rapportait  un  conte  apocryphe.  Quoi  qu'il  en  soit,  il 
est  dit  dans  ce  passage  d'Hérodote,  que  les  Egyptiennes 
allaient  à  Bubaste,  et  non  à  Alexandrie;  mais  son  récit  n'a 
point  la  pointe  obscène  de  Brantôme  :  il  y  est  raconté  sim- 
plement que  les  femmes  mêlées  aux  hommes  criaient  et 
insultaient     les     indigènes,     et     que    quelques-unes     «     y.l 

0^  a.VU7jp.0-JTXl    CCVlj-7.fJ.Z-JXl    ». 

—  26.  Ce  que  Brantôme  dit  ici  de  Flora  est  une  er- 
reur, que,  sans  aucun  doute,  il  a  puisée  dans  la  note  de 
Dupinet,  aux  ouvrages  de  Pline  (t.  II,  p.  64,  à  la  note). 
La  femme  en  question  ne  s'appelait  pas  Flora ,  mais  Acca 
Taruntia  ;  les  fêtes  que  l'on  fît  en  son  honneur  se  confon- 
dirent avec  celles  de  Flore  (Aulu-Gelle,  lib.  VI,  cap.  vu. 
Macrobe,  Saturnales,  lib.  I,  cap.  x,  etc.).  Voici  l'origine 
de  la  fortune  d'Acca  Taruntia,  Etant  jeune  courtisane, 
elle  avait  été  introduite  dans  le  temple  d'Hercule  par  un 
gardien,  pour  y  passer  une  nuit  avec  le  dieu  :  le  lende- 
main Hercule  la  pria  d'embrasser  le  premier  homme  qu'elle 
rencontrerait  en  sortant  du  temple  ;  il  se  trouva  que  ce  fut 
le  vieillard  Taruntius,  homme  immensément  riche  qui  l'é- 
pousa, et  lui  laissa  tous  ses  biens,  (^'arron,  De  ling.  lat., 
1.  V,  cap.  m.  Ovide,  Fast.,  1.  IV,  947  et  V,  3  5  i.)  Plus 
tard,  au  temps  de  Pompée,  vivait  une  courtisane  nommée 
Flora,  qui  a  sans  doute  fait  confondre  les  deux  femmes  : 
dans  tous  les  cas  ce  que  Brantôme  rapporte  du  luxe  de 
Flora  ne  saurait  s'appliquer  à  Taruntia,  laquelle  vivait  aux 
époques  à  demi  sauvages  du  commencement  de  la  répu- 
blique romaine. 

72,  20.  Pausanias,  Suétone  et  Manilius  n'ont  pas  fait 
d'ouvrages  spéciaux  sur  les  femmes.  Brantôme  veut  parler 
sans  aucun  doute  des  anecdotes  dont  leurs  récits  sont 
semés.  Pour  Manilius,  M.  Lalanne  propose  la  lecture 
Martial? 

TROISIÈME   DISCOURS 

P.  77,  1.  2.  L'ancien  titre  projeté  par  Brantôme  pour  ce 
chapitre  était  :  «  Le  3*^  [chapitre]  traite  de  la  beauté  d'une 
«  .belle  jambe,  et  comment  elle  est  fort  propre  et  a  grand 
«  vertu  pour  attirer  à  l'amour.  » 

—  II.  Cette  princesse  était  Catherine  de  Médicis. 
(Voy.   Brantôme,  édit.  Lalanne,  t.  VII,  p.   342.) 

80,  8.  Suétone,  VitelliuSj  cap.  11  :  «  Messalina  petiit 
«  ut  sibi  pedes  prseberet  excalceandos.  »  Brantôme,  on  le 
voit,  anime  un  peu  le  récit,  suivant  son  habitude. 

—  26.   Nouvelle  Lvn°. 

81,  5.  Sans  doute  le  grand-prieur  François  de  Lorraine, 
qui  accompagna  Marie  Stuart  en  Ecosse  :  cependant  il  y 
avait  aussi    d'Aumale  et  René  d'Elbeuf. 

—  17.  Cette  fois  la  traduction  de  Brantôme  est  fausse, 
mais  Dupinet  n'y  est  pour  rien.  Le  jumenia  de  Pline  est 
traduit  par  jument,  ce  que  Dupinet  n'avait  pas  fait.  (Voy. 
Dupinet,  trad.  de  Pline,  t.  II,  p.   587.) 

84,  i5.  Il  y  a  un  remarquable  portrait  de  la  reine 
Marguerite  publié  par  Niel,  dans  lequel  cette  princesse  est 
représentée  ainsi^  les  cheveux  frisottés  et  la  toque  un  peu 
en  arrière;  une  copie  de  l'original  est  aux  Estampes  de  la 
Bibliothèque  Nationale. 

85,  25.  Voy.  Edit.  Lalanne,  t.  III,  p.   259. 

87,  3.  Beatrix  Pacheco  avait  été  dame  d'honneur  d'E- 
léonor  d'Autriche  antérieurement  à  1544  avec  plusieurs 
autres  dames  espagnoles  :  elle  devint  comtesse  d'Entremont 
par  son  mariage  avec  Sébastien  comte  d'Entremont.  Sa  fille, 
dont  il  est  ici  question,  était  Jacqueline,  mariée  en  secondes 
noces  avec  l'amiral  de  Coligny,  et  contre  laquelle  se  tour- 
nèrent les  haines  des  ennemis  de  son  mari  :  elle  ne  fut 
point  d'ailleurs  à  l'abri  de  tout  reproche.  (Voy.  Bordier, 
la  Veuve  de  l'amiral  Coligny,    1875,  in-8°,  pièce.) 

P.  88,  1.  I  9. Voyez  sur  cette  dame  la  note  de  la  page  41 . 
11  n'est  peut-être  pas  inutile  de  dire  ici  le  nom  des  filles  de 
la  reine  de  France,  qui  vraisemblablement  concoururent  à  la 
fête  :  elles  étaient  douze  à  cette  époque,  Claude  Blosset,  dite 
la  belle Torcy,  Marguerite  du  Breuil,  Claude  de  Grany,  Sido- 
nie  de  Mervillez,  Cécile  de  Boucard,  Barbe  de  Pons,  Catherine 
de  Sainctan,  Léonor  de  La  Chapelle,  Marie  de  Tombes, 
Marie  de  Villalona,  Béatrix  de  Savoie,  Thomette  d'Arpajon  ; 
et  à  leur  tête  Jeanne  de  L'Hospital,  dame  de  Boucard. 
(Archives  nationales.  Comptes  de  l'argenterie  de  la  reine 
Eléonore,  KK,   10 5.) 

89,  10.  La  description  qui  suit  est  tirée  textuellement 
par  Brantôme  d'une  relation  imprimée  à  Lyon,  chez 
Rouille,  en  1549,  sous  le  tiire  de  :  «La  magnificence  delà 
«  superbe  et  triomphante  entrée  de  la  noble  et  antique 
«  cité  de  Lyon  faicte  au  très  chrestien  Roy  de  France 
«  Henry  deuxiesme.»  Cet  ouvrage,  imprimé  en  français  et 
en  italien,  renferme  des  planches  sur  bois  représentant 
l'obélisque  et  le  préau  dont  il  est  question  dans  Brantôme. 
Celui-ci  se  contente  d'ailleurs  de  retrancher  les  mots  ou  les 
phrases  qui  lui  déplaisent.  Le  dizain  déclamé  devant  le 
prince  était  le  suivant  : 

Le  grand  plaisir  de  la  chasse  usitée 
Auquel  par  montz,  vallées  et  campaignes. 
Je  in'exercite  avecques  mes  compaignes. 
Jusqu'en  voz   boySj  Sire,  m'ha  incitée 
Où  ce  lion  d'amour  inusitée 
S'est  venu  rendre  en  ceste  nostre  bande, 
Lequel  soubdain,  à  sa  privaulté  grande, 
J'ay  recogneu,  et  aux  gestes  humains, 
Estre  tout  vostre.  Aussi  entre  voz  mains 
Je  le  remetz  et  le  vous  recommande. 

(Pages  32-34. j 

91,6.  Bois  de  brésil,  connu  bien  avant  la  découverte  de 
l'Amérique.  Brésil  est  donc  ici  un  nom  commun  seulement. 
Nous  conservons  le  B  majuscule  que  Brantôme  n'eiJt  pas 
manqué  de  mettre. 

P.  92,  1.  10,  Le  passage  du  roi  à  Lyon  se  fit  le  18  sep- 
tembre 1548.  Brantôme  avance  donc  un  peu  sur  l'histoire 
car  Diane  de  Poitiers  ne  devint  duchesse  de  Valentinois 
que  trois  semaines  plus  tard.  La  particularité  la  plus  cu- 
rieuse de  la  donation  du  duché  à  Diane  était  que  le  roi 
s'appuyait  sur  les  prétendus  services  du  père,  M.  de  Saint- 
Vallier,  précisément  condamné  à  mort,  sous  le  règne  précé- 
dent, pour  trahison,  et  gracié  nous  avons  vu  comment. 
(T.  I,    p.   101.) 

93,  9.  La  volte  était  une  danse  venue  d'Italie,  dans  la- 
quelle le  cavalier,  après  avoir  fait  tourner  deux  ou  trois 
fois  la  danseuse,  la  soulevait  de  terre  pour  lui  faire  faire 
une  cabriole  en  l'air  :  c'est  de  cette  cabriole  que  veut 
parler  Brantôme. 

—  i3.  Pour  le  détail  sur  ces  dames  de  Sienne,  voyez 
ci-après  la  note  de  la  page  184. 

—  2  3.  Paul  de  Labarthe,  sieur  de  Thermes,  maréchal  de 
France,  mort  en  i562.  (Montluc,  édit.  de  Ruble,  t.  II, 
p.    55-56.) 

95,  I.  Scio  était  la  seule  île  du  Levant  où  les  femmes 
missent  un  vêtement  plus  court,  et  cela  jusqu'à  ce  siècle. 
(Voy.   Sylvain  Maréchal,   Costume%  civils,  à  la  fin.) 

96,  3.  Comme  la  mode  des  escarpins  chez  les  gens  de 
qualité  était  de  rigueur,  il  s'ensuivait  que  pour  sortir 
de  chez  soi  il  fallait  chausser  des  patins  qui  pouvaient, 
grâce  à  leur  semelle,  accroître  ou  diminuer  la  taille;  et 
comme  la  robe  était  longue  et  cachait  tout,  on  ne  s'a- 
percevait de  rien  :  cela  explique  la  remarque  de  la  grande 
dame  dont  Brantôme  parlait  à  la  page  précédente. 

97,  6.  Au  sacre  de  Henri  III,  en  iSyS,  le  dimanche 
1  3  février.  Les  échafauds  pour  les  dames  avaient  été  con- 
struits à  droite  du  maitre-autel,  «  entre  deux  piliers,  parés 
«  de  broderies  de  fleurs  de  liz  d'or  sur  satin  bleu.  Dessus 
a  etoient  assises  plusieurs  dames  et  damoiselles  de  maison.  » 
Au-dessous  était  la  reine  avec  des  dames.  (Le  sacre  et  cou- 
ronnement du  très  chrestien  roy  de  France  et  de  Pologne 
Henry  III,  Reims,    1576,  in- 12.) 

(QUATRIÈME   DISCOURS 

p.  99,  1. 1 .  Le  titre  primitif  était  :  «  Le  ^^  [chapitre  traite] 
«  quel  amour  est  plus  grand,  plus  ardant  et  plus  aisé,  ou 
«  celuy  de  la  fille,  ou  de  la  femme  mariée,  ou  de  laveufve, 
«  et  quelle  des  trois  se  laisse  plus  aisément  vaincre  et 
«  abattre.  » 

— •  II.  Nous  laissons  à  Brantôme  la  responsabilité  de 
son  espagnol,  et  nous  écrivons  comme  lui  allomenos  et  abaxo 
pour  a  lo  ménos  et  abajo. 

104,  28,  Suétone,  Caligula,  XXV.  «  Cœsoniam. . . 
luxuriss  ac  lascivix  perditœ,  et  ardentius  et  constantius 
amavit.  » 

io5,    24.   Spartien,  Caracalla,  chap,  x. 

106,  3.  Voyez  la  note  de  la  page  ,  109,  t.  I  de  cette 
édition.   Henri  III    et  la  princesse  de  Condé? 

107,  7.    Ce  fils  était  Géta. 

—  16.  Béatrix  était  fille  du  comte  Guillaume  de 
Tenda  ;  elle  avait  épousé  en  secondes  noces  Philippe- 
Marie  Visconti,  et  lui  apportait  toutes  les  richesses  de 
Facino  Cane,  son  premier  mari.  Malgré  son  âge  mûr 
Béatrix  fut  soupçonnée  d'adultère  avec  Michel  Orombelli, 
et  Philippe-Marie  les  fit  mourir  tous  deux.  En  réalité  ce 
n'était  là  qu'un  moyen  commode  de  s'approprier  les  biens 
de  Facino  Cane.  (Litta,  Visconti  di  Milano,  t.  III, 
tav.  VI.) 

—  27.  CoUenuccio,  liv.  IV,  anno  1194,  dit  effecti- 
vement que  Constance  était  nonne,  et  que  l'an  1194^ 
âgée  de  cinquante  ans,  elle  fit  construire  un  pavillon  où 
elle  convoqua  nombre  de  gens  pour  assister  à  sa  délivrance, 
afin  qu'on  ne  la  soupçonnât  point  de  supposition  de 
part. 

108,  14.  Brantôme  vise  sans  doute  ici  Marguerite  de 
Clermont,  sœur  de  Louise,   femme  d'Antoine   de  Crussol, 

duc  d'Uzès,  et    abbesse    de  Tarascon    et    de    Saint-Césaire 
d'Arles. 

P,   109,   \.  29.    Jean  de  Bourdeilie. 

iio,  12.  Renée,  fille  de  Louis  XII,  mariée  à  Her- 
cule Il  d'Esté,  duc  de  Ferrare,  princesse  contrefaite, 
mais  très  savante.  Elle  protégeait  les  religionnaires,  ce 
qui  explique  pourquoi  M^^°  de  La  Roche  «  sentoit  fort 
de  Luther  ».  Après  la  mort  de  son  mari.  Renée  se  re- 
tira en  France,  et  y  mourut  en  iSyS,  après  avoir  lutté 
longtemps  contre  le  duc  de  Guise,  son  gendre,  qui  la 
voulait  forcer  à   lui   livrer  les  religionnaires. 

—  28.  Marguerite,  reine  de  Navarre,  sœur  de  Fran- 
çois  P"". 

119,  i3.   Meung-sur-Loire,  arrond,  d'Orléans. 

—  16.   François  de  Carnavalet. 

—  17.   Léonor  duc  de  Longueville. 

—  18.  Charles  IX. 
^-   23.  Henri  H. 

—  29.  François  de  Lorraine  duc  de  Guise, 

—  3o.  Eclaron,  arrond.  de  Vassy  (Haute-Marne). 

120,  3.   Louis  I,  prince  de  Condé. 

—  8.   Le  capitaine  Avaret,  mort  à  Orléans  en  i562. 

—  10.  Ce  mot  de  compère  était  celui  que  le  roi  Henri  II 
donnait  au  connétable  de  Montmorency. 

121,  24.   Voyez  la  note  de  la  page  69  ci-devant. 

123,  16.  Octavius  e5t  traduit  par  Brantôme  Octavie.  — 
Pour  ce  que  dit  ici  Brantôme,  consulter  Suétone,  Caligula, 
XXXVI,  et  Octave-Auguste,  LXIX. 

124,  II.  Suétone,  Néron,  XXXIV,  «  contractasse  mem- 
hra,  alla  vitupérasse,  alla  laudasse.   '> 

12  0,  2  3.  ...  le  diffame  des  femmes?  et  non  des  hommes, 
ce  que  semble  prouver  le  mot  maris  qui  suit. 

P.  I  2  5,  1.  3o.  Bien  que  l'on  n'ait  que  l'embarras  du  choix  des 

princes,  Brantôme  veut  sans  aucun  doute  parler  de  Henri  III 

et   du    duc   d'Alençon,   son   frère.  Pour  Henri  III,    voir   les 

Remarques  sur  la  Satyre  Ménippée,  au  tome  II  de  l'édit.  de 

I 71 I ,  p.  33o-3 I . 

126,  19.  Plutarque,  Artaxerxès-Mnémon ,  chap.  XXVI, 
nomme  cette  femme  Aspasia,  et  en  fait  une  prêtresse  de 
Diane. 

—  3o.  Collenuccio,  liv.  V,  p.  208  de  l'édit.  de  Venise, 
de  161  3,  in-4°,  à  l'année  140$  ne  dit  pas  que  la  duchesse 
fût  si  âgée  :  non  estante  ch'  ella  hai^esse  trenia  otto  anni,  nia 
era  bellissiina.  Sa  beauté  rachetait  suffisamment  ses  trente- 
huit  ans. 

127,  10.  Erreur  de  Brantôme  ou  peut-être  inadvertance 
du  scribe  qui  aura  écrit  dix  pour  six.  Diane  mourut  à  66 
ans,  le  22  avril  i566,  étant  née  en  1499.  Dreux  du  Ra- 
dier attribue  la  conservation  de  la  duchesse  à  l'emploi  fré- 
quent d'eau  de  puits,  ce  qui  est  moins  poétique,  mais 
sans  doute  plus  vrai  que  l'histoire  de  l'or  potable. 

128,  12.  Jacqueline  de  Rohan-Gié,  mariée  à  François 
d'Orléans,  marquis  de  Rothelin.  Dans  sa  jeunesse,  on  l'ap- 
pelait «  la  fille  pesnée  de  Gié  »   (la  fille  puînée  de  Gié). 

— ■  22.  Françoise  Robertet,  veuve  de  Jean  Babou,  mariée 
en  secondes  noces  au  maréchal  d'Aumont. 

129,  4.  Catherine  de  Clermont,  femme  de  Guy  de  Ma- 
reuil,  grand'mère  du  duc  de  Montpensier,  François,  dit  le 
Prince-Dauphin. 

—  II.  Gabrielle  de  Mareuil,  mariée  à  Nicolas  d'Anjou, 
marquis  de  Mézières. 

—  14.   Jacqueline  ou  Jacquette  de  Montberon. 

—  24.  Françoise  de  Longwi,  amirale  de  Brion,  belle- 
mère  de  Charles  de  La  Rochefoucault,  seigneur  de  Barbé- 
zieux. 

—  26.  L'éloge  de  cette  beauté  toulousaine  se  trouve 
dans  le  très  rare  opuscule  de  G.  Minut,  De  la  beauté,  1  SSy, 
in-8°.  Cet  éloge,  placé  à  la   fin  de  l'ouvrage,  a  pour  titre 

la  Paulegraphie,  et  contient  une  analyse   délicate   des  per- 
fections idéales  de  Paule  de  la  tète  aux  pieds, 

P.  i3o,  1.  23.  Anne  d'Esté,  fille  d'Hercule  d'Esté  et  de 
Renée  de  France,  fille  de  Louis  XII;  elle  fut  mariée  à 
17  ans,  avec  François  de  Lorraine,  duc  de  Guise,  dont  elle 
eut  sept  enfants.  Elle  épousa^  après  le  meurtre  de  son  mari, 
Jacques  de  Savoie,  duc  de  Nemours,  et  mourut  le  17  mai 
1607.  Mais,  en  dépit  des  louanges  de  Brantôme  et  de  de 
Thou,  qui  l'appelle  illustrissiina  heroina,  elle  n'était  point 
exempte  des  fautes  d'une  cour  corrompue. 

i3i,    19.   Ce  fut  en  i  5 74  qu'eut  lieu  ce  voyage. 

i32,  19.  C'est  non  pas  François  Gonzague,  mais  Guil- 
laume Gonzague,  son  frère  et  successeur  au  duché  de  Man- 
toue,  né  en  i5  38,  mort  en  1587.  L'erreur  des  éditions 
précédentes  vient  de  ce  que  les  deux  frères  avaient  épousé 
deux  princesses  filles  de  Ferdinand  P""  d'Allemagne.  Guil- 
laume avait  eu  pour  sa  part,  Eléonore ,  jeune  femme 
d'une  dévotion  outrée,  et  qui  ne  dut  guère  tenir  le  propos 
gaulois  que  lui  prête  si  complaisamment  Brantôme,  bien 
que  son  mari  fût  bossu  et  contrefait,  gobbo,  d'où  le  nom  de 
Gobin.  (  Litta,  Gonzaga  di  Mantova,  t.  I,  tav.  VI,  et  aux 
planches,  pour  le  portrait  des  deux  époux  par  Rubens.] 

—  28.    11  revient  ici  à  la  duchesse  de  Guise. 

i33,  i3.  Aux  noces  du  duc  Charles-Emmanuel,  marié 
à  Catherine,  fille  de  Philippe  II  d'Espagne. 

134,  27.  Marie  d'Aragon,  mariée  à  Alphonse  d'Avalos, 
marquis  del  Guasto  ou  Vasto. 

I  3  5,    I .   Henri  II. 

—  2.    Paul  IV.  Voy.  ci-devant,  p.  67. 

—  6.   François  de  Lorraine,  grand  prieur. 

—  12.  Ce  vice-roi  était  Don  Perafan,  duc  d'Alcala, 
qui  entra  à  Naples  le  12  de  juin  1559. 

—  26,    Claude  de  Lestrange? 

139,    10.   Brantôme  est   effectivement  mal  servi    par  sa 

mémoire.  Des  deux  filles  de  la  marquise,  Béatrix,  la  pre- 
mière, épousa  le  comte  de  Potenza  ;  l'autre,  le  prince  de  Sul- 
mone. 

P.  145,   1.  8.  Son  fils  était  François-Ferdinand,  vice-roi 
de  Sicile,  mort  en  iSyi. 

—   18.   Soliman  II. 


CINQ^UIÉME  DISCOURS 

147,  I.  Dans  le  principe,  ce  discours  était  le  dernier; 
il  est  ainsi  analysé  dans  le  manuscrit  608  :  «  Discours  sur 
«  ce  que  les  belles  et  honnestes  dames  ayment  les  vaillants 
<(  hommes,  et  les  braves  hommes  aiment  les  dames  coura- 
"  geuses.  » 

148,  12.  Virgile,  dans  son  Enéide,  livre  F'',  ne  fait 
paraître  Penthésilée  qu'à  la  mort  d'Hector  : 

Ducit  Amazonidum  lunatis  agmina  peltis 
Penthesilea  furens. 

Pour  ces  récits  concernant  les  Amazones,  consulter  le 
Traité  historique  sur  les  Amazones^  par  Pierre  Petit.  Leyde^ 
I  7  I  8,  in-i 2. 

i5i,    19.   Enéide,  ÎV,   io-i3. 

i52,    14.   Livre  IX,  chap.   3. 

154,  7.  Bandello,  Histoires  tragiques,  t.  III,  p.  i  de 
redit,  in-4'''  de  Venise,   i568. 

i56,  6.  Ce  prince  brave  et  vaillant  n'était  autre  que 
Henri  III,  vainqueur  à  Jarnac  et  à  Moncontour. 

157,    6.    Ronsard,  Œuvres,  liv.  I,  sonnet  174°. 

—  29.  Jacques  de  Savoie,  duc  de  Nemours,  mort  en 
i585. 

i58,  I.  Charles  de  La  Rochefoucauld,  comte  de  Ran- 
dan,  fut  envoyé  en  Angleterre  en  i5  59,  où  il  «  moyenna 
la  paix  avec  l'Ecosse   » . 

p.  i5  8,  1.3.  Le  petit  Leith.  (Voy.  Jean  de  Beaugué,  Hisfo/re 
de  la  guerre  d'Escosse ,  réimprimée  par  Montalembert  en 
1862.  Bordeaux,  in-8'',  p.   142.) 

159,  I,  La  ftiar  des  fèves  doit  s'entendre  de  toute  cette 
jeunesse  qui  faisait  escorte  à  un  roi  de  la  fève  ,  selon  l'ex- 
pression alors  en  usage,  c'est-à-dire,  par  moquerie,  un  roi 
de  par  la  fève  du  gâteau  des,  Rois,  roi  imaginaire  et  sans 
autorité.  (Voy.  Satyre  Menippée,  tome  I,  p.  28,  édit.  de 
1711.J 

—  3.  Philibert  Le  Voyer,  seigneur  de  Lignerolles  et  de 
BellefiUe,  fut  un  des  agents  diplomatiques  les  plus  employés 
en  ce  temps.  Il  était  en  Ecosse  en  iSôy.  Il  fut  assassiné  à 
Bourgueil  en  iSyi,  parce  qu'on  le  croyait  coupable  d'avoir 
trahi  les  révélations  de  Charles  IX  sur  la  Saint-Barthélémy. 

—  14.  Evidemment  Brantôme  savait  très  bien  que  l'a- 
mour qui  tenait  au  cœur  le  beau  et  séduisant  duc  de  Ne- 
mours n'était  autre  que  celui  de  madame  de  Guise,  Anne 
d'Esté,  qu'il  épousa  plus  tard. 

—  24.  Nouvelle  XVI°.  Guillaume  GoufGer,  sieur  de 
Bonnivet; 

161,  II  et  12...  ce  qu'il  ferait  et  la  défendrait  bien; 
suppléer  ce  qu'il  ferait  et  [s'il]  la  défendrait  bien. 

—  1 3.  C'est  Marguerite  de  Valois  qui  prit  Bussy  d'Am- 
boise  un  peu  à  cause  de  sa  réputation  de  duelliste. 

—  21.  Jacques  de  Lorge,  sieur  de  Montgommeri,  capi- 
taine de  la  garde  écossaise  de  François  P'"  et  père  du  meur- 
trier involontaire  d'Henri  II  ? 

i63,   4.   Claude  de  Clermont,  vicomte  de  Tallard. 

—  II.  François  de  Hangest,  sieur  de  Genlis,  capitaine 
du  Louvre,  qui  mourut  de  la  rage  à  Strasbourg  en  1569. 
(Voy.  p.  38.) 

164,  5.  C'est  sans  aucun  doute  Louise  de  Halwin,  dite 
M^'®  de  Piennes  l'aînée,  qui  épousa  plus  tard  Cipierre,  de 
la  famille  de  Marcilly.  Je  ne  crois  pas  que  Brantôme  veuille 
ici  parler  de  l'autre  de  Piennes,  qui  manqua  d'épouser  le 
fils  du  connétable  de  Montmorency. 

P.  164,  1.  26.  C'est  à  cette  excitation  féminine  que  le  roi 
François  P""  faisait  allusion  dans  le  célèbre  quatrain  de 
l'album  d'Aix,  qu'on  lui  attribue  à  tort  ou  à  raison. 

i65,  21.  Le  ms.  donne  Tiphanie,  que  nous  avons  con- 
servé. C'est  Tiphaine  Raguenel,  comtesse  de  Longueville, 
première  femme  de  Bertrand. 

166,  i5.  Béatrix,  quatrième  fille  de  Raymond-Béran- 
ger  IV,  comte  de  Provence. 

167,  6.  Isabeau  de  Lorraine,  fille  de  Charles  II  et  ma- 
riée à  ReAé  d'Anjou. 

168,  19.  Voyez  ci-devant  pages  62-63. 

—  28-29...  se  trouvent  aux  combats  en  sont  de  mesme; 
suppléer  en  sont  [/ogez]  de  mesmé. 

169,  i3.  Il  s'appelait  René  de  La  Platière,  sieur  des 
Bordes,  et  était  guidon  dans  la  compagnie  du  maréchal  de 
Bourdillon  :  il  fut  tué  à  Dreux.  Il  était  né  du  mariage  de 
François  de  La  Platière  avec  Catherine  Motier  de  La  Fayette. 

—  3o.  Cette  phrase  doit  se  comprendre  :  A  vostre  advis 
n'a-elle  pas  bien  employé  sa  belle  faveur?... 

170,  3.  Brantôme,  dans  son  éloge  de  Bussy  d'Amboise, 
rapporte  qu'il  avait  fait  de  la  morale  à  ce  jeune  homme 
sur  sa  manie  de  tuer.  La  femme  qu'il  compare  ici  à  Angé- 
lique était  Marguerite  de  Valois,  et  l'auteur  de  la  Fortune  de 
la  cour  résume  en  quelques  lignes  tout  ce  que  la  passion  de 
Bussy  pour  la  princesse  avait  de  chevaleresque,  et  cependant 
de  pratique,  dans  une  prétendue  conversation  qu'il  aurait  eue 
avec  ce  seigneur.  «  Si  j'en  voyais  quelqu'une,  assurait  Bussy 
en  parlant  de  ses  maîtresses,  dont  ma  fortune  dépendît  abso- 
lument, alors  de  vérité  je  redoublerois  mes  debvoirs,  et 
outre  que  j'aurois  pour  elle  un  véritable  amour,  je  l'hono- 
rerois  avec  un  respect  semblable  à  ce  que  l'on  fait  pour  les 
divinitez.  (Édit.  de  171  3,  p.   270.) 

172,    i3.   Acception  pour  exception. 

—  3o.  Il  ne  faut  pas  douter  que  ce  ne  soit  encore  de 
Marguerite  qu'il  est  question  dans  ce  paragraphe. 

P.  173,  I.  27.  Mais  eWes  mettent  toujours  par  le  marché... 
le  ms.  porte  mais  ils  mettent,  ce  qui  est  également  compréhen- 
sible; en  admettant  un  accord  entre  deux,  personnes  de  sexe 
différent,  le  masculin  prime. 

174,  14.   Orlando  furioso,  cant.  V. 

175,  3 .  Mais  qu'il  soit. . .  pour  peu  importe  ! 

—  22.  C'est  la  raison  qui  avait  fait  renvoyer  à  Mar- 
guerite de  Valois  «  ce  grand  degousté  de  vicomte  de  Tu- 
renne  ».  Elle  le  comparait  «  aux  nuages  vuides  qui  n'ont 
que  l'apparence  au  dehors  ».  [Divorce  satyrique.) 

176,  1 1.  D'après  M.  Lalanne.  ce  serait  ici  une  aventure 
arrivée  à  Brantôme  et  à  l'un  de  ses  amis,  dans  laquelle  il 
aurait  joué  le  rôle  du  «  gentilhomme  content  ».  C'est  infi- 
niment probable. 

178,  3,  Le  Balafré  et  Mayenne,  suppose  M.  Lalanne. 
Si  la  grande  était  Marguerite,  elle  ne  garda  point  trop  ran- 
cune à  Mayenne,  «  bon  compagnon,  gros  et  gras,  et  volup- 
tueux comme  elle  »,  avec  lequel  elle  fut  plus  tard  dans  les 
meilleurs  termes. 

179,  9.  L'hôtel  des  archevêques  de  Reims  était  situé  im- 
passe du  Paon ,  laquelle  donnait  autrefois  dans  la  rue 
Hautefeuille. 

—  16.    ...   il...  pour  ce  dernier,  le  compagnon. 

181,    3o.   mary  de  cocu  dans  le  ms. 

i83,  17.  C'est  Madeleine  de  Saint-Nectaire  ou  Senne- 
terre,  mariée  au  sieur  de  Miramont,  Guy  de  Saint-Exupéry, 
et  qui  soutenait  le  parti  des  Huguenots.  Elle  battit  Montai 
en  Auvergne,  et  le  tua  de  sa  propre  main  en  1574,  d'après 
ce  que  rapporte  Mézeray.  (Voy.  Anselme,  t.  IV,  p.  890.) 
En  1569,  M°^°  de  Barbançon  avait  combattu  de  même 
personnellement,  et  aussi  auparavant  une  Italienne,  Ipolita 
Fioramonti.  (Voy.  ci-après,  p.   191.) 

—  23.  ...  et  en  partie  cause,  suppléer:  et  'cela  fut]  en 
partie  cause. 

184,    20.   Brantôme  fait  ici  quelques  légères  erreurs  dans 
Brantôme.  II.  3  3 

les  devises.  La  compagnie  de  la  signera  Forteguerra  avait  pour 
devise  :  Pur  che  sia  vero  !  La  signora  Piccolomini  et  ses  dames 
portaient  :  Pur  che  non  la  butto  !  Quant  à  la  troisième  com- 
pagnie, commandée  par  la  signora  Livia  Fausta,  elle  avait 
pour  bannière  un  olivier  avec  ta  devise  :  Pur  che  l'abbia  ! 
Montluc,  moins  préoccupé  de  ces  détails  futiles  que  Bran- 
tôme, n'en  avait  rien  retenu,  et  il  le  déplore;  il  ne  dit 
qu'une  chose,  c'est  que  ces  dames  étaient  court  vêtues. 
(Montluc,  édit.  de  Ruble,  II,  p.   S  5-56.  j 

P.  I  86, 1.  3-4.  Sur  la  grande  place  où  est  la  tour,  au  milieu 
de  la  ville  de  Sienne.  C'est  sur  cette  place  que  se  faisaient 
d'ordinaire  les  revues  et  les  carrousels,  dans  le  demi-cercle 
situé  devant  le  palais, 

—  17.   Tite-Live,  liv.  XXVII,  chap.  xxxvii. 

189,  9.    Orlando  furioso,  cant.  xxii  et  xxv. 

—  II.  Christophe  Jouvenel  des  Ursins,  seigneur  de  La 
Chapelle,  mort  en  i588. 

—  1^.  Il,  Henri  IL 

190,  6.  Moréri  affirme  le  fait  d'autorité  :  «  Sienne  fut 
bâti  par  les  Gaulois  Senonois  après  la  prise  de  Rome  par 
Brennus.  » 

—  14.   Voy.  Brantôme,  édit.  Lalanne,  t.  II,  p.   298. 

191,  i3.  Ipolita  Fioramonti,  r".ariée  à  Louis  de  Mala- 
spina,  de  la  branche  de  Pavie  ;  elie  était  générale  des  ar- 
mées du  duc  de  Milan.  (Litta,  Malaspina  diPavia,  t.  VIII, 
tav.  XX.) 

—  22.  Ce  fut  le  21  février  ib-jl  qu'eut  lieu  l'entrevue 
entre  François  de  La  Noue,  dit  Bras-de-Fer,  et  les  députés 
de  Monsieur,  François,  duc  d'Alençon.  Elle  se  fît  au  moulin 
d'Amboise,  près  de  la  porte  de  Cougne.  L'abbé  de  Ga- 
dagne  était  messager  du  duc,  et  de  -ait  tenter  une  soumission 
de  la  part  des  assiégés.  La  scène  que  raconte  Brantôme  eut 
lieu  le  dimanche  22  février.  Quant  aux  otages,  ils  étaient, 
d'après  Cauriana,  Philippe  Strozzi  et  La  Batresse.  (Voy. 
Eist.  des  deux  derniers  sièges  de  La  Rochelle.  Paris,  i63o, 
in-8.) 

P.  193,  1.  3.  On  trouve  ce  qu'avance  là  Brantôme  dans  le 
livre  de  Jacques  de  Bourbon,  La  grande  et  merveilleuse  op- 
pugnation  de  la  noble  cité  de  Rhodes,   1527,  in-fol. 

—  16.    Le  siège  eut  lieu  en  i5  36. 

194,  6.  Le  14  août  i5  36.  Le  comte  de  Nassau  vint 
assiéger  Péronne  à  la  tête  de  60,000  hommes;  les  habitants 
se  défendirent  avec  la  dernière  énergie.  Marie  Fouré  fut  une 
des  principales  héroïnes  de  ce  siège  célèbre,  selon  les  uns; 
selon  les  autres,  l'honneur  du  fait  doit  être  réporté  tout  entier 
à  la  dame  Catherine  de  Poix.  (Cf.  Pièces  et  documents  rela- 
tifs au  siège  de  Péronne,  en  i536.  Paris,  1864,  in-S°.) 

—  II.  Le  siège  de  Sancerre  commença  le  3  janvier 
iSyS;  mais  le  rôle  des  femmes  y  fut  plus  pacifique  qu'à 
Péronne;  elles  soignaient  les  blessés  et  nourrissaient  les 
combattants.  C'était  l'énergique  Joanneau  qui  gouvernait  la 
ville.   iPoupard,  Histoire  de  Sancerre,   i^TJ,  in-12.) 

—  14.  Vitré  fut  assiégé  par  le  duc  de  Mercœur  en 
1589.  Le  passage  de  Brantôme  est  cité  dans  VHistoire  de 
Vitré,  de  M.  Louis  Dubois  (1839,  in-8°,  p.  87-88J. 

195,  10.   Collenuccio,  liv.  V. 

—  i3.  ...  et  en  quelques  traits  de  corde. —  En  quelques 
traits.,  des  éditions  précédentes  ne  signifie  rien  dans  le  cas 
présent,  où  il  est  fait  allusion  au  supplice  de  l'estrapade  : 
d'ailleurs  le  ms.  porte  eu  et  non  en. 

196,  I.  Boccace  a  arrangé  ce  récit  dans  son  De  c/aris  mu- 
lieribus,  cap.  CI.  Vopiscus,  Aurélien,  XXVl-XXX,  raconte 
plus  froidement  le  fait. 

200,  4.  Marie  d'Autriche,  sœur  de  Charles -Quint, 
veuve  de  Louis  II  de  Hongrie,  et  depuis  gouvernante  des 
Pays-Bas  :  elle  mourut  en  i5  58.  Ce  fut  contre  elle  que 
lutta  Jean  de  Leyde. 

—  19.  Brantôme  veut  parler  d'Aurelia  Victorina,  mère 
de  Victorin ,  selon  Trébellius-Pollion  {les  Trente  Tyrans, 
XXX). 

—  26-27.   Isabelle,  fille  de  Philippe  II  et  d'Elisabeth  de 

Valois. 

P.  201,  1.  4.  Dans  Froissart,  liv.  I,  chap.  174.  C'est  la 
femme  de  Jean  de  Montfort,  Jeanne  de  Flandre,  qui  soutint 
le  siège  de  Hennebont,  en  1342. 

—  24.  Henri  P'",  prince  de  Condé ,  mort  en  i  588, 
le  5  janvier,  empoisonné,  dit  le  Journal  de  Henri  ÎII, 
par  Catherine-Charlotte  de  La  Trémoille,  sa  femme. 

—  2  5.  Jacquette  de  Montberon,  belle-sœur  de  Bran- 
tôme. Le  château  était  celui  de  Matha,  dans  l'arrondisse- 
ment de  Saint-Jean-d'Angély. 

202^    2  3,   Machiavel,   Dell'  arte  délia  guerra,  liv,  V,  11. 

20 3,  19.  Paule  de  Penthièvre,  seconde  femme  de  Jean  II 
de  Bourgogne,  comte  de  Nevers. 

—  29.  Richilde,  comtesse  de  Hainaut,  qui  mourut  en 
1091.  Elle  était  héritière  de  Mons  par  son  mari,  Bau- 
douin VI,  dit  de  Mons.  Brantôme  commet  une  erreur  :  ce 
fut  dans  le  combat  du  22  février  1071  que  furent  pris  Ro- 
bert le  Frison  et  Richilde,  mais  ce  fut  également  dans  cette 
journée  que  périt  Arnoul  III,  dit  le  Malheureux,  et  non 
postérieurement. 

204,  II.   Isabeau  de  France. 

—  14.   Hugues  Spencer,  ou  le  Dépensier. 

—  17.  Ce  chevalier  de  Hainaut  était  Jean,  frère  du 
comte  de  Hainaut. 

20 5,  5.   Éléonore  d'Aquitaine. 

—  II.  ...  Ce  qui  nous  cousta  bien.  Voy.  t.  I,  p.  23,  à 
la  note. 

206,  9,  C'est  Thevet  qui  a  fait  la  Cosmographie,  et  non 
Nauclerus,  qui  a  composé,  lui,  une  Chronographie.  (Pour  cette 
histoire,  voy.  Th&vei,  Cosmographie,  t.  II,  p.  912-13.) 

207,  10.  Vittoria  Colonna,  fille  de  Fabrizio  Colonna  et 
d'Agnès  de  Montefeltro,  née  en  1490,  et  fiancée  dès  l'âge 
de  quatre  ans  à  Ferdinand  d'Avalos,  qui  devint  son  époux. 
La  lettre  dont  parle  Brantôme  est  célèbre;  il  la  puise  dans 
Vallès,  au  fol.  2o5.  Quant  à  Mouron,  c'est  le  grand  chan- 
celier Hieronimo  Morone. 

P.  208,    1.  ?.  3.   Plutarque,  Antoine,  chap.  XIV. 

209,  7.  Catherine-Marie  de  Lorraine,  femme  de  Louis 
de  Bourbon,  duc  de  Montpensier.  La  nouvelle  de  la  mort  de 
Henri  III,  contre  lequel  elle  nourrissait  une  haine  mortelle, 
lui  fut  si  agréable,  qu'elle  ne  quitta  plus  une  écharpe  verte 
qu'elle  portait  ce  jour-là.  {Mém.  de  la  Ligue,  IV,  p.   14.) 

211,  16.   Voyez  ci-devant  la  note  de  la  page  i3o. 

212,  2  5.    L'au/re,  c'était  Mayenne. 

2  I  3,  9.  Selon  d'autres,  elle  se  serait  écriée  :  «  Ah,  grant 
Roy  !  avez-vous  fait  bastir  ce  chasteau  pour  y  faire  mourir 
les  enfans  de  vostre  petite-fille  î  » 

214,  i3.  Poltrot  de  Méré  fut  tenaillé  et  écartelé  le  18 
mars  i563.  Quant  à  l'amiral,  il  fut  massacré  le  24  août 
1572. 

21  5,  7.  ...  S'y  opposa  fort.  Le  ms.  porte  s''y  porta  fort. 
Nous  conservons  la  correction  de  M.  Lalanne. 

—  II.  Philibert  de  Marcilly,  sieur  de  Cipierre,  gouver- 
neur de  Charles  IX. 

—  26.   Voy,  t.  I,  p.  1 01 . 

216,  29.  Revestitoire.  Il  faut  Wre  revestiaire,  comme  plus 
haut. 

218,  10.  Pour  cette  ambassade  de  La  Noue,  voyez  ci- 
devant  la  note  de  la  page  191,  ligne  22. 

—  29.  Sur  cet  aventurier,  consulter  les  Additions  au 
Journal  d'Henri  III,  note  2^. 

219,  14.  Louis  de  Correa,  Historia  de  la  conquista  del 
reino  de  Navarra. 

223,  1-2.    Qu'ils  les  crachent,  dans  le  ms.  608. 

—  12.    Louise  de  Savoie. 

224,  6.    ...  Au  bas  pour  au  dernier  quartier  de  la  lune. 

—  8,  La  mort  de  Louise  de  Savoie  est  marquée  par 
l'auteur  du  recueil  des  comètes,    d'après  Sleidan,  liv.  VIII, 

p.  125  de  redit.  in-i6  de  iSSç.  D'après  le  Cathalogus  co- 
metaruin  de  Bâle  (i5  56,  in-i6j,  celte  comète  n'aurait  été 
visible  que  du  6  août  i53i  au  7  septembre  de  la  même 
année.  Or  la  scène  rapportée  par  Brantôme  se  passe  au  26 
septembre  1  53  i;  il  faut  donc  penser  que  la  reine  ne  mourut 
que  plusieurs  jours  après  avoir  prononcé  le  mot,  et  non  le 
lendemain,  comme  l'affirme  Brantôme. 

P.  224,  1.  29.  Charlotte  de  Roye,  mariée  à  François  III 
de  La  Rochefoucauld,  en  iSSy,  et  morte  en  iSSç. 

2  2  5,  21.  Marguerite  de  Foix-Candale,  mariée  à  Jean- 
Louis  de  Nogaret,  duc  d'Epernon. 

226,  14.  Renée  de  Bourdeille,  fille  d'André  et  de  Jac- 
quette  de  Montberon.  Elle  épousa  en  1579  David  Bou- 
chard  vicomte  d'Aubeterre,  qui  fut  tué  en  Périgord  en  i  593. 
Elle  mourut  en  1596.  La  fille  dont  Brantôme  va  parler 
était  Hippolyte  Bouchard,  laquelle  fut  mariée  à  François 
d'Esparbez  de  Lussan,  Quant  aux  trois  sœurs  qu'il  men- 
tionne ensuite,  elles  étaient  :  Jeanne,  comtesse  de  Duretal, 
Isabelle,  baronne  d'Ambleville,  et  Adrienne,  dame  de  Saint- 
Bonnet, 

20  1,  i3.  Renée  de  Clermont,  fille  de  Jacques  de  Cler- 
mont-d'Amboise,  sieur  de  Bussy,  mariée  à  l'incapable  Jean 
de  Montluc-Balagny,  bâtard  de  l'évêque  de  Valence,  et  créé 
maréchal  de  France  en  i  594.  Depuis  cette  triste  journée  du 
7  octobre  1595,  Balagny  se  remaria  à  Diane  d'Estrées,  sœur 
de  la  belle  Gabrielle,  qui  lui  fit  payer  cher  son  oubli  des 
convenances. 

—  27.  Creva  n'a  pas  le  sens  défavorable  que  nous  lui 
attribuons;  il  est  dérivé  du  latin  crepare,  éclater. 

282,  2  5.  Le  père  Anselme  est  muet  sur  cette  Limeuil 
l'aînée.  Était-ce  bien  une  Limeuil?  Justel,  Hist.  de  la  mai- 
son d'Auvergne,  p.  169,  fait  d'Isabelle  l'aînée  des  filles,  et 
elle  fut  mariée  à  Scipion  Sardini,  comme  nous  l'avons  dit 
ci-devant,  t.  I,  p.  83,  à  la  note. 

2  3  3,  7.  C'est  la  Bataille  de  Marignan  ou  la  Défaite  des 
Suisses,  que  Janequin  mit  en  musique,  et  qui  est  conservée 

dans   le  recueil  de  Pierre  Attaignant.  Voici  le  passage   un 
peu  différent  de  la  version  de  Brantôme  : 

Ils  sont  confuz, 
Ils  sont  perduz  ! 

P.  2  3  3,   1.  23.   Léon  XII. 

—    27.   Voy.  ci-devant,  p.   i3  5. 

234,  5.  Elle  luy  emporta  :  il  y  a.  il  luy  emporta  dans  le 
ms.,  par  allusion  au  commandant  de  la  nef. 

287,  29.  Renée  Taveau ,  mariée  au  baron  de  Morte- 
mart,  François  de  Rochechouart.  Nous  avons  répété  avec  le 
ms.  la  phrase  Donnez  moi  ma  cotte!... 

